
LUKIJALLE 


Tämän kirjan tehtävänä on opastaa lukijoitaan , opintokerholaisia, 
itsekseen opiskelevia , opistojen oppilaita ynnä muita kaunokirjalli- 
suuden harrastajia * runon veräjälle* , jonka luona heille avautuu runou- 
den eli kaunokirjallisuuden rikas maailma, ja koettaa osoittaa heille, 
millaisia aarteita tuo maailma on valmis vierailleen tarjoamaan. 

Taiteen alaan kuuluvaa kirjallisuutta nimitetään milloin runou- 
deksi, milloin kaunokirjallisuudeksi . Tässä kirjassa käytetään siitä 
yleensä nimeä kaunokirjallisuus. Joku toinen, joka ei pidä tuota 
nimeä oikein onnistuneena, olisi sen sijasta käyttänyt mieluummin 
sanaa runous. Koska kuitenkin runoudella vanhastaan tavallisimmin 
tarkoitetaan lyyrillistä eli laulurunoutta, monen voisi sana runous joh- 
taa harhaan. Niin ei tee sana kaunokirjallisuus, mikä seikka siten 
puolustaa sen käyttöä , siksi kunnes jokin uudissana saadaan sen 
tilalle » 

Opiskelun helpottamiseksi on kirjan tärkeimmät kohdat joko mää- 
ritelmiksi muodosteltuina painettu »sisäänvetoina)> ja puolilihavin kir- 
jasimin tai muutoin harvennettuina ja kaunokirjallisen alan 
ammattisanat kursiivi- eli vinokirjasimin. Sellaiset seikat, jotka opis- 
kelija voi, jos tahtoo , keveästi sivuuttaa, on painettu petiitillä eli pienillä 
kirjasimilla. Erityisesti on syytä huomauttaa,- että pitkät kauno- 
kirjailijoiden nimien ja heidän teostensa luettelot eivät tarkoita niiden 
opiskelemista ulkoa ; ne ovat ennen muuta vain ohjeena lukijan vali- 
tessa kaunokirjallisuutta luettavakseen. Sellaisten kaunokirjallisten teos- 
ten nimien eteen, joita on — oli ainakin vuoden 1951 alussa — saata- 
vissa kirjakaupoista, on painettuna merkki *. Niitä, kuten myös 
kustantajien varastoista loppuneita teoksia, voi sitä paitsi olla lainat- 
tavissa 'kirjastoista. Vain näytteeksi, esitystä valaisemaan — ei 
ulkoa opittaviksi — on tähän kirjaan samoin otettu kursiivilla painet- 
tuina paljon palasia eri kirjailijoiden tuotteista. Niistä teoksista, 
joita lukija opiskelunsa avuksi tarvitsee tämän kirjan lisäksi, on 
ensi sijassa mainittava Lukemisto uudempaa suomalaista kirjalli- 
suutta, Kalevala ja Kiven Seitsemän veljestä. 

Edelleen on tarpeen huomauttaa , että opiskelijoiden on syytä 
omaksi kehityksekseen ja lukemansa elävöittämiseksi ahkerasti suoritella 
eri lukujen lopussa olevia kirjallisia tehtäviä, samoin kuin perusteelli- 
sesti vastailla , kertauskysymyksiin. Sopii menetellä esim. siten, 
että omin päin kirjoittaa vastauksen kuhunkin kysymykseen 
ja sitten kirjan avulla sen tarkistaa. Se, joka osaa tyydyttävästi vastata 
useimpiin kysymyksiin, voi olla erittäin tyytyväinen opiskelunsa 
tuloksiin. 

Jotta opiskelija voisi vielä syventää ju laajentaa tietojansa, on pitkin 
matkaa lueteltu teoksia, joista voi ammentaa näitä tietoja. Tämän 
kirjan kirjoittaja uskoo, että kuten hänelle itselleen toiset näistä kirjoista 
ovat olleet suureksi hyödyksi hänen työssään, niillä on myös lukijalle 
paljon uutta sanottavaa. 

Vihdoin on syytä vielä kiinnittää opiskelijain huomiota kirjan 
lopussa olevaan asiahakemistoon, joka auttanee heitä helpommin löytä- 
mään heidän kullakin hetkellä kaipaamiansa tietoja. 

Helsingissä helmikuun io päivänä 1951. 

Tekijä. 


Monta on laulua, monta myös laulujen miestä. 

Yksi on laulu 
ylitse muiden: 

ihmisen, aattehen, hengen ankara laulu. 

Kansat katoo, 
ei katoa mahti, 

jonka on .laulanut mahtaja kansansa sielun. 

Eino Eeino 
Suomalainen runoilija. 

Ken runouden ei ääntä ymmärrä, 
hän raakalainen on, ken lieneekin . 

J. W. von Goethe. 

Saksan ja maailman runouden merkkimies. 



I 


TAIDE JA ESTEETTINEN ELÄMÄMME 


i. Taide ja ihminen 

HENKINEN KULTTUURIMME 


Lauloi sirkka lystiksensä , 
huviksensa hyräeli 
mättähällä mesikoissa 
simakukkien seassa. 

Päivä paistoi. Kukat kuuli 
auki suin, hyvillä mielin, 
kun hän laulella liritti. 

» Mitä laulat, laiska roisto, 
hullutuksia hyräilet? 


Teehän työtä, silV-ei vatsa 
täyty tyhjistä loruista ; 
raipat selkään sellaiselle)), 
torui muuan muurahainen, 
tämä itara itikka 
sirkkaa aivan syyttömästi. 

Sirkka lauloi lystiksensä, 
huviksensa hyräeli 
mättähällä mesikoissa, 
simakukkien seassa. 

(Kallio, Sirkka, 1832) 


Kuten sirkka ja muurahainen, siten me ihmisetkin kiistelemme — 
olemme kiistelleet ja tulemme kiistelemään — siitä, kumman, lei- 
vänkö vai laulun, tulee olla ihmisen harrastuksen kohteena. Kun 
meistä toiset Lauri Pohjanpään »Kurki ja joutsen» runon joutseneen 
yhtyen ylistävät avaruuksien taivaan iki-ihanuutta: 


Se on paikka paljon kaunihimpi Pilvein päällä, päivän tuolla -puolla, 

kuin on suo ja maa ja metsä tuossa. yläpuolia vip aj avain tähtein 

iki-ihanainen maa on taivaan, 


niin toiset yhtyvät kurjen halveksuntaan sen kuullessa, että ylä- 
ilmoissa ei ole sammakoita, kurjen ruokaa: 


’ Sitä minäkin! Ei sammakoita! 


Pidä sitten ' itse taivahasi! 

Eikä kuitenkaan ihmisen — kuten ei kansankaan — kulttuuri- 
eli sivistystasoa mitata ja arvostella yksin aineellisten, vaan myös 
— ja ennen muuta — henkisten saavutusten perusteella. Onnek- 
semme onkin ollut niin, että huolimatta niistä, jotka muurahaisen 
ja kurjen tavoin vain aineellisuutta pitävät arvossa, on aina ollut 
myös niitä, joille aine on ollut ehkä vain pelkkä ponnahduslauta, 
jolta on voinut kohota kauneuden maailmoihin, tai joilla on ollut 
palava puhtaan tietämisen tarve, halu ratkoa elämän ongelmia ja 
arvoituksia, toisin sanoen on aina ollut myös niitä, joille elämässä 
on tärkeintä ollut hengen viljely, henkinen kulttuuri . Runossaan 
»Väinämöinen Tuonelan joella» runoilija Kaarlo Kramsu antaa Väi- 
nämöisen, tietäjän iänikuisen, sanoa: 

Läpi vääräin suurimpain ja läpi kuolojenki 
tiedon ikilähtehelle rientää ihmishenki. 

'tie kun yksi suljetaan, se toisen kohta raivaa, 
ei $e kammo kuolemata eikä karta vaivaa. 

Näin voimme ajatella ihmisen kautta aikojen, 
jo esihistoriallisella ajallakin, tunteneen tie- 
tämisen tarvetta. Se on saattanut hänet ajattelemaan ja 
tutkimaan sekä sitten tulosten perusteella muodostamaan oman, 
vaikkapa aluksi varsin vaatimattomankin ja virheellisen maailman- 
kuvansa. Sitä hän on jatkuvasti tarkistanut ja oikaissut, kunnes 
lopulta on ihmisten henkisten ponnistusten tuloksena kehittynyt 
varsinainen tiede. Tiede? Mitä sillä tarkoitetaan? Eräs määritelmä 
kuuluu: 


Tiede on järjestelmällinen kokonaisuus perusteltuja 
ja varmoja tietoja. 

Tällöin on satunnaisten ajatusten, käsitysten ja mielikuvayhtyrnien 
kaaoksesta, sekasorrosta, muodostunut järjestelmällinen yhtenäisyys. 

Samalla kun tietämisen tarve on näin luonut tieteen, ihmisen 
toisen henkisen tarpeen tyydyttämisen tuloksena on ollut yhäti 
kehittyvä ja monipuolistuva taide. Sen luonnetta ja olemusta on 
taas määritelty näin: 

»Taide on ihmisen toimintaa, jonka avulla hän ais- 
teilla — nimenomaan näkö- ja kuuloaisteilla — havait- 
tavin keinoin — liikkein, elein, ilmein, sävelin, sanoin, 
värein ja kuvin -s— ilmaisee muille omia tunteitaan ja 
mielialojaan siten saadakseen muut tuntemaan samaa, 
mitä ilmaisija itse on tuntenut.» 

Mutta henkensä erilaisia tarpeita näin tyydyttäessään ihminen 
-ei ole koskaan saanut unohtaa ainetta, ei unohtaa sitäkään, mille 
muurahaiset ja kurjet yksinomaan ja siten yksipuolisesti antavat 
arvoa. Ihmisenhän on aina ollut pakko syödä leipäänsä otsansa 
hiessä, pakko tehdä työtä voidakseen elää. Mutta työtään hän on 
ajasta aikaan oppinut tekemään yhä • käytännöllisemmin, hän on 
toisin sanoen yhäti kehittänyt myös aineellista kulttuuriaan . Näin 
aineellinen ja henkinen kulttuuri ovat rinnan kehittyneet ja vieläpä 
tässä auttaneet ja tukeneet toisiaan. Sitä mukaa kuin aineellinen 
kulttuuri on kohonnut, se on voinut entistä paremmin turvata hen- 
kisen kulttuurin kehittymisen mahdollisuuksia ja näin auttaa tiedettä 
ja taidetta kulkemaan voitosta voittoon. 

Tämän kirjan tehtävänä on selvitellä vain yhtä henkisen kult- 
luurin monista aloista, valaista vain erästä taiteen alaa, so. puhua 
siitä, mitä ihminen on luonut ja kehittänyt kaunokirjallisella alalla. 
Mutta sitä ennen selvittelemme eräitä tärkeitä taidetta yleensä 
koskevia kysymyksiä. 

TAITEEN IKÄ JA LEVINNEISYYS 

Samoin kuin tietämisen tarve, siten myös tunne-elä- 
mysten havainnollisen elävöittämisen tarve 
näyttää olleen ihmiselle luonteenomaista 
kautta kaikkien aikojen: Monet seikat «sitä todistavat. 
Todistuksena siitä, että 


nimenomaan piirustus- 
j a maalaustaide, ovat 
ikivanhaa perua, 
ovat eräät Espanjan ja 
Ranskan luolista löy- 
detyt, arviolta noin 
20 ooo vuotta vanhat — 
siis vanhemman kivi- 
kauden aikaiset — 
maalaukset, jotka yk- 
sinkertaisin, voimak- 
kain vedoin havainnol- 
lisesti ja elävästi esit- 
tävät erilaisia eläimiä. 


kuvataiteet, 



Biisonhärkä. 

Espanjalainen luolamaalans . Vanhemman kivi- 
kauden taiteen etevä edustaja. 

Ja että tällainen tai- 
teellisen luomisen tar- 
ve voi ilmetä meidän 
oman aikammekin al- 
keellisimmilla asteilla 
olevien kansojen kes- 
kuudessa, siitä puhu- 
vat vakuuttavaa kieltä 
Etelä- Af rikan busman- 
nien kiviin ja kallioi- 
hin maalaamat ihmis- 
ten ja eläinten kuvat, 
jotka ovat — kuten on 
sanottu — yhtä elä- 
västi ja terveesti näh- 
tyjä ja mestarillisesti 
tavattuja kuin nuo luolamaalaiikset 20000 vuoden takaa. 

Eipä näytä myöskään meidän omille kalevalaisille esi-isillemme 
kuvataiteen harrastelu olleen outoa. Sitä todistaa mm. itse Kale- 
valamme kertoessaan, miten J oukahaisen j ousi oli »kaunihin näköinen»: 


Busmannien k ali i o m a ai au s. 
Naamioitu mies , äärimmäisenä oikealla, metsästä- 
mässä strutseja. Elävä todistus ylen alkeellisella as- 
teella elävien busmannien suuresta taiteellisuudesta. 


Hevonen selällä seisoi, 
varsa juoksi vartta myöten, 


kapo kaarella makasi, 
jänö jäntimen sijassa 

(Kalevala 6: 43 — 46) 


tai miten Kullervo- 


poika puuta kirjoittavi 
pieni pilkkonen käessä, 
koko puu kuvia täynnä, 


täynnä tammi kirjoitusta : 
siinä miehet, siinä miekat, 
siinä keihä’ät sivulla. 

(Kalevala 31: 187 — 192) 


Niin Kullervo »kirjoitti», 
mutta se »kirjoitus» ei 
ollut kirjain-, vaan kuva- 
kirjoitusta. 

Näistä esimerkeistä 
näemme, miten kuvatai- 
teet, jotka muodostavat 
niin tärkeän osan kaik- 
kien kulttuurikansojen 
henkisestä sivistyksestä, 
ovat ikivanhaa ja eri ta- 



Vuolukivinen hirvenpäänuij a 
Huittisista on kivikautemme kaunein eläinpää- 
ase. Se on todellinen taideteos. 

hoilla esiintyvää perua. 

Taiteen alkuunpaneva 
voima on »kauneuden 
kaipuu ja luonnehti- 
misenhalu», ja se näyt- 
tää olevan kaikkina 
aikoina ominaista ih- 
misluonteelle. Iyisäksi 
on huomattava, että 
varsinkin var- 
haisempina vuo- 
situhansina us- 
konnollinen kokemus — yleensä eikä yksin 
kristillinen — ja esteettinen eli taiteellinen 
elämys ovat olleet sukulaistapauksia. Uskon- 
nollisiin menoihin lienee siten kaikkina 
aikoina liittynyt taidetta jossakin muodossa. 

Sellainen taiteen laji on ollut myös 


Samoalainen i s t y,m at an s s i. 
Sellaiset ovat yleisiä Polynesian saarilla. 



tanssi, 

jossa ihmiset »ruumiin rytmillisten liikkeiden 
avulla ilmaisevat t u nteita ja mielialoja pyr- 
kien herättämään katselijassa samoja elämän tuntoja ja siten tai- 
teellista myötäelämistä». 

Tanssinkin alkuperä häipyy hämärään mui- 
naisuuteen, ja se on esiintynyt ja esiintyy luonnonkansoilla 
laajalti eri puolilla maapalloa. Tanssi ei ole ollut eikä ole niille 
pelkkää ilonpitoa ja ruumiin liikuntaa, vaan myös tärkeä taianomai- 
nen, uskonnollinen toimitus, jolla voidaan vaikuttaa henkiin ja 
luonnonvoimiin. 

Raamatussa kerrotaan, miten Jumalan arkkia kuljetettaessa 
»Daavid ja koko Israel karkeloi kaikin voimin Jumalan edessä lau- 
laen ja soittaen kanteleita, harppuja, vaskirumpuja, kymbaaleja 
ja torvia». Omaksuipa kristillinen kirkkokin aluksi menoihinsa 
jotakin pakanuuden ajan tanssista, kunnes se sen sitten vähitellen 
on hylännyt. 

Kalevalassa taas kerrotaan I v emminkäisen tiedustelleen Saarelle 
tultuaan, 

onko Saarella sijoa, tanner tanhuellakseni 

maata Saaren manterella Saaren impien iloissa, 

minun leikki lyöäkseni, kassapäien karkeloissa. 

(Kalevaja ti: 127 — 132) 

Pekka Halonen ; Lemminkäinen saapuu S äärelle s el älli s eli e*. 
»Onko Saarella sijoa minun leikki lyöäkseni Saaren impien iloissa ?» 


Säveltaide, 

musiikki , jonka aineksena on rytmin lakien hallitsema sävel, kai- 
kista taiteen aineksista haihtuvin, on luonnonkansoilla ollut tanssin, 
sisartaide, sillä tanssia on säestetty lauluin ja soitoin; ja huomat- 
tavaa on, että luonnonkansojen musiikilla on kaikkialla tavattavia, 
yhteisiä piirteitä. Sekin osaltaan todistaa, että musiikki o n 
varhaisista ajoista ollut ihmisille luonteen- 
omainen sekä heidän laajalti suosimansa ja viljeleinänsä taidelaji. 

Äsken Itiimme, miten Vanhan testamentin juutalaiset lauluin ja 
soitoin säestivät tanssejansa. Kansallisesta soitimestamme kante- 
leesta tiedämme, että se on toiminut esivanhempamme ilojen ja 
surujen tulkkina jo aikoja ennen, kuin he muuttivat Suomeen. 
Väinämöinen, Kalevalan sankareista 
suurin, oli ennen muuta tietäjä ja 
laulaja. Hänen mahtinsa oh nimen- 
omaan laulun ja soiton mahtia. Kun 
hän soitti ja lauloi, niin 

jo kävi ilo ilolle, 
riemu riemulle remahti, 
tuntui soitto soitannalle, 
laulu laululle tehosi. 

(Kalevala 41: 23 — 26) 

Totesimme edellä, että luonnon- 
kansoilla tanssi on liittynyt heidän 
uskonnollisiin, maagillisiin eli taian- 
omaisiin menoihinsa. Samaa on 
sanottava tanssia säestäneestä musii- 
kista, ja niin on myös tehtävä, kun 
nyt 

näy telmät aide 
tulee puheeksi. 

N äytelmätaiteenkin 
alkujuuret ovat kau-kana 
muinaisuudessa. Näytelmään liittyy näytteleminen, ja 
sillä näyttää monin tavoin olevan perustansa ihmisluonteessa. 
Ihmiselle on — ja tietysti on ollut jo alkukantaisissakin oloissa — 
ominaista matkimis- ja leikkimishalu ja sen 
ohessa toimimisen tarve. Lisäksi on luonnonkansoilla 
ollut tarve uskonnollisin menoin tyydyttää ja lepyttää vainajain 
henkiä, haltijoita ja jumalia. Niille saatettiin tällöin uhrata ei 
vain eläimiä, vaan myös ihmisiä. Jo luonnonasteella ihminen on 
tuntenut ja tuntee tarvetta todellisten tai kuviteltujen tapahtumien 
kuvailemiseen ja esittämiseen. Niinpä suomensukuisten kansojen 
karhunpeijaismenoissa, jollaisia Kalevalakin kuvaa, on selviä näy- 
telmän alkeita. Alkeellinen näytelmä ja näyttele- 
minen alkoi, kun todelliset teot muuttuivat 
kuvitelluiksi, todellisuutta matkiviksi. Siitä 



5 - k i e l i- 12-kielinen 
ne n k an- kantele 

tele K ar- Karja- 

j alasta. lasta. 

Kieliä oli kanteleessa aluksi 5, 
myöhemmin niitä lisäiltiin, ja 
nykyisin niitä on 28—36. 

alkoi sitten vähitellen kehittyä meidän tuntemamme näytelmätajde, 
mutta siitä saamme tilaisuuden puhua myöhemmin. (Ks . 76 . — 87. s.) 

Mutta ennen muuta meidän on tässäkin luvussa tietysti muis- 
tettava 


kaunokirjallisuus eli runous, 

sillä onhan meidän tehtävämme tässä kirjassa selvitellä ja valaista 
juuri sitä koskevia kysymyksiä. 

On väitetty, että kaikki kansat, alimmalla • asteella ©levätkin, 
viljelevät kansanrunoutta ja ovat sitä nähtävästi luoneet 
niin kauan kuin inhimillinen mielikuvitus on 
ollut olemassa, siis jo niin varhain kuin ihminen muutoinkin 
on aisteilla havaittavin keinoin ilmaissut tunteitaan ja mielialojaan. 
Onpa niinkin väitetty, että runollinen kielenkäyttö, vieläpä runo- 
muotoinen kieli, todennäköisesti on vanhempaa perua kuin proosa 
eli suorasanainen puhe. »Kieli syntyi ihmiskunnan kosinta-aikoina; 
kielen ensimmäisiä ilmauksia kuvittelen katolla naukuvan kolli- 
kissan öisten lemmenlaulujen ja satakielen sulosointujen kaipuun 
sävelen välimuodoksi», sanoo eräs kuuluisa tanskalainen tiedemies. 

Mitä nimenomaan suomalaiseen kansanrunouteemme tulee, niin 
kalevalainen runomittamme (siitä enemmän 140. — 141. s.) on aina- 
kin kantasuomalaista perua, siis ajalta, jolloin esi- 
vanhempamme eivät vielä olleet muuttaneet tänne Suomenlahden 
pohjoispuolelle, joten siitä tiedämme, että he jo silloin — siis 
ainakin toista tuhatta vuotta ennen kuin he 
oppivat kirjoittamaan — taisivat runoilla. 

Näin selviteltyämme lyhyesti ja vain muutamin piirtein eräiden 
huomattavien taiteen lajien ikää ja levinneisyyttäkin voimme 
todeta, että ihmisen perusominaisuuksiin kuu- 
luu taiteen keinoin tulkita tunteitaan ja 
mielialoj aan. Ihminen ei ole historiallisena eikä esihistorial- 
lisenakaan aikana tullut toimeen ilman taidetta. Se on hänelle 
ollut tarpeen uskonnollisissa menoissa kautta aikojen. Se on suo- 
nut iloa ja virkistystä elämän harmaudessa. Se on, kuten on sanottu, 
ollut ihmisen elämän suurin sulostuttaj a. Ja 
sitä mukaa kuin ihminen on yleensä kehittynyt, sitä mukaa myös 
hänen viljeleinänsä taiteen eri lajit ovat saaneet uusia, yhä rik- 
kaampia ja yhä monipuolisempia muotoja. 

TAIDE JA NYKYHETKEN ARKI-IHMINEN 


Kuten menneet sukupolvet, siten mekään nykypolven ihmiset 
emme voi elää ilman taidetta. Jokainen meistä — olkoon luonne 
sinänsä miten proosallinen eli arkipäiväinen tahansa — joutuu 
elämänsä varrella 
jopa tuon tuostakin 
kosketukseen jon- 
kin taiteen tuotteen 
kanssa,* vaikka itse 
ei olekaan taiteen 
harjoittaja, niin, eh- 
käpä ei edes taiteen 
harrastajakaan — 
ainakaan omasta 
mielestään. Siten 
me kaikki koristam- 
me kotimme mielel- 
lämme taiteen tuot- 
teilla, jos emme 
alkuperäisillä, mihin 
läheskään kaikilla 
varat eivät riitä, 
niin ainakin taide- 
jäljennöksillä. Niin- 
pä asetamme seinil- 
lemme tauluj a j a ryi- 
jyjä, niin taiteellisia 
kuin vain voimme, 
ja kirjahyllyillemme 
ostamme myös par- 
haita kaunokirjallisuuden tuotteita. Mielellämme hankimme myös 
soittimen, esim. viulun tai kanteleen, sen avulla ilahduttaaksemme 
vapaahetkiämme. Yhä useampiin koteihin, varsin varattomiinkin, 
on hankittu radio, joka tarjoaa meille päivittäin mielellään kuultuja 
monenlaisia taide-esityksiä, kuten musiikkia, lausuntaa ja kuun- 
nelmia. Itse kotitalomme ei ehkä edusta rakennustaidetta, mutta 
kenties jokin muu kotikylämme rakennus, — jos ei muuta, niin 
vanhäa, kunnianärvoista, kansanomaista rakennustaidetta. 

Ja kun järjestämme yhteisiä illanistujaisia, iltamia tai juhlia, 
niin ne voivat tuntua meistä kovin latteilta, jos emme saa tuntea 
edes vaatimattomia tuulahduksia taiteen maailmoista. Siksipä 


Ryijy 

vuodelta ij8y (Paraisista) . Ryijyt näyttävät ainakin 
Suomen Itämereen rajoittuvissa osissa olevan ’ iki- 
vanhaa * perua. 

on ollut kautta monilukuis- 
ten vuosituhansien ja on 
tänäkin päivänä tavallis- 
tenkin ihmisten elämässä 
erittäin tärkeä merkitys. 
Taide on todella elämämme suurin sulos- 
tuttaja. Taide on kulttuurin kukka. 


Keuruun vanha kirkko , 
rakennettu v. 1758, jätetty käytännöstä v. 18 g2, 
on rakennustaiteellisesti arvokas muistomerkki. 
Sen alttaritaulu on siirretty Kansallismuseoon. 


Hattulan vanha kirkko, 
rakennettu noin v. 1250, aikoinaan tunnettu 
pyhiinvaelluspaikka, on koristeltu katolisen ajan 
seinämaalauksilla ja puuveistoksilla. 


ohjelmiimme kuuluukin 
aina yksin- tai kuoro- 
laulua, erilaisia soitto- 
esityksiä, * yksin- tai 
kuorolausuntaa, näytel- 
mä tms. 

Kun taas sunnuntai- 
sin käymme kirkossa, 
joka usein enemmän 
kuin muut kotiseutum- 
me rakennukset pyrkii 
tyydyttämään raken- 
nustaiteen vaatimuksia, 
niin sielläkin taiteella 
on monenlaisia tehtä- 
viä. Itse kirkko on 
pyritty sisustamaan tai- 
teen vaatimuksia sil- 
mällä pitäen. Sen alttari- 
taulu edustaa kuva- 
taidetta, virret ja osit- 
tain myös alttaritoimi- 
tns musiikkia ja ru- 
noutta. 

Lyhyt tarkastelumme 
osoittaa siis, että tai- 
teen eri muo- 
doilla ja lajeilla 


TAITEEN EAJIT 


Olemme edellä puhuneet taiteesta, — eikä taidetta sel- 
laisenaan ole kuitenkaan olemassa! On näet 
vain erilaisia taiteen lajeja, joiden yhteis- 
nimitys on taide. Taidetta on varsin monta eri lajia, .mutta 
kuinka monta, siitä ollaan eri mieltä. Varsin yksimielisiä ollaan 
kyllä siitä, että kaunokirjallisuus, eli runous , kuva - eli piirustus- ja 
maalaustaiteet, kuvanveisto , rakennustaide ja musiikki eli sävelt\ %ide 
ovat tällaisia taiteen lajeja, mutta eri mieltä monista muista. ^Tos 



Karjalaiset kupurasolj et 
myöhemmältä rautakaudelta ovat kaunis muisto tuon kaukaisen 
ajan taidekäsityöstä. 


taiteen tehtävänä pidämme, kuten edellä sanoimme, omien tun- 
teiden tartuttavaa ilmaisemista ja kun inhimillisten tunteiden luon- 
taisia ilmaisukeinoja ovat liikkeet, eleet, ilmeet, äänet, sanat ja 
merkit eli kuvat (viivat ja värit), niin voimme todeta, että tanssi , 
mikäli se täyttää taiteen vaatimukset, on pääasiallisesti liikunta- 
taidetta, pantomiimi eli sanaton näytelmä, kuten myös sen nyky- 
aikainen taiteellinen kehitysmuoto, baletti , liikunta-, ele- ja ilme- 
taidetta sekä näyttämötaide yhdistettyä liikunta-, ele-, ilme- ja 
sanataidetta, jopa kuvataidettakin, kun on kysymys näyttämön 
lavastuksesta. Näiden lisäksi puhutaan puhetaiteesta , taidekäsityöstä , 
taideteollisuudesta ym. 

Kun taiteella on kaikissa oloissa ollut näin huomattava merkitys 
ja tehtävä ihmiselämässä, niin herää kysymys, mikä on se ihmisen 
tuntema tarve, jota taide voi näin tyydyttää, mikä esimerkiksi — 
ja siitähän tällä kertaa ensi sijassa juuri on kysymys — saa ihmiset 
jatkuvasti etsimään kaunokirjallisuudesta itselleen virkistystä ja 

nautinto »a. Jos ei sellaiseen tarvetta olisi, ei olisi taidettakaan, ei 
ainakaai i niin monenlaatuisena ja kehittyneenä kuin on ollut ja 
edelleen on laita. Tämä kysymys meille toivottavasti selviää, kun 
seuraavf issa luvussa tutustumme esteettiseen elämänpiiriimme. 

Ker tauskysymyksiä. 

j. Mi nkä mukaan yksilön ja kansan kulttuurin tasoa ennen muuta mitataan? 

2. M ; itä on tiede ? 
j. M riitä on taide? 

4. Mlitkä ovat taiteen huomattavimmat lajit? 

5. „ Mitä voidaan sanoa taiteen iästä? 

6. Mitä tiedämme uskonnon suhteesta taiteeseen menneinä aikoina, nimenomaan 
alkeellisissa oloissa? 

y. Mitä taiteen lajeja esivanhempamme kalevalaiseen aikaan tunsivat ja har- 
rastivat? 

3. Miten vanha on kalevalainen runomittamme? 

g, Mitä taide on merkinnyt ihmiselle kautta kaikkien aikojen? 
jo. > Mikä todistaa, että nykyhetken arki-ihmisetkin osaavat nauttia taiteesta? 

Tehtäviä. 

Selvittele, 

_r. mitä kansanomaisen tai muun rakennustaiteen kannalta mielestäsi huomat- 
tavia rakennuksia on kotiseudullasi , 

2. mitä taiteen lajeja kotiseudullasi erityisesti suositaan ja harrastetaan joko 
taiteilija- tai harrastelij avoimin ja 

3. miksi ns, * yleiset tanssit’ eivät edusta taidetanssia. 


Taideopinnot kuuluvat yleiseen humanistiseen sivistykseen. 

J. V. Snellman. 

Suomalainen tiede- ja valtiomies. 

Koeta tunkeutua taiteeseen , se on sen arvoinen, sillä tiede ja taide 
kohottavat ihmisen jumaluuteen. 

Ludvig van Beethoven. 

Saksalainen säveltaiteen mestari. 

Oikeata taidetta on vain se, joka tuottaa korkeinta nautintoa. 

Fr. von Schiller. 

Saksalaisen kaunokirjallisuuden merkkimies. 



2. Esteettinen elämänpiirimme 

ESTEETTINEN SUHTAUTUMINEN 

Kirjava keto kesällä, ihmisikä kirjavampi, sanoo sananlasku, 
mutta voisimmepa sanoa myös, että me ihmiset itse muodostamme 
keskenämme hyvin kirjavan kedon. Meidän joukossammehan on 
laulavia 'sirkkoja', ahkeria 'työmuurahaisia', kaikkea kaunista 
palvovia 'joutsenia', vain aineellisuutta ajattelevia ja arvostavia 
'kurkia', tiedon ikilähtehille pyrkiviä 'Väinämöisiä' jne. Meillä on 
äly, tunne ja tahto, mutta kullakin eri määrä niistä kutakin, ja 
niiden mukaan me suhtaudumme eri lailla samoihin elämän ilmiöi- 
hin. Me ajattelemme, tunnemme ja tahdomme eri tavoin ja siten 
myös noihin ilmiöihin suhtaudumme eri tavoin: 
älyllisesti, tunteen - tai tahdonomaisesti. Mutta 
tästä ihmiskedon suuresta kirjavuudesta huolimatta voimme erottaa 
muutamia tyypillisiä suhtautumistapoja. Sellaisia ovat juuri ne 
kolme eri suhtautumistapaa, joita käsittelimme edellisen luvun 
alussa. Valaisemme niitä tässä vielä parilla esimerkillä. 

lainehtivan viljapellon ääreen saapuu kolme miestä. Eräs heistä 
on tiedemies. Hän käy tutkimaan tähkien jyväin laatua ja määrää, 
korsien pituutta, maan laatua ja lannoitusta yms. Hänen suhtau- 
tumisensa on tiedemiehen älyllistä suhtautumista. Hän tutkii yksi- 
tyisilmiöitä päästäkseen sitä tietä selville yleisistä luonnonlaeista. — 
Tiedemiehen rinnalla seisoo maanviljelijä, pellon omistaja. Siinä 
laihoansa silmäillessään hän suunnittelee viljan korjuuta, puimista 
ja käyttöä. Siten hänen suhtautumisensa on käytännöllistä. Hän 
tahtoo saada sadosta mahdollisimman suuren taloudellisen hyödyn. 
— Kolmas mies ei pohdi mitään tieteen ongelmia eikä ajattele pellon 
vaatimia käytännöllisiä tehtäviä. Hän vain näkee, miten päivän- 
säteet suutelevat täyteläisiä tähkäpäitä ja miten nuo tähkät huo- 
juvat illan suvituulessa, painuvat ja nousevat kuin meren ulapan 

aallot. Hänen suhtautumi- 
sensa ei siten ole teoreettista 
tiedemiehen suhtautumista, 
kuten ei käytännön miehen- 
kään, vaan pelkkää pyytee- 
töntä tunnesuhtautumista. 
Tällaista suhtautumista nimi- 
tetään esteettiseksi suhtautumi- 
seksi. 

Toinen esimerkki, jälleen 
kolme miestä, mutta nyt 
meren rannalla. Kaikki kolme 
silmäilevät merta. Eräs heistä 
*Hän vain näkee, miten päivänsäteet suu- tutkii veden määrää ja Sen 
televat täyteläisiä tähkäpäitä ». lämmön vaihteluita, merivir- 

toja yms., ja toinen miettii, 
kannattaako hänen lähteä kalaan, milloin ja minne kannattaa. 
Kummallakin on meri vain lähtökohtana, edellisellä, tiedemiehellä, 
hänen selvitellessään tieteellisiä ongelmia ja jälkimmäisellä, kalas- 
tajalla, hänen huolehtiessaan jokapäiväisestä toimeentulostaan. 
Mutta kolmas mies siinä meren äärellä seisoessaan ei sen sijaan 
tutki syitä, ei seurauksia, vaan hän vain nauttii näkemästään, 
nauttii veden kalvon värien vaihteluista, tutkimatta edes, mistä 
ne johtuvat. Hän seisoo pyyteettömänä, pysähtyneenä meren 
hänessä synnyttämään tunnelmaan. Siten hän suhtautuu mereen 
esteettisesti. 

Kuka hän on? Ehkäpä taiteilija, joka pian kiinnittää näkemyk- 
sensä kankaalle ja tekee sen niin, että hänen maalauksensa luo 
sen katsojaan saman tunnelman, jonka hän itse nyt kokee. Tai 
hän on väin tavallinen ihminen, jolla on kyky suhtautua elämän 
ilmiöihin esteettisesti. 

Mitä tarkoitetaan siis esteettisellä suhtautumisella? Kysymykseen 
voidaan vastata esim. näin: 

Esteettinen suhtautuminen on pyyteetöntä tunne- 
suhtautumista, on passiivista (eli toimetonta) pysähty- 
mistä ilmiöstä saatuun tunnearvoon. 

Edellä esittämiämme esimerkkejä emme saa käsittää niin, että 
tiedemies suhtautuisi elämän ilmiöihin aina vain älyllisesti, maamies, 
kalastaja ja muut ammatti-ihmiset vain käytännöllisiä, taloudellisia 
pääinääriä tavoitellen jne. Voihan näet tiedemiehessä olla myös 

taiteilijan tai liikemiehen 'ver- 
ta', ja voihan esim. peltonsa 
äärellä seisova valistunut maan- 
viljelijä olla kiinnostunut myös 
siitä, mikä tiedemiestä askar- 
ruttaa ja tuntea mielihyvää 
katsellessaan auringon ja suvi- 
tuulen leikkiä laihon tähkä- 
päissä, siis suhtautua näke- 
määnsä esteettisesti, olkoon, 
että hän yleensä suhtautuukin 
laihoihinsa käytännön miehenä. 

Rikkainta onkin elämämme, jos 
me osaamme välttää yksipuoli- 
suutta suhtautuessamme erilai- 
siin elämän ilmiöihin, ja onpa 
sanottukin, että »tietämät- 
tään materialisti sin- 
kin käytännönmies 
elää myös älyllistä 
ja esteettistä elä- 
mää», ja että »esteettiset tun- 
teemmekin yhtyvät tavallisesti 
muihin, erittäinkin älyllisiin ja siveellisiin tunteisiin». Mutta jos 
tuon maamiehen — palataksemme häneen — tunne" peltonsa ääressä 
on vain mielihyvän tunnetta sen johdosta, että hänen peltonsa 
suo runsaan sadon, niin tällainen tunne ei ole esteettinen, sillä 
se ei ole pyyteetön. 

Elämässä on paljon ilmiöitä, joihin on 
helppoa suhtautua esteettisesti. Sellaisia ovat 
mainitsemiemme tuleentuvan laihon ja aaltoilevan meren lisäksi 
esim. tumman yön kirkas tähtitaivas ja loimuavat revontulet, 
laakson lirisevä puro ja kirkas lähteen silmä, kevään kielo, pieni 
lapsi kurottamassa kätösiään -kohden äitiänsä, valkopukuisten nei- 
tosten parvi kirkon alttarin äärellä jne. 

Mutta toisaalta on paljon myös sellaista, j ok a e i 
ainakaan helposti herätä esteettisiä tun- 
teita. Sellaisia ilmiöitä ovat esim. lakoon painunut, rikkaruo- 
hojen valtaama laiho, likalammikko, sumuinen sää, juovuksissa 
hoiperteleva ihminen jne. Ja mahdotonta on saada esteettistä 
vaikutelmaa ilmiöstä, josta kääntyy inhoten pois, sillä sellaisen 
äärellehän ei voi pysähtyä pyyteettömästi, so. suhtautua siihen 



Albert Edelfelt 
Kuningatar B l an k a ( i8y 7 ) . 
»Pieni lapsi kurottamassa kätösiään 
kohden äitiänsä» — näky , johon on 
helppo suhtautua ' esteettisesti. 

esteettisesti. Samoin emme voi suhtautua esteettisesti esim. par- 
haillaan riehuvaan tulipaloon, hukkuvan avunhuutoihin tai auto- 
onnettomuuden verissään viruviin uhreihin, emme, sillä ne vaativat 
meitä käytännölliseen toimintaan, me tahdomme näet tehdä 
jotakin onnettomuuden lieventämiseksi. Vasta myöhemmin, ajal- 
lisesti ja paikallisesti etäämpää, esteettinen suhtautuminen voi 
tällaisiin onnettomuuksiin käydä mahdolliseksi. Ja mahdotontapa 
'lienee kenenkään suhtautua esteettisesti juuri kärsimäänsä vääryy- 
teen. Se synnyttää kyllä voimakkaan tunteen, mutta tunteen, joka 
pyrkii tekoihin: puolustukseen, 'haavojen nuolemiseen', kostoon 
tms. Siten se ei ole esteettinen, pyyteetön tunne, ja niinpä esim. 
koston inspiroima, innoittama romaani tuskin voi olla virheetön 
taideteos. 

Itse asiassa mikään ilmiö ei ole sinänsä 
esteettinen, kuten toisaalta miltei jokaiseen 
ilmiöön on mahdollisuus suhtautua esteetti- 
sesti, tietysti eräin poikkeuksin. Kaikki riippuu meistä itses- 
tämme, siitä, miten me suhtaudumme elämän ilmiöihin. Jos me 
suhtaudumme niihin esteettisesti, ne muodostuvat meille esteetti- 
siksi, mutta lakkaavat kohta olemasta sellaisia, kun esteettisen 
suhtautumisen sijasta suhtaudumme niihin muulla tavoin, esim. 
tutkijan tai käytännön ihmisen silmin. Ajatelkaamme esim. jotakin 
rikosta, vaikkapa murhaa. Sitä tutkivassa poliisissa ja tuomarissa 
rikos ei suinkaan herätä esteettisiä tunteita, kuten ei niissäkään, 
jotka lukevat rikosta selvittelevän sanomalehtiuutisen, — lukuun- 
ottamatta ehkä jotakuta kirjailijaa, jossa viriää halu kauno- 
kirjallisesti käsitellä aihetta esim. romaanin tai näytelmän muo- 
dossa. Tällöin hän suhtautuu tapahtumaan esteettisesti, so. mieli- 
kuvituksessaan elää ja elävöittää siihen liittyvät teot, tunteiden 
ristiaallokot, syyt ja seuraukset, jollaisten hän voi kuvitella liitty- 
vän tuollaiseen tapahtumaan. Ja todella niin onkin, että kauno- 
kirjallisuus tai muu taide on aikojen kuluessa käsitellyt kaikkea 
taivaan ja maan välillä, siis osoittanut esteettisen suhtautumisen 
kaikkeen mahdolliseksi. 

Mutta kyky suhtautua elämän ilmiöihin 
esteettisesti on määrältään ja laadultaan 
eriläinen eri ihmisillä. Taiteilijoilla tämä kyky on tie- 
tysti herkin ja suurin, — muutoinhan he eivät olisikaan taiteilijoita. 
Mutta heidänkin kesken tuo kyky vaihtelee, kuten myös muista 
ihmisistä puheen ollen. Esteettiset vaikutukset, niin taideteosten 
kuin elämän todellisten ilmiöiden välittömästi luomat, riippu- 
vat meidän vastaanotto- j a eläy tymisky vys- 

t ä m m e. Maalaus, josta emme tiedä, esittääkö se 'kirkkoa vai 
lehmää' ja miten päin se on seinälle pantava, kuten eräistä nyky- 
aikaisista tauluista voi sanoa, tuskin saa aikaan meissä esteettistä 
vaikutusta, — jos ei vain pelkkien viivojensa ja väriensä perus- 
teella. Ja jotta kaunokirjallinen tuote, esim. runo, voisi tehdä 
meihin esteettisen vaikutuksen, meidän on kyettävä ymmärtämään 
tai ainakin aavistamaan sen sisältö ja omaksumaan se henkisesti. 

Äly, tunne ja tahto muodostavat kukin oman elämänpiirinsä. 
Yhdessä vasta ne muodostavat elämämme kokonaiseksi. Esteet- 
tinen elämänpiiri kuuluu tärkeänä osana tähän kokonaisuuteen. 
Sitä tiedettä, joka tutkii esteettistä elämänpiiriä nimitetään este - 
tilkaksi . 

»Esteettinen elämä ja toiminta on tervee- 
seen, eheään ja normaaliin ihmisyyteen vält- 
tämättä kuuluvaa voimien käyttöä ja aska- 
roimista, askaroimista, jota vailla elämä olisi 
köyhä ja yksipuolinen ja ihminen henkisesti 
r a a j a r i k k o.» 


Kertauskysymyksiä. 

n. Millä eri tavoilla voimme suhtautua elämän erilaisiin ilmiöihin? 

12. Mitä on esteettinen suhtautuminen? 

13. Mikä on materialistin, aineellisuuden palvojan, suhde esteettiseen elämään? 

14. Millaisiin ilmiöihin esimerkiksi meidän on helppoa suhtautua esteettisesti, 
millaisiin vaikeata tai jopa mahdotonta? 

1 5. Mistä riippuu, onko ilmiö esteettinen? Miksi niin? 

16. Millainen on eri ihmisten kyky suhtautua elämän ilmiöihin esteettisesti? 

17. Miten taiteilija saa kokemansa esteettisen vaikutelman siirretyksi toisiin? 

18. Mistä riippuu, tekeekö taideteos, taulu, romaani, runo tms., meihin esteet- 
tisen vaikutuksen vai ei? 1 

19. Mikä on taideteoksen tehtävä, mikä ei? 

20. Miten on ihmisen terveen, normaalin elämän kannalta arvosteltava esteet- 
tistä elämää? 

T e h t ä v i ä. 

4. Esitä elämän ilmiöitä, joihin voimme suhtautua eri tavoin, kuten laineh- 
tivaan viljapeltoon tai aaltoilevaan mereen. 

5. Esitä ympäristöstäsi elämän ilmiöitä, joihin on helppoa suhtautua esteet- 
tisesti. 

6. Esitä samoin kotiseudultasi sellaisia ilmiöitä, joihin on vaikeata tai ehkä 
mahdotontakin suhtautua esteettisesti. 

Kirj allisuutta. 

K. S. Laurila, * Estetiikan peruskysymyksiä I. 2. p. 480 s. 1947. ( Ks. 11—84 s -)» 

Yrjö Hirn, * Esteettinen elämä. 3. p. 221 s. 1949. 

ESTEETTISET MUUNNOKSET 
ELI ILMENEMISMUODOT 

A. Mielihyvä ja - paha , kauneus ja rumuus , ylevyys , arvokkuus , 
juhlallisuus ja pateettisuus sekä sulo. 

Olemme edellä puhuneet esteettisistä vaikutuksista yleensä. Nyt 
meidän on todettava, että ne voivat laadultaan olla hyvin erilaisia. 
Sitä paitsi niitä on niin rajattomasti, että kaikilla ei ole edes nimeä. 
Siksipä onkin luonnollista, että niitä esiteltäessä on tyydyttävä 
puhumaan vain tärkeimmistä esteettisistä ilmenemismuodoista eli 
muunnoksista (modifikaatioista), kuten niitä nimitetään. Aluksi: 
Mitä tarkoitetaan esteettisillä ilmenemismuodoilla eli muunnoksilla? 

Esteettisillä] muunnoksilla eli ilmenemismuodoilla 
tarkoitetaan niitä esteettisen vaikutuksen erilaisia lajeja, 
joita ihminen kokee esteettisessä suhtautumisessaan. 

Siitä, millaisia esteettiset tunteemme ovat, esteetikot, estetiikan 
tutkijat, ovat eri mieltä. Toisista vain mielihyvän sävyiset tunteet 
voivat olla esteettisiä, toisten mielestä myös mielipahan sävyiset. 
Jälkimmäisistä on se esteetikko, jonka ajatuksia tässä seurailemme, 
huomauttanut, että »taide, joka sivuuttaisi kokonaan elämän masen- 
tavat ilmiöt, kuvastaisi elämää ei ainoastaan perin yksipuolisesti, 
vaan ihan olennaisissa kohdissa suorastaan valheellisesti», ja sama 
tutkija jatkaa: »Kun taide ja esteettinen suhtautuminen tarjoaa 
meille tilaisuuden elää olevaisen ei ainoastaan ilahduttavat, vaan 
myös masentavat tunnearvot niitten koko katkeruudessa ja syvyy- 
dessä, niin siten se aivan tavattomasti rikastuttaa ja syventää 
elämäntuntoamme ja antaa meidän kaikessa laajuudessaan ja syväl- 
lisyydessään välittömästi kokea, mitä merkitsee olla ihminen, ihmi- 
senä 'iloita, taistella ja kärsiä’!» 

Tarkastellessamme erilaisia esteettisiä ilmenemismuotoja eli muun- 
noksia meidän on helpointa todeta, että ne ovat juuri joko mieli- 
hyvän tai mielipahan sävyisiä, ilahduttavia tai masentavia. 


Mielihyvä. 

Mielihyvä on sellainen esteettinen ilahduttava vaiku- 
telma, jonka elämän myönteiset, kohottavat ilmiöt 
aikaansaavat meissä. 

Mielihyvä elvyttää mieltämme ja antaa meille elämänhalua. Sel- 
laisen mielialan luovia elämän ilmiöitä ovat esim. kukoistava, 
terve nuoriso, kevään elpyminen, oikeuden voitto, epäitsekkään 
rakkauden teot jne. 


Mielipaha. 

Mielipaha on sellainen esteettinen masentava vaiku- 
telma, jonka elämän kielteiset, repivät ilmiöt aikaan- 
saavat meissä. 

Mielipaha luo meihin ahdistavan, painostavan mielialan, onnet- 
tomuuden tunteen. Näin meihin vaikuttavat esim. köyhyys ja 
sairaus, henkinen pimeys ja siveellinen turmeltuneisuus, hallan 
tuhoama laiho, sodan rauniot yms. 

Kaunokirjallisuus tarjoaa meille paljon esimerkkejä näistä molem- 
mista esteettisistä vaikutuksista. Kalevalassa moni toive jää toteutu- 
matta, sampokin menee muruiksi, mutta niitä muruja jää silti 
Kalevan kansankin onnen tuojiksi, ja Kalevalan luoma lopullinen 
vaikutelma on ilahduttava, on mielihyvä. Samoin on laita Kiven 
»Seitsemän veljeksen». Sen sijaan esim. Minna Canthin »Kuoleva 
lapsi» (ks. lukemiston 84—91 s.) ja Kaarlo Kramsun »Onneton» 
(ks. 68 s.) virittävät masentavan mielialan. 

Ilahduttava tai masentava mieliala syntyy, kun ilmiötä esteet- 
tisesti katsoessamme pidämme silmällä sen sisäistä suh- 
detta elämään, sen rakentumiseen tai sortumiseen. Jos taas 
kiinnitämme huomiomme ilmiön muotoon, niin suhtautues- 
samme siihen esteettisesti saamamme vaikutelma on kaunis tai ruma. 


Kauneus. 

Kauneus on sellainen esteettinen muunnos, jonka 
koemme puhtaana, pyyteistä vapaana sopusointuisen 
mielihyvän tunteena, kun tarkastelemme ilmiön muo- 
toa, sen viivoja, värejä, sointuja tai sanoja. 

Näin mielihyvä ja kauneus ovat toisiaan täydentäviä muunnoksia. 
Tällaista kauneutta edustavat esim. viehättävä, kukoistava kesä- 
maisema, kukkien väriloiste, lintujen laulu, Takasen »Aino»- veistos, 

Aleksis Kiven »Lea»-näytelmän päähenkilö tai runo »Kaukametsä» 
(ks. Lukemiston 22—23 s.) ja Sakari Topeliuksen runo »Kesäpäivä 
Kangasalla», jossa sanotaan: 

Mä oksalla ylimmällä Kas, Längelmävesi tuolla 

oon Harjulan seljänteen, vöin hopeisin hohtelee, 

niin kauas kuin silmään siintää, ja Roineen armaiset aallot 

nään järviä tähtineen. sen rantoja hyväelee. 

Kuitenkaan ei se, mikä muodoltaan on kaunis, sentään 
aina ole sisällöltään ilahduttava. Tulipalon tulenlieskat ja 
savupatsaat voivat kyllä olla muodoltaan kauniita, mutta sisällöl- 
lään tulipalo synnyttää mielipahaa, masennusta. 

Milloin ilmiö — ihminen, eläin, kasvi, maisema, ihmiskohtalo- 
tms. — on kaunis, sitä emme osaa tyydyttävästi 
selittää. Me kauneuden vain koemme. Sitä paitsi 
ihmisen käsitys kauniista vaihtelee eri aikoina, eri kansoilla, jopa 
samanaikaisesti eri ihmisilläkin. Muodin vaihtelut osoittavat, että 
ihmiset antavat myös ns. makutuomarien vaikuttaa arvosteluunsa. 
Se, mikä tämän hetken ihmisistä on kaunista — koska se on muo- 
dikasta — voi muutaman vuoden perästä pelottaa tai naurattaa 
samoja muodin seuraajia. 

Kauneusvaikutus on yleensä tyypillisin 
esteettinen vaikutus. Siten sitä voidaan nimittää jopa 
ihanne-esteettiseksi. Onpa monella se < käsitys, että 
esteettinen vaikutus on samaa kuin kauneusvaikutus, ts. että se, 
mikä on esteettistä, on ilman muuta kaunista. Sellaisista ei siis 
voi olla esteettistä se, mikä vaikuttaa rumalta. Silti myös 

rumuus 

voi olla esteettinen muunnos. 

Rumuus on sellainen esteettinen tunnelma, jonka 
meissä aikaansaa ilmiö, jonka ulkonainen muoto on 
rikkinäinen, kulmikas, hajanainen tai epäsäännöllinen. 

Sellaiset piirteet ovat näet juuri rumalle ominaisia. Ajatelkaamme 
esim. Akseli Gallen-Kallelan maalausta »Akka ja kissa». Sen eukko 
on todella ruma: ryppyinen, kulmikas, pahkurainen, leinin lyömä. 
Tai katselkaamme hänen piirtämiään Jukolan veljeksiä. Entä — 
ottaaksemme esimerkin kaunokirjallisuudesta — Minna Canthin 
»Kauppa-Lopo»! Ruma, lokainen kaupustelija-akka, juoppo ja 

-varas, siis rumuutta kuk- 
kuramitalla! Rumakin ilmiö 
voi siis tehdä esteettisen 
vaikutuksen ja antaa aiheen 
taideteoksen syntyyn. 

Huomattava esteettinen 
muunnos on 

ylevyys. 

Ylevyys on sel- 
lainen esteettinen 
muunnos, jonka syn- 
nyttää korkealle yli 
tavallisten mittojen 
kohoava ilmiö. 

Ylevyys on perimmältään 
suuren voiman ylevyyttä. 

Se herättää meissä ihme- 
tystä, ihailua ja kunnioi- 
tusta. Ylevän ilmiön rin- Akseli G ali e n - K ali el a : 

nalla tunnemme itsemme Akka ja kissa (1885). 

mitättömiksi, ja se tunne Mestarillinen teos jonka naturalismi kui- 

. - , 1 . . . tenkm aluksi vaikutti yllättävältä 'ja arve- 

VOl hetkeksi, kenties vain tuttavalta. Sen tekijä sai » rumuuden apos- 
silmänräpäykseksi, masen- tolin » maineen. 

taa meitä, mutta sitä seuraa 

kohta Voimakas mielihyvän tunne, suuri myönteinen elämys. 

Tällaisia yleviä luonnon ilmiöitä ovat esim. aava, myrskyävä 
ulappa, lumihuippuinen, jylhä tunturi, raju ukkosilma ja kirkas 
öinen tähtitaivas, yleviä ihmisiä esim. Luther Wormsin valtio- 
päivillä pannaan julistettuna ja valtionkiro uksen uhan alaisena, 
mutta silti säikkymättä kieltäytyen peruuttamasta mitään, jota 
ei osoitettu Raamatun ja selvien järkisyiden vastaiseksi, ja kauno- 
kirjallisuuden esittämiä yleviä henkilöhahmoja esim. Kalevalan 
Väinämöinen lumotessaan soitollaan kaikki ihmiset, henkiolennot 
ja koko luonnon (lue Kalevalan 41. tai 44. runo) tai Lemminkäisen 
äiti pelastaessaan poikansa Tuonelan virrasta. (Lue Kalevalan 
15. runo.)* 

Ylevyyteen sisältyvän voiman ei tarvitse aina esiintyä toimivana, 
vaan se voi olla myös uinuvaa voimaa, jonka me 

R. W. E km an: Väinämöisen laulu ( 1886 ) , 
Tässä taulussa, joka ilmaisee enemmän Kalevalan 
ihailua kuin sen ymmärtämystä, Väinämöinen 
kuvataan ylevänä laulun ja soiton mestarina, jol- 
lainen hän todella olikin. 


vain mielessämme ku- 
vittelemme suureksi. 
Tällainen uinuva yle- 
vyys esiintyy ehkä 
tavallisimmin kauno- 
kirjallisuudessa sen 
esittäessä ylevyyttä, 
ja sellaista, hillit- 
tyä ylevyyttä, 
me pidämmekin 
ylevyyden ylim- 
pänä asteena. 
Itsehillintäkin voi olla 
suuri voimannäyte. 
Kun Kalevalan Jouka- 
haisen ja Väinämöi- 
sen ajettua tiellä vas- 
tatusten ja Väinämöi- 
sen sanottua: 

Kun Het nuori Joukahai- 
nen, 

veäite syrjähän vähäisen! 
Sie olet nuorempi minua, 

Joukahainen, jolla on 

lapsen tieto , naisen muisti, 
ei ole partasuun urohon, 


kuitenkin röyhkeästi sanoo: 

Vähä on miehen nuoruuesta, Kumpi on tieolta parempi, 

nuoruuesta, vanhuuesta! sep ’ on tiellä seisokahan, 

niin Väinämöinen vaatimattomasti vastaa: 

Mitäpä minusta onpi / Ain’ olen aikani elellyt 

laulajaksi, taitajaksi !■ kotipellon pientarilla, 

näin osoittaen todella ylevää itsehillintää. (Tue tarkemmin Kale- 
valan 3. runo.) 

Myös kokonainen kansa voi osoittaa ylevyyttä. Niin teki Suomen 
pieni kansa talvisotansa aikana yllättäen siten henkisen voiman 
ylevyydellään muun maailman. 

Ylevyyttä lähellä oleva esteettinen muunnos on 

arvokkuus. 

Arvokkuus on 
sellainen esteet- 
tinen muunnos, 
jonka aiheuttaa 
henkisesti tai 
siveellisesti kor- 
keatasoisen ih- 
misen olemuk- 
sessa ilmenevä 
hillitty varmuus 
ja levollisuus. 

Arvokkuus on siten 
ihmisen sisäi- 
sen ylevyyden 
häneen paina- 
ma ulkonainen 
leima. Tuollainen 
ulkonainen arvokkuus 
on ominaista henki- 
lölle, joka on siveelli- 
sesti ylevä tai älylli- 
sesti nerokas taikka 
jolla on hyvän palve- 
lukseen omistautunut 
suuri tarmo tai huomattava yhteiskunnallinen asema tms. Tällaista 
todellisessa elämässä ilmenevää arvokkuutta kuvaa myös taide. 
Erinomainen esimerkki sisäisen ylevyyden luomasta ulkonai- 
sesta arvokkuudesta on Runebergin »Maaherra»-runon maa- 
herra Wibelius, joka Venäjän voittoisan armeijan pääkenraalia ja 
hänen julmaa uhkaustaan säikkymättä vastaa vakaasti — samalla 
kun hänen kätensä painaa lujasti lakikirjaa — : 

Kenraali, keskelV uhkauksien 
tää meille suojan suo. 

Siiri ikivarihuudesta säädetään: 
ken rikkoo , sen on syy; ei vastaamaan 
jää vaimo työstä miehen vikapään, 
kuin mies ei vaimonkaan. 

Te voiton saitte, teili’ on valta nyt , 
te minun tehkää, mitä miellyttää! 

Vaan laki, ennen mua syntynyt, 
myös jälkeheni jää. 


Albert Edelfelt Maaherra ( 1899 ) . 
Arvokkaana ja vakaana maaherra Wibelius lau- 
suu painavat sanansa venäläiselle valloittajalle . 

Tällainen sisäinen ylevyys ja ulkonainen tyyni arvokkuus tehosi 
kenraaliin: 

Lujasti ukon kättä puisti hän 
ja kumarsi ja läks. 

(Lue Runebergin Vänrikki Stoolin tarinoista runo »Maaherra» 
kokonaan.) 

Kuta aidompaa on sisäinen ylevyys, sitä vakuuttavampi on ulko- 
nainen arvokkuus. Se ei ole silloin paisutettua ja keinotekoista, 
vaan luontevaa ja luonnollista. Keinotekoinen 'arvokkuus' sen 
sijaan vaikuttaa koomilliselta. Sellainen vaikutelma syntyy, kun 
joku esim. syntyperänsä, virka-asemansa, rikkautensa tms. perus- 
teella tavoittelee sellaista ulkonaista arvokkuutta, johon hänellä 
ei ole vastaavaa sisäistä, sielullista katetta. Koomilliselta vai- 
kuttaa siten esim. Inkkarin esiintyminen Jukolan ja Toukolan 
poikien sovin totilaisuudessa (ks. Kiven »Seitsemän veljeksen» 
13. lukua), samoin kanttori Sepeteuksen puhetyyli Kiven »Nummi- 
suutareissa» (ks. 1. ja 5. näytöstä) sekä kraatari Eenokin puhe- 
miehen toiminta Kiven »Kihlauksessa», sillä he kaikki tavoitelevat 
suurempaa arvokkuutta kuin mikä heille luonnostaan kuuluu. 

Koska arvokkuus edellyttää elämänkokemusten suomaa sisäistä 
henkistä rikkautta, niin nuori on harvoin, jos koskaan, olemuk- 
seltaan arvokas. 

Arvokkuudelle sukua oleva esteettinen ilmenemismuoto on 
juhlallisuus. 

Juhlallisuus on sellainen esteettinen tunnelma, joka 
johtuu ulkonaisen tilanteen tai tilaisuuden ylevyyden 
ja tärkeyden tunnosta, 

eikä siis yksityisestä henkilöstä. Juhlallisuuden tuntu syntyy, kun 
jokin erittäin tärkeä tapahtuma, ratkaisu tms. on tuonut ihmiset 
koolle esim. kirkkoon tai juhlasaliin. Mieliala en tällöin juhlallinen, 
mutta hillitty. 

Jos kuitenkin tuollaisessa tärkeässä tilaisuudessa tunnelma käy 
kovin korkealentoiseksi ja mahtipontiseksi, niin ihmiset kokevat 
esteettisen muunnoksen, jonka nimi on 

pateettisuus. 

Pateettisuus on sellainen esteettinen tunnelma, joka 
ilmenee korkealentoisena, paisuteltuna mahtipontena. 

Sellaisen tunnelman esinu juhlapuhuja luo sekä itseensä että kuuli- 
joihinsa sanoin, jotka ovat täynnä paatosta eli mahtipontista esi- 
tystä, intomieltä, suuria sanoja. Sitä tunnelmaa tehostavat vielä 
puhujan mahdolliset suuret eleet ja äänenpainot. Hillitty tilai- 
suuden ylevyyden tuntu on täydellisempi kuin pateettisen paisut- 
televa; jos kukkaro kilisee, se ei ole täysi, on pateettisuuden 'kili- 
nästä' sanottu. Ei silti kaikkea paatosta ole pidettävä vikana, 
vaikka se kyllä tavallisesti on onttoa paatosta. 

Kirjailijoistamme erityisesti Johannes Linnankoski suosii paa- 
tosta. Varsin pateettisia ovat eräät hänen 'sirpaleensa', sellaiset 
kuin »Nuoruudelle» (ks. Lukemiston 332.-334. s.) ja »Rooman 
mies» (ks. Lukemiston 334.-338. s.), joissa paatos toisinaan — se 
on myönnettävä — on hiukan onttoa. Onko esim. nuoruus todella 
niin iki-ihanaa kuin Linnankoski esittää! — Juhlaruno voi helposti 
muuttua onton pateettiseksi, jos runoilija käsittää aiheensa ylen 
tärkeäksi. 

Pateettisuutta esiintyy vain ihmisessä ja ihmisen tuotteissa, 
mutta ei luonnossa, kuten kyllä esim. ylevyyttä. 

Edellä totesimme, että ylevyys perustuu suureen voimaan ja 
siten herättää meissä ihailua, ihmetystä ja kunnioitusta. Tässä 
mielessä 

sulo 

on ylevyyden vastakohta, sillä 

sulo on sellainen esteettinen vaikutelma, jonka luo 
pienessä tai pienehkössä ilmiössä esiintyvä tasapai- 
noinen sopusuhtaisuus. 

Luonnossa esiintyvää suloa kuvastavat esim. laakson puiden ja 
kukkien keskellä lirisevä kirkasvetinen puro, kesäisissä puuhissaan 
lentelevät pienet laululinnut, laihon lainehtivat tähkät jne. Tätä 
luonnon suloa tulkitsevia runoja on esim. J. H. Erkon runo 

Kevätlinnuille etelässä . 

Täält* etelästä sinne pohjolaan Olette , linnut, täynnä lauluja , 

jo kevätlinnut lentää laulamaan. suloa, rakkautta, sointuja 

On sydän heillä Suomen lapsillen ja keväthenkeä — ne kaikki, ne 

niin hellä, lämmin — kyllä tunnen sen* myös lahjoittakaa Suomen lapsille . 

Ja lastm joukosta hän etsikää, 
jok * uskollinen on ja ymmärtää. 

Hänelle tiukuttakaa erikseen 
mun sydämeni laulut sydämeen . 

Ihmisistä puheen ollen sulo 
edustaa oman halun ja velvolli- 
suuden sopusointua ja sisäistä 
sielun tasapainoa. Missä vietit 
vapaina temmeltävät, siellä ei 
ole suloa. Pieni, terve lapsi ja 
sopusointuisesti kehittynyt 
nuori neito ovat suloisia. Sulo 
on nimenomaan naissukupuo- 
lelle kuuluva ominaisuus. Sel- 
lainen suloinen nuori neito on 
Kalevalan Aino (lue 3.-5. 
runot) ja sellaisia on useita 
Linnankosken romaanissa »Lau- 
lu tulipunaisesta kukasta». (Lue 
esim. luvut Gaselli, Veden- 
neito ja Pihlajanterttu.) 

On sanottu, että sulo on 
jumalten lahja, lapsuuden ja 
nuoruuden etuoikeus, kuten 
arvokkuus on tavallisesti hen- 
kisten taistelujen tulos ja siten 
varttuneen iän ominaisuus. Suloa huokuva ilmiö ei edusta voimaa 
eikä ulkonaista suuruutta. Ihmisessä sulo on itsetiedotonta, ja se 
juuri lisää sulon viehätystä. Jos esim. nuoresta neidosta huomaa, 
että hän on tietoinen sulostaan, se menettää hienoimman tuok- 
sunsa ja neitosta uhkaa keimailun vaara. 

Ulkonaisesti sulo esiintyy muodoissa, asennoissa, eleissä ja äänessä. 
Suhteellisen pienuutensa, sopusointunsa ja tasapainonsa vuoksi 
sulo viehättää ja lämmittää meitä luoden kiintymystä ja rakkautta* 
Sulon toisia nimiä ovat herttaisuus , henkisen sulon nimi, ja vieh- 
keys , liikkeiden ja ulkonaisen olemuksen sulouden nimi. 

Kertauskysymyksiä. 

21. Mitä tarkoitetaan esteettisillä muunnoksilla eli ilmenemismuodoilla? 


22. 

Millainen 

esteettinen 

muunnos 

on mielihyvä? 

23 - 

» 

» 

» 

» 

mielipaha? 

24. 

» 

» 

» 

» 

kauneus? 

25 - 

» 

» 

» 

» 

rumuus? 

26. 

» 

» 

» 

» 

ylevyys? 

27. 

» 

» 

» 

» 

arvokkuus? 

28. 

» 

» 

» 

» 

juhlallisuus? 

29 - 

» 

» 

» 

» 

pateettisuus? 

30. 

» 

» 

» 

» 

sulo? 



Helena Schjerfbeck 
Lapsi ja pajun oks.at. 
» Pieni , terve lapsi on suloinen .» 

Tehtäviä. 

Selitä, 

7. mitkä Kiven » Seitsemän veljeksen » tai » Nummisuutarien » lukkarin taikka 
» Kihlauksen » Eenokin sanat tai eleet osoittavat, että he tavoittelevat juhlalli- 
suutta ja arvokkuutta, joka ei heille kuulu, 

8. mitkä kohdat Linnankosken sirpaleessa » Nuoruudelle » vaikuttavat yliam- 
mutuilta ja siis ontolta paatokselta, 

g. mikä A. Oksasen runossa » Suomen valta » Lukemiston g, s.) on paatosta, 

mutta ei kuitenkaan onttoa paatosta ja 

10. mitkä kohdat Kasimir Leinon runossa - »Kansalleni)} (Lukemiston igo 
igi. s.) osoittavat, että runoilija puhuu juhlallisesti . 

Kirjallisuutta. 

K. S. Laurila, * Estetiikan peruskysymyksiä I. (Ks. 87 — 203 s.) 

Yrjö Hirn, * Esteettinen elämä. (Ks. 123 — 168 ja 267 — 273 s.). 


B. Traagillisuus, koomillisuus, ironia, satiiri, parodia ja huumori . 

Edellä esittämiemme lisäksi meidän on syytä tehdä vielä selkoa 
eräistä muista varsin tärkeistä esteettisistä ilmenemismuodoista. 

Erittäin huomattava esteettinen muunnos on 

traagillisuus. 

Sitä ei esiinny lainkaan luonnossa, vaan yksinomaan ihmi- 
sissä ja ihmiskohtaloissa, olkoonpa sitten kysymys 
todellisesta elämästä tai taiteesta. Taiteen eri lajeista voi traagil- 
lisuutta kuvata varsinaisesti ja tyhjentävästi 
vain kaunokirjallisuus, vaikka muissakin taiteissa voi 
kyllä esiintyä traagillisiakin aineksia. 

Traagillisuuden eli tragiikan aiheuttaa kärsimys tai 
onnettomuus. Ne synnyttävät meissä surua. T r a a g i 1- 
linen on siten surullista, Riutta kaikki surul- 
linen ei ole silti traagillist a. Sairaus tuottaa kärsi- 
mystä, mutta esim. hammastauti ei ole traagillista. Kaikenlaiset 
pienet onnettomuutemme ja vastoinkäymisemme voivat meitä suu- 
restikin harmittaa, mutta näin meissä syntynyt tunne ei ole traa- 
gillisuutta. Kun teemme rikoksen ja saamme siitä ansaitsemamme 
rangaistuksen, niin kohtalomme ei silti ole suinkaan traagillinen. 
Läheisen omaisen sortuminen tai kuolema herättää meissä ehkä 

suurtakin surua, mutta senkään ei sinänsä tarvitse olla traagilli- 
suuden ilmausta. 

Kun näin on, niin mikä sitten lopulta on traagillista? 

Kärsimys ja onnettomuus ovat vasta silloin traagillisia, kun ne 
tuhoavat jotakin suurta ja arvokasta, sellaista, jonka meidän mie- 
lestämme pitäisi aivan erityisesti olla turvassa tuholta. Siten 
suurten arvojen hukkaan meno on traagil- 
lista. Traagillisia ovat olleet monet kaunokirjailijoittemme koh- 
talot, sellaisten kuin Aleksis Kiven, Johannes Tinnankosken, Juhani 
Siljon, Uuno Kailaan, Saima Harmajan ym., joilta Suomen taide 
saattoi odottaa vielä monia arvokkaita, rikkaita taideluomia, joiden 
syntymisen heidän mielestämme ennenaikainen kuolemansa teki 
mahdottomaksi. Sen sijaan sellaisen merkkihenkilön kuolema, joka 
on jo ehtinyt elämäntyönsä suorittaa, ei synnytä traagillisuuden 
tunnetta, — kaipausta kyllä ja kiitollisuutta. 

Traagillisesti ei järkytä myöskään ketään täysin mitättömän 
ihmisen tuhoutuminen. Tuhoutuvalla henkilöllä täytyy olla huo- 
mattava arvo, jotta hänen tuhonsa tuntuisi traagilliselta. Silti 
hänen ei tarvitse olla 'valioyksilö'. Traagilliselta tuntuu 
myös tavallisen kunnon ihmisen tuhoutu- 
minen, kun hän kovien taistelujen ja kärsi- 
mysten jälkeen on s a a v u 1 1 a m a i s i 1 1 a a n sen 
onnen, jota hän kauan on tavoitellut. Voipa 
traagillisella henkilöllä sen rinnalla, minkä erityisesti 
pitäisi arvonsa vuoksi olla tuholta turvassa, olla myös sel- 
laista syyllisyyttä, että hänen tuhonsa vai- 
kuttaa syyn sovitukselta. Traagillinen on vapautuvan 
vangin kohtalo, joka rangaistuksen kärsittyään aloittaa muuttu- 
nein mielin onnentäyteisenä kangastavan uuden elämän, mutta 
omantuntonsa vaatimusta noudattaen paljastettuaan vanhan, salaan 
Jääneen rikkomuksensa joutuukin uudelleen kammoamiensa kal- 
terien taa. 

Traagillinen on Minna Canthin »Anna Liisa»-näytelmän päähenkilö. 
Hän, Anna Uiisa, on tosin surmannut synnyttämänsä aviottoman 
lapsen, mutta hän oli viettelijän käsiin joutuessaan ollut vielä 
15-vuotias* kokematon, ymmärtämätön lapsi ja rikoksen tehtyään 
hän on omantunnon tuskia kokien ja tekoaan katuen elänyt nuh- 
teettomasti ja luulee siten jo sovittaneensa tekonsa, kun hän 
19-vuotiaana valmistautuu vihille rakastamansa kunnon miehen 
kanssa, kunnes hän omantunnon vaatimusta noudattaen kesken 
kuuliaisten paljastaa salaisuutensa näin joutuen, ei oman kodin 
valtiatareksi, vaan — vankilaan. 

Traagillinen on myös Kalevalan Kullervon kohtalo. Tosin häntä 
painoi moni rikos. Jo pienenä Kullervo, pantuna 

lapsen pienen katsontahan, käen katkoi, silmän kaivoi, 

sormi pienen soitantahan, lapsen tauilla tapatti 

(Kalevala, 31. runo) 


hän surmasi Ilmarisen 
Mutta Kullervon teot 


ja Ilmarisella karjan paimenena ollessaan 
ilkikurisen emännän (Kalevala, 33. runo), 
olivat hänen kovan kohtalonsa ja koke- 
mansa tylyn kohtelun tulos. Hänen ras- 
kaana osanaan oli kasvaa orpona ja 
orjana vihamielisessä ympäristössä, jossa 
hän pakostakin kasvoi kaltoin. Hän oli 
syntynyt suurtekoihin, hengen ja ruu- 
miin voimiltaan jättiläiseksi, mutta 
tyly elämä tuhosi hänen suuret kykynsä 
ja teki hänet rikolliseksi. Siten hänessä 
tuhoutui erittäin suuria positiivisia, 
myönteisiä, arvoja. 

Traagillinen on edelleen 
sellaisen ihmisen kohtalo, 
joka kärsii syyttömästi 
muiden takia, esim. milloin isän 
tai äidin tauti periytyy lapselle hänet 
tuhoten, kuten tapahtuu norjalaisen 
Henrik Ibsenin kolkossa perinnöllisyys- 
näytelmässä »Kummittelijoita». Sellaisen 
henkilön kohtalon traagillisuutfe ei ole 
edes oma syyllisyys lieventämässä. 

Kun traagillisuus on siis 
järkyttävää, surullista tun- 
netta siitä, että »kohtalo leikkii jul- 
masti meidän ihmispoloisten kanssa», 

niin on luonnollista, että traagillisuus on mielipahan 
sävyistä. Ja kuitenkin — kaikesta huolimatta — siihen 
sisältyy myös mielihyvää. Jokainen suuri 
suru, sellainenkin, jota ei voi pitää traagillisena, sisältää 
jotakin lohdullis ta, j ai os t a va a ja syventävää. 
Sen saa aikaan koetun elämyksen suuruus. Lisäksi synnyttää 
meissä mielihyvää traagillisen henkilön osoittama hengen suuruus, 
luonteen jalous ja hänen kärsimysten keskellä osoittamansa ryhti. 



C. E. Sjöstrand: Kul- 
lervon surma ( 1868 ) 
» Kysyi mieltä miekaltansa, 
tokko tuon tekisi mieli 
syöä syyllistä lihoa. 

Se oli surma nuoren 
miehen, 

kuolema kovaosaista .» 

olkoon, että »arvokkaan sortuminen, jalon kärsimys ja kuolema 
ei semmoisenaan voikaan mitenkään herättää mielihyvää». 

Tällaista on todellisen elämän traagillisuus. Taideteoksen, 
eepoksen, romaanin tai näytelmän, esittämä 
traagillinen elämänkohtalo tuottaa meille 
lisäksi mielihyvää siksi, että niin tekee aina 
todellinen taide, so. se taito, jolla kaunokirjallinen teos 
kuvaa elämää, eikä sen esittämä traagillisuus ole alkuperäistä jä 
varsinaista traagillisuutta, jota ilmenee vain todellisessa elämässä. 
Taiteen tulkitsema traagillisuus on vain 
mielikuvituksen luomaa, kuten on esimerkiksi Kullervon 
kohtalo. Sellainen herättää myötätuntoamme, mutta ei sellaista 
katkeruutta, jota todellisuus saattaisi herättää. Kaunokirjalli- 
suudessa traagillisen henkilön jalot piirteet esiintyvät erityisen 
tehostettuina ja siten ne myös kohottavat mielemme ylös arki- 
elämän mataluudesta, synnyttäen meissä mielihyvää. 

Kaiken sen perusteella, mitä näin olemme traagillisuudesta toden- 
neet, voisimme loppupontenamme sanoa esim. näin: 

Traagillisuus on sellainen esteettinen muunnos, jonka 
koemme, kun tuho kohtaa henkilöä, joka henkisen 
suuruutensa tai arvossa pidettävien vilpittömien pon- 
nistustensa takia olisi mielestämme ansainnut olla 
tuholta turvassa. Traagillisuus on siten järkyttävän 
surullista, mielipahan sävyistä tunnetta, mutta koke- 
mamme elämyksen suuruus herättää meissä myös 
mielihyvää, niin etenkin silloin, kun traagillisuus on 
suuren taiteen kirkastama^. 


Traagillisuuden ja kaiken muunkin totisen ja vakavan vasta- 
kohta on 


koomillisuus. 


On vaikeata määritellä sitä, mitä on koomillisuus. Saamme tyytyä 
esim. seuraavanlaiseen määritelmään: 


KoomiUisuus eli komiikka on sellainen esteettinen 
vaikutelma, joka syntyy, kun joutuu rinnastamaan 
kaksi mielikuvaa, kaksi asiaa, joita erilaisuutensa 
vuoksi ei käy rinnastaminen, mistä aiheutuu hilpeän, 
iloinen ja usein nauruna esille purkautuva tunne. 

On sanottu^ että varmimpia koomillisuuden tuntomerkkejä on 
se, että se saattaa havaitsijan nauramaan. Mutta kuten ei jokainen 
suru ole traagillista, siten ei jokainen nauru ilmaise, 
että on kysymys koomillisuud estä. Naurumme 
aiheuttajana voi olla kutkutus, väsymys, vanhan ystävän yllättävä 
tapaaminen tms. Toisaalta ei koomillinen ilmiö aina 
aiheuta naurua, vaikka luokin koomillisen 
tunteen. Kuiva koomikko voi olla erityisen herkkä kaikelle 
koomilliselle ja altis loitsimaan toisiin koomillisen mielialan, mutta 
säilyttää tällöin silti kasvoillaan vakavan ilmeen. Hän 'nauraa' 
vain sisäisesti, äänettömästi, suutaan edes hymyyn vetämättä. 
Kuitenkin on todettava, että koomillinen tunne yleensä 
pyrkii purkautumaan ilmoille nauruna. 

Koomillisuutta on varsin monenlaista. Siten pelkät sana- 
käänteet voivat saada aikaan koomillisen 
vaikutelman, luoda sanakomiikkaa, pieni esimerkki siitä: 

Karjalainen vilkas evakkoeukko nousee Lahdessa maaseudulle 
lähtevän linja-auton ovelle ja kysyy siinä istuvilta matkustajilta: 

»Kuulkaaha, hyvät ihmiset, minne tämä auto männöö?» 

Harvasanaiset hämäläiset matkustajat katselevat kuka minnekin 
kenenkään vaivautumatta vastaamaan. Silloin eukko kysyy uudes- 
taan: 

»Sanokaa ny, hyvät ihmiset, minne tämä auto oikein männöö!» 

Ei nytkään mitään vastausta! Kun samalla auton kuljettaja 
saapuu paikalle, niin eukko kysyy häneltä: 

»Sanokaapa miulle, minne näitä kuuronrykkii oikein viiää!» 

Mistä johtuu tämän jutun koomillinen vaikutus? Siitä, että siinä 
rinnastetaan kaksi asiaa, harvasanaiset hämäläiset ja kuuromykät, 
joita ei erilaisuutensa vuoksi käy rinnastaminen. 

Pelkkä ulkomuoto tai ulkoasu voi myös vai- 
kuttaa koomilliselta. Jollakulla voivat esim. korvat 
olla niin suuret, että ne tuovat mieleen aasin korvat. Vaikutelma 
on koomillinen, sillä ihmistä ja aasiahan ei toki voi rinnastaa. Tällöin 
on kysymys muotokomiikasta. — Samoin syntyy koomillinen vai- 
kutus, jos esim. pappi astuu juhlallisen arvokkaana ja tärkeänä 
juhlamielisinä istuvien seurakuntalaistensa eteen, jotka huomaa- 
vatkin, että kunnianarvoisa kirkkoherra on työntänyt ison nenä- 
liinansa niin huolimattomasti papintakkinsa takataskuun, että se 
sieltä roikkuu kuin mikäkin häntä. Pappi, jolla on häntä! Miten 
mahdotonta ja siksi niin naurattavaa, koomillista! Näin tilanne 
voi muuttua vakavasta tai arvokkaasta koomilliseksi kuin taika- 
iskusta. Samoin tapahtuu, kun juhlapuhujan^juuri käyttäessä kor- 

kealentoisimpia sanoja hänen nenälleen lentää kärpänen, joka ei 
puhujan huitomisista, huolimatta tahdo jättää häntä rauhaan. 
Tilanne on koomillinen. Tällaista on tilannekomiikka , joka 
perustuu ulkonaisiin olosuhteisiin ja sattu- 
miin. 

Varsin huomattava ja arvokas koomillisuuden laji on luonne- 
komiikka. Aleksis Kiven »Kihlauksen» kraatarimestari Eenokki on 
liiankin hyvin oman ja ammattikuntansa arvon tunteva vanha- 
poika, joka päättää koomillisen juhlavan kihlaj aispuheensa sanoilla: 
»Ja käykää sitten käsi kädessä, Jumalan nimessä ja ilolintujen 
laulaessa haudan syvyyteen». Eenokki on luonteeltaan ja käyt- 
täytymiseltään koomillinen henkilö. Hänen tekoarvokas olemuk- 
sensa ja todellisuudessa varsin vaatimaton persoonansa ovat hassun- 
kurisessa ristiriidassa keskenään. Tällainen luonnekomiikka, 
joka perustuu luonteessa ja siitä johtuvassa 
käyttäytymisessä esiintyviin huvittaviin 
ristiriitaisuuksiin, sekä äsken mainittu tilannekomiikka 
voivat usein esiintyä samanaikaisesti. 

Kuten sanottu, koomillisuutta voi olla varsin monenlaista. Edellä 
on jo ollut esimerkkejä sana-, muoto-, tilanne - ja luonnekomiikasta. 
Voidaan myös puhua karkeasta ja hienosta koomillisuudesta . Edellistä 
viljelee esim. hassussa ulkoasussa hyppelevä sirkusklovni, jälkim- 
mäistä edustavat älykkäät, henkevät sanasukkeluudet ja luonne- 
komiikka. Koomillisuus voi olla tahallista , subjektiivista komiikkaa, 
so. jonkun henkilön tarkoituksellisesti aiheuttamaa, kuten äsken 
eukolla, joka auton matkustajia nimitti kuuromykiksi, taikka taha- 
tonta, objektiivista komiikkaa . Kun koulun vanha halonhakkaaja 
lausuu ihailemalleen rehtorille koulun avajaispäivänä, jotakin 
oppinutta ja kohteliasta sanoakseen: »Nytkö se humpuuki sitten 
taas alkaa», niin tällainen koomillisuus on täysin tahatonta. 

Eräitä lajeja koomillisuutta ovat myös ironia, satiiri ja parodia. 


Ironia. 

Irania on tahallista komiikkaa, jossa teeskennellyn 
vakavasti sanotaan päinvastaista kuin ajatellaan. 


Siten esitetään muka hyvänä se, mitä moititaan, arvokkaana arvo- 
ton, ansiona vika jne. Ironia on siten verhottua ivaa 
j a pilkkaa ja sellaisena purevaa. Ironinen oli tietysti äskeisen 

karjalaiseukon mieli ja kieli hänen puhuessaan »kuuromykistä». 
Voipa ivan antaa kohdistua itseensäldn, kuten Lemminkäinen teki 
kertoessaan äidilleen olostaan saarella sanattomalla, jossa hän oli 
viettänyt ylen kevytmielistä elämää: 


Hyvä oli siellä ollakseni, 
armas aikaellakseni. 
Siitä oli paha elämä, 
siitä outo ollakseni: 
Pelkäsivät piikojansa , 
luulivat lutuksiansa 


pahasti piteleväni , 
ylimäärin öitsiväni. 

Minä piilin piikasia, 
varoin vaimon tyttäriä, 
kuin s ies i sikoja piili,, 
h av u k at kylän kanoja - 

(Kalevala 29 : 589 — 602.) 


Satiiri. 

Satiiri on sellaista tahallista komiikkaa, joka ivan 
asein ruoskii ihmisten siveellisiä heikkouksia ja yhteis- 
kunnassa esiintyviä epäkohtia. 

Se ei vain naurata, vaan myös ärsyttää ja suututtaa. Koomilli- 
suuden herättämä nauru on yleensä suopeaa, mutta satiirin pis- 
teliästä ja pilkallista. 


Parodia. 

Parodia eli ivamukailu on sellaisen satiiris-koomillisen 
runouden laji, joka matkii milloin mitäkin vakavaa 
kaunokirjallisuuden tuotetta tehden sen naurettavaksi 
ja koomilliseksi siten, että lainaa sen ulkonaisen muo- 
don ja sävyn, mutta muuttaa sisällön arkipäiväiseksi 
ja matalaksi. 

Parodiaa ovat meillä viljelleet pakinoitsijat Olli ja Valentin. 

Mikä aiheuttaa koomillisen vaikutelman? 
Sanoimme jo edellä, että koomillinen vaikutelma syntyy, kun jou- 
tuu rinnastamaan kaksi mielikuvaa, kaksi asiaa, joita erilaisuutensa 
tai vastakkaisuutensa vuoksi ei käy rinnastaminen. Tämän lisäksi 
on koomillisuutta koetettu selittää seuraavinkin sanoin: »Kaikki 
koomillisuus perustuu lyhyimmin ja ylimalkaisimmin sanottuna 
kaksimielisyyteen ... Koomillisiksi tilanteet tule- 
vat tavallisesti jo sen takia, että äkkiä pudo- 
ta a n tasosta toiseen, so. yhdestä äänilajista, arvoasteesta, 
mielialasta tai ilmiöluokasta aivan toiseen sille vastakkaiseen tai 



42 


ainakin vieraaseen (juhlallisesta jokapäiväiseen, suuresta mität- 
tömään, vakavasta kevyeen, henldsestä aineelliseen jne.). Tai 
ei pudota tasosta toiseen, mutta siihen, mikä 
on huomiomme esineenä, liittyy y h t ’ äkkiä 
jotakin uutta, mutta sille aivan vierasta ja 
sen kanssa kokonaan yhteensoveltumatonta vaatien huomiotamme 
tuon huomiomme esineenä olevan rinnalla.» 

Näin tulee rinnastetuksi kaksi yhteenkuulumatonta asiaa, kun 
auton harvasanaisia hämäläismatkustajia nimitetään kuuromykiksi 
tai arvokas oppilaitos saa mainesanan humpuuki taikka Eenokin 
juhlallisuus on ristiriidassa sekä hänen oman vaatimattoman per- 
soonansa että myös kaikkea muuta kuin vakavasti otettavan hetken 
kanssa. Koomillista Eenokin esiintymisessä on myös se, että hän 
kehoittaa kihlautuneita käymään käsi kädessä — haudan syvyy- 
teen. Tässä todella pudotaan äkkiä tasosta toiseen: onnen pilvi- 
linnoista syvälle hautaan! 

Koomillisuutta lähellä oleva esteettinen muunnos on 

huumori. 

Tapahtuupa usein, että niitä kerta kaikkiaan pidetään samana 
muunnoksena. Kuitenkaan ne eivät merkitse samaa. Koomillisuus 
perustuu ilmiöitten ulkokohtaisiin ominaisuuksiin, kun taas huu- 
m o ri on eräänlainen ihmisen mieliala ia 
hänessä vallitsevana oleva tunnesävy. Koo- 
millisuus ilmenee sanoissa, muodoissa, tilanteissa, luonteissa jne., 
ja sen huomaa sekä koomikko että humoristi; heillä molemmilla 
on herkkä kyky havaita tuo koomillisuus sekä taipumus ja taito 
tehdä se muille, havaittavaksi ja havainnolliseksi. Mutta humoristi 
ei halua olla pelkästään naurattaja, vielä vähemmän sydämetön 
satiirikko, vaan hän tuntee myös ymmärtämystä 
ja myötätuntoa koomillisia ilmiöitä ja ihmi- 
siä kohtaan. Hän on realisti, joka näkee elämässä ja ihmisissä 
paljon pikkumaista ja virheellistä, vikoja ja epäkohtia, mutta hän 
■ei käsittele niitä ivansa aseilla, vaan myötämielisesti hymyillen ja 
muistaen, että kaiken naurettavan takana voi piillä suuriakin myön- 
teisiä arvoja. Niinpä onkin sanottu, että huumori on sukkeluuden 
ja rakkauden yhtymä ja että huumori johtuu ymmärtävästä päästä 
ja lämpimästä sydämestä, kuitenkin ratkaisevammin viimeksi maini- 
tusta. 

Humoristi näet rakastaa ihmistä ja ymmär- 
tävästi hymyillen s u 1 a 1 1 a a j a sivuuttaa hänen 

vikansa. Se, jonka sydäntä lämmittää valoisa huumori, tietää, 
että ihmisen ei hyödytä kompastua elämän pikku vastuksiin, vaan 
että hänen on kohottava niiden yläpuolelle; ja juuri tämä seikka, 
humoristin lämmin suhtautuminen tämän vajavaisen maailman 
ilmiöihin, erottaa hänet koomikosta ja kohottaa hänet lämmin- 
sydämiseksi persoonallisuudeksi, joka ymmärtää elämää ja hymyilee 
sen nurinkurisuuksien koomihisuudelle ajatellen, että kaikista 
epäkohdistaan huolimatta tämä maailma on kuitenkin »paras 
tunnettu maailma». Tällainen huumorintäyteinen suhtautuminen 
elämään ilmenee hänen puheissaan ja teoissaan ja koko hänen 
olemuksessaan. Kun ihmiset ovat ymmällä jonkin ongelman edessä, 
niin sen oitis ratkaisee huumorin siivittämä sana, ja sitä seuraa va 
nauru vapauttaa heidät ahdistavasta tunnelmasta. 

Huumorin lahja ei lankea joka ihmisen osalle. Osaksi se riippuu 
luontaisista taipumuksista, osaksi se on ilmaus terveen henkisen 
kehityksen suomasta valoisasta maailmankatsomuksesta. 

Lyhyesti: 

Huumori merkitsee koomillisuudelle herkkää mielialaa 
ja suopeaa, myötämielistä suhtautumista koomillisiin 
ilmiöihin ja ihmisiin, mikä johtuu osittain luontaisista 
taipumuksista, osittain elämän kokemusten kasvatta- 
masta elämän ymmärryksestä. ^ 

Edellä sanottu osoittaa, miten väärin jokapäiväisessä puheessa usein käy- 
tetään huumori sanaa. Tilapäinen sanaleikki, hullunkurinen kuje, pieni, 
kevyt, jopa kevytmielinen leikinlasku selitetään huumoriksi ja sellaisten 
esittäjää humoristiseksi ihmiseksi. 

Sitä, miten humoristi suhtautuu ihmisiin, osoittaa meille Rune- 
bergin runo »Sven Tuuva». (Ks/ Vänrikki Stoolin tarinoita.) Tuuva 
kotonaan 


teki , mitä teetettiin , päin mäntyyn kaikki vaan, 

ja sotilasalokkäana hän samalla tavoin epäonnistui, niin että. 

käännöstä kun käskettiin, hän pettyi ainiaan , 

päin oikeaan, päin vasempaan, päinvastoin aina vaan, 

joten lopulta 


— — kaikki, miehet, päälliköt, ne kummaa nauramaan. 

Kaikki he näkivät ulkokuoren, totesivat Tuuvan tyhmyyden, 
huomasivat vain sen, mikä hänessä ulkonaisesti oli koomillista, 
ja siksi he nauroivat kylmästi hänelle, kunnes hän uljaan taistelun 
jälkeen kaatui vihollisen luoti sydämeen osuneena. 

»Se luoti tiensä ties, sit’ ei voi kieltää», virkkoi niin 
vain kenraali, »ties enemmän se, kuin me tiedettiin ; 
ei otsaan käydä huolinut, sen huonoks arvioi, 
vaan sattui rintaan rohkeaan, jalomman valikoi.» 


Ja sanat nää ne kiertämään jäi väen keskuuteen , 
ja kaikki katsoi Sandelsin siin * oikein lausuneen. 
»Näät Tuuvan mieli kylläkin oV lyhyt mittojaan ; 
pää huono oli», arveltiin, »vaan sydän paikallaan». 



Pelkkä koomillinen suhtautuminen Sven Tuuvaan ei enää hänen 
kaaduttuaan ollut paikallaan, sillä vaaran hetkellä oli tullutkin 

näkyviin hänen luonteensa 
sisäinen suuruus. Häntä 
muistellessa sopi kyllä edel- 
leen hymyillä hänen »huo- 
non päänsä» aiheuttamille 
koomillisille kommelluk- 
sille, mutta siihen liittyi 
nyt sydämellinen myötä- 
tunto ja ymmärtämys, kun 
kenraalin sanaan oli to- 
dettu, että Tuuvalla oli 
sankarin sydän. Häneen 
oli nyt suhtauduttava 
huumorin lämmöllä. 

Humoristi hymyilee ja 
nauraa sille, mikä on pientä 
ja matalaa, mutta ei kai- 
kelle. Hän ei naura tyhjälle; 
sananlaskukin sanoo, että 
tyhjän naurajasta ei tule 
miestä. Eikä hän naura 
myöskään suurille, vaka- 
ville asioille, ei kuolemalle, 

ei traagillisuudelle eikä 
Albert Edelfelt: Sven T uuv a, sflle> m & ä elämässä on 

»Myös käännöksessä hämmentyi häW todella »totta, kaunista ja 
aivan ees ya taa, - .... * 

pois riensi muut, vaan portaalle Sven pyUaa». 

poika porhaltaa.» On sanottu, että »h U U- 

morin taju on henkevyyden mittari». Onnellinen 
se ihminen, joka on saavuttanut kyvyn suhtautua huumorilla 
elämän moniin pieniin vastuksiin. Kuitenkin on paljon kunnioi- 
tettavia, hyviä ihmisiä, jotka eivät ymmärrä leikkiä, vaan suh- 
tautuvat kuoleman vakavasti sellaisiinkin ilmiöihin, joille on viisainta 
vain hymyillä. Sellaisille ihmisille elämä on usein raskas taakka, ja 
sitä taakkaansa he jakavat muidenkin kannettavaksi. Sellaisten 
seurassa juuri tuntee, miten todella onnellinen on se, jolla on 
huumorin kultainen lahja, jo syntymässä saatu ja elämän varrella 
kartutettu. 


TAITEELLINEN LUOMISTYÖ 

Esteettinen elämänpiiri, jonka pääpiirteitä ja tärkeimpiä ilme- 
nemismuotoja eli muunnoksia olemme nyt selvitelleet, on, kuten 
sanomastamme on käynyt ilmi, laajempi käsite kuin taide. Esteet- 
tisiä elämyksiähän voivat kokea kaikki ihmiset. Se on suorastaan 
terveen, normaalin elämän eräs ehto. Kaikille meille avautuu 
esteettinen maailma, meidän on vain suhtauduttava olevaiseen, 
so. elämän eri ilmiöihin, esteettisesti, tunteenomaisesti. Onneksi 
näin on, sillä esteettinen elämä tekee muutoin köyhän tai ainakin 
yksipuolisen elämämme rikkaaksi ja suo meille monenlaista vir- 
kistystä ja jaloa nautintoa. 

Kaikki me siis voimme nauttia kauneudesta, ylevyydestä, 
sulosta ja muista esteettisistä muunnoksista, mutta voimmepa 
myös tehdä sellaista, mikä meitä esteettisesti viehättää: voimme 
kasvattaa kukkia, voimme valmistaa kauniita käsitöitä, voimme 
laulaa, niin, jopa jotkut meistä voivat sepittää vaatimattoman 
runonkin tai kertomuksen. Mutta varsinainen taiteel- 
linen luomistyö on mahdollista vain har- 
voille valituille, vain taiteilijoille, ja siten 
esteettinen elämänpiiri on erityisesti juufi heille elinilmaa. 


Taiteilija on henkilö, jolla on sekä pyrkimys että 
kyky taiteen keinoin tartuttaa meihin sama tunne, 
samat elämykset, jotka hän itse on^aiheensa ääressä 
kokenut. 

»Taiteilija, käyttipähän aseenaan koko ruumistaan, sanaa, säveltä 
ääntä, talttaa tai sivellintä, luo omasta ja muiden elämästä kuvia, 
elää elämänsä kuvina, voittaa sen kuvina ja suorittaa suurimmat 
eetilliset ratkaisunsa kuvien maailmassa. Hän tekee kuvan siitä, 
mitä vihaa, siitä, mitä rakastaa, ja erityisesti siitä, mitä ei kos- 
kaan saa eikä saavuta. Kuviinsa hän panee salaisimman kipunsa, 
jota hän muutoin ei tohdi huutaa julki, kuviin hänen tunnetta 
sytevä piirtimensä tai liikutukseen murtuva äänensä siirtää sen 
hellyyden, johon elämä ei anna hänelle lupaa. Hän tekee tämän 
niin monitahoisen heijastetusti, taitetusti ja kaukaa, ettei kukaan 
voi tietää hänen malliaan, ei aina hän itsekään.» Taiteilija ei siten 
esitä 'malliaan', kuten valokuva, joka esittää persoonattomasti 
kaikkea, mikä on valokuvauskoneen eteen sattunut, tehostipa se 
tai häiritsi sitä aihetta, joka saattoi valokuvaajan ottamaan kuvan, 
vaan hän valikoi, karsii tarpeettomat ja häi- 
ritsevät piirteet ja tehostaa ja syventää 
niitä, jotka ovat omiaan luomaan taideteok- 
sen tarkastajaan saman tunnelman, joka tai- 
teilijan innoitti luomistyöhön. Kun siten esim. 
kuvataiteilija tai kirjailija tahtoo, että me havaitsisimme ja koki- 
simme ne tunnevaikutelmat, joita jokin maisema, elämänilmiö tai 
ihmiskohtalo on hänessä synnyttänyt, hän taltan, värien tai 
sanojen avulla luominsa kuvin koettaa loitsia niiden häneen esteet- 
tisesti vaikuttaneet piirteet ilmielävinä eteemme näin saadakseen 
nuo vaikutelmat parhaiten havaittaviksemme ja toettaviksemme. 
Ajatelkaamme vain esim. sitä, miten elävästi ja vaikuttavasti edellä 
mainituissa runoissa »Sirkka» sekä »Kurki ja joutsen» ilmaistaan 
näiden runojen sepittäjien eräs elämänhavainto. 

Milloin taiteilija tällaisessa luomistyössään onnistuu, syntyy 
taideteos . 


Taideteos on taiteilijan luomistyön tulos, joka ilmaisee 
taiteilijan omat tunne- elämykset suunnitelmallisesti 
havainnollisiksi ja vaikuttaviksi muotoiltuina. 

Taideteoksen, esim. romaanin tai runon, tehtävänä ei siis ole olla 
tieteellinen tutkimus, ei moraalin ja hyvien tapojen opas eikä amma- 
tillinen oppikirja — niiden valmistaminen kuuluu teoreettisen ja 
praktillisen, so. tieteisopillisen ja käytännöllisen, elämänpiirin 
alalla toimiville, — vaan havainnollisin, aistimillamme tajuttavin 
kuvin tartuttaa meihin se esteettinen tunne, joka taiteilijan itsensä 
innöitti luomaan taideteoksen. 

Näin omaa itseään ilmentäen taiteilija luo itselleen oman taide- 
tyylinsä , so. hänelle ominaisen, oman esitystapansa. (Siitä enemmän 
97.— ior. s:lla.) Voimmepa sanoa, että vasta sitten taiteen har- 
rastajasta on tullut taiteilija, kun hän on löytänyt tuon oman esitys- 
tapansa, oman persoonallisen tyylinsä, joka hänet erottaa muista 
ja josta hänet siten tuntee. Siten tyyli on taiteilijaa itseään. Mutta 
silti voidaan myös puhua eri aikakausien yleisistä tyyli- 
virtauksista, jotka kuvastavat ajan yleistä henkeä ja jotka 
osaltaan muovaavat silloin elävien taiteilijoiden persoonallista, 
tyyliä. 

Taideteoksen luominen ja siitä nauttiminen on siis esteettiseen 
elämään kuuluvaa tapahtumaa. Esteettinen suhtautuminen on 
tunnesuhtautumista, mutta se ei merkitse eikä edellytä tunteissa 
hekumointia eikä äitelää tunteilua. Esteettinen elämä ei merkitse 
myöskään muusta hengen elämästä eristettyä elämää. Siten tai- 
teellinen luomistyökin vaatii älyn ja mieli- 
kuvituksen tehokasta osanottoa siihen. 
Esteettinen elämämme yleensäkin on monin 
tavoin liittynyt älylliseen, siveelliseen ja 
käytännölliseen elämäämme. 

Se, mitä näin olemme puhuneet esteettisestä elämänpiiristä, 
koskee taidetta yleensä, vaikka esteettiseen elämänpiiriin sisältyy 
muutakin kuin pelkkä taide. Taidettahan sinänsä ei, kuten sanottu, 
sitä paitsi ole olemassa, on vain eri taiteita, joilla näin ollen on 
yhteinen pohja ja yhteisiä piirteitä. Taiteista monipuo- 
lisin on kaunokirjallisuus, josta on sanottu, 
että se on »taiteista henkisin ja niin muo- 
doin korkein». Se, mitä tässä luvussa olemme nyt puhuneet 
esteettisestä elämänpiiristä, pätee nimenomaan silloinkin, kun on 
puhe kaunokirjallisuudesta, kuten olemme pitkin matkaa myös 
voineet monin tavoin todeta. 


Kertauskysymyksiä. 

31. Mitä merkitsee traagillisuus? 

32. Milloin omaisen kuolema on traagillinen, milloin vain surullinen tapahtuma? 

33. Miksi traagillisen näytelmän katseleminen aiheuttaa myös mielihyvää? 

34. Mitä merkitsee koomillisuus ja mitä eri lajeja on koomillisuutta? 

33. Mitä merkitsee ironia? 

36. » » satiiri? 

3J. » » parodia? 

38. Mikä aiheuttaa koomillisen vaikutelman? 

3g. Mitä on huumori ja miten se eroaa komiikasta? 

40. Miten taiteilijan sanoilla tai viivoilla luoma kuva eroaa valokuvasta? 

Tehtäviä. 

Tee selkoa, 

11. miksi Kalevalan Ainon kohtalo oli traagillinen (ks. Kalevalan runoja 
3 — 5 ) 1 a missä kohden Ainon tragiikka eroaa Kullervon traagillisesta kohta- 
losta (ks. Kalevalan runoja 31—36) sekä 

12. mitä komiikan eri lajeja on Kiven » Kihlauksessa » ja mikä osoittaa, että 
Kivi katselee elämää humoristin silmin. 

Kirjallisuutta. 

K. S. Laurila, * Estetiikan peruskysymyksiä I. (Ks. 204—480 s.) 

Yrjö Hirn, * Esteettinen elämä. (Ks. igy—266 s.) 



Wäinö Aaltonen: 

Runoilija ja muusa. 
Muusa, runotar, taiteiden fa tieteiden 
haltijatar, koskettaa runoilijaa siten 
innoittaen hänet taiteelliseen luomistyö- 
hön. — Tampereelle pystytetyn Aleksis 
Kiven muistopatsaan vertauskuvallinen 
henkilöryhmä. 



II 


KAUNOKIRJALLISUUS JA SEN LAJIT 


l. Kaunokirjallisuus 


»Ihmiskunta istuu elämän rannalla ja itkee tumman aallon vaah- 
toa ja levottomuutta. Silloin tulee runous, välähdys pilvien lomitse, 
ja näyttää sille, kuinka syvä, kirkas ja puhdas se järvi on, joka 
noin aaltoilee.» Tällaisin runollisen sanoin J. T. Runeberg, kansallis- 
runoilijamme, on kuvaillut runouden eli kaunokirjallisuuden luon- 
netta ja tehtävää. M 

Saman asian voimme ilmaista näinkin, ilmaista tieteellisenä määri- 
telmänä: 


Kaunokirjallisuus on sellaista taidetta, jossa taiteilija, 
kaunokirjailija, sanoin ilmaisee omia tunteitaan, mieli- 
alojaan, mietteitään ja näkemyksiään luoden kirkas- 
tetun kuvan sisäisestä tai ulkonaisesta todellisuudesta 
ja näin pyrkien — vetoamalla lukijan tai kuulijan mieli- 
kuvitukseen — saamaan hänet kokemaan saman elä- 
myksen, jonka kaunokirjailija on itse kokenut. 


Kun näin määrittelemme kaunokirjallisuuden luonteen, meidän 
on oitis todettava, että ei läheskään kaikki se, mitä 
kaunokirjallisuudeksi sanotaan, täytä mittaa. 
On paljon taiteellisesti epäonnistuneita romaaneja, sisällykseltään 
arkipäiväisiä ja sanonnaltaan ja rakenteeltaan virheellisiä, heikkoja 
runoja sekä kömpelöitä, tehottomia näytelmiä, jotka ovat yhtä 
vähän taideteoksia kuin esim. monien taiteellisesti lahjattomien 
henkilöiden maalaamat taulut ovat sellaisia. Jotta voisimme 
kaunokirjallisena esiintyvää teosta pitää sellaisena, sen täytyy 
sekä esteettisesti että eetillisesti, siveellisestä 
olla arvokas ja vaikuttava. 

Tällainen hyvä kaunokirjallisuus on kuin kirkas »välähdys pil- 
vien lomitse». Kuten päivän säde maisemia, se valaisee 
meille luontoa ja ennen muuta ihmiselämää. 
Se suo meidän eläytyä mitä erilaisimpien ihmisten elämään, heidän 
iloihinsa ja suruihinsa, heidän rientoihinsa ja kohtaloihinsa. Näin 
me tutustumme erilaisiin ihmisluonteisiin, valoisiin ja synkkiin, 
rauhallisiin ja kiivaisiin, ahkeriin ja laiskoihin. Näin me pereh- 
dymme eri ikäkausiin, lasten, keski-ikäisten ja vanhusten ajatus- 
maailmaan, eri sukupuolten, naisten ja miesten, erilaisiin piirteisiin 
ja erilaisia ammatteja harjoittavien ihmisten, kaupunkilaisten ja 
maalaisten elämään. Näin me opimme tuntemaan niin omaa maa- 
tamme ja kansaamme kuin vieraidenkin maiden ja kansojen oloja. 
Eikä kaunokirjallisuus näin tutustuta meitä 
vain siihen maailmaan, jossa nyt elämme, 
vaan myös menneitten aikakausien maail- 
moihin, joihin kaunokirjailija myös voi suunnata mielikuvi- 
tuksensa valonheittimen valaisemaan meille manalle menneiden 
sukupolvien, jo vuosituhansia maassa maatuneidenkin, elämää ja 
oloja. \ 

Onneksi meillä on runsaasti myös tällaisia mitan täyttäviä kauno- 
kirjallisia teoksia. Muistakaamme esim. Teuvo Pakkalan »Lapsia» 
ja »Pikku ihmisiä», novellikokoelmia, jotka niin oivallisesti kuvai- 
levat meille lasten maailmaa, heidän ajatuksiaan, kuvitelmiaan ja 
tekojaan, että ne hyvin kelpaisivat vaikkapa lasten vanhempien 
oppikirjoiksi, olematta silti oppikirjoja. Tai muistakaamme esim. 
Kauppis-Heikin »Viijaa» ja »haaraa» taikka F. E. Sillanpään »Nuo- 
rena nukkunutta», jotka johtavat meitä ymmärtämään nuoren 
neidon sielunelämää, iloja ja kärsimyksiä. Muistakaamme edelleen 
Johannes Linnankosken »Pakolaiset», jossa vanha, petetty Juha 
Uutela »kulkee odottamatta eteen auennutta kärsimystietään niin 
perin uskottavana ja inhimillisenä, samalla kertaa epätäydellisenä 
ja suuriin traagillisiin mittoihin kohoavana valioihmisenä», taikka 
myös samanlaista aihetta käsittelevää Juhani Ahon mestariteosta 
»Juhaa». 

Entä menneitä aikoja kuvailevat kaunokirjalliset teokset! Mikä 
kirja paremmin kuin Santeri Alkion eteläpohjalainen heimo- ja 
maakuntaromaani »Puukkojunkkarit» kuvaisi sitä villiä elämää, 
jonka pohjalta nuorisoseuraliike lähti viime vuosisadan jälkipuo- 
liskolla nuorisoa nostamaan. Taikka mikä kirja — vielä monista 
yhden esimerkin esittääksemme — elävämmin esittäisi niitä mieli- 
aloja, joita eduskuntalaitoksemme uudistus ja ensimmäiset yleiseen, 
yhtäläiseen äänioikeuteen perustuvat valtiolliset vaalimme herät- 

tivät vähäväkisissä aina sydänsalojamme myöten kuin Ilmari 
Kiannon yhteiskunnallisesti vavahduttava, tragiikkaa ja komiikkaa, 
realismia ja symbolismia sisältävä romaani »Punainen viiva». 

Näin hyvä kaunokirjallisuus avartaa henkisiä näköalojamme ja 
syventää ja jalostaa tunne-elämäämme. Se virkistää mieltämme 
ja suo meille jaloa nautintoa. Se lisää kykyämme ymmärtää lähim- 
mäisiämme ja sen vuoksi vähentää tuomitsemisen haluamme. 
Voipa se suorastaan vaikuttaa ratkaisevasti 
elämämme kulkuun eikä vain jonkun yksilön, 
vaan joskus jopa kokonaisen kansankin. Muis- 
takaamme vain, miten Runebergin »Vänrikki Stoolin tarinat» 1800- 
luvun puolimaissa opetti kansastaan vieraantunutta säätyläis- 
luokkaa rakastamaan kansaansa ja miten tämä teos myöhemmin 
sukupolvi toisensa jälkeen on virittänyt maamme nuorisossa isän- 
maanrakkautta. Tai palauttakaamme mieleemme, miten Kalevala 
samoin 1800-luvun keskivaiheilla osoitti samoille säätyläisille, että 
tuo unohdettu rahvas olikin lahjakasta ja kehityskelpoista, ja miten 
se antoi voimakkaan sysäyksen suomalaishenkisen, suomenkielisen 
kulttuurin syntymiselle. Ja vaikka esim. Juhani Ahon »Katajainen 
kansani»-nimisellä, viime vuosisadan vaihteessa ilmestyneellä lastu- 
kokoelmalla ei ollutkaan aikanaan yhtä mullistavaa merkitystä kuin 
edellä mainituilla teoksilla, niin se silti vuosisatamme alun sorto- 
vuosien epätoivoisina, ankeina aikoina lohdutti ja rohkaisi luki- 
joitaan. Tällaisia tapauksia ajatellessamme ymmärrämme, mikä 
mahti kaunokirjallisuus voi olla. 

Hyvän kaunokirjallisen tuotteen tekee niin eläväksi ja vaikut- 
tavaksi, eläväm maksi kuin tietokirjan, se seikka, että kauno- 
kirjailija luo todellisuudesta havainnollisen, 
kirkastetun kuvan vedoten meidän omaan mielikuvituk- 
seemme, joten me ikäänkuin itse elämme kaunokirjailijan näin 
elävöittämissä oloissa. 

Kaunokirjailija ei kuitenkaan tahdo eikä tarkoita olla opettaja- 
namme; hänen tuotteensa eivät ole oppikirjoja. Mikäli ne sellaisiksi 
alkavat muuttua, sikäli ne menettävät kaunokirjallista luonnettaan. 
Sellaista kaunokirjallisuuden esitystapaa käyttävää kirjallisuutta, 
jossa sen uskonnollinen, siveellinen, poliittinen, käytännöllinen tms. 
tarkoitusperä eli tendenssi häiritsee esityksen taiteellisuutta, sano- 
taan tendenssikirj allisuudeksi. Vissi tendenssi kaunokirjallisuuden 
tuotteella kyllä saa olla ja onkin, sillä kaunokirjailijahan ottaa teh- 
täväkseen valaista milloin mitäkin elämän ilmiötä, mikä siis silloin 
on kaunokirjailijan ja hänen tuotteensa tarkoitusperä, mutta tuo 
tarkoitus ei saa esiintyä häiritsevänä. Kauno- 

kirjailija ei saa olla koulumestari, joka karttakeppi kädessä osoittaa 
ja opettaa, eikä hän saa väkipakolla johtaa tapahtumia haluamaansa 
lopputulokseen. Sen, lopputuloksen, täytyy olla sitä edeltäneiden 
tapahtumien luonnollinen, välttämätön seuraus ja päätös. Näin 
kaunokirjailijan tehtävänä on vain »elämän rannalla itkevälle 
näyttää, kuinka syvä, kirkas ja puhdas se järvi on, joka noin 
aaltoilee». 



Runoilijan tehtävä. 

Johannes Linnankosken muistiinpanovihkosta vv. igoo — igu 



2. Kaunokirjallisuuden lajit 

Ne tavat, joilla kaunokirjailija osoittaa »elämän rannalla istuvalle 
ja itkevälle», kuinka syvä, kirkas ja puhdas elämän aaltoileva järvi 
on, ovat. varsin moninaiset. Kun yksi esittää sanottavansa runo- 
pukuisena, niin toinen tekee sen suorasanaisesti. Ja kun yksi ilmaisee 
sen laajana kertomuksena, pitkänä tapahtumien sarjana, niin toinen 
turvautuu muutamiin tunnelmallisiin, runopukuisiin kuviin ja 
kolmas luo nähtäväksemme toimivia henkilöitä, luo näytelmän, jossa 
ihmiset kokevat milloin minkinlaisia kohtaloita ja selvittelevät 
vuoropuhelun muodossa erilaisia elämän ongelmia. 

Nämä varsin monenlaiset kaunokirjallisuuden eli runouden tuot- 
teet voimme ryhmittää kolmeen päälajiin. Ne ovat 

1. eepillinen eli kertomakirjallisuus, epiikka, 

2. lyyrillinen eli laulurunous, lyriikka, ja 

3. draamallinen eli näytelmäkirjallisuus, dramatiikka. 


EPIIKKA, EEPILLINEN ELI KERTOMAKIRJALLISUUS 

Kuten sana kertomakirjallisuus osoittaa, tämän lajin kirjallisuus 
kertoo jotakin: 

Kertomakirjallisuus kertoo kaunokirjailijan kuvittele- 
mien ja kuvailemien ihmisten kokemia tapahtumia 
ja eläniyksiä. 

Kertomuksen luonteen mukaisesti tällöin käytetään 
teonsanojen kertomaa, imperfektiä: sanoi, tapah- 
tui jne. Kertoma saa aikaan sen, että esitetyt tapahtumat olleina 
ja menneinä eivät sillä tavoin vaikuta kiihdyttävästi tunteisiin 
kuin kestämä, preesens, tekisi. Silti lukijassa syntyy vaikutelma, 

että kuten ennen, niin saattaa nyt ja vastedeskin tapahtua, niin, 
ehkäpä vielä itse lukijallekin. Mutta silloin, kun kirjailija 
haluaa erityisesti elävöittää esitystään, hän 
käyttää kestämää, preesensiä. Samoin hän voi 
elähdyttää esitystään kertomuksen henkilöiden vuorokes- 
kusteluilla. 

Mikä kertomus tahansa ei tietysti ole kaunokirjallisuutta, ei 
esim. jonkin yhdistyksen vuosikertomus tai jonkun arki-ihmisen 
arkinen matkakirje. Kaunokirjallisuutta on sellai- 
nen kertomus, josta" kuvastuu kertojan per- 
soonallisuus ja joka sisällykseltään, sanon- 
naltaan ja rakenteeltaan vastaa taiteen vaa- 
timuksia. Näistä Vaatimuksista* tulee pian puhe. 

Kertomakirjallisuutta on kolme päälajia, 
nimittäin eepos, romaani ja novelli. Niistä var- 
haisin on 

eepos. 

Eepos on runomittainen, laajahko kertomataiteellinen 
teos. 

Eepokset ovat joko kansaneepoksia tai taide-eepoksia . 

Kansaneepokset kertovat jumalista tai suu- 
rista, usein tarumaisista sankareista ja hei- 
dän uroteoistaan. Siten niiden aiheet ovat yläpuolella 
arkitapahtumien ja -ihmisten, ja siksipä myös niiden kielen sopii 
ja tuleekin olla huoliteltua, arkikielen yläpuolelle kohoavaa runo- 
mittaista kieltä. 

Kansaneeposten esitys voi laajeta kokonaiseksi maailmankuvaksi. 
Niin on laita Kalevalan, joka alkaa maailman luomisesta ja Kalevan 
ja Pohjolan kansojen elämän kuvauksen jälkeen päättyy Kalevalan 
sankareista suurimman, Väinämöisen, väistymiseen uuden ajan 
tieltä. Päähenkilöiden ohella kerrotaan monista sivuhenkilöistä ja 
päätapahtumiin liittyy monenlaisia sivutapahtumia eli episodeja , 
kuten virtaan monia puroja. 

Kansaneeposten alkumuotoina pidetään balladeja , lyhyeh- 
köjä kertovia tunnelmarunoja. (Balladeista enem- 
män 71. s:lla.) Ne ovat tietysti alunperin olleet lahjakkaiden, mutta 
myöhemmin nimeltä tuntemattomien yksityisten 
runoili jäin sepittämiä ja sitten levinneet 
kansanlaulajien yhteisomaisuudeksi. Ne ovat 
kulkeneet suusta suuhun, seudulta toiselle ja sukupolvelta suku- 

» DE VÄI NÄMÖIN E » (16 2 7), »KANTELE » 

K£BAY5A\ATK A KESÄLLÄ 183.2. 


VÄINÄMÖINEN 


'V 

LEMMINKÄINEN T 

1.867 SÄETTÄ 


825 SÄEJTÄ | 



ALKU-KALEVALA 

(runokokous Väinämöisestä) 
16 LAULUA ' 

5-052 3ÄETTÄ 


5SAJ8 33 j KzqäySMATKA HUHT/K.JQ34 
Ar hippa Perttunen' y.ai. 

t 


VANHA KALEVALA 

(1835) 

32 RUNOA 

12.078 5ÄETTÄ 


Lönnrotin 1 Keräys- 
jatkat /635-, 
I&36-37 


f Euro pa euksen, A hl q /as - 
! Tl N, CAJ AN IN, PoLEN/N.S/- 

\.Reu uksen, Sjögren /n, 

'• Castrenin keräelnäT' 


UUSI KALEVALA 

(l845>) 

50 RUNOA 

22.795 säettä 


K ai ev ai an synty 


vaati » 1 vuotta seitsemän satoa , yheksän uron ikeä», vaati tuhansia laulajia, 
monia keräilijöitä, kunnes se Elias Lönnrotin vuosia kestäneen työn tulok- 
sena lopullisesti syntyi. 


polvelle. Näin kulkiessaan ne ovat saaneet erilaisia lisäpiirteitä, 
joten on syntynyt monenlaisia toisintoja. Ja sitten on lopuksi tullut 
joku tavallisia kansanlaulajia henkisesti korkeammalla ollut henkilö, 
joka on noista hajallisista kansanlauluista muodostanut yhtenäisen 
kertomuksen, luonut eepoksen. Näin on syntynyt ainakin oma 
Kalevalamme, jonka Elias Lönnrot muodosti lauluista, jotka erilli- 

sinä kertoivat milloin Väinämöisestä, milloin Ilmarisesta tai Lemmin- 
käisestä taikka muista kansanlaulujen sankareista. 

Kansaneepokset, nimenomaan Homeroksen laulut »Iliadi» ja 
»Odysseia» sekä »Kalevala», ovat oman lajinsa korkein saavutus, 
jota myöhempien aikojen taide-eepokset eivät ole ylittäneet. Viimeksi 
mainitut ovat myöhempinä aikoina eläneiden, 
nimeltä tunnettujen henkilöiden luomia 
runomittaisia k e r t o m a t a i t e e 1 1 i s i a teoksia, 

Tutuimpia taide-eepoksia ovat keskiajan lopulla eläneen italialaisen Dante n 
mahtava uskonnollinen eepos »Jumalainen näytelmä», jonka kolme osaa, 
»Helvetti», »Kiirastuli» ja »Paratiisi», kuvastavat elävästi keskiaikaista maail- 
mankäsitystä, sekä idylliset eli sopusointuista maalaiselämää kuvaavat eepok- 
set saksalaisen Goethe n »Hermann ja Dorothea» ja Runebergin »Hirvenhiihtäjät». 

Se, mitä edellä olemme sanoneet eepoksesta, koskee niitä kertomataiteel- 
lisia runoteoksia, joita 'vanhastaan on nimitetty eepoksiksi. Uusimpina aikoina 
niitä on luotu vähän. Eepos on joutunut romaanin varjoon. Nykyisin voi- 
daan kyllä silloin tällöin puhua uusista eepoksista, mutta tällöin tuo sana 
on saanut uuden merkityksen. Silloin se tarkoittaa yleensä suurisuuntaista 
kertomataiteen tuotetta, olipa se sitten runopukuinen tai suorasanainen. 


Romaani, 

kertomakirjallisuuden toinen päälaji, eroaa monin tavoin eepok- 
sesta. Sankarieeposten yläilmoista on romaaneissa siirrytty maa- 
kamaralle tavallisten inhimillisten olentojen 
pariin. Suurissa kansaneepoksissa niiden sankarit taistelevat 
kansansa vihollisia vastaan, joten niissä käsitellään »julkisia tekoja 
ja tapauksia», käsitellään »kansalaisia», so. kansansa edus- 
tajia, johtajia, romaaneissa taas puhutaan »ihmisen toi- 
mista ja tunteista», puhutaan yksilöistä. Romaanien 'san- 
karit' ovat itse ensi sijassa ulkonaisten olosuhteiden vaikutuksen 
alaisia, olosuhteiden, joiden synnyttämissä ristiriidoissa 
he joko löytävät ratkaisun ja saavuttavat 
sopusoinnun tai sortuvat. Ja kun jumalia tai tarun- 
omaisia sankareita esittävälle eepokselle on luontaista arjen ylä- 
puolelle kohoava runomittainen sanonta, niin ihmisten maailmassa 
liikkuvalle romaanille on luonnollista proosa eli 
suorasanainen esit y*s. 

Tämä ihmisten maailma on monipuolinen ja siten romaanien 
aiheista rikas. Niiden aiheiksi kelpaa ja on otettu ihmisiä hallit- 
sijoiden linnoista aina alamaailman onnettomiin olentoihin ja heidän 
'linnoihinsa' asti. Silloinkin kun kirjailijan tar- 

kpitus on kuvata yleisluontoisia ilmiöitä ja 
tapahtumia, hän tekee sen yksityisten ihmis- 
ten näkökulmasta saattaen heidät noiden yleisten tapah- 
tumien keskelle. Romaanien kuvailemat ihmiset voivat olla joko 
muista poikkeavia yksilöitä tai joitakin harvoja luonteenpiirteitä, 
edustavia tyyppejä eli eduskuvia, perikuvia, oman ihmislajinsa 
edustajia, joiden kaltaisia on siis olemassa koko joukko muita ihmisiä. 

Joskus — ehkä useinkin — otaksutaan, että romaani merkitsee 
rakkauskertomusta, so. naisen .ja miehen välistä lemmenelämää eli 
erotiikkaa käsittelevää, ja myönnettävä onkin, että tällainen rak- 
kaus, eros (lue: eeros), on romaaneissa varsin taval- 
linen aihe, mutta rakkaushan onkin elämän mahtavimpia 
voimia, jopa siinä määrin, että 

ken surmais äitiään ei armahinta, 
kun hälle sopertaapi sorjarinta 
La Tricoteuse, 

so. rakastettu nainen, kuten Eino Leino laulaa. Kuitenkaan 
ei ole välttämätöntä, että romaaniin sisältyy 
rakkausaihe, ja silloinkin kun siinä on sellainen, se samalla. 
— vieläpä pääasiallisestikin — voi kyllä valaista muita elämän- 
ilmiöitä ja ongelmia. 

Romaanin kirjoittajan tärkeänä tehtävänä on ku- 
vata kirjansa henkilöiden luonteita ja niiden 
kehitystä. Hänen on osattava esittää niin se kuin ulkonaisten 
tapahtumien kulkukin niin uskottavasti, että lukija jatku- 
vasti sanoo itselleen: juuri näin täytyi olla ja tapahtua. Siten on 
kaunokirjailijan tehtävänä valottaa erilaisia ihmisluonteita niiden 
syvimpiä ja salaisimpia sopukoita myöten, ja siksipä romaanit 
voivatkin suuresti lisätä ja avartaa lukijainsa elämän ymmärtämystä,, 
nimittäin todella hyvät, arvokkaat romaanit. 

Onnistuakseen luonteiden kuvaamisessa kirjailijan on kuvattava 
muutakin kuin asianomaisia henkilöitä itseään. Se, minkälaisia 
me olemme ja minkälaisiksi kehitymme, riippuu suuresti, paitsi 
meissä piilevistä perintötekijöistä, myös niistä ulkonaisista olo- 
suhteista, joissa elämme. Jos me elämme ja toimimme »onnellisten 
tähtien alla», meidän kehityksemme kulkee toisenlaisia ratoja kuin 
jos »tähteä yhtään ei elomme tiellä». Siksipä ympäristön 
eli miljöön kuvaus on olennainen osa romaa- 
nissa. 

Tämä seikka lisää romaanin laajuutta. Romaanin luonteeseen 
kuuluukin aiheen laaja käsittely. Pääaiheen rinnalla. 

voi esiintyä monia episodeja , so. sivu aiheita 
eli - tapahtumia, jotka täydentävät pääaiheen 
antamaa kuvaa ja osaltaan vaikuttavat pääaiheen kulkuun. 
Toisinaan tuo kulku, kertomuksen vauhti, on nopeaa ja jännittävää, 
draamallista, toisinaan taas viivähtelevää, jopa lavertelevaakin. 
Näin romaani voi sivuillaan viljellä monia niistä esteettisistä muun- 
noksista, joista aiemmin olemme puhuneet. Erityisesti voi romaanin 
kirjoittaja tällöin viljellä koomillisuuden eri lajeja ja huumoria. 

Se seikka, että romaani kertoo ihmisten kokemia tapahtumia 
ja elämyksiä, ei merkitse sitä, että joku tai jotkut ihmiset olisivat 
itse todellisuudessa eläneet ja kokeneet juuri sitä, mitä romaani 
esittää. Se voi näet olla joko kokonaan mielikuvi- 
tuksen tuote tai todellisia tapahtumia ja 
elämyksiä vain aiheina käyttäen mielikuvi- 
tuksen avulla sepitetty kertomus. Silti se, jos se 
on elävää taidetta, on uskottava ja todentuntuinen, on kirkas- 
tettuapa tehostettua todellisuutta, niin sanoak- 
semme korkeampaa todellisuutta. Romaani siten ilmai- 
see, millaisena kaunokirjailija näkee ihmis- 
elämän. Mutta jos romaani ei voi vakuuttaa taidetta ymmärtä- 
vää lukijaa, ei saa häntä uskomaan kertomukseen, olkoon, että sen 
aihe on saatu todellisesta elämästä, se ei ole taideteos. 

Näin saamme romaanista seuraavan määritelmän: 

Romaani on laaja, suorasanainen, kaunokirjallinen ker- 
tomus jostakin tai joistakin ihmiselämän vaiheista sekä 
niihin vaikuttaneista ympäröivistä oloista. 

Romaani, kuten yleensä eepillinen eli kertomakirjallisuus, siis 
kertoo lukijalle, mitä joskus jossakin tapahtui ja mitä siitä 
seurasi. Epiikan varsinaista aikaluokkaa kertomaa eli imperfektiä 
tai myös kestämää eli preesensiä käyttäen romaani tekee selkoa 
noista tapahtumista. Tällainen kertova esitys , kertominen , on romaa- 
nille luonteenomainen piirre. Mutta se ei ole ainoa sellainen. Välillä 
voi kertomuksen keskeyttää, luonnon, ympäröivien olosuhteiden tai 
esiintyvien henkilöiden luonteiden kuvaus. Tällainen kuvaus voi 
joko keskeyttää romaanin kertovan esityksen tai siihen luontevasti 
liittyä. Euontoa kuvatessaan kaunokirjailija voi tällöin toimia 
tavallaan maisemamaalarina, vaikkakin hän kuvaa luontoa sanoin, 
ei värein. 

Milloin taas tulevat ratkaisujen hetket, jolloin henkilöiden tunne- 
•elämykset ovat voimakkaat ja juonen vauhti kiihtyy, silloin syntyy 

kahden tai useamman henkilön välinen voimakas kohtaus , joka 
muistuttaa näytelmän kohtauksia ja johon liittyy kohtauksen tehoa 
lisäävä vuoropuhelu . 

Vuoropuhelulla on muutoinkin tärkeä teh- 
tävä romaanissa. Itse kertominenkin voi tapahtua vuoro- 
puhelun muodossa, ja vuoropuhelun luontevuus ja sen luonnehtimis- 
kyky, so. kyky vuorosanojen avulla hahmotella romaanin henkilöiden 
yksilöllisiä luonteen piirteitä, ovatkin erittäin tärkeitä romaanin 
onnistumiselle. 

Näin voimme todeta, että 

eepillisen kerronnan luonteenomaisia^ tyylikeinoja, tyy- 
lin perusmuotoja, ovat kertova esitys, kuvaukset, koh- 
taukset ja vuorokeskustelut, 

ja siitä, miten onnistuneesti kaunokirjailija näitä perusmuotoja 
osaa soveltaa oikealla tavalla oikeihin kohtiin, riippuu suuresti romaa- 
nin taiteellinen taso ja teho. 

Valaistaksemme juuri sanottua esitämme tässä eräitä kohtia Kiven »Seit- 
semästä veljeksestä». Kirjansa alussa Kivi kuvaa Jukolan talon ympä- 
ristöä näin: 

» Sen läheisin ympäristö on kivinen tanner, mutta alempana alkaa pellot, 
joissa, ennenkuin talo oli häviöön mennyt, aaltoili teräinen vilja. Peltojen alla 
on niittu, apilaäyräinen, halki-leikkaama monipolvisen ojan.» 

Pian tämän jälkeen kirja alkaa kertoa veljesten isästä: 

»Heidän isäänsä, joka oli ankaran innokas metsämies, kohtasi hänen parhaassa 
iässään äkisti surma, kun hän tappeli äkeän karhun kanssa . Molemmat silloin, 
niin metsän kontio kuin mies, löyttiin kuolleina, toinen toisensa rinnalla maaten 
verisellä tanterella . . . Mutta näiden metsäretkiensä kautta löi hän laimin työn 
ja toimen talossansa, joka vähitellen, ilman esimiehen johtoa, joutui rappiolle. 
Eivät kyenneet hänen poikansakaan kyntöön ja kylvöön.» 

Kun veljekset sitten menettävät äitinsä, he toteavat, että »talo ilman aitan 
polulla astelevata emäntää on niinkuin pilvinen päivä», ja Aapo, joka näin 
sanoo, kuvailee emäntää vielä seuraavinkin sanoin: 

»Ensimmäisenä jättää hän aamulla vuoteen, sotkee taikinansa, rakentaa mie- 
hellensä suurusta pöytään, evästää heidän metsään ja siitä kiirehtii hän kiulu 
kourassa tarhaan, lypsämään kirjavan karjansa. Nyt hän leipoo, hyörii ja 
pyörii ; nyt on hän pöydän ääressä, nyt keikahtaa hän tuolla peräpenkin päässä 
leipä kämmenillä, ja nyt hän pyrynä kohentelee uunia, joka ammentaa hohta- 
vasta kidastansa tulta ja savua. Nyt hän leipäin noustessa, viimein itsekin, 
lapsi rinnoilla, einehtii, syö kimpaleen leipää, paistetun silakan ja ryyppää 
haarikosta piimää päälle . . .» 

Kun veljekset ovat tehneet epäonnistuneen kosintamatkansa Venlan luo, 
syntyy heidän keskensä varsin dramaattinen kohtaus Eeron ärsyttäessä 
puheillaan Juhanin vihan vimmoihin: 

»Silloin karkasi hän julmistuneena kohden Eeroa, joka nopeasti pakeni vihai- 
sen veljensä edestä. Loiskaten poikkesi hän tieltä, vilkaisi iäniksenä pitkin ahoa, 

mutta Juhani pötki villittynä karhuna hänen jälessänsä . . . Mutta tielle takaisin 
kiirehti Eero , ja riensivät toiset häntä pelastamaan hirmuisen Juhanin kynsistä , 
joka juoksi jo nuorimman veljensä kantapäissä .» 

Kohtaus jatkuu nyt veljesten vuoropuheluna: 

Tuomas: Seisahdappas koreasti , Juhani. 

Juhani: Minä hänen nykistän! 

Tuomas: Koreasti , poikaseni. 

Juhani: Istu ja pala! 

Aapo: Hän palkitsi vaan kunnian kunnialla. 

Juhani: Kirottu olkoon hänen kielenpä, kirottu olkoon tämä päivä! Saimme- 
han t Jumalan nimessä , rukkaset Venlalta. V ankosarviset kyöpelit ja kor- 
keuden sotajoukko suuri! Eihän näe nyt silmäni syltääkään eteensä, niin on 
musta maa ja taivas, musta sydämeni tähden. Istu ja pala ! 

Simeoni: Älä kiroo mies. 

Juhani: Kiroon, että maailma pyörii, hajoo kuin vanha pakkoreki masto- 
hirren alle h 

Näin jatkuu veljesten vuoropuhelu, kunnes syntyy uusi kohtaus, kohtaus 
veljesten ja Toukolan poikien kesken. 

Kertomuksille ominaista on edelleen niiden juoni. 

Romaanin juonella eli sen punaisella langalla’ tar- 
koitamme siinä esiintyvää ongelmaa, sen selvittelyn 
kellitystä ja lopullista ratkaisua* 

juoni voi olla toisaalta ulkonaista tapahtu- 
mista, toisiaan seuraavia tapauksia, toisaalta sisäistä, 
sielullista kehitystä. Se voi kehittyä osittain tyynesti, 
kuten etenee rauhallisen virran juoksu, mutta välillä tulee voimak- 
kaita kohtauksia, kuin virtaan koskia, ja ne vievät juonen kulkua 
voimakkaasti eteenpäin. 

Onnistunut juoni ja taitava tyylin perusmuotojen käyttely eivät 
kuitenkaan vielä riitä mestariteoksen syntymiseen. Tärkeintä 
lopullisesti on, että kirjailija kykenee puhaltamaan luomukseensa 
elävän hengen. Hänen romaaninsa henkilöiden täytyy lukijasta 
tuntua todella eläviltä olennoilta ja tapahtumien todella uskotta- 
vilta tapahtumilta. Hänen täytyy kyetä luomaan 
todella kirkastettu kuva sisäisestä ja ulko- 
naisesta todellisuudesta ja saada lukija koke- 
maan jotakin jalostavaa, kohottavaa ja syven- 
tävää. Sellainen romaani on hyvä romaani, se on suurta taidetta. 

Hyvä romaani voi olla jännittävää luet- 
tavaa, mutta jännitys sellaisenaan ei ole 
hyvän romaanin tunnusmerkki. Sen sijaan sen 
kyllä on aina oltava mielenkiintoinen, vaikka tietysti sama teos 
ei voi herättää kaikissa lukijoissa mielenkiintoa. Sehän riippuu 

lukijain erilaisesta henkisestä laadusta ja tasosta. Kehittymätöntä 
lukijaa ei siten aina voi kiinnostaa kirja, jonka juoni on ensisijassa 
sisäistä, sielullista laatua, kun sen sijaan kehittyneempi ihminen 
voi siitä saada paljonkin henkistä virkistystä. Hyvän romaanin 
lukee nautinnokseen useamminkin kuin kerran, sillä sen etevä, 
elävä ja vakuuttava luonteiden ja olojen 
kuvaus ja siinä käytetyt onnistuneet taide- 
keinot säilyttävät jatkuvasti viehätyksensä, 
mutta pelkkä jähnitys on menettänyt tehonsa 
jo yhden lukemisen jälkeen. Onpa sanottu, että kirjaa, 
jota ei kannata lukea kahdesti, ei kannata lukea laisinkaan. Hyvän 
romaanin varsinaisena tehtävänä ei ole vain huvittaa lukijoitaan, 
kuten ei toisaalta saarnatakaan, vaan vain taiteellisesti 
ja eetillisesti, siveellisestä ansiokkaalla 
tavalla valaista elämää. 

Tällaisia eivät ole läheskään kaikki kertomakirjallisuuden tuot- 
teet. Päinvastoin on ylen paljon hengettömiä, eetillisesti -arvelut- 
tavia ja epätaiteellisia ajanviete- ym. romaaneja, joita ei voi sanoa 
hyväksi taiteeksi. Siksi niiden, jotka romaanien avulla tahtovat 
lomahetkiinsä saada jaloa virkistystä, on huolellisesti valittava 
luettavansa. Tätä on syytä erityisesti teroittaa siksi; että romaa- 
nista on tullut kaunokirjallisuuden kaikista lajeista valtavasti 
suosituin. 

Kautta aikojen, 'ikivanhoista' ajoista alkaen, on sepitetty kertomuksia. 
Satu on tällainen ihmiskunnan lapsuusaikojen tuote. Sadut esittävät todel- 
lisuuden rajoista piittaamatta mielikuvituksen luomia, yHluonnollisenkin luon- 
nollisena esittäviä kertomuksia milloin eläimistä, milloin jättiläisistä tms. 
Vanhan ajan kreikkalaiset ja roomalaiset sepittivät jo romaanin tapaisia ker- 
tomuksia. Keskiajan ritarieeposten jatkoksi sepitettiin erityisesti uuden ajan 
alussa paljon ritariromaaneja, joissa oli liioiteltuja kuvauksia ritarien lemmen- 
seikkailuista ja sotaisista urotöistä. 

Ensimmäinen — tai miltei ensimmäinen — varsinainen romaani nykyaikai- 
sessa mielessä oli espanjalaisen Cervanteksen 1600-luvun alussa ilmestynyt 
»Don Quijote» (donkihote), maailmankuulu, verraton teos. Se on satiirinen 
parodia (ks. 41. s.), jossa tekijä ivailee sen aj an naurettavaa ritaripalvontaa — 
sen sankari, ritari, taistelee mm. tuulimyllyjä vastaan luullen niitä jättiläisiksi 
— mutta se on paljon enemmänkin: allegoria (ks. 130. s.), kuvaannollinen 
esitys, jossa ilmenee mielikuvituksellisten ihanteiden ja köyhän arkitodelli- 
suuden välinen ristiriita, niin, se on samalla jopa eloisa ajankuva ja syvä 
ihmissielun tutkielma. Cervantes ennen muita myös loi ne romaanin perus- 
muodot, joista edellä oli puhe, ja oli niiden mestarillinen käyttäjä. 

Myöhempien vuosisatojen tunnetuimmista romaanien kirjoittajista mai- 
nittakoon englantilaiset Daniel Defoe (defou; 1660—1731), joka kirjoitti 
♦»Robinson Crusoen», Walter Scott (1771 — 1832), uudenaikaisen historiallisen 
romaanin luoja ja sen loistava edustaja, »Ivanhoen», >>Kenilworthin» ym. 
kirjoittaja, ja Charles Dickens (dikins, 1812 — 1870), aikansa pikkuporvariston 

ja köyhälistön elämän kuvaaja, mm. »Pickwick-kerhon jälkeenjääneet paperit»-, 

* »David Copperfield»- ja * »Kaksi kaupunkia»-nimisten romaanien sepittäjä. 

Ranskan romaanin mestareista mainittakoon Victor Hugo (ygoo, 1802 — 
1885), joka kirjoitti runojen ja näytelmien lisäksi romaaneja, mm. jättiläis- 
romaanin »Kurjat» ja historiallisen romaanin »Pariisin Notre Dame», Gustave 
Flaubert (flobäär, 1821 — 1880), Ranskan realistisen romaanin etevin edus- 
taja, ja saman maan naturalismin johtaja Emile Zola (solaa, 1840 — 1902). 

Venäläisistä romaanin kirjoittajista ovat olleet huomattavimpia Venäjän 
realismin alkaja Nikolai Gogol (1809 — 1852), joka kirjoitti mm. teokset * »Taras 
Bulba» ja * »Kuolleet sielut», Leo Tolstoi (1828 — 1910), heistä kuuluisin, mm. 

* »Sota ja rauha»-, * »Anna Karenina»- ja »Ylösnousemus»-nimisten romaanien 
luoja, sekä Fedor Dostojevski (1821 — 1881), joka kirjoitti mm. teokset »Muis- 
telmia kuolleesta talosta» sekä »Rikos ja rangaistus». 

Skandinaavisista romaanien kirjoittajista — mainitaksemme edelleen vain 
huomattavimmat — lueteltakoon norjalaiset Björnstjerne Björnson (1832 — 
1910), talonpoikaiskertomusten (»Synnöve Päivänkumpu» ym.) sekä romaanien 
»Liput liehumassa» ja »Jumalan teillä» tekijä, Jonas Lie (1833 — 1908), joka 
kirjoitti romaanit »Kolmimasto Tulevaisuus», »Elinkautinen vanki», »Komen- 
dantin tyttäret», * »Giljen perhe» sekä monia muita, ja Knut Hamsun 
(s. 1859), jonka romaaneja ovat esim. »Maan siunaus», *»Maankiertäjiä» 
ja »August, maapallonkiertäjä». Tanskalainen H. C. Andersen (1805 — 1875) 
tunnetaan ensi sijassa erinomaisena satuseppona. Tanskan Topeliuksena. 
Ruotsin kertojista on muistettava August Strindberg (— bärj, 1849 — 1912) 
ja hänen romaaninsa »Punainen huone» ja »Hemsöläiset», Selma Lagerlöf 
(laagerlööv, 1858 — 1940), »Gösta Berlingin tarun» ja »Jerusalemin» kirjoittaja, 
ja Pär Lagerkvjst (s. 1891), jonka huomatuin teos on * »Barabbas». 

Parhaista suomalaisista ennen vuotta 1900 syntyneistä 
kirjoittajista ja heidän romaaneistaan mainitsemme seuraavat: 

Sakari Topelius (1818 — 1898), ruotsinkielinen kirjailija, »Välskärin ker- 
tomuksia» ja »Talvi-iltain tarinoita». (Saatavissa kirjakaupoista Topeliuksen 

* »Valitut teokset».) 

Aleksis Kivi (1834 — 1872), * »Seitsemän veljestä». 

Juhani Aho (1861 — 1921), * »Panu, * »Kevät ja takatalvi», * »Juha». 

Arvid Järnefelt (1861 — 1932), * »Isänmaa», * »Maaemon lapsia», * »Greeta 
ja hänen Herransa». 

Kauppis-Heikki (1862 — 1920), »Uran aukasijat», »Savolainen soittaja». 

Teuvo Pakkala (1862 — 1925), »Vaaralla», »Elsa». 

Santeri Alkio (1862 — 1930), »Puukkojunkkarit», »Murtavia voimia», * »Jaakko 
Jaakonpoika», »Patriarkka», »Keisaririkos». 

Santeri Ivalo (1866 — 1937), * »Juho Vesainen», * »Erämaan taistelu», * »Pie- 
tari Särkilahti». 

Maiju Lassila (oik. Algoth Tietäväinen— Untola, 1868 — 1918), »Tulitik- 
kuja lainaamassa». (Saatavissa * »Valitut teokset».) 

Johannes Linnankoski (oik. Vihtori Peltonen, 1869—1913), * »Taulu tuli- 
punaisesta kukasta», * »Pakolaiset». 

Aukusti Oravala (s. 1869), * »Erämaan profeetta». 

Maila Talvio (oik. Mikkola, o.s. Vinter, 1871 — 1951), »Pimeän pirtin hävi- 
tys», * »Juha Joutsia», »Elämän kasvot», »Silmä yössä», »Kurjet», »Kirkonkello», 

* »Itämeren tytär», * »Linnoituksen iloiset rouvat». (Vuoden 1951 alussa 
alkoivat ilmestyä hänen * »Kootut teoksensa».) 

Hilja Haakti (Krohn, s. 1874), »Helvi», »Israelin tyttäret», »Kotkat». (Saa- 
tavissa * »Kootut kertomukset».) 

Ilmari Kianto (s. 1874), * »Punainen viiva», * »Ryysyrannan Jooseppi». 
Joel Lehtonen (1881 — 1934), »Putkinotko». (Saatavissa * »Kootut teokset».) 
Arvi Järventaus (1883 — 1939), »Risti ja noitarumpu», * »Taivaallinen puu- 
seppä», * »Hyljätty kylä», * »Rummut». 

Eino Railo (1884 — 1948), * »Silkkihuivi ja virsikirja», * »Havuseppele», 
»Koti virran rannalla». 

Heikki Toppila (s. 1885), * »Päästä meitä pahasta», * »Siernaporin kuningas». 
Artturi Leinonen (s. 1888), »Lakeuksien lukko», * »Hakkapeliitat». 

F. E. Sillanpää (s. 1888), * »Hurskas kurjuus», * »Nuorena nukkunut». 
Martti Merenmaa (s. 1896) »Jaakob painii enkelin kanssa», * »Mustan kukon, 
laulu», * »Vettä kalliosta», * »Elämän leikkitupa». 


No velli, 

eepillisen kirjallisuuden kolmas päälaji, on romaanin temperament- 
tinen 'pikkuveli'. Kun romaani usein kertoo pitkälti päähenkilön 
elämänvaiheita, jopa ne kerrassaan kehdosta hautaan, niin novelli 
rajoittuu käsittelemään vain novellin pää- 
henkilön jotakin ratkaisevaa elämänvaihetta 
tai sen lopputulosta. Koska »rajoittamiskyvyssä ilmenee 
mestari», taiteellinen novelli asettaa suuret vaatimukset kirjailijalle. 
Niinpä novellin mestareita on vähän siitä huolimatta, että lyhyitä 
kertomuksia ja niiden sepittäjiä on ylen paljon. Hyvän novellin 
tulee näet olla hyvin keskitetty, rakenteeltaan sopu- 
suhtainen, sanonnaltaan selkeä ja sattuva ja ker- 
ronnaltaan vauhdikas, puhumattakaan siitä, että sen tulee 
täyttää taiteelliset ja eetilliset vaatimukset ja siis luoda kirkastettu 
kuva elämästä ja tartuttaa lukijaan kirjoittajan tuntema ja tar- 
koittama tunnelma. Siis: 

Novelli on lyhyehkö, suorasanainen kertomus, jossa 
keskitetysti ja vauhdikkaasti käsitellään jotakin ihmisen 
elämässä sattunutta ratkaisevaa vaihetta tai sen loppu- 
tulosta. 

Mutta usein sattuu, että 'pikkuveli' kasvaakin pituutta alkaen* 
uhkaavasti lähestyä 'ison veljen' kokoa. Siten ei voida vetää tark- 
kaa rajaa romaanin ja novellin välille. On kertomuksia , jotka eivät 
ole niin keskitettyjä, vauhdikkaita ja lyhyitä kuin varsinaiset 
novellit, mutta eivät myöskään täytä romaanin mittaa, on pienois- 
romaaneja , kertoelmia ja tarinoita , jotka siis eivät ole novelleja, eivät 
myöskään romaaneja, mutta ovat silti suorasanaista kertomakir- 
jallisuutta. Sellaisia ovat edelleen lastut , Juhani Ahon 'lastuista' 
nimensä saaneet lyhyet, etupäässä tunnelmalliset kuvaukset, jol- 
laisia omia tuotteitaan Johannes linnankoski nimitti ' sirpaleiksi 

Novelleillakin on oma esihistoriansa. Niiden edeltäjinä voimme pitää, 
paitsi satuja, myös itämaisia ja myöhäisantiikkisia kertomuksia sekä keski- 
ajan trubaduurien, laulurunoili joiden, runokertomuksia. Nykyaikainen novel- 
litaide syntyi varsinaisesti 1300-luvulla renessanssiajan, so. keskiaikaisesta 
ajattelutavasta vapautumisen ja vanhan ajan klassillisen eli kreikkalais- 
roomalaisen kulttuurin elpymisen ajan, Italiassa. Myöhemmin on novelli- 
taiteella kaikissa maissa ollut huomattavia edustajia, ja se on eri maissa kehit- 
tynyt ja muodostunut kunkin kansan luonteen mukaisesti. 

Suomalaisista novellien, kertomusten ja pienoisromaanien kirjoittajista ja 
heidän tuotteistaan mainittakoon seuraavat: 

Minna Canth, * »Ihmiskohtaloita» (Siihen sisältyvät novellit »Köyhää kan- 
saa», »Kauppa-Lopo» ja »Salakari») ja »Kuoleva lapsi» (* Lukemistossa). 

Hj. Nortamo (1860—1931), »Raumlaissi jaarituksi» (mm. »Mnää, Tasala 
Wilkk ja Hakkri Iiro»). (Saatavissa Nortamon * »Kootut teokset».) 

Juhani Aho, »Siihen aikaan kun isä lampun osti», * »Rautatie,* »Lastuja», 
»Katajainen kansani». 

Arvid Järnefelt, »Llämän meri». 

Teuvo Pakkala, »Lapsia», »P ikk u ihmisiä». (Viimeksi mainittu * Koottujen 
teosten III osassa.) 

Kauppis-Heikki, »Tarinoita». 

Johannes Linnankoski, »Taistelu Heikkilän talosta», »Hilja, maitotyttö». 
Maila Talvio, * »Hämähäkki, »Näkymätön kirjanpitäjä», »Yötä ja aamua», 
novellivalikoima * »Rakkauden riemut ja tuskat». 

Aino Kallas (s. 1878), »Suden morsian». (Saatavissa * »Valitut teokset».) 
Kyösti Wilkuna (1879 — 1922), historiallisten novellien kokoelma »Miekka 
ja sana» (sisältää mm. novellikokoelman »Aikakausien vaihteessa»). 

Maria Jotuni (1880—1943), »Kun on tunteet). (Saatavissa * »Kootut 
teokset».) 

Heikki Toppila * »Tarinoita». 

F. E. Sillanpää, novellivalikoima * »Erään elämän satoa, * »Enkelten suo- 
jatit». 

Viljo Kojo (s. 1891), novellivalikoima * »Tuulta ja tyyntä», * »Neljäs käsky». 

Kertauskysymyksiä. 

41. Mitä on kaunokirjallisuus? 

42. Mitä on eepillinen kaunokirjallisuus? 

43. Mitä on eepos ja mitkä sen lajit? 

44. Mitä merkitsee romaani? 

45. Miten tärkeätä tai välttämätöntä on romaanissa kuvata rakkautta? 

46. Mitä tarkoitetaan kertomuksen juonella? 

47. Mitkä ovat eepillisen kerronnan perustavia tyylikeinoja? 

48 . Mitä merkitsee novelli? 

4g. Millä ehdoin romaania tai novellia voidaan pitää hyvänä? 

5 o . Millä tavoin hyvä romaani tai ndvelli voi rikastuttaa lukijaansa? 


Tehtäviä. 

Selvittele, mikä on 

13. Ahon )>Panun» juoni, 

14. Alkion »Puukkojunkkarien» juoni tai 

13. Linnarikosken »Laulun tulipunaisesta kukasta» juoni • 

i6. Maila Talvion »Pimeän pirtin hävityksen» tendenssi ja häiritseekä se vai ei 
kirjan taiteellisuutta sekä 

ij. Maila Talvion »Juha Joutsian » tendenssi ja sen vaikutus kirjan taiteelli- 
suuteen. 

Kirjallisuutta. 

ArEX Katson, * Romaanitaide. 2. p. igg s., ig4y. 

Rafaee Koskimies, * Yleinen runousoppi. 2. p. 304 s., ig4g. (Ks. 200—233 s.) 
— * Sanan ja-runon taide. 104 s., ig42. (Ks. y8—86 s.). 

Unto Kupiainen, * Lyhyt runousoppi. 104 s., ig4g. (Ks. 8y—gy s.) 


LYRIIKKA, LYYRILLINEN ELI LAULURUNOUS 

Lyriikka eroaa monin tavoin eepillisestä runoudesta. Viimeksi 
mainittu kertoo siitä, mitä tapahtui, ja käyttää niin ollen ensi 
sijassa kertomaa, imperfektiä, lyyrillinen runous, nimenomaan ns. 
keskuslyriikka, sen sijaan liikkuu 'nykyajassa' ja 
käyttää tavallisimmin sen aikaluokkaa, kes- 
tä m ä ä, preesensiä. Epiikka viljelee — milloin ei ole puhe 
vuorokeskustelusta, vaan varsinaisesta kertomisesta tai kuvailusta 
— yleensä kolmatta persoonaa, 'häntä' ja 'heitä', keskuslyriikka 
taas tavallisesti ensimmäistä. Siten lyriikka on kauno- 
kirjallisuuden lajeista subjektiivisin ja per- 
soonallisin, omakohtaisin ja itsekeskeisin. 
Se sisältää välitöntä 'minän' itsetilitystä 
ja -tunnustusta. Se tunne ja tunnelma, joka kaunokir- 
jailijaa elähdyttää hänen kirjallisessa työssään, tulee voimakkaim- 
min esille lyriikassa. 

Näin voimme lyriikan määritellä seuraavasti: 

Lyriikka kaunokirjallisuuden päälajeista voimakkaim- 
min ja välittömimmin ilmaisee tunnetta, so. joko yksilön 
tunteita tai useiden yhteisiä mielialoja. 


Lyriikasta siis kuulee selvänä kaunokirjailijan, runoilijan, oman 
äänenpainon. Kyllähän kirjailijan 'ääni' kuuluu kaikestakin kauno- 
kirjallisuudesta, sillä sehän aina tulkitsee ja kuvastaa tekijänsä 
elämänasennetta ja maailmankatsomusta, mutta kftn tuo kirjailijan 
oma persoonallinen 'ääni' muusta kaunokirjallisuudesta yleensä 
kuuluu niin sanoaksemme verhottuna, tapahtumien ja puheenvuo-. 

rojen takaa, niin lyriikasta, etenkin keskuslyriikasta (ks. 68 s.) 
sen kuulee kirkkaana ja välittömänä. Siitä on elävänä todistuksena 
esim. seuraava Ilarin Kyöstin runo, yksi monista: 


Ma elän . 

Ma elän, ah, mikä riemu, 

mikä riemu ja soitto nyt suonissa soi, 

näin sydän ei koskaan sykkinyt, 

mikä loisto ja, hehku mun täyttää nyt, 

ma laulan, sillä Luoja mun laulamaan loi ! 

Ma voisin jo olla vainaa 
alla kalman kukkain ja tumman yön, 
ei, ei, ma elän, ma tunnen sen, 
kuinka sieluni kasvaa kamppaillen 
kohti tähtiä kautta korkean työn! 

Ma elän, ma elän, ma elän! 

Sulle, Elämä, korkea lauluni soi! 

Pyhä kevät mun henkeni kruunatkoon, 
taas elämän nuori kuningas oon, 
ma laulan, sillä Luoja mun laulamaan loi! 

Edellä sanottuun on lisättävä pari selvittävää sanaa. Se seikka, 
että keskuslyriikka viljelee teonsanan ensimmäistä persoonaa, on 
luonnollinen seuraus siitä, että se on minäkeskeistä itsetilitystä. 
Tämä keskuslyriikan luonne ei kuitenkaan ehdottomasti vaadi 
ensimmäisen persoonan käyttöä. Runoilija voi näet 
kyllä käyttää toista ja kolmattakin persoo- 
naa myös omasta itsestään, omista tunnelmistaan ja 
elämyksistään puhuessaan. Siten seuraava Uuno Kailaan runo on 
hänen oman eletyn tunnelmansa tulkki, vaikka runo puhuukin 
'sinästä'. 


Synkkä metsä . 

Hän oli niin hento ja kalpea . sitä vieläkin väriset sä — 

Hänet unessa yöllä näit. ja siinä synkässä metsässä 

Oli synkän synkkä metsä — hänet eksyksissä näit. 

Voipa runoilija verhoutua jonkun historial- 
lisen henk il onkin taakse, kertoen hänestä, mutta itse 
asiassa tulkiten itseään. 

Tietysti silloin, kun runoilija näin kirjoittaa — kun 'minän' 
tilalla on 'sinä' tai 'hän' — runo ei vaikuta samalla tavalla runoilijan 

omaa tunne-elämää valottavalta kuin 'minää' käytettäessä, sillä 
näinhän runo muodostuu ulkokohtaisemmaksi, objektiivisemmaksi, 
ja siten menettää tehokkainta tunnevoimaansa. 

Mutta toisaalta on niinkin, että runon 'minä' ei aina vastaa todel- 
lisuuden 'minää', runoilijaa, ja hänen todella koettua elämystään, 
sillä hän voi karsia runoistaan kaikki häntä itseään koskevat erikois- 
piirteet. Onpa eräs tunnettu lyyrikkomme leikillisesti väittänyt, 
että ihminen on runoissaan »tuhannen kerroksen takana, viisisataa 
panssaria ympärillään». Kuitenkin — sieltä kaiken takaa löytyy 
silti runoilijan oma 'minä', eikä suinkaan aina sitä ole tarvis syvältä 
tai kaukaa hakeakaan. 

Lyriikalle ominaisia piirteitä ovat vielä 
sen voimakas rytmillisyys eli poljennollisuus sekä soin- 
tuisuus, joten meidän on syytä niistä myöhemmin yksityiskohtai- 
sestikin puhua (ks. 131.— 146. s.). Rytmillisyyttä on jossakin määrin 
kaikessakin kaunokirjallisuudessa, mutta lyriikalle se on erityisen 
tyypillistä, luonteenomaista. Tämä rytmi, joka lyriikassa huipentuu 
tahdiksi, runomitaksi , 'nousun' ja 'laskun' säännönmukaiseksi vaih- 
teluksi, on samaa, minkä tapaamme musiikissa ja tanssissa, joille 
rytmi on niiden 'hengitystä'. Alkumuotoisena, so. tuntemattomien 
tekijöiden sepittämänä kansanlauluna, lyriikka onkin lau- 
lettavaa runoutta, ja taiderunous , nimeltä tunnettujen 
runoilijoiden sepittämä, taiteen vaatimuksia noudattava lyriikka — 
kansanrunouden nuorempi sisko — usein innoittaa säveltäjiä anta- 
maan runoille sävelet. Musiikkia vetää runojen puoleen rytmin 
lisäksi myös niiden sointuisuus, joten runo voi musikaa- 
lisen lukijan korvissa helposti alkaa, soida 
sävelinä. Eipä siis ihme, jos lyriikka-sanan lähin suomen- 
kielinen vastine onkin laulurunous . 

Vaikka muussakin kaunokirjallisuudessa, kuten sanottu, on ryt- 
miä, niin lyriikan rytmi ja sen sanonta eroavat silti huomattavasti 
proosan tyylistä. Jos proosa, suorasanainen esitys, omaksuu selvästi 
runon rytmin ja sanonnan, se on epäonnistunutta proosaa, kuten 
ei muutoinkaan runon keinoja käyttävä suorasanainen kertomus ole 
hyvää proosaa. 

Mutta vaikka näin on, niin lyriikan rytmi ja sanonta eivät sitä 
silti kokonaan erota eepillisestä kirjallisuudesta, sillä joskin romaanit 
viljelevät proosaa, niin ovathan kuitenkin eepokset runomittaisia. 
Niistä lyriikka erottuu sekä 1 y h e m m y y t e n s ä 
että etenkin tunnepitoisuutensa ja minäkes- 
keisyytensä perusteella. 



68 


Se, mitä edellä olemme todenneet, koskee yleensäkin lyriikkaa, 
mutta aivan erityisesti keskuslyriikkaa. 

Keskuslyriikaksi sanotaan persoonallista, yksilöllistä 
tunnelyriikkaa . 

Siitä esitimme edellä esimerkkinä karin Kyöstin runon »Ma elän». 
Toisena esimerkkinä saakoon tässä sijan Kaarlo Kramsun runo 


Onneton . 


Niin musta, niin synkkä yö syksyinen lie ; 
mut synkempi vielä on eloni tie; 
voi yölläkin tuikata tähtönen vielä, 
mut tähteä yhtään ei eloni tiellä. 


Yön toivona tähtöset kirkkahat on: 
ne viittaavat valoon ja aurinkohon. 

Mut toivot ne seuraa ei eloni myötä: 
mä viettänyt ain olen tähdetönt ’ yötä. 

Oi, yöhöni, Luoja, yks * tähtönen luo 
ja loistaa sen mieleeni kurjahan suo. 

Sit ’ iloiten seuraisin eloni tiellä 
ja kuollessain siihen mä katsoisin vielä. 


Keskuslyriikan lisäksi on muutakin tunnelyriikkaa, nimittäin 
kollektiivista eli yhteisön lyriikkaa. 

Kollektiivinen eli yhteisön lyriikka tulkitsee useiden 
yhteisiä tunteita. 

Sellaisia ovat uskonnolliset virret sekä hymnit eli uskonnolliset, 
isänmaalliset täi aatteelliset jublalaulut, kuten esim. J. k. Rune- 
bergin »Maamme» ja maakuntalaulumme. Niistä esimerkkinä esi- 
tämme seuraavan V. A. Koskenniemen virren: 


Sä, Herra, meitä johtanut 
oo t kautta vainon ajan 
ja uutisp eliön suojannut 
ja korven köyhän majan. 
Sä alla vaivan valoas 
loit kärsimyksihimme, 
suo meille voima voimastas 
ja rauhas mielihimme. 


Sun armopäiväs auringon 
suo paistaa maille Suomen, 
vie voimattomat voittohon 
ja siunaa kansan huomen. 
Pois poista mielten jää ja yö 
ja anna armos koittaa; 
oi, Herra, siunaa kansan työ 
ja anna voimas voittaa. 



Tunnelyriikan ohella on mainittava ajatus- eli mietelyriikka. 

Ajatus - eli mietelyriikka on tunnelyriikan ohella 
lyriikan toinen päälaji. Sille on ominaista mietiskely. 

Silti m i e t e 1 y r i i k k a k i n saa tunteelta väriä 
ja hehkua, eikä mitään selvää rajaa näiden kahden päälajin 
välille voidakaan vetää, sillä toisaalta tunnelyriikkaan 
sisältyy aina myös jokin ajatus, — kielen sanathan 
aina ilmaisevat jotakin älyllistä. Näin »aatos ja tunne ne toisensa 
täyttää kuin jousi ja jänne», kuten V. A. Koskenniemi on lausunut. 

Esimerkkeinä ajatuslyriikan alalta voimme mainita Eino Leinon 
runot »Lapin kesä» ja »Tahtoisin nähdä Kartagon naisen», Kaarlo 
Sarkian runot »Valohämyä» ja »Luode ja vuoksi» sekä Kaarlo 
Kramsun runon 


Onnensa etsijä. 


On etäällä etsitty onni 
ja kaukana toiveiden pää. 

Sitä kohden mun rientää täytyy , 
ei aikani suo levähtää. 

Lyhyt aikani tääll' on, sen tiedän , 
ja pitkä on matkani tää ; 
niin kivinen mentävät polku 
ja myrskyinen elämän sää. 


Mut sinne ei kenkään ehdi , 
se riento vain turhaa on; 
puoltiehen päästyä tuskin 
jo nukkuvat kuolohon. 

Mut kiiruhtaa minun täytyy , 
en jouda mä lepäämään: 
ken lepohon itsensä heittää, 
on kuollut jo eläissään. 


Mietelyriikan erikoislajeja ovat elegia ja epigrammi. 

Elegia lienee alunperin merkinnyt valitusrunoa, mutta nykyisin 


elegialla tarkoitetaan tavallisesti tunteellista, kaiho- 
mielistä mieterunoa. 


V. A. Koskenniemi on julkaissut jopa kokonaisen kokoelman 
»Elegioja». Näytteenä esitämme tässä »Sirkan» (ks. 9. s.) sepittäjän 
Kallion jo toista sataa vuotta vanhan runon 


Oma maa. 

\ 

Vallan autuas se, jok * ei nuorena sortunut maaltaan, 
hyljätty onnensa kanss ’ urhoin haudoilta pois. 

Ei sopis miehenä näin mun nuhdella taivahan töitä, 
mutta mun syömeni taas tahtovi huoata ees. 

Kun minä muistan sen yön, jona rakkailta rannoilta luovuin, 
nousevat silmiini nyt vieläkin viljavat veet. 

Ei mun mielestän* , ei mee pohjolan tunturit, joilla 
läsnä ma kuuntelin, kuin sampo ja kantelo soi; 
sielV eli toimessa mies ja Väinöstä lausuivat urhot , 
poiat ja karhut puun juurella painia löit. 

Raittihit talviset säät, revontuli oli taivahat täynnä, 
kauniimmat katsoa kuin aamulta alkava koi. 

Oi, te kesäiset pohjolan yöt, joina aurinko loistaa 
myötänsä, p äityen veen vienossa taivahan kanss\ 

Teille jos Onnetar sois mun vielä, niin tuntisin kaikki, 
saaret ja salmet ja myös taivaalla tähdet ja kuun. 

Siellä mun mieleni on ja siellä ne muinoiset muistot, 
sinne mun kultani jäi, sinne mun ystävän * myös. 

Huoleti kiitelkööt muut Alppein seutuja kauniiks’, 
kauniimpi, kalliimpi on mulle mun syntymämaa. 

Epigrammi taas on alkuaan merkinnyt otsikkoa, mutta sen 
jälkeen ia nykyisin 

epigrammi tarkoittaa lyhyttä, vain pari säettä käsit- 
tävää, kärkevää pikkurunoa. 

Epigrammeja ovat esim. seuraavat: 

Puutteen mieluimmin luet ihmisluontosi laskuun, 
mutta sun ansios taas, arvelet, vain omas on. 

(V. A. Koskenniemi.) 

Miss ’ yhä harvemmin sinä kohtaat askelen jäljen, 
sieltäpä varmaankin löytämäss’ oot oman ties. 

(V. A. Koskenniemi.) 

Tietä käyden tien on vanki. 

Vapaa vain on umpihanki. 

(Aaro Hellaakoski.) 

Niin lyhyitä kuin epigrammit eivät tietysti lyyrilliset runot yleensä 
ole. Silti ne ovat verraten lyhyitä. Siitä taas johtuu, että niiden 
sanonnan tulee olla tiivistä ja huoliteltua, 
tarkoin punnittua ja harkittua, havainnol- 
lista ja. soinnukasta. Virheettömässä lyriikassa ei ole 
turhia, tarpeettomia sanoja. Vähillä sanoilla siinä saadaan paljon 
sanotuksi, ja havainnollisuuden ja runollisen nautittavuuden aikaan- 
saamiseksi siinä viljellään runsaasti erilaisia runon 
'kaunistuskeinoja', runomitan lisäksi alku- ja loppu- 
sointuja sekä erilaisia lausemuotoja ja kielikuvia, joista kaikista 
meillä myöhemmin tulee puhe. 

Mutta lyriikkaan 
luetaan myös laa- 
jempiakin runoja, 
jotka oikeastaan 
ovat eepillisten 
ja lyyrillisten 
runojen välimuo- 
toja, sillä ne ovat ker- 
tovia, kuten eepilliset ru- 
not, vaikka niitä lyhyem- 
piä, mutta toisaalta tun- 
nelmallisia ja yksityistä, 
yksilöllistä elämää esittä- 
viä, kuten lyriikka. Sellai- 
sia ovat balladit , romans- 
sit, legendarunot ja faa- 
belit eli eläintarinat . 

Balladit ovat ly- 
hyehköjä kertovia 
tunnelmaruno j a , 
joiden aiheena on 
usein jokin jylhä 
tapahtuma. 



A k 's eli G ali en- K ali el a : 

V el] en s uv ma a j a (1897). 
Tämän mestarillisen, koristeellisesti tyylittele- 
vän taulun aiheena on samanniminen kansan- 
balladi. 


Balladi viljelee mielellään vuoropuhelua ja kunkin säkeistön lopussa 
esiintyvää tunnelmaa tehostavaa kertosäettä. 

Sellainen kertosäe on 


Kuule, luostarin kellot ne soivat 

balladissa »Luo Starin kellot », joka monelle on tuttu laulettavana lauluna — 
balladit juontavat muuten juurensa italialaisesta tanssilaulusta. 

Tällaisia meille tuttuja kansanballadeja ovat juuri mainitun lisäksi esiin. 
»Veljensurmaaja» (Mistäs tulet, kustas tulet, poikani iloinen), »Kreivin sylissä 
istunut» (Minä seisoin korkealla vuorella) ja »Kiinan surma», jota myöhemmin 
on käytetty aiheena »Elinan surma»-nimistä näytelmää sepitettäessä. Myö- 
häisiä taideballadeja ovat esim. A. Oksasen »Koskenlaskijan morsiamet», 
Paavo Cajanderin »Vapautettu kuningatar» ja Eino Keinon »Aleksis Kivi» — 
huomaa sen kertosäkeet »tuulet niin vinhasti vinkui» ja »päre pihdissä sammuu» 
— ja »Helkavirsien» monet mainiot runot, sellaiset kuin usein lausuttu »Räikkö 
räähkä», »Kouta» ja »Tumma». Myös monet muut suomalaiset runoilijat, 
kuten Karin Kyösti ja V. A. Koskenniemi, ovat kirjoittaneet balladeja. Sei- 

f«leni fafcm painat, ,{1^ 
jo lilift «irfonfetfot, v 
pito tui jo toeft toimitti) f’ \ 
perillä pimitetyittä, 

, t orjalan fybänfatoitta. 

3Soti Umn um fatifÄ 
tynnyriä f inif ett ristin 
fafmiätoäfa f aif ufoapa, 
l$rti»e£fa toyifema&fa ..; .( 

meben tabbeit laitamatta ■ 

taitut laaemmab ftiälitt 
muisto mieyeStä pppätä, i ; 


Eino Leinon » Helkavirsien » 
eräs sivu, K. Carlstedt.in 
koristama (i g 2 4). 


laisia lähellä ovat J VL- Runebergin 
eepillislyyrilliset, so. kertovat tun- 
nelmarunot, »Vänrikki Stoolin tari- 
nat». 

Romanssit ovat kerto- 
via lyyrillisiä runoja, 
kuten balladit, mutta 
niitä tyynempiä esitys- 
tavaltaan ja valoisampia 
juoneltaan. 

Selvää rajaa romanssien ja 
balladien välille on kuitenkin 
vaikeata vetää. 

Legendarunot ovat ker- 
tovia runoja, joiden sisäl- 
tönä on tavallisesti jokin 
pyhimystarp tai uskon- 
nollinen ihmekertomus. 

Legendarunoja ovat Kantelettaren 
runoista esim. »Piispa Henrikin 
surma» ja »Mataleenan vesimatka» ja 
Kino Leinon »Helkavirsistä» esim. 
»Marjatan poika» ja »Herramme 
V apahtäj amme». 

Faabelit eli eläintarinat 
ovat leikillisiä ja usein 
myös opettavaisia runo- 
kertomuksia, joissa eläi- 
met puhuvat ja toimivat. 


Sellaisia ovat Lauri Pohjanpään lausuntarunoina niin suositut »Metsän 
sadut», esim. »Viisi jyvää», »Syksy» ja tämän kirjamme alussa mainittu »Kurki 
ja joutsen». 


Lyriikasta puhuessamme meidän on syytä lopuksi mainita muutamien 
lyyrikoiden eli lyyrillisiä runoja sepittäneiden runoilijoiden nimet. Kuuluisin 
kaikista maailman lyyrikoista on saksalainen nero /. W. von Goethe (fon gööte, 
1749 — 1832), jonka runoja on myös suomennoksina ilmestynyt. Maamme 
ruotsinkielisistä runoilijoista on tietysti ennen muita mainittava kansallis- 
runoilijamme, »Maamme»-laulun sepittäjä J. L. Runeberg (1804—1877), jonka 
kynästä ovat myös lähtöisin mm. äsken mainitut »Vänrikki Stoolin tarinat», 
»Saarijärven Paavo» sekä sävellettyinä metrille tutuiksi tulleet »Isänmaan 
virsi» (Sun kätes. Herra, voimakkaan), »Jumalanpalvelus» (On Herran temp- 
liin tulla), »Porilaisten marssi» (Poiat kansan urhokkaan), »Joutsen» (Halk' 
illan ruskon) ja »Lähteellä» (Sua, lähde kaunis). Muista ruotsinkielisistä Runoi- 
lijoistamme on syytä erityisesti muistaa Sakari Topelius (1818 — 1898), jönka 

monista runoista ovat suo- 
mennoksina yleisesti käytän- 
nössä olevista laulukirjois- 
tamme löydettävissä mm. 

»Joululaulu» (En etsi valtaa, 
loistoa), »Totuuden henki» 

(Totuuden henki, johda sinä 
meitä), »Kotimaasta lähtiessä» 

(Me riennämme pois nyt Suo- 
tuesta), »Taps* Suomen», 

»Aamulaulu» (Tuhanten ran- 
tain partahilla), »Kesäpäivä 
Kangasalla» (Mä oksalla ylim- 
mällä), »Vaasan marssi» (Miss’ 
aukee laaja Pohjanmaa), »Ina- 
rinjärvi» (Etäällä Pohjan- 
maalla), »Hankoniemen silmä» 

(Ken olet, armas tähti) ja 
»Rekipolska» (Soios, soria 
tiuku). 

Ensimmäisenä suomenkieli- 
senä taiderunoilijana pidetään 
A. Oksasta (1826 — 1889), joka 
julkaisi v. 1860 runokokoel- 
man »Säkeniä». Hänen tutuim- 
pia runojaan ovat »Savolaisen 
laulu» (Mun muistuu miele- 
lleni nyt), »Suomen valta» 

(Nouse, riennä. Suomen kieli), 

»Sotamarssi» (Syttynyt on sota 
julma) ja »Koskenlaskijan Albert Edelfelt: 

morsiamet» (Äl’, armas An- Kristus ja M ataleena (1890). 
nani, vaalene). — Toinen sen Kiesus paimenna pajussa , 

ajan. runoilija oli Aleksis Kivi karjalaissa kaskimaissa. 

f 1 834 — 1:872), jonka runo- Mataleena , neito nuori , 

kokoelma »Kanervala» ilmes- ru p es vasta itkemähän, 

tyi v. 1866. Tutuimpia hänen Kiesuksen jalat pesevi, 

runoistaan ovat »Ikävyys», hiuksillansa kaivoavi : 

»Onnelliset)) (Jo vaikenee kau- »Itsepä lienet Herra Kiesus, 

kainen ranta), »Metsämiehen kun mun e i keni sanelit!» 

laulu» (Terve, .metsä, terve, 

vuori), »Keinu» (Nyt kanssani Kristillinen aihe niin runossa kuin kuvassakin 
keinuhun käy) ja »Sydä meni sovitettu suomalaisiin oloihin , 

laulu» (Tuonen lehto, öinen 

lehto). — Paljon tuotteliaampi kuin edelliset oh kolmas 1800-luvun jälki- 
puoliskon runoilija Juhana Heikki Erkko (1849 — 1906), joka »toi kansan- 
laulunomaisen lyriikan rikastuttamaan taiderunouttamme» ja jonka ruhoista, 
on sävelletty ja siten yhä yleisesti tuttuja »Kansalaislaulu» (Olet, maamme), 
»Maalleni» (Oi, Suomi, isän, äidin maa), »Isänmaani» (Jos minne kuljen), »Oi, 
jos oisit»> »Rajamailla» (Ajan aallot ankarasti), »Hämäläisen 'laulu» (On mulle 
Suomi), »Kukat Pinciolla» (Ah, te kukat helmikuun), »Kevätvirrat» (Soista, 
jafvistä), ’ »Tyynellä järvellä» (Nuo taivaan hopeavuoret), »Taula, kultani)* 

Käsialanäyte runosta » Suomenmaa ». 


(Laulapas mun kultasen’), 
»Oma tupa» (Sinisen järven 
rannalla), »Laulu Vuoksella» 
(Mahtavasti, voimakkaasti), 
»Miesten laulu» (Pois voihke 
ja itkun hyrske), »Kevätlin- 
nuille etelässä» (Täält’ ete- 
lästä) ja »Bn tiedä, miksi 
laulaa lintunen». — Brkon 
aikalainen oli Kaarlo Kramsu 
(1855 — 1895), vapauden ja 
pessimismin runoilija, jonka 
runoista mainittakoon histo- 
rialliset balladit »Ilkka», 
»Santavuoren tappelu» ja »Jaakkima Berends» sekä »Nukkuva Suomi», »Onne- 
ton» (ks. 68. s.) ja »Onnensa etsijä» (ks. 69. s.). 

Samana vuonna 1878, jolloin Kramsun »Runoelmia I» ilmestyi, syntyi tähän- 
astisista runoilijoistamme tuotteliain, Eino Leino (1878—1926). Hänen suurin 
saavutuksensa oli kaksi kokoelmaa »Helkavirsiä». Leinon runot ovat hyvin 
'laulavia’ ja siksi moni niistä on saanut sävelen, sellaiset kuin »Me kasvamme», 
»Aino neiti» (Joukolan joen suulla), »Maamiehen rukous» (Maan me miekoin 
varjelimme), »Pellervon laulu» (Maa on mainio meill’), »Päivän laulu» (Oi, 
kuulkaatte, kuinka se sykkäilee), »Maa hädässä» (Vapaa syntyi Suomen kansa), 
»Aamulaulu» (Kaiu, kaiu lauluni), »Kansanvalta», »Kotikansalleni» (Niin, sinne 
mun mieleni palaa), »Kevätlaulu» (Terve, päivä, pohjolahan), »Suvi-illan 
vieno tuuli», »Mirjamin laulut» (Kukka liittyvi kukkahan ja Bn itke huo- 
menen huoliain), »Oi muistatko vielä sen virren», »Nuorten laulu» (Pois 
alta nyt heikot), »Hän kul- ‘ 

kevi kuin }di kukkien», »Sir- / c. 

kan häämatka» ja »Tuijotin 
tulehen kauan». Muita Bino 
Leinon runoja ovat mm. 

»Nocturne», »Tuulikannel», 

»Blegia», »Kevätkantaatti», 

»Legenda», »Nuorten usko», 

»La Tricoteuse», »Aleksis 
Kivi», »Lapin kesä» ja »Hiih- 
täjän hyräily» (Hyvä on 
hiihtäjän). — Bino Leinon 
ikätoveri oli Larin Kyösti 
(1873 — 1948), joka, kuten 
Leinokin, omisti elämänsä 
runottarille. Larin Kyösti 
oli välitön luonnonlaulaja, 
etsijä ja uneksija, jonka 
sepittämiä ovat mm. »Vappu- 
laulu» (Nyt iloitkaa, nyt 
laulakaa), »Ja nythän on 
taasen helluntai», »Kevätsoin- 
tuja» (Taas leivoset ilmassa 
leikkiä lyö), »Oravan jäljillä» 

(Ja orava se hyppeli). 

Eino Leinon käsialanäyte , 
Runo »Tuuri» on eräs » Helkavirsien » runoja • 

»»Maamiehen toukolaulu» (Penkoilin peltoa aamusta asti), »Ma elän» 
(ks. 66. s.), »Heilani on kuin helluntai», »Vaari ja vaarin kello» sekä 
»»Kuisma ja Helinä». — Leinon ja Ilarin Kyöstin ikätoveri oli Otto Man- 
ninen (1872 — 1950), joka oli maailmankirjallisuuden merkkiteosten mainio 
suomentaja sekä myös huomattava runoilija. Hänen runoistaan tunnetuimpia 
ovat »Pellavan kitki jä» 

{ks. 144. s.), »Joutsenet» 

(Yli soi luvan veen ne 
sousi), »Aurinkoratsastus» 
ja »Rauhan mies». »Pella- 
van kitki jän» lisäksi on 
tähän kirjaan painettuna 
myös runo »Joutsenlau- 
lua» (ks. 129. s.). 

Kuluvan vuosisadan 
alussa runoilijan uransa 
aloittaneista meidän on ennen muita mainittava V. A. Koskenniemi (s. 1885), 
jonka runoista myös monet ovat sävellettyinä laajalti tuttuja. Sellaisia 
ovat nuorisolle tarkoitetuissa laulukirjoissa esiintyvät »Finlandia-hymni» (Oi, 
Suomi, katso), »Isänmaan kasvot» (Sun kas vois eessä), »Lippulaulu» (Siniristi- 
lippumme, sulle), »Leijonalippu» (Sua, Suomen leijona, tervehdän), »Vainajain 
marssi» (Me olemme kunnia vahti), »Hymni kotiseudulleni» (Kirkkahammin 
siellä tähdet loistaa), »Eerik-kuninkaan laulu Kaarinalle» (Yön prinssi ystä- 
väs Eerik on), »Nuijamiesten marssi» (MeilT on hanki ja jää), »Ihme» (Tule 
aamuhun hymyilevään) ja »Vanha syyslaulu» (Ei kruunut syksy hyn säilyneet). 
Lisäksi mainittakoon * tutut runot »Nää, oi mun sieluni, auringon korkea 
nousu», »Sieir on kauan jo kukkineet omenapuut», »Syysilta metsässä» ja 
»Elegia keväälle». — Juhani Siljo (1888 — 1918), puhtaan ihanteellisuuden ja 
ankaran itsekurin runoilija, ehti — ennen kuin hän kuoli nuorena vapaus- 
sotamme uhrina — julkaista vain kolmisen runokokoelmaa, mm. runot 
»Excelsior», »Teppo Tyhjänen», »Vastavirtaan», »Selvään veteen» ja »Loitsu». 

Muita kuluvan vuosisadan huomattavimpia runoilijoita ovat Lauri Poh- 
janpää (s. 1889), Einari Vuorela (s. 1889), Aaro Hellaakoski (s. 1893), P. Musta- 
pää (oik. Martti Haavio, s. 1899), Lauri Viljanen (s. 1900), Uuno Kailas (1901 — 
1933), Kaarlo Sarkia (1902 — 1945), Yrjö Jylhä (s. 1903), Heikki Asunta (s. 1904), 
Arvi Kivimaa (s. 1904), Viljo Kajava (s. 1909), Unto Kupiainen (s. 1909), Oiva 
Paloheimo (s. 1910), Saima Harmaja (1913 — 1937), Aale Tynni (s. 1913) ja 
Aila Meriluoto (s. 1924). 










Käsialanäyte. 


Kertauskysymyksiä. 

5r. Mitä on lyriikka? 

52. Mitä on keskuslyriikka / 

53. Mitä on kollektiivinen lyriikka ja minkänimisiä runoja siihen lajiin kuuluu? 

54. Mitä on mietelyriikka ja minkänimisiä runoja siihen lajiin kuuluu? 

55. Mikä on balladin ja romanssin ero? 

56. Mitä tarkoitetaan legendarunoilla? 

57. Mitä tarkoitetaan Baabeleilla? 

58. Miksi lyriikka-sanan lähin suomenkielinen vastine on laulu runous? 

59. Miten eroavat lyyrilliset runot eepoksista? 

60. Millaista lyyrillisten runojen sanonnan tulee olla ollakseen moitteetonta? 

Tehtäviä. 

Selvittele, 

18. mitä edellä (73. ja 74. s:lla) mainitut J. H. Erkon ja (74, ja 75. s:lla) 
Larin Kyöstin runot ilmaisevat niiden tekijäin luonteenlaadusta ja mitä 
niissä on yhteisiä tai erilaisia piirteitä, 

ig. mitä Kaarlo Kramsun mielialoja ja mielipiteitä käy ilmi hänen edellä 
(68. ja 6g. s:lla) mainituista runoistaan, 

20. millainen on Eino Leino runoilijana (hänen runojaan lueteltu 74. s:lla), 
millainen V. A. Koskenniemi (runoja lueteltu 75. s:lla) ja mitä heillä 
on yhteisiä tai erilaisia piirteitä ja 

mitä ■» voimme sanoa Juhani Siljosta hänen runojensa valossa (runoja 
mainittu 75. s Ala). 

K i r j allisuutta. 

Rafael Koskimies, * Yleinen runousoppi. (Ks. 137— igg s.) 

— » — , * Sanan ja runon taide . (Ks. 67—77 s -) 

Unto Kupiainen, * Lyhyt runousoppi. (Ks. 80—86 s.) 


DRAMATIIKKA, 

DRAAMARRINEN EDI näytedmäkirjarrisuus 

Ei liene toista kansaa, joka harrastaisi näytelmiä siinä määrin 
kuin me suomalaiset. Ainakin meidän näyttelemishalumme, halumme 
esittää näytelmiä, on aivan erityisen silmäänpistävä. Pienissä syrjä- 
kylissäkin on seurojen taloilla omat näyttämönsä, ja kun nuo seurat 
haluavat järjestää yleisöä todella kiinnostavan iltaman, silloin 
aivan erityisesti ajatellaan ja suunnitellaan jonkin näytelmän esit- 
tämistä. Näin esitetään meillä yksin harr asteli j avoimin erilaisia 
näytelmiä joka vuosi tuhansittain. 

On kuitenkin eri asia, onko tällöin aina todella kysymys taiteesta. 
Parhaat seuranäyttelijät voivat kyllä tyydyttää taiteenkin vaati- 
muksia, so. luoda todella eläviä, uskottavia henkilöhahmoja, ja 
jotkut heistä ovat ehkä lopulta voineet jopa valita kulkeakseen 
taiteen ohdakkeisen tien, ruveta ammattinäyttelij öiksi. Mutta 
useimpien siivet eivät niin korkealle kanna, olkoonkin, että monien 
heidän esiintymistään näyttämön palkeilla silti nautinnokseen 
katselee. 

Eikä ole esitettävä näytelmäkään suinkaan aina taidetta, kauno- 
kirjallisuutta. Kaukana siitä on esim. näytelmä, jonka juonena 
on halu leipurien keskinäisen kilpailun lopettamiseksi valmistaa 
normaalipulla ja kohokohtana kokous, jossa leipurit liian isoksi 
valmistettua pullaa syömällä pienentävät. Eikä esim. sellainen 

näytelmän nimi kuin »Pönnelin kulkee paljain jaloin» vakuuta, 
että siinä on kysymys taiteesta. Suuri osa seuranäyttämöillä esite- 
tyistä näytelmistä tuskin täyttää taiteen vaatimuksia, vaan päin- 
vastoin turmelee yleisön makua. Näin siinä herää sellainen harha- 
luulo, että kuta enemmän näytelmässä on hulluttelua, olkoon se 
kuinka älytöntä tahansa, sitä parempi se on. 

Kun siis nyt käymme puhumaan näytelmäkirjallisuudesta, mei- 
dän on unohdettava tuollaiset 'helppohintaiset' kirjalliset tuotteet 
ja ajateltava näytelmiä, joilla on. taiteellinen 'arvo, olivatpa ne sitten 
huvi-, murhe- tai muita näytelmiä, — jollaisia kyllä parhaat seura- 
näyttämötkin ovat pystyneet •menestyksellisesti ja vaikuttavasti 
esittämään. 

Kuten epiikka ja lyriikka, eepillinen ja lyyrillinen kaunokirjal- 
lisuus, monin piirtein eroavat toisistaan, siten dramatiikka, näytelmä- 
kirjallisuus, eroaa niistä. Epiikan aikaluokka on, kuten tiedämme, 
kertoma, dramatiikan aikaluokka kestämä, siis 
kuten lyriikan. Mutta kun lyriikassa, nimenomaan keskuslyriikassa, 
tekijänä on 'minä', niin näytelmäkirjallisuudessa 
kirjailija kokonaan verhoutuu tapahtumien 
taa, toisin sanoen hän kokonaan puhuu näytelmän 
henkilöiden suulla. 

Näytelmän kestämä on erittäin tehokas 
aikaluokka. Sen elämä on jatkuvasti 'nyky- 
hetkeä'. Sen tapahtumat tapahtuvat juuri 'nyt', tapahtuvat 
katsoja-kuulijan silmien edessä, ja se juuri saa aikaan sen, että 
näytelmällä hyvin näyteltynä on niin tehokas vaikutus. Tuo 'nyky- 
hetki' voi näytelmän lopussa olla jopa vuosikymmeniä myöhempi 
kuin sen alussa, ja siten katsoja-kuulija saa 'tuoreeltaan' tutustua 
näytelmän henkilöiden eri ikäkausienkin niin sielullisiin kuin ulko- 
naisiinkin tapahtumiin. Siten Sakari Topeliuksen näytelmässä 
»50 vuotta myöhemmin» sen päähenkilöt ovat prologissa eli esinäy- 
töksessä 20— 30-vuotiaita, mutta varsinaisissa näytöksissä jo 70—80 
vuoden ikäisiä vanhuksia. 

Näytelmä edellyttää, toisin kuin muut kaunokirjallisuuden lajit, 
näyttelemistä. On vain harvoja ns. lukudraamoja, lukunäytelmiä , 
jotka ovat joko liian vaikeita näyteltäviksi tai muutoin tarkoi- 
tettuja luettaviksi, sellaisia kuin Goethen »Faust» ja 
Linnankosken »Ikuinen taistelu». Silti lukudraamatkin ovat koko 
rakenteeltaan näyteltävien näytelmien kaltaisia. 

Yleensä näytelmä pääsee oikeuksiinsa 
vasta näyttämöllä, kun näyttelijät saattavat sen vuoro- 
sanat korvin kuultaviksi ja sen tapahtumat silmin nähtäviksi. 

Tällöin näytelmä alkaa todella elää ja vaikuttaa, — jollei se ole 
kuolleena syntynyt. Ja se elää siinä tapauksessa, 
että se näyttämöllä hyvin esitettynä saa 
katsoja-kuulijat näytelmän 'myötäeläjiksi', 
saa heidät tuntemaan ja ajattelemaan, kuten kirjailija on tarkoit- 
tanut, eli siis saa heihin tartutetuksi tarkoitetun esteettisen tun- 
nelman. Näin näyttelijät toteuttavat lopullisesti kirjailijan tarkoi- 
tuksen. He puhaltavat näytelmän vuorosanoihin elävän hengen,, 
antavat oikeille sanoille oikean tunnevärityksen tai ajatuspainon 
ja niitä tehostavat osuvin ilmein, elein ja liikkein. 

Näytelmässä keskusteillään koko ajan. Näy- 
telmä on siten vuoropuhelua , dialogia , johon liittyy 
ja josta johtuu tekoja, ja nuo teot taas aiheuttavat 
uusia vuoropuheluja. Vuoropuhelun onnistumisen 
ehtona on sen luonnollisuus, uskottavuus ja 
tarkoituksenmukaisuus. Ollakseen luonnollista vuoro- 
puhelun täytyy muistuttaa elävän elämän keskustelukieltä ja ollak- 
seen uskottavaa sen täytyy perustua tosiasioihin, olla näytelmän 
kunkin henkilön luonteen ja käsitysten mukaista. Jotta taas vuoro- 
puhelu olisi tarkoituksenmukaista, sen tulee edistää näytelmän 
juonen kehitystä, johtaa sitä tapahtumasta tapahtumaan, teosta 
tekoon, siis olla draamallista. Siihen ei sovi liittyä liikoja, asiaan 
kuulumattomia sanoja, mutta silti sen on luotava tunnelmaa, luo- 
tava vaikutelma elämän täyteydestä. Näytelmän rakenteen, luu- 
rangon, tulee peittyä lihasten luomilla verevillä muodoilla, toisin 
sanoen kirjailijan suunnitelma, piirustus, ei saa selvänä kuultaa 
läpi, vaan kaikessa tulee olla elävän elämän 
leima. Lisäksi tarkoituksenmukaisuus vaatii, että vuoropuhelun 
tulee olla kaunokirjallista, runollista. Näytelmä on 
kaunokirjallisuutta, ja kaunokirjallisuuden kielen tulee olla huoli- 
teltua, kuvallista ja rytmillistä silloinkin, kun 
se on arki-ihmisen arkiselta vaikuttavaa puhetta. Lyhyesti: näy- 
telmän kielen tulee olla samalla kertaa 
luonnollista ja runollista, olla korkeam- 
paa todellisuutta ollakseen tarkoituksen- 
mukaista. 

Vuoropuhelun ohella on näytelmissä, varsinkin vanhemmissa, 
joskus yksinpuhelujakin , monologeja . Niitä ei kuitenkaan 
nykyisin suosita. Mutta kuten todellisessa elämässä ihminen 
joskus 'ajattelee ääneen', siten voi lyhyt yksinpuhelukin, esim. 
muutaman sanan sisältävä tunteen 'purkaus', joskus olla luonteva 
ja paikallaan näytelmässä. 

Se, mitä näytelmän kielen luonnollisuudesta edellä olemme sano- 
neet, koskee nimenomaan uusimman ajan näytelmien kieltä. Van- 
hemmissa kieli näet oli useimmiten runomit- 
taista, ja sikäli se ei muistuttanut elävän elämän keskustelu- 
kieltä. 

Näytelmän kunkin henkilön sanat ja teot 
riippuvat suuresti kunkin luonteesta ja siitä johtuvasta 
tahdon suuntauksesta. Siksi luonteenkuvauksella on näytelmässä 
tärkeä tehtävä. Sen henkilöt voivat olla joko vain muutamaa luon- 
teen piirrettä edustavia tyyppejä , kuten esim. päähenkilö Molieren 
»Saiturissa», tai rikaspiirteisiä yksilöitä , kuten yleensä nykyaikaisissa 
näytelmissä. Kunkin henkilön luonteen piirteet selviävät siis hei- 
dän sanoistaan ja teoistaan. Sanat johtavat tekoihin ja teot sanoi- 
hin, ja jos ne luontevasti ja uskottavasti liittyvät toisiinsa, luon- 
teenkuvaus on onnistunutta ja katsoja-kuulija vakuuttuu, että 
elämässä voi olla juuri samanlaisia sanoja ja tekoja ja niiden takaa 
paljastuva luonne. 

Kussakin näytelmässä on tavallisesti yksi päähen- 
kilö, mutta usein useampiakin. Siten »Nummisuu- 
tarien» päähenkilö on Esko, Shakespearen »Romeossa ja Juliassa» 
nuo kaksi, mutta Schillerin »Wilhelm Tellissä» jopa tavallaan koko 
Sveitsin kansa. 

Näytelmien henkilöt ovat tahtovia ja toi- 
mivia ihmisiä yleensä paljon enemmän kui-n 
romaanien. Vapaa tahto on siten erittäin tärkeä tekijä näy- 
telmissä. Se ajaa ihmiset toimintaan , joka siten on näytelmille 
ominainen piirre. Näytelmä-sanan kreikankielinen vastine draama 
merkitseekin toimintaa ja alkuaan draama on ollut ruumiin liikuntaa, 
tanssista ja pantomiimista eli mykästä näytelmästä kehittynyttä 
näyttelemistä. Päähenkilön (tai päähenkilöiden) 
tahto aiheuttaa toiminnan, joka synnyttää 
ristiriidan , konfliktin , hänen (täi heidän) ja ympäris- 
tön välille. Tuossa ympäristössä, so. jossakussa 
tai joissakuissa näytelmän toisissa henkilöissä, toimii vasta- 
voima. Tuon vastavoiman ei kuitenkaan tarvitse aina välttä- 
mättömästi olla joku henkilö, vaan se voi myös olla sisäistä laatua,, 
oma luonne tai kohtalo, jonka leikkikaluksi päähenkilö joutuu. 
Kuta voimakkaammat ovat vastavoimat, sitä tehokkaammin näy- 
telmä vaikuttaa. Pääasia ja päävaatimus on, että näy- 
telmässä on eri suuntiin vetävien voimien 
luomaa jännitystä. Tuo jännitys juuri tempaa mukaan 
katsoja-kuulijan, saa' hänet myötäelämään. Näin syntynyt risti- 

riita johtaa vastavoimat toimintaan, 'taisteluun', jossa ne kokevat 
milloin myötä-, milloin vastoinkäymisiä, kunnes ristiriita 
ratkeaa lopullisesti jommankumman voittoon. 

Enemmän kuin muu kaunokirjallisuus näytelmä siten 
vaatii selvää, johdonmukaista toimintaa ja 
juonta. Eri osien, pää- ja sivutapahtumien 
täytyy muodostaa eheä, sopusuhtainen koko- 
naisuus, niin että juonen päätapahtumat eivät huku sivu- 
tapahtumien tulvaan, vaan kullakin on oman tärkeytensä mukainen 
asema ja laajuus näytelmässä. Nuo sivutapahtumat ja näytelmän 
sivuhenkilöt eivät saa olla näytelmän juonesta ja tarkoituksesta 
irrallaan, vaan niidenkin tulee päinvastoin edistää juonen kehitty- 
mistä ja täydentää sitä elämänkuvaa, jonka kirjailija näytelmällään 
tahtoo antaa. 

Tulemme näin näytelmän rakenteeseen, kaavaan eli pohjapiirus- 
tukseen. Se on yleensä näytelmissä selvempi ja säännöllisempi 
kuin romaaneissa. Aluksi on niissä verraten tasainen, rauhallinen 
johdatus, joka esittää niitä henkilöitä ja olosuhteita, joista 
näytelmässä on kysymys. Pian alkaa pulpahtaa esille se risti- 
riita, jota näytelmä käsittelee, ja käydä ilmi se päämäärä, johon 
sen päähenkilö tähtää, ja niin viriää jännitys. Sitä seuraa risti- 
riidan aiheuttama ratkaiseva teko, näytelmän huippukohta, 
jolloin vastavoimat 'iskevät yhteen'. Sen jälkeen herää päähen- 
kilön vastassa olleiden voimien, ympäristön, kohtalon vankkojen 
voimien, vastavaikutus, joka taas synnyttää uuden 
ristiriidan ja uuden jännityksen, mikä panee 
odottamaan uutta ratkaisua, ehkä hyvinkin yllättävää. Niin tulee 
ristiriitojen lopullinen ratkaisu, päähenkilön päämäärän 
lopullinen voitto tai tappio. 

Tällaisesta näytelmille ominaisesta juonen kulusta voimme ottaa esi- 
merkiksi Minna Canthin seestyneimpänä pidetyn näytelmän »Anna Liisan». 
Aluksi siinä tutustumme niihin olosuhteisiin, joissa Anna Liisa elää. Hän on 
19-vuotias talollisen tytär, jonka on määrä pian viettää kuuliaisia sulhasensa 
Johanneksen kanssa, mutta pian tuleekin tielle vakava este, syntyy Anna 
Liisan sydämessä vakava ristiriita, sillä nuorten onnea häiritsemään saapuu 
Anna Liisan kodissa työskennelleen Mikko-nimisen rengin äiti Husso. Hän 
kertoo, että Mikko, jolle Anna Liisa on salaa synnyttänyt lapsen sen kohta 
^surmaten, on tulossa Anna Liisan luo »omaansa perimään» hinnalla millä 
tahansa. Ristiriidan ratkaisu tapahtuu siten, että kun Anna Liisa ei suostu 
Mikkoon, Husso paljastaa synkän totuuden, jota Anna Liisakaan ei voi kieltää. 
Näin viriää uusi pulma: kuinka Anna Liisan, lapsensa murhaajan, nyt käy? 
Näytelmän vastavoimat, Mikko ja Husso, uskovat nyt lopulliseen voittoonsa, 
varsinkin kun Anna Liisan vanhemmat pakon edessä lupaavat lapsensa Mikolle 
ja rikos päätetään salata. Lopullinen ratkaisu riippuu kuitenkin itse Anna 

Liisasta, ja se tapahtuu siten, että hän tällä välin uskonnollisen herätyksen 
saaneena tunnustaa kuuliaisiin saapuneille vieraille tekonsa ja jättäytyy 
nimismiehelle oikeuden rangaistavaksi. 


Kuten huomaamme, tässä näytelmässä on — ja niin 
on tavallisesti näytelmissä — viisi vaihetta: 
johdatus, ristiriidan kehitys kohti ratkaisua, 
itse ratkaisu, sen synnyttämä uusi ristiriita 
ja lopullinen ratkaisu. Tämän mukaisesti useat näy- 

Minna Canthin » Anna Liisan » käsikirjoitusta. 


telmät jakautuvat viiteen osaan eli näytökseen. Se ei ole kuitenkaan 
sääntö, sillä on hyvin paljon yksi-, kaksi-, kolmi- ja nelinäytöksisiä 
näytelmiä. Se seikka taas ei estä noita viittä vaihetta esiintymästä 
niissäkin. Niin on laita »Anna Liisassakin», joka on kolminäytöksinen. 

Eri näytösten tapahtumapaikka voi olla 
aina sama tai se voi vaihdella. Siten »Anna Liisa»- 
näytelmän tapahtumapaikkana on koko ajan sama tupa, mutta 
Aleksis Kiven »Nummisuutareiden» ensimmäisessä näytöksessä suu- 
tarimestari Topiaksen huone, toisessa avara pirtti Karrin talossa, 
kolmannessa katu Hämeenlinnassa, neljännessä metsäinen seutu 
ja vihdoin viidennessä eli viimeisessä Topiaksen huoneen edusta. 
Myös tapahtuma-aika voi vaihdella huomatta- 
vasti eri näytelmissä. »Anna Liisassa» siten kaikki tapahtuu 
muutaman peräkkäisen päivän ajalla, »Nummisuutareissa» on ensim- 
mäisen ja viimeisen näytöksen välillä kolme viikkoa, mutta edellä 
mainitussa Sakari Topeliuksen »50 vuotta myöhemmin»-nimisessä 

Anna Liisa tunnustaa rikoksensa. 

Kuva otettu Minna Canthin »Anna Liisan» esityksestä Suomen Kansallisteatterissa . 


näytelmässä prologin ja ensimmäisen näytöksen välillä nimen mai- 
nitsemat 50 vuotta. 

Jos nyt koetamme edellä sanomamme perusteella vastata kysy- 
mykseen, mitä siis tarkoitetaan draamallisella eli näytelmäkirjalli- 
suudella, voisimme sanoa esim. näin: 

Draamallinen eli näytelmäkirjallisuus on sellaista 
kaunokirjallisuutta, joka tavallisimmin näyttämön pal- 
keilla esitettäväksi tarkoitettuna ja näytelmän henki- 
löiden erilaisten luonteiden mukaisesti eri tahoille 
suuntautuvaa tahtoa ilmentävänä vuoropuheluna ja 
vuorosanoihin liittyvinä — niitä joko edeltävinä tai 
seuraavina — tekoina, toimintana, esittää inhimillistä 
elämää taiteellisesti vaikuttavalla tavalla. 

Se näkökulma, josta näytelmän kirjoittaja, 
dramaatikko, elämän ilmiöitä tarkastelee, voi 
myös olla varsin vaihteleva. Toisinaan hän näkee 
vaikeita, sovittamattomia ja maahan sortavia ristiriitoja, toisinaan 
taas nuo ristiriidat selviävät, haihtuvat kuin yön sumu aamun 
auringossa ja houkuttelevat huulille tällöin vapauttavan hymyn. 

Mutta usein dramaatikon silmä näkee jotakin muuta, näkee sellaista, 
joka ei ole ratki riemullista, jos ei maahan masentavaakaan. Kun 
kirjailija näkemystensä perusteella sitten luo näytelmänsä, niin 
sen sisällys voi olla joko traagillista tai koomillista taikka jotakin 
niiden Väliltä. Näin voimme puhua kolmenlaisista 
näytelmistä: tragedioista, komedioista ja 

muista draamoista eli näytelmistä. 

Tragedia on murhenäytelmä, jossa sen päähenkilö, 
yleensä ylevä, sortuu elämän ristiriitoihin, kokee 
traagillisen kohtalon. 

Tragedia eli murhenäytelmä tulkitsee suuria, voimakkaita tunteita 
ja intohimoja ja ankaria kohtalon iskuja, joiden, sattuessa ihminen 
on voimaton ja aseeton. Tragedian sisältönä siten on traagillisuus, 
se esteettinen muunnos, jota jo edellä muunnoksista puhuessamme 
selvittelimme (ks. 35.-38. s.). Tällöin me myös puhuimme siitä, 
miksi me tragediaa katsellessamme mielipahan ohella, jonka näy- 
telmän sankarin kova kohtalo aiheuttaa, tunnemme myös voima- 
kasta mielihyvää. Ilman sitähän me tuskin haluaisimmekaan trage- 
dioja katsella. 

Komedia on huvinäytelmä, jonka ristiriita ei muserra 
ketään näytelmän henkilöä, ei tuota kenellekään aina- 
kaan vakavasti otettavaa vahinkoa tai pettymystä, 
vaan päinvastoin tuon ristiriidan osoituttua mitättö- 
mäksi aiheuttaa katsoja-kuulijassa vapauttavan naurun. 

Komedia eli huvinäytelmä paljastaa, ivaa ja ruoskii inhimillisiä 
heikkouksia ja paheita tehden sen huvittavalla tavalla. Komedia 
päättyy onnellisesti. Komedian sisällyksenä on niin ollen koomil- 
lisuus, josta myös teimme selkoa esteettisistä muunnoksista puhues- 
samme (ks. 38.-42. s.). — Komeddoja on monenlaisia, 
on esim ..juoni-, tilanne - ja luonnekomedioj a. 
Niissä siis koomillisuus perustuu koomilliseen juoneen tahi koomil- 
lisiin tilanteisiin tai luonteisiin. Tietysti voi samassa näytelmässä 
olla myös kaikkia näitä koomillisuuden lajeja. Korkeinta 
komiikkaa edustaa luonnekomiikka, kuten sen 
taidokas esittäminen vaatii suurinta taiteellista kykyä. (Siitä 
enemmän 40. s:lla.) 

On joskus väitetty, että kahden edellä esitetyn päälajin ohella 
ei voi olla välimuotoja. Kuitenkin on paljon näytelmiä, joita emme 

voi pitää tragedioina emmekä komedioina, ja niitä nimitämme vain 
pelkästään draamoiksi eli näytelmiksi, — jollaisia tietysti ovat 
myös ensin mainitut. Niissä voi olla milloin traagillisia, milloin 
koomillisia piirteitä, milloin molempia, mutta ei niin paljon, että 
niitä voisi pitää tragedioina tai komedioina. Jos niissä vain vaka- 
vasti pohditaan milloin mitäkin elämässä esiintyvää ongelmaa, 
jolle tulee onnellinen ratkaisu, näytelmää voidaan nimittää sovinto- 
draamaksi. Milloin taas näytelmä luo hilpeän mielialan, mutta 
ei esitä koomillisia luonteita, sitä voimme kutsua huvinäytelmäksi , 
komedian sisareksi. Sellaista näytelmää, joka kuvaa kansan elämää, 
etenkin maalaiselämää iloineen ja suruineen, nuorine lempineen, 
lauluineen jne., nimitämme kansannäytelmäksi. Jos laululla on 
näytelmässä varsin huomattava sija, niin sitä sanomme laulunäy- 
telmäksi. Mutta jos näytelmä on riehakkaan iloinen, täynnä val- 
latonta hullunkuristen tilanteiden komiikkaa, sanomme sitä farssiksi , 
pilaksi eli ilveilyksi. Sen tarkoituksena on vain tarjota katsoja- 
kuulijalle ohimenevää, helppohintaista huvia. Tällaisia farsseja, 
toisinaan vallan mauttomia, vielä useammin hengettömiä ja matalia, 
on meillä paljon sepitetty seuranäytelmien nimisinä. Mutta kun 
esitämme tragedian ja komedian lisäksi draaman eli näytelmän 
näytelmäkirjallisuuden kolmantena päälajina, silloin ajattelemme 
siitä ensi sijassa näin: 

Pelkästään draamaksi sanotaan sellaista vakavaa näy- 
telmää, jossa ristiriita ei kohoa järkyttävään traagilli- 
suuteen eikä siinä mahdollisesti ilmenevä iloinen aines 
riitä tekemään sitä komediaksi. 

Elämä on rikas erilaisista näytelmien aiheista, joten tragediojen 
ja komediojen lisäksi on kirjoitettu jatkuvasti paljon — ja itse 
asiassa enimmin — juuri tällaisia näytelmiä. 

Näin olemme todenneet, että näytelmä esittää ihmiselämää näyt- 
tämön palkeilla. Se ei — kuten ei muukaan taide — esitä sitä 
sellaisenaan, valokuvamaisesta vaan jäsenneltynä, tihennettynä, 
tyyliteltynä, so. siten, että toisarvoiset sivuseikat on sivuutettu 
ja vaikuttavia, painavia pääasioita tehostettu. Näytelmä 
esittää elämää siinä valossa, jossa kirjailija 
sen näkee. Korkeatasoisessa näytelmässä — kuten kauno- 
kirjallisuudessa yleensä — »runoilija paljastaa itseänsä». 

Hyvässä näytelmässä — kuten hyvässä näyttelijätaiteessakin — 
täytyy oi Ja rytmiä, nousua ja laskua, myrs- 
kyä ja tyventä. Näytelmä esittää toimintaa, ja siksi siinä 

täytyy olla vauhtia, mutta ei tasaista. Näytelmä toisin sanoen ei 
saa laahustaa' eikä läähättää' alusta loppuun. Ukkosen jyräh- 
dysten edellä ja välillä täytyy olla aavistelevaa hiljaisuutta. Räjäh- 
dykset ovat purkauksia, joiden edellä ilma on latautunut, käynyt 
sähköiseksi. 

Päästäkseen oikeuksiinsa näytelmä on yleensä, kuten sanottu, 
kuultava ja nähtävä näyteltynä. Silloin se saa- 
vuttaa suurimman tehonsa. Mistä se johtuu? Ihminen 
saa ehkä tehokkaimmat vaikutteensa silmien välityksellä. Katsel- 
lessaan ja kuunnellessaan ihminen elää näytelmän henkilöiden 
mukana — mikäli näyttelijät ovat tehtävänsä tasalla, so. saavat 
katsoja-kuulijat unohtamaan arkitodellisuuden ja elämään runon 
todellisuutta, kokemaan runon illuusion eli todellisuudentunnun. 
Näin katsoja-kuulijat elävät elämyksensä 'nykyhetkessä', sillä he 
illuusiossaan havaitsevat, että kaikki tapah- 
tuu juuri sillä hetkellä heidän silmiensä 
edessä. Näytelmän esitystä näin 'myötäeläen' seuratessamme meillä 
on tilaisuus hetkeksi vapautua oman tutun ja ahtaan minuutemme 
pakkopaidasta ja tyydyttää meissä piilevää tarvetta elää muutakin 
elämää kuin omaamme. Mekin näin 'näyttelemme' näyttelijöiden 
mukana kirjailijan tahtomalla tavalla. Jos näin ei tapahdu, jos 
toisin sanoen näytelmä taitavista näyttelijöistä huolimatta ei meihin 
tehoa, ei luo illuusiota, se ei voi olla hyvä näytelmä — jollei se poik- 
keuksellisesti olekin lukudraama, jolloin sen teho tai tehon puute 
osoittautuu sitä luettaessa, tai jollei vika ole lopulta meissä itses- 
sämme, huonossa vastaanottokyvyssämme. 

Puhuessamme siitä, millainen on hyvä näytelmä, meidän on 
vaadittava, että sen tulee myös sisällöltään olla antoisa. Sen tulee 
meille valaista elämää, kohottaa ja virkistää mieltämme. Sen 
täytyy myös eetillisesti olla hyvä näytelmä. 
»Henki se on, joka eläväksi; tekee». 

Kaiken sen perusteella, mitä näin olemme näytelmistä todenneet, 
voimme päätellä, että näytelmätaide on kaunokirjallisuu- 
den lajeista vaativimpia, niin, jopa vaativin. 
Mutta niinpä onkin, että kansalliskirjallisuudessa dramatiikka puh- 
keaa kukkaan vasta viimeiseksi, vasta romaanin, novellin ja lyy- 
rillisen runouden jälkeen, ja meidän on myönnettävä, että maamme 
jatkuvasti kaipaa suuria, eteviä draamakirjailijoita silloin tällöin 
ilmestyvistä hyvistä draamoista huolimatta. 

Kirjamme ensimmäisessä luvussa jo puhuimme siitä, miten näytelmän ja 
näyttelemisen alkujuuret ovat löydettävissä esihistoriallisen ajan alkeellisista 
oloista. (Ks. 15.— 1 6. s.) Ihmisellä oh aina ollut tarve toimia eikä vain toimia. 

vaan myös matkia toimintaa, so. näytellä, liikkein, sanoin ja sävelin kuvailla. 
■Niinpä alkeellisissa näytelmissä yhtyivät tanssi, laulu, soitto ja sana, kunnes 
lopulta vuoropuhelu tuli pääasiaksi. 

Varsinainen näytelmätaide kehittyi vanhan ajan, antiikin. Kreikassa. Se 
sai alkunsa Dionysos- jumalan kunniaksi vuosittain vietetyistä juhlista. Diony- 
sokselle uhrattiin varhemmin ihmisiä, myöhemmin pukkeja, tragoi. Kun sitten 
näiden uskonnollisten menojen pohjalla syntyi kohtalonäytelmä, jossa näy- 
telmän sankari menehtyi jumalten kostoon, se sai nimen tragedia, pukki- 
laulu. Dionysoksen palvontaan liittyi myös iloittelevia karnevaalikulkueita, 
komoi, joista myöhemmin kehittyi komedia, kulkuelaulu. — Huomattavin 
antiikin Kreikan näytelmäkirjailijoista oli Sofokles, jonka näytelmistä mai- 
nittakoon »Antigone» ja »Kuningas Oidipus». 

Muun antiikin kulttuurin kerällä hukkui myös sen näytelmätaide kansain- 
vaellusten myrskyihin. Niitä seuranneena keskiaikana syntyi — samoin uskon- 
nollisella, mutta nyt kristillisellä pohjalla — uusi näytelmäkirjallisuus, joka 
esitti etupäässä Jeesuksen syntymää ja kärsimistä. Tällainen sitkeähenkinen 
näytelmä lienee meillä joskus radiossakin esitetty »Tiernapojat» (Tähtipojat). 
Näiden ns. my sterionäy telmien ohella sepitettiin myöhemmin myös ns. mora- 
liteetteja, joissa paheet ja hyveet esiintyivät henkilöityneinä. Eräs sellainen 
on meillä viime vuosinakin esitetty moraliteetti »Jokamies». 

Osaksi keskiaikaisen, osaksi renessanssin uudelleen elvyttämän antiikin 
näytelmän pohjalla syntyi vihdoin uuden ajan alussa nykyaikainen näytelmä. 
Sen loistavin edustaja ja alan kaikkien aikojen suurin nero on englantilainen 
William Shakespeare (lue: äeikspiö, 1564 — 1616). Hänen näytelmistään, 
joita jatkuvasti esitetään myös meillä Suomessa, mainittakoon tragediat 
»Hamlet», »Macbeth», »Othello» sekä »Romeo ja Julia», komediat »Kuinka 
äkäpussi kesytetään», »Turhaa lemmen touhua» ja »Paljon melua tyhjästä» 
sekä draamat »Venetsian kauppias» ja »Henrik IV». (Shakespearen kaikki 
näytelmät ovat suomeksi saatavissa.) 

Kuuluisin ranskalainen näy telmänkir joitta ja on J. B. Moliere (lue: moliäär, 
1622 — 1673), ammatiltaan näyttelijä, kuten Shakespearekin. Hän kirjoitti 
mainioita luonnekomedioita, joista suomen kielelle käännettyjä ovat mm. 
»Saituri», »Luulosairas», »Lääkäri vastoin tahtoaan», »Oppineita naisia» ja 
»Tartuffe». 

Moli&ren perinteiden jatkajana voimme mainita tanskalaisen Ludvig Hoi - 
bergin (1684—1754), Suomenkin näyttämöiltä tutun »Jeppe Niilonpoika»- 
ja »Valtioviisas kannunvalaja»-nimisten huvinäytelmäin sepittäjän, jonka 
teoksista Aleksis Kivi näyttää saaneen vaikutteita. 

Kaikkien aikojen parhaita näytelmäkirjailijoita on ollut norjalainen Henrik 
Ibsen (1828 — 1906), jolta taas toinen suomalainen näytelmäkirjailija, Minna 
Canth, sai herätteitä. Kuten edellä mainittujen, siten Ibseninkin näytelmiä 
on usein esitetty Suomessa, sellaisia kuin »Nukkekoti», »Peer Gynt». »Kummit- 
telijoita», »Villisorsa», »Hedda Gabler» ja monia muita. 

Suomalaisista dramaatikoista meidän on ensimmäisenä mainittava Aleksis 
Kivi ja hänen näytelmistään tragedia »Kullervo», komediat »Nummisuutarit» 
ja »Kihlaus» sekä draama »Lea». — Huomattavimpia näytelmäkirjailijoitamme 
Aleksis Kiven ohella on Minna Canth, jonka parasta näytelmää »Anna Liisaa» 
äsken selostimme. Hänen muita näytelmiään ovat mm. kansanomaiset, 
sinänsä vaatimattomat, mutta näppärästi laaditut »Murtovarkaus» ja »Roinilan 
talossa», naisasian puolesta sotiva »Työmiehen vaimo» sekä nuoren ja vanhan 
polven ristiriitoja pohtiva »Papin perhe». 

Muista näytelmäkirjailijoistamme ja heidän näytelmistään mainitsemme 
vielä seuraavat: 

Sakari Topelius, ruotsinkielinen kirjailijamme, historiallinen näytelmä 
»Regina von Kmmeritz». 

j-j- Wecksell (1838 — 1907), tragedia »Daniel Hjort» (lue: juurt), myös 
ruotsinkielinen kirjailija. 

G. A. von Numers (1848 — 1913), tragedia »Kiinan surma» ja komediat »Kuo- 
pion takana» ja »Pastori Jussilainen» (alunperin ruotsiksi kirjoitetut). 

Robert Kiljander (1848 — 1923), komediat »Amalia ystävämme», »Pahassa 
pulassa» ja »Postikonttorissa». 

Arvid Järnefelt, draama »Tiitus». 

Teuvo Pakkala, kansannäytelmä »Tukkijoella». 

Johannes Linnankoski , raamatullisaiheiset näytelmät »Simson ja Delila» 
sekä »Jeftan tytär». 

Larin Kyösti, uninäytelmä »Ad astra». 

Jalmari Finne (1874 — 1938), historiallinen komedia »Pitkäjärveläiset» ja 
isänmaallinen näytelmä »Isänmaan tähden». 

Aino Kallas, draama »Bathseba Saarenmaalla». 

Eino Leino, historialliset näytelmät »Talli», »Tuomas piispa» ja »Maunu 
Tavast». 

Artturi Järviluoma (1879 — 1942), kansannäytelmä »Pohjalaisia». 

Maria Jotuni, komediat »Miehen kylkiluu» ja »Tohvelisankarin rouva» 
sekä tragediat »Olen syyllinen» ja »Klaus, Touhikon herra». 

Erkki Kivijärvi (1882 — 1942), luonnekomedia »Hänen tyttärensä». 

Kersti Bergroth (s. 1886), karjalainen kansannäytelmä »Anu ja Mikko». 

Juhani Tervapää (oik. Hella Vuolijoki, s. 1886), komedia »Juurakon Hulda» 
ja hämäläisaiheinen »Niskavuori»-sarja. 

Lauri Haarla (1890 — 1944), muinaishistoriallinen näytelmä »Velisurmaajat» 
ja Anjalan hiton aikoja esittävä »Juudas». 

Serp (oik. Seere Salminen, s. 1894), idylli »Katupeilin takana». 

Agapetus (oik. Yrjö Soini, s. 1896), komedia-farssit »Olenko minä tullut 
haaremiin», »Syntipukki» ja »Viisi vekkulia». 

Valentin (oik. Knsio Rislakki, s. 1896), korpikomedia »Tapahtui kaukana» 
ja komediat »Syntynyt terve tyttö» ja »Ruma Kisa». 

Ilmari Turja (s. 1901), komediat »Tuomari Martta» ja »Särkelä itte». 

Arvi Kivimaa (s. 1904), draamat »Rakas elämä» ja »Hohtavat siivet». 

Mika Waltari (s. 1908), historialliset näytelmät »Akhnaton, auringosta 
syntynyt» ja »Paracelsus Baselissa» sekä nykyaikainen draama »Klämän rikkaus». 


Kaunokirjallisuus kuvastaa tavallisesti vain osan, vaikkakin sisim- 
män, siitä, mitä ajassa liikkuu. 

V. Tarkiainen. 

Professori. 


Korkeimman asteen kirjailijan epäilemättä tulee olla aikansa oma- 
tunto, jonka ääni puhuu totuuden vapauttavaa kieltä . 

Lauri Viljanen. 

Runoilija, professori. 



jj . Kaunokirjallisen tuotteen synty 

Miten syntyy romaani, miten runo tai näytelmä? 

Alkuaiheena on tietysti jokin esteettinen 
elämys, sellainen, jonka joku muukin kuin kaunokirjailija voi 
kokea. Sen ei tarvitse olla voimakkaampi kuin mitä se voi olla 
jollakulla toisella, jolla ei ole taiteellisia taipumuksia. Ero ei siten 
ole tuon elämyksen kvantiteetissa, määrässä, voimakkuudessa, 
vaan kvaliteetissa, laadussa. Kaunokirjailija, kuten 
kuvataiteilijakin, kokee tuon elämyksensä 
kuvina, muotoa etsivänä elämyksenä. Siten 
henkilö, jolla on luonnon antamat eepilliset, kertomataiteelliset, 
edellytykset, alkaa niissä oloissa, joissa hän elää, ja niiden ihmis- 
ten elämänvaiheissa, jotka hän tuntee, inspiraation eli innoi- 
tuksen hetkinä nähdä mielikuvituksen tällä pohjalla luomina kuvina 
kuviteltuja elämänvaiheita, joita hänen oma 
elämännäkemyksensä värittää. Toinen, tyypiltään 
lyyrillinen henkilö, kokee voimakkaan elämyksen, esim. ilon, surun, 
lemmen tuskan, epätoivon tms., ja niin alkaa hänen rinnassaan 
sävel soida, rytmi elää, kuvakieli puhua. Kol- 
mas kaunokirjallisesti lahjakas henkilö draamalhsine taipumuksineen 
saa voimakkaan vaikutelman jostakin elämän ristiriidasta, ja silloin 
alkavat hänen mielessään hahmottua näytelmän ääriviivat, hänen 
mielikuvituksensa henkilöt alkavat toimia. 
Näin esteettinen elämys johtaa nuo henkilöt kaunokirjalliseen luo- 
mistyöhön. Heille tulee luomispakko. 

Samalla kun aihe näin syntyi, alkoi siis 
muotokin hahmottua. Mutta taideteos, kauno- 
kirjallinen tuote, ei silla vielä ollut valmis, 
kuten ei ensi innoituksen hetkellä ole heti valmis taidemaalarin 
taulukaan tai kuvanveistäjän patsas. Lyyrikon lyhyt runo val- 
mistuu tietysti nopeimmin, ehkä usein saa jopa lopullisesti valmiin 



muotonsa itse innoituksen hetkellä. Mutta runoilijain käsikirjoi- 
tukset todistavat, että he ovat silti usein pyyhkineet pois sanoja,, 
säkeitä ja säkeistöjäkin ja korvanneet ne uusilla, siis muokanneet 
innoituksen ensin esille tuomaa sisältöä ja muotoa. Näytelmäkin 
voi valmistua verraten nopeasti, mutta aina se vaatii kyllä päiviä 
ja viikkojakin, ennen kuin kaunokirjailija voi sen mielestään val- 
miina laskea käsistään. Ja työn kestäessä hänen luova mielikuvi- 
tuksensa on jatkuvasti tarkistanut ja täsmentänyt, muovaillut ja 
muuttanutkin sitä näytelmän hahmoa, joka hänen mieleensä piirtyi 
aiheen syntyhetkellä. — Laaja romaani vaatii syntyäkseen enim- 
män aikaa, vaatii viikkoja ja kuukausia. Voipa olla niinkin, että 
kaunokirjailija on itse aihettakin mielessään kypsytellyt jopa vuosi- 
kausia, ennen kuin hän tuntee olevansa valmis tarttumaan kynään 
pannakseen paperille näkemyksensä. Ja kun hän on sen tehnyt, 
joko heti aiheen synnyttyä tai vasta aikaa vaatineen kypsyttelyn 
jälkeen, voi tapahtua, että hän ei vielä hyväksykään tulosta, vaan 
kirjoittaa romaaninsa uudelleen, kuten esim. Aleksis Kivi teki kir- 
joittaessaan »Seitsemän veljestä» tiettävästi kolme kertaa alusta 
loppuun. Mutta onpa ollut kirjailijoita, jotka ovat kirjoittaneet 
teoksensa useamminkin, jopa I2:kin kertaa. 

Aina ei kaunokirjailija ole luomisvireessä. 
Jollakulla voi olla montakin hedelmätöntä vuotta. Hän elää silloin 
kuin Israelin lapset elivät korvessa ilman vettä, kunnes Mooses 
löi sauvallaan kallioon, johon puhkesi virvoittava, runsasvetinen 
lähde. Siten runotar voi pitkiksi ajoiksi unohtaa runoilija rukan, 
kunnes hän armollisesti johtaa hänet jälleen runon lähteelle, ja 
silloin voi lyhyenä aikana syntyä runo runon jälkeen, kuten tapahtui 
aikanaan esim. Kaarlo Kramsulle. Runottaren elävää läsnäoloa 
koki myös Aleksis Kivi kirjoittaessaan »Kanervala»-nimisen runo- 
kokoelmansa, jota hän itse sanoi »kahden viikon hätätyöksi». Romaa- 
nin kirjoittajalta taas voi työ sujua hyvin ja sivu sivun jälkeen val- 
mistua vaivattomasti, kunnes runosuoni ehkä tyrehtyykin eikä 
työ edisty lainkaan, kuten tapahtui mm. suurelle venäläiselle kir- 
jailijalle Leo Toistoille tai omalle Teuvo Pakkalallemme. 

Se, mitä kaunokirjailija näin luo, joko kivuttomasti tai tuskalla 
ja vaivalla, ensi sijassa ilmentää häntä itseään. 
Mutta todellinen kaunokirjailija on muutakin kuin itsensä ilmentäjä, 
oman minuutensa paljastaja. Hän on myös oman aikansa 
tulkki. Hänen teoksistaan näkee, mitä ajassa liikkuu, mitä tapah- 
tuu, mitä ajatellaan, tunnetaan ja tehdään. Hän elää ja kokee voi- 
makkaasti — kokee kuvina — aikansa riennot. Mutta hän voi olla 
vielä enemmänkin. Todellinen, syvähenkinen kaunokirjailija voi olla 

myös profeetta, tietäjä, tulevaisuuden tulkki, uusien ajatusten 
airut. Siten hän voi myös elää edellä omaa 
aikaansa. 

Kertauskysymyksiä. 

61. Mitä tarkoitetaan draamallisella eli näytelmäkirjallisuudella? 

62 . Mihin seikkoihin perustuu näytelmän teho? 

63. Millaista näytelmän vuoropuhelun tulee olla? 

64. Mistä johtuu näytelmissä esiintyvä ristiriita? 

65. Mitä vaiheita esiintyy näytelmän juonen kulussa, rakenteessa (ja mitkä 

ne ovat Minna Canthin » Anna Liisassa)))? 

66. Mitä merkitsee tragedia? 

6y. Mitä merkitsee komedia? 

68 . Minkänimisiä on muita näytelmiä ja mitä kukin nimitys merkitsee? 

69. Millä tavoin taiteilijan kokema esteettinen elämys, joka johtaa taiteelliseen 

luomistyöhön, eroaa muiden ihmisten elämyksestä? 
yo. Miten kaunokirjallinen tuote syntyy? 

Tehtäviä. 

Selvitä, 

22. miksi Aleksis Kiven »Kihlausta» on pidettävä taideteoksena ja nimenomaan 

komediana, 

23. mitkä viisi eri vaihetta ovat huomattavissa Kiven » Kullervon » rakenteessa, 

24. ' miksi jokin näkemäsi tai lukemasi huono näytelmä ei ole taidetta ja 

25. miksi jokin hyvä näytelmä mielestäsi vastaa taiteen vaatimuksia. 

Kirj allisuutta. 

Kino Krohn, * Draaman estetiikka. 202 s. 1946. 

Raeaee Koskimies, * Yleinen runousoppi. (234— 2yo ja 56— yi s.) 

— » — , * Sanan ja runon taide (86 — 93 sekä 25—30 s.) 

Unto Kupiainen, * Lyhyt runousoppi (98—102 s.). 


Suuret kirjailijat ja ajattelijat ovat kansakunnan henkisiä omia- 
tuntoja ja oppaita. Runous on sen jatkuvaa itsetilitystä ja ihmisyyden - 
julistusta. Kirjallisuus sisältää tosin paljon muutakin. Siinä on 
runsaasti keskeneräistä ja merkityksetöntä , vähemmän täysipainoista 
ja kestävää. Aika , arvostelijoista oikeudenmukaisin ja lahjomattomin , 
suorittaa siitä lopullisen valikoinnin. Ja vasta se, joka on tuon tuli- 
kokeensa kestänyt , merkitään puhtaaksi kullaksi siihen aarteistoon , 
johon historia kokoaa kansakunnan kalleimmat muistot. Tämä kohtalo 
tulee ainoastaan semmoisten tekijöiden ja teosten osaksi , jotka edus- 
tavat runoutta sen alkuperäisimmässä ja voimakkaimmassa muodossa. 
Noiden suurten nimien ympärille keskittyy kansan ihailu ja kun- 
nioitus . . . Niissä elää suuren taiteen kuolematon kauneus. 


V. Tarkiainen. 

Suomalaisen kirjallisuuden professori. 



III 


KAUNOKIRJALLISUUDEN 
TYYLILAJIT JA TAI DE KEINOT 


l . Tyyli 

TYYLI-SANAN MERKITYS 

Usein olemme voineet kuulla tai lukea sanan tyyli tai siitä joh- 
tuneen sanan tyylikäs, mutta monelle meistä ovat siitä huolimatta 
nuo sanat varmasti jääneet hämäriksi käsitteiksi. Jos kuulemme 
sanottavan, että olemme pukeutuneet tyylikkäästi, niin silloin kyllä 
ymmärrämme ulkoasuamme kiitettävän, ymmärrämme, että meidän 
arvellaan pukeutuneen hyvän maun mukaisesti, niin että pukumme 
värit ovat keskenään sekä hiustemme, silmiemme ja ihomme värien 
kanssa sopusointuiset ja puku itse moitteettomasti valmistettu. 
Ja jos taas meille päinvastoin sanotaan, että tällä kertaa puvussamme 
ei ole tyyliä, silloin kyllä käsitämme sen moitteeksi ja ymmärrämme, 
että siltä puuttuu värien sopusointu ja tekotavan virheettömyys. 

Edelleen voimme kuulla sanottavan, että huoneemme on tyylik- 
käästi tai tyylittömästi sisustettu, ja silloin kyllä toteamme, että 
sitä sisustaessamme meillä on öllut tai meiltä puuttunut hyvää 
makua. Mutta tyyli- ja tyylikäs-sanojen käyttö ei rajoitu näin hel- 
posti käsitettäviin tapauksiin. Puhutaan näet myös esim. rakennus- 
tyyleistä, kuvataiteiden tyyleistä, eri aikakausien kestäessä ja eri 
kansallisuuksien keskuudessa vallitsevista tyylisuunnista ja -piirteistä 
ja esiintyvien taiteilijoiden tyyleistä, eikä tällöin 'hyvä maku' 
riitä tyyli-sanan selitykseksi. Hämäräksi voi edelleen monelle jäädä, 
mitä tyylillä kulloinkin tarkoitetaan, kun on kysymys jostakin 
kirjallisesta esityksestä. Ja kun nyt pohdimme juuri kirjallisia 
kysymyksiä, meidän on tyydyttävä selittämään vain sitä, mitä 
tyyli nimenomaan tällä alalla merkitsee. 

Sana tyyli johtuu latinalaisesta sanasta stilus, joka merkitsi 

alunperin kirj oituspuikkoa, myöhemmin myös käsialaa ja kirjoitus- 
tapaa ja lopulta taiteellista esitystapaa. Näemme siis, että tyyli 
on aluksi koskenutkin juuri kirjoitusta ja kirjallisen tuotteen kie- 
lellistä ilmaisua, ja tähän voimme vielä lisätä, että tällä alalla tuota 
sanaa yleisimmin yhä edelleen käytetäänkin. Siis: 

Tyyli merkitsee yleisimmin samaa kuin kirjallisen 
esityksen laatu, sen luonteenomaiset piirteet. 


OBJEKTIIVINEN EU ULKOKOHTAINEN TYYLI 

Kirjallisesta tyylistä voimme puhua sekä 
objektiivisessa eli ulkokohtaisessa että sub- 
jektiivisessa eli omakohtaisessa mielessä. 
U 1 k o k o h t a i s e s t i tyylin määrää esitettävä 
asia ja siihen liittyvät ulkonaiset seikat. Toisinaan me haluamme 
esittää asiamme arkisesti pakinoiden, toisinaan virallisesti, yleis- 
kieltä käyttäen, ja toisinaan ylevän, juhlallisesti ja arvokkaasti, 
näin aina sen mukaan, keille kulloinkin puhumme ja mistä puhumme. 

Ajatelkaamme, että meidän on esim. sanottava sana pienen lapsen 
syntymästä. Tuttavallisessa arkipuheessa me ehkä sanomme näin: 
»No, haikara se kuuluu piipahtaneen Marttilassa ja jättäneen sinne 
emännän koriin pienen tytön tyllerön». Vieraalle ihmiselle emme 
sano niin, vaan esim. näin: »Marttilan isäntäväelle on syntynyt 
terve tyttölapsi». Mutta jos me lapsen ristiäisissä haluamme juh- 
listaa tilaisuutta pienellä puheella, me haikaran piipahtamisen, 
tytön tyllerön ja tyttölapsen syntymisen sijasta ehkä puhummekin 
vienestä ihmistaimesta, joka on vastikään ensi kerran nähnyt päivän 
ealon. Näin olemme tilanteiden mukaisesti käyttäneet kolmea 
pri tyylilajia: matalaa eli arkityyliä, keski 
asia- eli normaalityyliä ja korkeaa, ylevää 
eli juhlatyyliä. 


Arkityyli. 

Arhityyli on sellainen esitystapa, jossa käytetään myös 
arkisia, rahvaanomaisia, jopa murteellisiakin sanoja 
ja sanontatapoja sekä sellaisiakin lauseita ja virkkeitä, 
jotka eivät ole virheettömän kirjakielen sääntöjen, 
mutta kyllä arkisen puhekielen mukaisia. 

Kirjakieli ja puhekieli ovat nekin eri tyylilajeja. Sivistynyt puhe- 
kielemme on lähempänä kirjakieltä kuin murrekielet . Puhekieli 
on tuoreempaa kuin sitä vanhoillisempi kirjakieli. Viljellessään 
arkisen puhekielen sanoja kaunokirjallisuus tuo kirjalliseen kie- 
leemme uusia sanoja ja sanontatapoja, joista osa voi ajan tultua 
siirtyä keski- eli normaalityyliinkin. 

Arkityyliin kuuluvista monilukuisista sanoista ja sanontatavoista mainit- 
takoon esimerkkeinä seuraavat: hissukseen, hommata, hoopo, hökötys, kaveri, 
kiva, lupsakka, peijakas, roikkua, sakki; korjata luunsa, lähteä käpälämäkeen, 
me mennään, miehen turjake, mitä nyt tehdä, nakata, nolo juttu, panna töpi- 
näksi, pelastaa nahkansa, vaikuttaa repäisevästi, ymmärtää yskä, älä nuolaise 
ennenkuin tipahtaa. 

Arkityylillä esitetään kaunokirjallisuudessa usein ns. kansan- 
ihmisten keskustelut, kuten myös osittain kansankuvausten ker- 
tova osakin: 

» Niin on mulla kaksi poikaa: yksi ukulina tässä edessäni töllistelee , 
toinen vallassa riettauden hengen, kylästä kylään kekkaloitsee» ( Martan 
puhetta Kiven » Nummisuutareissa » ) . 

» Voi herranen aika , kuinka me eilisen iltaa ruustinnan kanssa istut- 
tiin ja tarinoitiin ! . . . Käveli siinä rovastikin tiheän päähän piippui- 
neen kyökkikammarin läpi, tarttuipa välistä puheesenkin ja puheli pitkät 
postit .» (Liisa Matille Ahon »Rautatiessä».) 

»Tämän talven tyveä ei ole enää paljon jälellä . Se oli kulunut niin 
tyngelle , että ei ollut kuin joulukuu jälellä eikä ehyesti sekään . Mutta 
siinä oli hiomista köyhälle , sillä se tuntui teräskovalle.» (Teuvo Pakkalan 
»Elsan» alkusanat.) 

Arkityyliä lähellä on useasti myös tuttavallisen kirjeenvaihdon 
ja sanomalehtipakinoiden esitystapa, jollei se ole suorastaan 
arkityyliä. Voimme puhua myös erikoisesta pakinaty ylistä. Kauno- 
kirjailijoillakin voi tyyli usein olla pakinoivaa. 


Keskityyli. 

Keskityyli on sellainen esitystapa, jossa käytetään 
vain tavalliseen yleis- eli kirjakieleen kuuluvia sanoja 
ja sanontatapoja ja noudatetaan tarkoin kieliopin sään- 
töjä. 

Tällä tyylillä kirjoitetaan esim. sanomalehtikirjoitukset, asia- 
paperit, oppikirjat, tieteelliset teokset yms. kirjoitukset, joissa ei 
kuulu käyttää persoonallista sanontatapaa, vaan virheetöntä, per- 

soonatonta yleiskieltä, sellaista, jota kuka taliansa muu kirjallisesti 
sivistynyt käyttää tai ainakin voisi käyttää. Siksipä keski- 
tyyli ei varsinaisesti palvelekaan kaunokir- 
jallisia tarkoitusperiä, paitsi milloin persoonattoman 
keskityylin käyttö on jossakin kohden kaunokirjallisessa tekstissä 
taiteellisen tarpeen vaatima, esim. kun on sepitettävä virallinen 
kirjelmä, jonka joku rorriaanin henkilö valmistaa tai esittää. Mutta 
milloin romaanin kirjoittajalta puuttuu oma persoonallinen tyyli, 
niin tällaisen 'tusinakirj ailij an' koko esitystapa saattaa ehkä olla 
tuollaista asiatyyliä. 

Esimerkkinä siitä, millainen runollinen, persoonallinen tyyli voi olla, esi- 
tämme tässä kaksi ensimmäistä virkettä aikoinaan kaunopuhujana. tunnetun 
prof. E. N. Setälän eräästä’ juhlapuheesta. 

» Kymmenvuotiaana poikasena matkustin kohti Hämeenlinnan koulukau- 
punkia. Hattelmalan harjulla pysähtyi hevonen: eteeni aukesi näköala Hämeen - 
linnaan päin, näin sen rakennukset, näin sen pyöreän kirkon, näin vanhan lin- 
nan, näin sen paikan, jossa olin viettävä kahdeksan ihmiselämän kehity srikkainta 
vuotta, ne* vuodet, joina lapsi varttuu nuorukaiseksi .» 

Keski- eli asiatyylin mukaista olisi sanoa sama asia esim. näin: 

Kymmenen vuoden ikäisenä poikana matkustaessani kohti Hämeenlinnan 
koulukaupunkia matkahevonen pysähtyi Hattelmalan harjulla, jolloin eteeni 
aukeni näköala Hämeenlinnaan päin. Tällöin näin sen rakennukset, pyöreän 
kirkon, vanhan linnan sekä sen paikan, jossa tulisin viettämään ne kahdeksan 
ihmiselämän kehity srikkainta vuotta, joina lapsi kasvaa nuorukaiseksi . 


Ylevä tyyli. 

Ylevä eli juhlatyyli on sellainen esitystapa, jossa 
vältetään kuluneita, jokapäiväisiä sanoja ja lauseparsia 
ja sen sijaan suositaan harvinaisempia sanoja sekä 
esitystä elävöittävää kuvakieltä, vertauksia yms. 

Juhla- eli ylevään tyyliin kuuluvia sanoja ja sanontatapoja ovat esim. 
haaksi, halajaa, hurme, ehtoo, kalmisto, liekehtiä, somer, ylkä, yrtti, aamun 
koitto, ajast’ aikojen vaihtuessa, isiemme maa, isota ja janota, koittaa uusi 
huomen, kumpujen yö, pitkäisen leimahdus, turvallisella mielin. 

Jotta sanat tai sanaliitot herättäisivät 
juhlallista tai runollisen ylevää mielialaa, 
ne eivät saa olla arkisessa käytössä, liiaksi 
kuluneita. Tällaisia eivät ole edellä luetellut sanat, sillä esim. 
haaksi on harvinaisempi kuin laiva, kalmisto harvinaisempi kuin 
hautuumaa, pitkäisen leimahdus harvinaisempi kuin salama jne. 
Vanha Raamatun kieli sisältää paljon tällaista ylevää mielialaa 

herättävää. Tällaisia sanontoja ei tietysti hyvä tyyli salli käyttää 
kohtuuttomasti eikä muutoinkaan niin, että niiden käytön syy 
kouraantuntuvasti paljastuu, jolloin esitys saa keinotekoisen leiman, 
menettää siis luonnollisuutensa. 

Arkaistista eli vanhanaikaista tyyliä jäljittelevää kieltä on esim. 
Aino Kallas käyttänyt onnistuneesti eräissä historiallisissa tarinois- 
saan, mm. näin: 

» Koko pohjoinen Vironmaa oli jo tähän aikaan heitetty Ruotsin väkevän 
valtikan alle 9 ei kaavan sitten 9 kaikille sen asukkaille siunaukseksi ja 
pelastukseksi. Minä olin nuori ja luonnostani edesottavainen 9 ja vieraat 
maat ja kansat olivat minun mieltäni myöten , ja niin minä otin juuri 
halusta vastaan toimen, kuin minulle tarittiin.» 

Aleksis Kiven juhlatyyliä edustavat esim. seur aavat »Leasta» otetut, Jeesusta 
kuvailevat sanat: 

lisäni, kuinka voisin kuvata häntä, lähettilästä ikuisen aamun? Niinkuin 
aamun koitto paistaa hänen kirkas otsansa, ja kuin aamun tähteä kaksi 
hänen silmänsä säteilevät, lausuen maailmasta 9 jolla ei 1 ääriä ole. Ver- 
taisinko aamun ruskoon hänen huuliensa hohtavaa kultaa 9 joista 
hengittää puhtaus ja pyhyys? En tiedä, mutta kiharat hänen olkapäil- 
länsä välkkyvät niinkuin muhevat pilvet, niinkuin varjoisten pilvien 
somat kierrokset Hermonin hartioilla välkkyvät .» 

Valittujen sanojen ja kuvakielen lisäksi Kivi käyttää tavoitetun 
tehon luomiseksi myös epätavallista sanojen järjestystä (lähetti- 
lästä ikuisen aamun, aamun tähteä kaksi), jollaista lyriikka usein 
käyttää ja joka tässä antaa Lean sanoille runollista viehätystä. 

Kolmantena ylevän tyylin esimerkkinä esitämme seuraavat katkelmat 
Johannes Linnankosken tutusta 'sirpaleesta’ »Nuoruudelle»: 

» Teille , ah teille , te nuoruuden kultaiset vuodet , minä tahdon virteni 
virittää. Sillä teidän on elämä , teidän on maa, ja teidän on taivas! 

Kuin eilisen päivän muistan sen, jolloinka teidän tenhonne ensi kertaa 
sielussani tunsin. 

Siitä hetkestä, te nuoruuden kultaiset vallat , minä olin teidän . 

Ah, ihanainen, ihanainen oli se aika ! Kuinka ihmeelliset sen keväät 
— kesät kuinka suloiset — syksyt ja talvet kuin ainaista pyhää! 

Ja yhä ihanammaksi elämä varttui, kun minä teiltä, te nuoruuden kul- 
taiset vallat , sain yhä uusia lahjoja. Ei rinnettä, jota en juossut; ei puuta, johon 
en noussut, joka järven sousin, joka salmen uin; tuli suihki suksen tiestä, vaaro- 
jen rinteet kyselivät: Jumalienko tuo on lapsi vai ihmisten ? 

Silloin, te elämän kultaiset vallat, minä tunsin itseni teidän pojak- 
senne ja ravistin riemuiten nuoria kiharoitani .» 

Kuten huomaamme, Linnankosken esitys on täynnä paatosta 
(ks. 32.-33. s.), joka huipentuu sanoihin »jumalienko tuo on lapsi vai 
ihmisten». Syystä kysymme — niin jo edellä, 23. s:lla, teimmekin 

— onkohan kenenkään nuoruuden aika sentään noin »ihanainen, 
ihanainen». Siksipä onkin hänen sanojaan pidettävä yli maalin 
ammuttuina ja siten lastun paatosta osittain epäaitona. 

Silti »Nuoruudelle» on tyyliltään ehyt. Siinä ei ole sanaa, ei kuvaa, 
joka ei sopisi tällaiseen ylevään tyyliin. Jos niin olisi, esitys saisi 
kohta koomillisen sävyn, muuttuisi naurettavaksi vastoin kirjoit- 
tajan tahtoa ja tarkoitusta. Näin käy yleensäkin, milloin eri tyyli- 
lajien sanoja sekautuu sopimattomasti toisiinsa. 

Siten esim. seuraavissa kolmessa virkkeessä on kussakin koomillinen tyyli- 
virhe: 

Huolehtikaamme siitä, että kalliin isiemme maan suuria, elintärkeitä kysy- 
myksiä ei ratkaista päin mäntyä. Hartain mielin nyt juhlayleisö paineli his- 
sukseen kohden kotiaan. Hädissään miehet ilmiantoivat toverinsa pelas- 
taakseen oman nahkansa. 

Mutta joskus voi tällaista tyylisekoitusta käyttää juuri koomil- 
lisen vaikutuksen herättämiseksi, siis taiteellisena tyylikeinona. 

Siten Maria Jotunin novellissa »Kyökin puolelta» ruustinna juttelee oman 

— olemattoman! — ylemmyytensä tunnossa talousapulaiselleen: 

» Sitäkö varten Luoja minulle järjen loi, etten ihmettelisi, silmät ja korvat, 
etten näkisi ja kuulisi, ja kaikki armolahjansa, etten hänen töitänsä tutkisteleisi 
ja havaitseisi, mikä on se maailma, jossa Hän minun kuormaani kantaa sallii . 
Panitko vahvasti kahvijauhoja pannuun?)) 

Kovin yksinkertaisen ruustinnan suussa tuollainen juhlaty ylinen, arkais- 
tinen puhe jo sinänsä vaikuttaa koomilliselta ja kun hän yhteen ääneen puhuu 
myös proosallisesti kahvinkeitosta, siitä koomillinen vaikutus vain vahvistuu, 
kuten tietysti tekijä tarkoittaakin. 

On sanoja ja sanaliittoja, joita sopii käyttää kaikissa tyylilajeissa, 
ja on taas toisia, jotka sopivat vain joko yhteen tai kahteen tyyliin. 

Vaimostaan mies voi siten eri olosuhteiden, tilanteiden ja mielialojen mukai- 
sesti käyttää jotakin seuraavista sanoista: akka, ämmä, eukko, emäntä, 
vaimo, rouva, puoliso, 'elämänkumppani' ja 'matkatoveri'. Kuolema voi- 
daan ilmoittaa esim. seuraavin tavoin: kuolla kupsahti, heitti henkensä, 
siirtyi tästä elämästä, meni sen rajan toiselle puolelle, josta ei ole paluuta, 
pääsi toivomaansa lepoon, vaipui ikuiseen uneen, ummisti silmänsä kuolon 
uneen. Näillä sanonnoilla on kullakin oma sävynsä, oma tyyliarvonsa, jokin 
sopii arki-, toinen keski- ja kolmas ylevään tyyliin. 

Mutta olipa kysymys mistä tyylistä tahansa, se menestyäkseen 
'edellyttää runsasta sanavarastoa, johon kuuluu paljon synonyymeja 
eli samanmerkityksisiä sanoja . Oh tapauksia, jolloin saman sanan 
toisto on vaikuttava tyylikeino (esim. näin-sanan käyttö Setälän 
puheessa, ks. 94. s.)/ mutta varmaan useammin on toisia tapauksia, 
jolloin tuollainen toisto on virhe, ja silloin synonyymit ovat tarpeen. 

Sellaisia ovat esim. aamu ja huomen, ilta ja ehtoo, kesä ja suvi, matka ja 
retki, .lattia ja permanto, pirtti ja tupa, navetta ja ometta, kaunis ja sievä, 
usea ja moni, muutama ja harva, anoa, pyytää ja rukoilla, lausua ja* sanoa, 
udella ja urkkia, ja, ynnä ja sekä, tai, tahi ja taikka, jopa ja vieläpä. On 
myönnettävä, että kaikki mainitsemamme ja-sanalla rinnastetut sanat eivät 
ole täydellisesti samaa merkitseviä, mutta toisaalta ei tarve, johon sanoja 
käytetään, myöskään sitä aina ehdottomasti vaadi. Ja lisäksi on huomattava, 
että eräät esimerkkeinä esitetyt sanat eivät ole tyylillisesti samanlaisia. Siten 
huomen, ehtoo ja suvi ovat ylevän tyylin sanoja, kun taas aamu, ilta ja kesä 
sopivat käytettäviksi millaisessa tekstissä tahansa sen tyyliä rikkomatta. 


SUBJEKTIIVINEN EU OMAKOHTAINEN TYYLI 

Jos kaunokirjailijan onnistumisen tärkeä ehto ja edellytys on 
osata käyttää vain selläisia sanoja, sanaliittoja ja lauseita, jotka 
objektiivinen, ulkokohtainen, tyyli kulloinkin vaatii, niin siinä vasta 
hänen oikea mestaruutensa ilmenee, että hän osaa sitä paitsi painaa 
kaikkeen oman henkensä leiman, että hänellä toisin sanoen 
on oma henkilökohtainen tyylinsä, josta ilme- 
nee hänen persoonallinen, taiteellinen laa- 
tunsa ja joka erottaa hänet muista kauno- 
kirj ailij öistä. Sellaisen tyylin, sellaisen sanontatavan, saa- 
vuttaminen, josta kaunokirjailijan tuntee, on ollut ja on suurten 
kaunokir j ailij ain sitkeiden, uskollisten uurastusten päämäärä ja 
tulos. Sellaisia sanoja, vertauksia ja lauserakenteita, joilla Lea 
äsken kuvasi Jeesusta, on käyttänyt vain Aleksis Kivi. Lukipa 
mitä tahansa hänen kirjoittamaansa, hänen 'käsialansa', sanonta- 
tapansa, so. tyylinsä, hänet oitis paljastaa. Kaikessa on hänen 
taiteensa leima. Jos lukee Linnankosken, Ahon tai Sillanpään 
teoksia, huomaa, että kullakin heistä on myös oma tyylinsä. 

Edellä »esitettyjen Kiven, Ahon ja Linnankosken tyylinäytteiden (ks. 59. 
93. ja 95. s.) Esaksi otamme tähän palasen SillanpääLLe tyypillistä tekstiä: 


»Varsinainen poikaikäni on minun muististani kokonaisuutena himmennyt. 
Silloin tapahtui faijallensa, että ne juuret , joilla alunpitäin olin kasvupaikkaani 
kiintynyt, ratkeilivat toinen toisensa jälkeen. Olin kuin ihminen, joka jostain 
luukusta kurkistaa ylempään kerrokseen, näkee Hellä paljon viehättävää, jota 
jää katselemaan jaksamatta kohottautua sinne kokonaan. Myöhemmin voi käydä 
niin, että hän kyllästyy ikävään asemaansa, yläkerta kadottaa näköviehätyksensä, 
kun ei siihen kumminkaan pääse koskemaan, ja hän painuisi jo takaisin ala- 
kertaan, mutta ei mahdu enää luukusta. Hän jää iäksensä siihen riippumaan .* 

Näin ei olisi kirjoittanut esim. intomielinen Linnankoski, kuten ei rauhalli- 
sesti elämää tärkkailevan Sillanpään kynästä kuuna kullan valkeana heruisi 
sellaista 'sirpaletta' kuin on edellä, 95. s : 11 a, osin esitetty »Nuoruudelle». 

Kaunokirjailijat voivat kuitenkin pyrkiessään henkilölliseen, oma- 
kohtaiseen tyyliin myös ampua yli maalin. Tuo pyrkimys, jonka 
tulisi johtaa tulokseen luonnollisella tavalla, jolloin 
tyyli syntyy sisäisestä tarpeesta, kirjailijan 
olemusta - ilmentäen — syntyy suurelta osalta vaiston- 
varaisesti kirjailijan pyrkiessä vain parhaalla tavalla ilmentämään 
itseään — , se, pyrkimys, muuttuukin joillakuilla kirjailijoilla into- 
himoiseksi, keinotekoiseksi erikoisuuden tavoitteluksi, jonka loppu- 
tuloksena on sellainen tyyli, jota tavallisen ihmisen on vaikeata, 
joskus jopa suorastaan ylivoimaista ymmärtää — ja kuitenkin 
kaunokirjailija kirjoittaa lukijoilleen. 

Tällaisen keinotekoisen erikoisuuden tavoitteluna voidaan täysin perus- 
tein pitää esim. erään kylläkin varsin lahjakkaan, kaikista nuorimpiin kuulu- 
van kaunokirjailijamme tyyliä hänen esikoisromaanissaan, jonka alusta lai- 
naamme tähän näytteeksi seur aavat rivit: 

»Viiva. Vasemmalta, verkkaan nousten, muodostaen pieniä koukeroita, tasaan- 
tuen, jälleen nousten kunnes taittuu ja laskee loivasti kaartuen näkymättömiin. 

Viivan alle tummuus, levottomasti liikehtien, paisuen. 

Toinen viiva, pystysuora ja liikkumaton: heinänkorsi. 

Vaaleus ei ole tasaista. Siinä on tummia laikkuja. Vähäistä läikettä, ohut, 
ohkainen kuulto verhoaa kaiken. Pilvet. Taivas. 

Metsänraja, metsä. Tummuus jakaantuu, hajaantuu, vähenee . . . maa, 
tuulenviri, taipuvat heinät. Lähenee, lähenee; pystysuora viiva, ’ heinänkorsi . 
Tuuli saavuttaa sen. 

Se liikkuu .» 

Vaikka lukija ei näin pitkälle päästyään ole vielä tullut asiasta 'huhua 
hurskaammaksi’, sen vain huomannut, että kirjailija on tahallaan pyrkinyt 
kirjoittamaan niin, että lukija ei häntä ymmärtäisi, niin sen hän silti voi 
todeta, että teksti sisältää suomen selviä sanoja. Mutta mitä kieltä ovat 
seuraavat uusromantikkona (ks. 109. — 110. s.) aikoinaan huomiota herättäneen 
Volter Kilven »Kirkolle»-nimisestä kirjasta otetut sanat? 


Viulu : 

» Ihmishöyhen , lastun verta, liito sensa liehuu 
karkeloilla, kuilumilla elon kaaren leikin: 
minä lennot, minä suistut ihmislasten viuhun, 
tainnan onniin, liehdon unhoon hurmiväisen hoidon », 
siukui — viuhui viulu: suomiaanko, surkuj äänkö, 
vai vain lumeen lupaa? 

Valssi: 

» Hame huiskaa , kanta leiskaa, silo laattaan silta, 
palkki notkaa, orsi humaa, vinha parien pyörtö: 
minä poljen myötää, väistää, minä viskaan lentää, 
tuiska siellä, missä käännyn, tuoksa tomua piettoo!» 
viersi — huiski valssi: viserääkö veträn riemun, 
vai vain varpaan vilskaa? 

Suomea tämäkin teksti tietysti tarkoittaa olla, mutta kirjasuomea se ei 
ole eikä mitään murrettakaan, onpahan vain — »kilpeä», kieltä, joka syntyi 
keinotekoisesti Kilven eläessä ja kuoli erittäin luonnollisen kuoleman kirjai- 
lijan kuollessa — oikeastaan olikin kuolleena syntynyt. 

Yksi seikka on varma. Nämä kaksi tyylinäytettä eivät ole ikuista, vaskeakin 
kestävämpää taidetta, ne ovat vain illalla kuolevia päiväperhosia. 

Mutta palatkaamme niihin erilaisiin tyyleihin, jotka ovat kir- 
jailijoiden luonnollisen kehityksen tulos. Kysymme, mistä johtuu 
eri kirjailijoiden omakohtaisten tyylien erilaisuus. 

Tyyli on kaunokirjailijaa itseään, ja eri 
kaunokirjailijoiden tyylin erilaisuus on niin 
ollen ilmaus heidän luonteittensa ja elämän- 
katsomustensa erilaisuudesta. Meidän ihmistenhän 
yleensäkin ja siten myös kaunokirjailijoiden luonteet ovat erilaisia. 
Joku meistä on vilkasluonteinen, hetkellinen sangviinikko, toinen 
kiivasluonteinen, voimakkaita mielenliikutuksia kokeva koleerikko, 
kolmas melankoolinen, so. luonteeltaan surumielisyyteen, alakuloi- 
suuteen taipuvainen, syvästi ja voimakkaasti tunteva, ja neljäs 
flegmaattinen eli hitaan tyynesti ja rauhallisesti tunteva ja toimiva 
— ja monet muut näiden neljän tyypin erilaisia sekoituksia. Luon- 
teensa mukaan kukin kaunokirjailija katselee ja kuvailee elämän 
ilmiöitä, kuka eepillisen rauhallisesti, kuka draamallisen vauhdik- 
kaasti ja patoutuneella voimalla ja kuka lyyrillisen tunteikkaasta 

Jo luonnetyypiltään kaunokirjailijat siten 
ovat kuka eepikko, kuka dramaatikko, kuka 
lyyrikko. Siten esim. Santeri Ivalo, Heikki Toppila ja Toivo 
Pekkanen ovat eepikkoja, Kramsu, Kailas ja Sarkia lyyrikkoja, 
kun taas Canth ja Jotuni kirjoittivat sekä draamoja että novelleja, 
jotka — viimeksi mainitut — ovat draamallisinta lajia epiikkaa. 
Mutta tavatonta ei ole, että kaunokirjailija kokeilee siipiensä kanta- 
vuutta useallakin kaunokirjallisuuden alueella. Siten Eino Leino 
kirjoitti runojen ohella myös muutamia romaaneja ja useita näytel- 
miä. Mutta kuten hän sittenkin oli ensi sijassa lyyrikko, siten monilla 
muillakin voi olla vain yksi kaunokirjallisuuden laji, jolla hän 
toimii oikein omalla alallaan, ja se riippuu kunkin luonteesta. 

Jokainen kaunokirjailija katselee siten 
luonteensa mukaisesti elämää — kuvakielellä 
sanoaksemme — värillisten silmälasien läpi, 
ja tällöin toinen näkee sen iloisen ruusunhohtoisena, toinen taas 
ikävän harmaana tai synkän mustana. Kukin lintukin laulaa äänel- 
länsä, ja kullakin kaunokirjailijalla, joka sen nimen todella ansaitsee, 
on oma äänilajinsa ja oma ääniasteikkonsa, ja se tulee kuuluviin 
hänen kaikissa kaunokirjallisissa tuotteissaan. Ne voivat kyllä 
käsitellä eri aiheita, mutta ne ovat silti saman isän tai äidin lapsia, 
joten niissä on jokin yhteinen sukupiirre, on luojansa leima. 

Tähän luonteenlaadun monivivahteiseen 
erilaisuuteen tulee lisäksi kaunokirjailijoi- 
den erilainen elämänkatsomus. Se tietysti 
osalta riippuu kunkin luonteesta, mutta osalta 
myös — jopa erittäin tärkeältä, ratkaisevalta osalta — kunkin 
elämän kohtalosta ja kasvatuksesta sekä 
aikakauden ja erityisesti lähimmän ympä- 
ristön, miljöön , vaikutuksesta. Tällaisten erilaisten 
syiden lopputuloksena ovat ihmisten erilaiset luonteet, ja kun 
kunnon kaunokirjailijat ilmentävät itseänsä tuotteissaan, kehittyy 
heille myös erilainen tyyli. 


REALISTIT JA IDEALISTIT 

Vaikka siis kaunokirjailijat, kuten ihmiset yleensä, ovat luon- 
teensa piirteiltä hyvin erilaisia ja heille siten on kehittynyt oma 
tyylinsä, niin voimme silti sen mukaan, millaisin silmin he katse- 
levat maailmaa ja näkevät sen ilmiöt ja tapahtumat, luokitella 
heidät kahteen suureen ryhmään, nähdä 
heissä kaksi suurta luonnetyyppiä: realistit 
ja idealistit. 

Realistit pyrkivät pysymään lujasti todellisuuden maa- 
kamaralla ja huumorin väike silmäkulmassa tai ivan, ironian, ruoska 
kädessä tarkastelemaan ja luonnehtimaan ihmiselä- 
män ilmiöitä sellaisinaan, niitä lainkaan kau- 
nistelematta ja sen rumia piirteitä säikähtämättä. — Tyy- 
pillisimpiä realistejamme on ollut Minna Canth. 

Idealistit taas eivät tyydy karkeaan arki- 
todellisuuteen sellaisenaan, vaan etsivät ja 
näkevät elämässä yleviä ihanteita ja aat- 
teita, näkevät isänmaänrakkautta, sankaruutta, ylevyyttä, arvok- 

kuutta, uskonnollisuutta yms., minkä esittäminen kaunokirjallisissa 
tuotteissa antaa niille heidän mielestään arvoa ja on siksi tärkeää. 

— Huomattavia idealistejamme ovat olleet esim. Sakari Topelius 
ja Johannes Linnankoski. Idealistisia runoja ovat esim. Runebergin 
»Pilven veikko» ja »Saarijärven Paavo» ja näytelmiä Kiven »Lea». 

Mutta onpa myös sellaisia kaunokirjailijoita, 
jotka samalla kertaa ovat sekä realisteja 
että idealisteja. Niihin kuului esim. Aleksis Kivi. Muu- 
toinkaan ei voi vetää selvää rajaa realistien ja idealistien välille. 
Elämä on siihen nähden liian rikas ja monivivahteinen. Onpa 
sattunut niinkin, että realistisesta kaunokirjailijasta on kehittynyt 
idealisti tai päinvastoin, mutta tähän kehitykseen ovat kyllä saat- 
taneet vaikuttaa muutkin kuin henkilökohtaiset syyt, nimittäin ajan 
muuttuneet yleiset tyylisuunnat, yleiset kaunokirjalliset tyylivir- 
taukset, mutta niistä meidän on syytä puhua aivan eri luvussa. 

Kertauskysymyksiä. 

71. Mitä merkitsee sana tyyli , kun on kysymys kirjallisesta esityksessä? 

72. Mitä tarkoitetaan objektiivisella tyylillä? 

73. Mitä tarkoittavat arki-, keski- ja ylevä tyyli? 

74. Miksi kaunokirjallisuus vähimmin tarvitsee keskityyliä? 

75. Milloin on virhe, milloin päinvastoin taidekeino, jos ylevää tyyliä käyt- 
tävässä esityksessä on arkityylinen sana tai lause? 

76. Miksi kirjailijalle on tarpeen runsas, mm. paljon synonyymejä sisältävä 
sanavarasto? 

77. Mitä tarkoittaa subjektiivinen tyyli? 

78. Miksi hyvälle kaunokirjailijalle on luonteenomaista oma subjektiivinen tyyli? 

79. Mistä johtuu, että eri kaunokirjailijoilla on erilainen henkilökohtainen tyyli? 

80. Mihin kahteen suureen ryhmään kaunokirjailijat voidaan luonnetyyppinsä 
perusteella jakaa ja mitkä piirteet ovat kummallekin ryhmälle ominaiset? 

Tehtäviä. 

26. Kirjoita edellä arkityyliä esittävät kaunokirjalliset näytteet uudelleen keski - 
tyylin kieltä käyttäen. 

Selvittele, 

27. mihin tyylilajiin kukin vaimoa ja kuolemaa 96. s:lla esittävä sana tai 
laitseparsi kuuluu, 

28. mihin tyylilajeihin kuuluvat ne erilaiset sanat tai lauseparret, joilla on 
N tapana puhua aviomiehestä ja avioliiton solmimisesta, 

29. mitä Aleksik Kiven tyylille ominaisia sanoja ja sanontatapoja on hänen 
» Kihlaus))-nimisessä näytelmässään ja 

30. mitkä sanonnat Johannes Linnankosken » Rooman mies»-nimisessä * sirpa - 
leessa* ovat hänen tyylillensä luonteenomaisia. 

Kirjallisuutta. 

I. A. HEIKEE, Tyylitaito. 214 s. 19301 

Rafaei, Koskimies, * Yleinen runousoppi (72—88 s.) 

— » — , * Sanan ja runon taide (16—19 s.). 



2. Kaunokirjalliset tyylisuunnat 

Kaunokirjallisuuden historiaa lukiessamme huomaamme, että 
eri aikakausina on kirjailijoilla ollut eri- 
laisia tyyli-ihanteita, joten on syntynyt 
noille aikakausille ominaisia erilaisia kauno- 
kirjallisia tyylisuuntia. Tällä emme tietysti tarkoita 
sitä, että kaikkien saman tyylisuunnan aikana eläneiden kauno- 
kirjailijoiden tyyli olisi ollut täysin samanlaista, sillä tottahan jokai- 
nen hyvä kaunokirjailija painaa tuotteisiinsa myös oman persoo- 
nallisuutensa leiman. Onpa sekin myönnettävä, että toiset kir- 
jailijat eivät ole lainkaan piitanneet vallitsevasta tyylisuunnasta, 
vaan heistä jotkut ovat esim. voineet edustaa jo mennyttä, toiset 
vasta orastavaa uutta tyylisuuntaa. Jonkin aikakauden yleisellä 
tyylisuunnalla tarkoitamme sitä, että ajan henki ja yleinen kult- 
tuurisuuntaus ovat ilmenneet myös ajan kaunokirjailijoissa siten, 
että he ovat valinneet aiheensa milloin nyky- 
ajasta, milloin oman maan taikka vieraiden 
maiden ja kansojen historiasta ja milloin 
ylhäisön, milloin rahvaan elämästä ja että he 
ovat nähneet kuvattavissa oloissa milloin 
sopusointua ja ka un eutta, milloin ristiriitoja 
ja epäkohtia, milloin päivän paistetta, milloin yön pimeyttä. 
Tarkoitamme edelleen sitä, että kaunokirjailijat näitä aikansa mieli- 
aiheita käsitellessään ovat suosineet milloin mitäkin 
runouden lajia sekä tyyli- ja taidekeinoa, joko proosaa tai 
runomittaa ja joko tyyppien tai yksilöiden kuvaamista. 

Kun siten keskiajan lopussa ja uuden ajan alussa — siis vuotta 
1500 edeltäneinä ja sitä seuranneina vuosisatoina — ns. renessanssi 
herätteli henkiin vanhan ajan eli antiikin kreikkalais-roomalaista 

kulttuuria, löysi myös kaunokirjallisuus, nimenomaan 1600-luvun 
Ranskassa, siitä korkean esikuvan, jota se alkoi jäljitellä. Niin 
syntyi tyylisuunta, jolle on annettu nimi 

RANSKAIyAISKIyASSlSISMI 

Tälle klassisismille, jonka etevin edustaja oli aiemmin (86. s.) 
mainitsemamme komediain kirjoittaja J. B. Moliere, oli omi- 
naista, että ru.noilijaa hänen työssään ohjasi 
enemmän järki kuin tunne ja mielikuvitus 
ja että se sirostelevalla ja selvyyttä tavoit- 
televalla tyylillä esitti enemmän tyyppejä — 
sellaisia kuin saituria, luulosairasta, valehtelijaa, tekopyhää, ihmis- 
vihaajaa jne. — kuin yksilöitä monine omine luonteenpiirteineen. 
Kaunokirjailija ei saanut esitellä omia elämyksiään, se olisi muka 
ollut itserakkauden ilmaisemista, ja siksipä tänä aikana ei kirjoi- 
tettukaan keskuslyriikkaa, lyyrillisiä itsetunnustuksia.. Kaikessa 
tuli noudattaa kaavamaisesti antiikin kaunokirjallisuudessa esiin- 
tyviä tarkkoja sääntöjä, ja aiheet otettiin mielellään antiikista tai 
ylhäisön elämästä. Sitenpä, vaikka liioitellen, on saatettukin sanoa, 
että ranskalaisklassisismi loi pelkästään hienostokirjallisuutta, hie- 
noston luomaa hienostoa varten. 

Ranskalaisklassisismi sellaisenaan kunluu pelkästään historiaan, on taakse 
jäänyttä kirjallista elämää. Silti voimme nykyaikaisenkin kirjal- 
lisuuden ja sen sepittäjien luonnetta selvitelle s- 
sämme puhua sekä klassisismista että klassilli- 
sista kirjailijoista. Sanaa klassillinen käytämme tällöin kahdessa 
eri merkityksessä. 

Kun kaunokirjailija, etenkin lyyrikko, sanoo sanottavansa yksin- 
kertaisen kauniisti, selkeästi ja muotopuhtaasti 
ja hän tällöin viljelee antiikkisia aiheita, runomit- 
toja ja vertauskuvia, sanomme hänen tyyliään 
klassilliseksi ja häntä itseään klassisistiksi, so. 
antiikin klassillista, esikuvallista tyyliä noudattavaksi* kirjailijaksi. 

Tällaisia antiikin kaunokirjallisuudesta vaikutteita saaneita suomalaisia 
runoilijoita ovat esim. J. L* Runeberg, Aleksis Kivi , Otto Manninen , V. A . Kos- 
kenniemi, Uuno Kailas ja P. Mustapää. 

' M u 1 1 a sana klassillinen voi in e r k i t ä myös p e I k ä s- 
t ä a n m älli k s i k e lp a a v a a, ta y s p ä i n ois t a riippumatta 
siitä, mikä! on kaunokirjailijan s-uh de antiikin kir- 
laillisuuteen. Klassillisia teoksia ovat tällöin ne, joissa »selkeä aate 
on selvästi ilmaistu ja sisällys ja muoto ovat keskenään sopusoinnussa ja 
tasapainossa) ja joilla on sen vuoksi vankkumaton, aikaa uhmaava arvo. 
Sellaisten teosten luojia, känsänsä kirjallisuuden merkkimiehiä, nimitämme 
klassikoiksi. ’ ' ! 

Meidän klassikoltamme ovat ennen muita J. L. Runeberg , Aleksis Kivi ja 
J tikani Aho ja heidän luomiaan klassillisia teoksia esim. »Vänrikki Stoolin 
tarinat», »Seitsemän veljestä» ja »Rautatie». Klassillisia ovat arvoltaan myös 
Eino Leinon »Helkavirret». 

Ranskalaisen klassisismin valta-aika ylti 1700-luvun jälkipuolis- 
kolle; jolloin se sai luovuttaa valtikkansa 


ROMANTIIKKA 

nimen saaneelle uudelle tyylisuunnalle. Alkusyy tähän tyylin 
'vallankumoukseen’ oli itse klassisismin. Palvoessaan järkeä ja 
väheksy essään tunnetta — vaikkakaan ei käytännössä sitä koko- 
naan kieltäessäänkään — klassisismi halveksi tärkeää ihmisen sie- 
lunelämän puolta, joka alkoi vaatia oikeuksiaan. Tunne alet- 
tiin tunnustaa siveellisesti arvokkaaksi ja 
sen kaunokirjallinen merkitys, tehtävä ja 
kuvaaminen hyväksyttäväksi, ja niin lopulta eri- 
laisten tunteiden, rakkauden, säälin, toivon, epätoivon, vihan, pelon 
jne., vaihtelut otettiin kaunokirjallisen kuvauksen päämääräksi. 
Näin tuli jopa haikea tunnelmointi ja vetistelykin muotiasiaksi. 

Uuden tyylisuunnan valtaanpääsyyn vaikutti osaltaan myös 
v. 1789 puhjennut Ranskan vallankumous, jossa järjen palvonta 
saavutti suorastaan järjettömät mittasuhteet, joten sen yksi- 
puolisuus sitenkin paljastui. Vallankumouksen luomat järkyt- 
tävät olot, puute, maanpakolaisuus, vankeus, mestaukset ja yleinen 
epävarmuus, kiihdyttivät tunne-elämää. Näin ihmisten oma sielun- 
rakenne ja historialliset olot vaativat oikeutta tunne-elämälle ja 
sen ilmaisuille, ja kaunokirjallisuuden teht ä v ä k s i 
tuli kumota klassisismin järjen palvonta 
ja sen mielikuvituksen vapautta kahlehtivat 
säännöt. — Siten syntyi uusi tyylisuunta, romantiikka. 

Romantiikka suosi voimakkaita tunteita ja mielikuvituksen 
lentoa. Siten se ei myöntänyt järjelle määräävää asemaa tai yksin- 
valtaa runouden valtakunnassa. Näin lyriikka, jota tus- 
kin syntyi klassisismin valta-aikana, pääsi 
taas suosioon. Kaunokirjallisuuden aihepiiri, joka — kuten 
olemme jo todenneet — klassisismin aikana oli ahdasalainen, laa- 
jeni käsittämään kaikkea inhimillistä. Erityisesti roman- 
tiikka suosi kaukaisten aikojen ja olojen 
kuvausta, ja siihen se löysi aiheita oman maan ja muiden mai- 
den historiasta ja vieraista maantieteellisistä^ oloista. 

Aiheiden rikkauden lisäksi tuli 
entisten muotosääntöjen menetet- 
tyä merkitystään esitystavan suu- 
rempi vapaus ja värikkyys. R o- 
mant iikka suosi näet 
voimakkaita vastakoh- 
ta a mustista konnista vitivalkoi- 
siin ihmisenkeleihin ja sankareihin 
saakka, yllätyksiä ja voima- 
keino j a. Se rakasti kaipuun 
ja kärsimyksen nautintoa, haa- 
veilua ja tunnelmointia 
ja palvoi luontoa ihmisen 
parhaana ystävänä. Se suosi ihan- 
teellisuutta ja uskonnollista mys- 
tiikkaa, salaperäistä, välitöntä 
jumalsuhdetta, suosi taruja ja 
ihmeitä. 

Kun siis klassisismin ajan kauno- 
kirjailijan oli oltava ennen muuta 
viisas älyniekka ja elämistaidon 
opettaja, niin romantiikan käsi- 
tyksen mukaan hänen tuli olla rik- 
kaan, värikkään mielikuvituksen, 
elävien sisäisten näkemysten ja 
voimakkaiden tunteiden ihminen, 

Ranskan romantiikan huomattavin edustaja oli Victor • Hugo ja Englannin 
romantikoista meille tutuin on Walter Scott, jotka molemmat jo edellä 
(61. — 62. silla) mainitsimme. Meidän omista romantikoistamme on ennen 
muita mainittava Sakari Topelius, värikkäiden, seikkailurikkaiden, lyyrillis- 
sävyisten ruotsinkielisten kertomusten tekijä. (Ks. 62. s.) 


Romantiikan valtakausi oli 1800-luvun alkupuoli. Kun maamme 
varsinaisen suomenkielisen taiderunouden ajan aloittivat A. Oksanen 
(1826—1889) ja A. Kivi (1834—1872) vasta 1860-luvulla, emme 
voi oman suomenkielisen kaunokirjallisuutemme historiasta esittää 
ketään mainittavaa 1800-luvun alkupuolen romantikkoa. Eräässä 
mielessä romantiikka merkitsi meille silti silloin erinomaisen paljon. 
Se ei näet kiinnittänyt huomiotaan vain eri 
aikojen valtiaiden, vaan myös kansan elä- 
mään ja tällöin myös kansan suussa elävään 
runouteen. Kansanrunouteemme oli meillä kyllä kiinnitetty 
huomiota jonkin verran jo aiemminkin, mutta 1800-luvun alku- 

kymmeninä tämä harrastus vilkastui, kunnes se vei Elias Lönnrotin 
useille pitkille runonkeräysmatkoille. Niiden loistavana tuloksena 
ilmestyi v. 1835 Kalevala (toinen laajempi painos v. 1849), tämän 
romanttisen kauden arvokkain kirjallinen 
saavutuksemme, josta sitten tuli nousevan suomalaisen 
hengen kulttuurin kestävin kulmakivi. 

Klassisismi oli vallitsevana tyylisuuntana 1600- ja 1700-luvuilla. 
Romantiikan valtakausi oli huomattavasti lyhyempi. Molemmin 
puolin vuotta 1800 se levisi kaikkiin sivistysmaihin, mutta 1800- 
luvun puolimaissa sen aseman jo valtasi Ranskassa uusi tyylisuunta, 


realismi 

joka vähitellen pääsi valtaan muissakin maissa. Herää niin ollen 
kysymys, mikä tällä kertaa oli syynä tyylin uuteen suuntaukseen. 

Kuten klassisismi järkeä ja tarkkoja muodon sääntöjä palvoes- 
saan muodostui yksipuoliseksi, siten teki myös romantiikka kauko- 
kaipuineen antaessaan tunteelle ja mielikuvitukselle liian suuren 
vallan. Ja kuten klassisismi ei lopulta kyennyt tyydyttämään 
aikansa ihmisten henkistä tarvetta, siten romantiikka 1800-luvun 
uusissa oloissa ei ajan oloon enää vastannut ajan henkeä. Roman- 
tiikka oli keskipakoista, sillä se karttoi oman ajan 
ja oman maan olojen ja ongelmien kaunokirjallista valaisemista, 
samaan aikaan kun ihmiset kuitenkin tutkivat ja pohtivat Ranskan 
vallankumouksen ajoilta perittyjen uusien aatteiden, vapauden, 
veljeyden ja tasa-arvoisuuden, valossa sekä voimakkaasti kehit- 
tyvän tieteen, etenkin luonnontieteiden, merkeissä ajan monia 
yhteiskunnallisia eli sosiaalisia ja valtiollisia kysymyksiä. Siksi 
kaunokirjallisuudenkin, jos se ei halunnut 
jäädä vieraaksi, elämälle, oli pala ttav a kauko- 
retki Itään ja kiin n i tettävä huomiota aikansa 
arjen ilmiöihin. Sitä paitsi romantiikka, joka kyllä esteet- 
tisesti oli suosinut vapautta, silti valtiollisesti merkitsi vanhoilli- 
suutta, kun sen sijaan 1800-luvun uudet, voimakkaat aatteet vaa- 
tivat valtiollista vapautta ja yhteiskunnallista oikeutta niille, joilta 
ne joko kokonaan tai osittain puuttuivat. Näin avautui tie 
realismille, joka nimensä mukaisesti (reaalinen 
== asiallinen, todellinen) t a h t o i m a a i l m a n, k a t s o in u k- 
sena lahj omattomasti kiinnittää huomioonsa 
todellisuuteen sitä millään tavoin ihaile- 

matta. Ja kun se tällöin havaitsi paljon rumaa, siihen liittyi 
paljon pessimismiä, kuten aiempi katsomustapa oli ollut optimistinen. 

Realismi kaunokirjallisena tyylisuuntana alkoi siten, karttaen kaik- 
kea kaunomaalausta, kuvata oman ajan arkitodellisuutta ja pal- 
jastaa siinä vallitsevia epäkohtia. Se kuvasi rumaa yhtä 
mielellään kuin kaunista, jopa mieluummin- 
kin. Se halusi osoittaa, että ihminen toimiessaan ei ollut vapaa, 
koska hänen luonteensa ja kohtalonsa riippuivat perityistä ominai- 
suuksista, ympäristön eli miljöön vaikutuksista sekä koko aika- 
kauden hengestä. Se otti kuvattavakseen köyhiä 
ja kurjia, sairaita ja rikollisia, unohdettuja 
ja sorrettuja. Tällöin esitykseen alkoi tulla tendenssiä eli 
tarkoitusperäisyyttä, halua olla huutavan ääni, halua taistella 
sorrettujen puolesta sortajia vastaan. 

Realismi suosi luonteensa mukaisesti suorasanaista ja suora- 
sukaista, pikkutarkkaa ja pikkupiirteistä tyyliä, luonnollista ja 
arkailematonta puhetapaa, lainaten tarkoituksiinsa sanoja ja 
sanontatapoja kansM murteista. Kaunokirjallisuuden lajeista se 
suosi romaania, novellia ja näytelmää, mutta ei lyriikkaa, — lyriikan 
kielihän ei olekaan arkitodellisuuden kieltä. 

Realismin rinnalla mainitaan usein naturalismi. Nimi johtuu 
latinalaisesta luontoa merkitsevästä sanasta natura. Kuvausta, 
jossa ihmiselämä esitetään mustin värein, räikeän alastomana, 
erityisen realistisena, sanotaan naturalistiseksi. 

Realismin ulkomaisista merkkimiehistä on jo edellä (ks. 62. s.) mainittu 
ranskalaiset realisti Gustave Flaubevt ja naturalisti Emile Zola, venäläiset 
realismin mestarit Leo Tolstoi ja Fedor Dostojevski, ruotsalainen August Strind- 
berg ja norjalaiset mestarit Henrik Ibsen ja Björnstjerne Björnson. Nämä 
molemmat norjalaiset aloittivat kirjallisen toimintansa romantikkoina — 
kuten Zolakin — mutta myöhemmin kirjoittivat realistisessa hengessä valot- 
taen taiteensa keinoin erilaisia yksilön ja yhteiskunnan ongelmia. 

Myös realismi kaunokirjallisena valtavirtauksena oli verraten 
lyhytaikainen, niin varsinkin meillä Suomessa, jossa varsinaista 
realismin aikaa oli vain kymmenkunta vuotta. Tosin jo Aleksis Kivi 
noudatti realistista tyyliä kuvatessaan Jukolan veljesten ja Eskon 
puuhia, mutta varsinainen suomalaisen realismin alkaja hän ei 
ollut, vaan vain sen tienraivaaja. Meidän kirjallisuuteemme tuli 
realismi täydellä todella vasta Minna Canthin v. 1885 julkaistessa 
näytelmänsä »Työmiehen vaimo», josta tuli realismin sodanjulistus. 

Minna Canth kuvaa teoksissaan työmiesperheen kurjuutta, väkijuomien 
turmiota ja naisen, varsinkin aviovaimon, sorrettua asemaa. Hän oli tuli- 
sieluinen taistelija, jonka teoksissa tendenssi usein häiritsee niiden taiteelli- 

suutta. Toinen realistisen kautemme johtava kirjailija Juhani Aho oli sen 
sijaan leppoisa elämän^ ilmiöiden tarkkailija ja etevä sanan taiteilija. Sellainen 
hän oli jo v. 1884 ilmestyneessä mestarillisessa »Rautatiessä», mutta vielä 
enemmän Ahon kirjallisen toiminnan realistisnaturalistista kautta edustavat 
eräät toiset sen jälkeen ilmestyneet romaanit, joissa hän itse tarkkaan syrjässä 
pysyen, vaikka silti omia elämyksiäänkin tulkiten, kuvaa eräitä elämän 
ilmiöitä ajan ranskalaiseen tyyliin. 

Realismin kauden johtavia nimiä olivat Minna Canth ja Juhani 
Aho. Muista tämän kauden kaunokirjailijoista mainittakoon Teuvo 
Pakkala sekä kansankirjailijat Santeri Alkio ja Kauppis-Heikki . 

Teoksissaan »Lapsuuteni muistoja», »Oulua soutamassa», »Vaaralla», 
»Elsa», »Lapsia» ja »Pikku ihmisiä» Teuvo Pakkala kuvaa Oulun laitakau- 
pungin ja Oulun takamaan köyhälistön elämää asiallisesti ja lämpimästi, 
mutta ilman Minna Canthin syyttävää mielialaa. Santeri Alkio taas kuvaä 
Etelä-Pohjanmaan silloisia oloja romaaneissaan »Puukkojunkkarit» ja »Mur- 
tavia voimia» ja Kauppis-Heikki julkaisee »Viij a»-, »Kirottua työtä»- ja »Laara»- 
nimiset savolaiskertomukset. 

Meidän realismimme oli valtaosaltaan mal- 
tillista. Yleensä sillä oli idealistinen, aatteel- 
linen, tendenssi — niin oli laita etenkin Minna Canthin 
teosten — ja siten se ei päässytkään kehittymään yleispiirteiltään 
sellaiseksi ämoraaliseksi, moraalista piittaamattomaksi, ja aatteet- 
tomaksi naturalismiksi kuin Ranskassa. 1880-luvun puolimaissa, 
jolloin meidän realismimme lyhyt, kymmenvuotinen valtakausi 
alkoi, Ranskassa oli jo alettu kyllästyä naturalismin väitettyyn 
'totuuteen’. 

Ruotsin realismin ja naturalismin mestari August Strindberg aikanaan kyllä 
sanoi: »Rumuus on totuus», mutta Ranskan naturalismin johtajan Zolan omat 
oppilaat tähän oppiin väsyneinä lopulta julistivat: »Mestari on laskeutunut 
saastan pohjaan. No niin, siinä on seikkailun loppu. Me hylkäämme päättä- 
västi tämän totuutta julistavan kirjallisuuden valheen.» Myös Ranskan mui- 
den kirjailijoiden yleinen käsitys oli, että naturalismi ei ollut täyttänyt suuria 
lupauksiaan. Se oli muka tahtonut uudistaa maailman, sen uskonnon, siveyden 
ja politiikan, mutta itse asiassa se olikin tarjonnut vain valhetieteellisyyttä 
ja raakuutta. Ranskalaiset totesivat edelleen, että Norjan ja Venäjän saman- 
aikaisten suurten kirjailijoiden teoksissa oli epäkohtia paljastavan realismin 
ohella myös jotakin, joka kohosi ruman arkitodellisuuden yläpuolelle, oli 
idealismia, oli julistusta. Siten Norjan näytelmäkirjallisuuden mestarin 
Henrik Ibsenin päämäärä oli, kuten hän itse sanoi, »herättää kansa ja opettaa 
sitä ajattelemaan suuresti». Ja eräs ranskalaisista arvelee: »Nämä pohjolan 
kirjailijat tarjoavat meille läheisesti sekoitettuina sitä, mikä meillä on perät- 
täin ja toisistaan erotettuina», niillä tarkoittaen tietysti romantiikkaa ja rea- 
lismia, idealismia ja naturalismia, ihanteellisuutta ja todellisuutta. Sama 
ranskalainen jatkaa: »Me olemme ottaneet vastaan heidän ihanteellisuutensa, 
koska tunnemme inhoa ja väsymystä natur alismia kohtaan.» 

Näin alettiin ensin muualla ja pian myös meillä kyllästyä realis- 
min ja naturalismin lohduttomaan lokaan ja kaivata kaunokirjal- 
lisuudelta sitä lohtua ja mielen ylennystä, jota siltä aiemmin oli 
opittu odottamaan ja saamaan. Alettiin kaivata takaisin roman- 
tiikkaan ja niin tultiinkin siihen kirjallisuuden tyylisuuntaukseen, 
jolla on nimenä 


UUSROMANTIIKKA 

Uusromantiikka palautti siten taas ar- 
voonsa tunteen ja mielikuvituksen ja hyväksyi 
taas kaunokirjallisiksi aiheiksi myös kaukomaat ja -ajat. Tieteen 
tehtävänä oli etsiä totuutta, kaunokirjallisuuden pal- 
vella kauneutta ja ihanteita sekä suoda luki- 
joille kohottavaa elämäniloa ja mielen vir- 
kistystä. Lyriikka pääsi taas armoihin ja proosatyyli sai taas 
enemmän tunnelmaa ja väriä, kun vapauduttiin ahtaan arkitodel- 
lisuuden asettamista rajoista. 

Näin meillä Suomessakin alettiin taas pian katsella elämää uusin 
silmin ja kuvata sitä uusin värein, uusin sanoin. Minna Canth 
kirjoittaa »Anna Liisansa» (1895), taiteellisesti parhaan näytelmänsä, 
jonka tendenssi on nyt uusi, ei enää syyttävä, vaan julistava: elämän 
uudistumisen tulee alkaa kustakin ihmisestä itsestään. Juhani Aho , 
sitä ennen naturalistisin kirjailijamme, etsii nyt aiheensa uuteen, 
kansallisromanttiseen kirjaansa »Panuun» (1897) kaukaa esi-isiemme 
esihistoriasta siirtyen seuraavassa suurromaanissaan — »Kevät ja 
takatalvi» — kuvailemaan 1800-luvun kansallisen herätyksemme 
aikaa sekä välitöinään kirjoitellen ihastusta herättäviä lastujaan', 
lyyrillisluonteisia tunnelmapaloja. 

Lyriikan kannel alkaa nyt soida, soida kuin ei koskaan ennen, 
sillä sen kieliä käy koskettelemaan Eino Leino »rikkain ja väkevin 
lyyrillinen kyky, minkä Suomi on synnyttänyt», joka runossaan 
»Tuulikannel» sanoo: 


»Mun syömeni tuulikannel on, 
sen kielissä laulu on lakkaamaton, 
se yössä, päivässä yksinään 
soi ilmahan iäti väräjävään.» 

Eino Leinon suurin saavutus oli »Helkavirsiä» (I osa 1903, II osa 
1916), klassillisia, kansallisromanttisia balladeja ja legendoja sisäl- 
tävä kaksiosainen runokirja. 

Uusromantiikkamme toi esille myös kolme muuta huomattavaa 
runoilijaa: Larin Kyöstin , O. Mannisen ja F A. Koskenniemen ; 

Suorasanaisen kaunokirj allisuutemme uusromanttisista , edusta- 
jista on ennen muita mainittava Johannes Linnankoski , joka esikois- 
teokseensa, suurisuuntaiseen aatedraamaansa »Ikuiseen taisteluun» 
(1903) sai ulkonaisen aiheen Raamatun ensi lehdiltä ja sen jälkeen 
kirjoitti mm. uusromanttisen, aikanaan suuressa suosiossa olleen 
»Laulun tulipunaisesta kukasta» (1905). 

Mutta uusromantiikasta ei tullut sellaista valtatekijää kuin 
aikanaan olivat sitä edeltäneet tyylisuunnat. Vanha realismi 
eli edelleen sen rinnalla, ja itse uusroman- 
tiikassa ilmeni monenlaisia vivahteita ja 
kehityssuuntia. Sen varsinainen aikakausikaan ei kestänyt 
kauempaa kuin 10—15 vuotta. 

Uusromantiikan uutena rinnakkaisilmiönä on mainittava 

SYMBOLISMI 

Sekin sai alkunsa Ranskassa 1880-luvulla. Se halusi vapauttaa 
runouden realistisesta todellisuuden kuvauksesta ja panna pää- 
painon musikaalisuudelle ja mystilliselle eli 
salaperäiselle, aavistukselliselle tunnelmalle, 
unelle, haaveelle ja kuvitelmalle. Mutta se tahtoi 
myös vapauttaa runouden eräistä klassisismin runoudelle sanele- 
mista säännöistä ja suosi siten säännöllisen runomitan sijasta ns. 
vapaata mittaa, joka meillä pääsi runoilijoittemme suosioon 
varsinaisesti vasta 1920-luvun nuorten runoilijoiden, ns. tulenkan- 
tajien, piirissä. Säännöllisen runomitan lisäksi 
symbolismi halusta sivuutti myös runon lop- 
pusoinnut ja janoten uutta sanontaa harrasti 
voimakkaan omaperäistä, yllätyksellistä 
kuvakieltä. 

Tällaisesta runoudesta esitämme tässä näytteenä tulenkantajista erikoi- 
simman, Katri Valan, runon » 


Vaellus. 

niinkuin lempeä sadepilvi virvoittaa Käsi kädessäsi 

janoisen maan. loistaen silmiesi alla 

Mutta tiedän liian onnellisten kohtalon '.kuljen ohi kesän lämpimäin kasvojen , 

talvi on lähellä, yli hymyilevän, ihanan ruohon. 

vain kukka, ei koskaan hedelmää. Silmiesi hellyys on ylläni 

virvoittaen minut. 



Iin 


Nopein askelin, 

käsi kädessäsi 

loistaen silmiesi alla 

kuljen yli ihanan maan, 

joka huutaa minua, 

kuljen lyhyen kesäni lakkaamatta 

niinkuin Lapin aurinko. 

Kuten huomaamme, säkeet ovat eri pitkiä, mistään säännönmukaisuudesta, 
piittaamattomia, siis myös vailla säännöllistä poljentoa, ja eri säkeistöissä on 
vaihteleva säemäärä. Itse runon ajatus on helpommin aavistettavissa kuin. 
älyllisesti tajuttavissa. Runo on tunnelmaruno. 

Sana symbolismi johtuu sanasta symboli, joka merkitsee tunnuskuvaa, 
elettä, merkkiä tms., joka havainnollistaa jonkin ajatuksen. (Siitä enemmän 
128. — 129. s:lla.) Siten seuraavassa Kaarlo Sarkian »Yksin»-runoon kuuluvassa, 
säkeistössä puun lehdet symbolisoivat ihmisten yksinäisyyttä: 

Sama orpous on puun miljoonan lehden 
osa yhteinen. Käy läpi oksien tuuli — 
huminassa ken yhden kuisketta kuuli? 

Puu yhteinen kumminkin kaikkia kantaa 
ja puusta ne puhkes ja puulle ne antaa, 
joka ainoa näin elontoimensa tehden 
kesän helteisen hetken ne tuulessq soutaa, 
putoaa, maan mullaksi muuttua joutaa. 

Erillään, limittäin, hajallaan sylityksin 
eli, kuoli ne yhdessä — yksin, ytysin . . 

Varsinaisesta symbolismin valtakaudesta Suomen kirjallisuuden historia 
ei voi puhua, mutta kyllä yksityisten runojen symbolismista ja niissä esiin- 
tyvistä symboleista. Sitenpä juuri esittämämme runonäytteetkin, joista 
edellinen edusti vapaamittaista, loppusoinnutonta "runoa ja jälkimmäinen 
valaisi symbolin käyttöä runoudessa, eivät kumpikaan ole syntyneet viime 
vuosisatojen vaihteessa, josta meillä nyt on ollut puhe, vaan vuosikymmeniä 
myöhemmin. 

Uusromantiikasta, joka siis oli vuoden 1900 molemmin puolin 
suosittu tyylisuunta, aletaan vieraantua jo 1900-luvun ensimmäisen 
kymmenluvun jälkipuoliskolla ja palata realismiin. Tälle suun- 
taukselle on tahdottu antaa nimi 1 


UUSREALISMI 

Nyt ei silti enää niin kuin 1880-luvulla käydä vain epäkohtia pal- 
jastamaan eikä tyydytä kiinnittämään katsetta vain ulkonaisiin 
oloihin niitä pikkutarkasti kuvaten, vaan ryhdytään sel- 
vittämään myös — tai etupäässä — sitä, mitä 
ihmissielun so p u koissa tapahtuu, toisin sanoen* 

.aletaan entistä enemmän kiinnittää huomiota inhimillisen sielun- 
elämän todellisuuteen. Näin syntyy psykologinen 
kertomataide, joka valaisee yksilön sielunelämän kehitystä. 
Tämä tapahtuu samaan aikaan kuin eduskuntamme kansanvaltaista- 
minen. Saamme yleisen ja yhtäläisen äänioikeuden ja yksikamarisen 
eduskunnan, joka edustaa koko Suomen kansaa. Koko kansamme 
siten »korpiloukkoja» myöten tempautuu mukaan valtiolliseen elä- 
mään ja alkaa pohtia ja harrastaa monenlaisia yhteiskunnallisia 
.kysymyksiä. Kaunokirjallisuus aikansa kuvastimena alkaa sekin 
harrastaa samoja asioita ja palata siten romanttisilta retkiltä taas 
realististen kysymysten pariin. 

Elävä esimerkki tästä on Ilmari Kiannon etevä kansan köyhim- 
män osan ajatuksia ja tunnelmia ensimmäisten eduskuntavaalien 
aikana kuvasteleva romaani »Punainen viiva» (1909). Maila 
Talvio , meidän tuotteliaimpia ja parhaimpia naiskirjailijoi- 
tamme, joka puheena olevan vuosikymmenen alussa oli julkaissut 
puolittain romanttisty yliset, mutta voimakkaasti yhteiskunnallis- 
siveellisiä kysymyksiä käsittelevät romaaninsa »Pimeän pirtin 
hävitys» (1901) ja »Juha Joutsia» (1903), jatkaa seuraavissa romaa- 
neissaan yhteiskunnallisten elinkysymysten pohdintaa siirtyäkseen 
myöhemmin yksilöllisen sielunelämän kuvaukseen. — Johannes Lin- 
nankoski lähenee realismia kirjoittaessaan mainion psykologisen 
kuvauksensa »Pakolaiset» (1908). — Inhimillistä sielunelämää, erilai- 
sia rakkausaiheita ja naistyyppejä ryhtyy myös samalla vuosi-' 
kymmenellä valottamaan teräväkat seinen, koomillisuudelle herkkä 
kirjailija Maria Jotuni niin novelleissaan kuin näytelmissäänkin. 

V. 1914 puhkesi ensimmäinen maailmansota, joka muutamassa 
vuodessa tuhosi kymmenien miljoonien ihmishenkien lisäksi hyvin 
paljon sellaista, mitä edelliset vuosisadat olivat luoneet arvokasta 
niin henkisellä kuin aineellisellakin alalla. Ensimmäistä maailman- 
sotaa seurasi v. 1939 toinen, edellistä vielä ankarampi, joka jatkoi 
tätä monenlaisten arvojen tuhoamista, myös monien sellaisten, joita 
oli uskottu ikuisiksi. Näin koko maailman ja etenkin Euroopan 
jouduttua sekä sotien aikana että niiden edellä ja jälkeen pitkäl- 
liseen käymistilaan monet ihmiset menettivät uskonsa kaikkeenkin 
isiltä perittyyn ja alkoivat intohimoisesti etsiä uutta kuka mikäkin 
taholta. Maailma on siten miltei koko kuluvan 
vuosisadan ajan ollut erinomaisen rikkinäinen. 

Kaunokirjallisuus, kuten taide yleensäkin, 
on aikansa kuvastimena yhtäläisesti hapa- 
roi tilit pimeässä etsien oikeata s u u n t a a. »Siten 



vuosisatamme alus- 
ta on kaunokirjalli- 
suuden alalla jopa 
kymmenmäärinkin 
esiintynyt erilaisia 
tyylisuuntia, erilai- 
sia -ismejä, joista 
toistaiseksi ainakin 
useimmat ovat 
osoittautuneet vain 
hetken eläviksi 

päiväperhosiksi. 

Tunnetuimpia näistä 
-ismeistä ovat futuris- 
mi, joka tahtoi hylätä 
kaiken, mitä siihen asti 
oli pidetty hyvänä, ja 
jota voi pitää äärim- 
mäisenä ekspressionis- 
mina, mikä taas har- 
rasti hillitöntä paisut- 
telua, paatosta ja väkivaltaista, katkonaista sanontaa. Ekspressionismia on 
nimitetty myös modernismiksi , joka merkitsee uutuuden tavoittelua ja joksi 
nimitetään viimeksi esiintynyttä taidesuuntaa. Ennen ekspressionismia sanot- 
tiin modernismiksi impressionismia, joka vastusti naturalismin raskasta tyyliä 
ja kuvasi hetkellisiä lyyrillisiä tunnelmia. Tällaista impressionistista tuokio- 
kuvausta viljeli aikoinaan Juhani Aho »lastuissaan». 

Kaiken sen tyylillisen sekavuuden 
keskellä, joka näin on ollut havaitta- 
vissa 1900-luvnlla, emme voi 
osoittaa mitään sellaista 
yleistä tyylisuuntausta, 
joka olisi nimenomaan 
maailmansotien ajoille 

P e ch st e i n : Kuu. 

Pechstein oli eräs räikeimpiä ekspressionis- 
min kannattajia. — Kaunokirjallinen ekspres- 
sionismi on kuvataiteellisen ekspressionismin 
sisarilmiö . Se kiinnitti huomiota » ilmaisu- 
tavan tehostettuun voimaan ja hillittömään 
paatokseen, mistä johtui kirjallisen tyylin 
väkivaltaisuus, katkonaisuus ja epäsovinnai- 
suus. Usein tämä vei esim. väkivaltaisen 
lyhyihin lauseisiin > 




T. K. Sallinen: J ytkyt. 

Sallinen on » edustanut kukkeinta ekspressionismiamme 
ja jyrkintä realismia ja sen mukaista yleensä karua, 
yksityiskohdista piittaamatonta tekniikkaa». 



ominainen. Kauno- 
kirjailijat ovat osittain 
hetken tyylillisten tuu- 
lahdusten, osittain oman 
luonteenlaatunsa mu- 
kaisesti kirjoitelleet, 
kuka idealistisessa, kuka 
realistisessa hengessä. 
Joku on siten antanut 
ilmaisun romanttisille 
mielialoilleen, kun taas 
toinen on luonut natura- 
listisia teoksia, kolmas 
romanttisia aiheita käsi- 
tellyt realismin suosi- 
min taidekeinoin jne. 
Viimeisiä virtauksia 
kertomakir j allisuuden 
alalla edustaa ns. ko- 
vaksi keitetty kirjalli- 
suus, joka tunteetto- 
masti ja karkeastikin 
käsittelee naturalistisia 
aiheita. 

Kaiken sen 
sekasorron kes- 
kellä, jossa olem- 
me näin saaneet 
elää viimeiset 
vuosikymmenet, on meillä syntynyt vain 
vähän kestäviä, aikaa uhmaavia kaunokirjal- 
lisia taideteoksia. Jo ensimmäisen maailmansodan kyn- 
nyksellä eräs nuori ruotsalainen kaunokirjailija — - nyt Ruotsin 
johtavin nimi alallaan — kirjoitti: »Meidän aikamme ei tunne kauno- 
kirjallisuudessa itseään, me emme tapaa siinä mitään sisimmästä 
olemuksestamme, kuinka paljon se askarteleekin meissä, meidän 
epäily ksissämme, meidän rakkauselämyksissämme ja meidän psyko- 
logiassamme. Me käytämme sitä ajanvietteenä, me luemme sitä 
huviksemme — mutta se ei merkitse meille mitään. Jos se jonakin 
päivänä lakkaisi, tuntisimme tuskin todenteolla kaipuuta». Ja eräs 
omista johtavista kaunokirjailijoistamme ja kaunokirjallisuuden 
tutkijoistamme on nyt vuosisatamme puolimaissa lausunut, että 


Re n oir Aamiainen puutarhassa. 
Renoir oli aikansa huomattavimpia impressio- 
nisteja. » Impressionistinen runous on lähellä 
impressionistista maalausta sikäli, että siinä 
annetaan muotoa ilmaville, hetkellisille, lyyrillis- 
voittoisille tunnelmille .» 

hän voisi sanoa suunnilleen samaa myös tämän hetken kertoma- 
taiteesta, »sekä kovaksikeitetyistä että muulla tavoin valmistetuista 
kirjallisen kokkitaidon näytteistä». 

Tietysti näinä viimeksi kuluneina vuosikymmeninäkin on silti 
syntynyt myös sellaisia kaunokirjallisuuden tuotteita, joille joskus 
vielä tuleva terveempi aikakin on antava arvoa. Sellaisina romaa- 
neina voinemme pitää mm. Ilmari Kiannon »Ryysyrannan Joosep- 
pia», Joel Lehtosen »Putkinotkoa» ja F. E. Sillanpään »Hurskasta 
kurjuutta» ja »Nuorena nukkunutta», joista kolme ensin mainittua 
kuvailee naturalistisessa hengessä yhteiskunnan kaikkein matalim- 
milla portailla olevia yksilöitä sekä viimeksi mainittu ihannoivalla 
runollisuudella kertoo köyhän, yksinäisen palvelustytön lyhyen, 
ilottoman elämäntarinan. 

Enemmän kuin proosakirjallisuutemme on 
lyriikkamme viimeisinä vuosikymmeninä luo- 
nut pysyvästi arvokasta. Useiden etevien lyyrikko- 
jemme ansiosta suomalainen runokielemme on voimak- 
kaasti kehittynyt kyeten nyt entistä ilmeikkäämmin 
ja herkemmin toimimaan hengen elämän lyyrillisenä tulkkina, 
minkä lisäksi suomalainen runoaarteistomme on saanut tulevillekin 
polville talletettavakseen monta jaloa runouden helmeä. 

Siten kalevalainen runokielemme sai Eino Leinon viljelemänä 
uutta tehoa ja iskevyyttä, ja O. Manninen ja V. A. Koskenniemi 
ovat hänen kerällään kehittäneet ja kirkastaneet muuta runokiel- 
tämme. Heidän työtään ovat ansiokkaasti jatkaneet Aaro Hellaa- 
koski, Uuno Kailas ja Kaarlo Sarkia , vain muutamat kärkimiehet 
luetellaksemme. Vapaamittaisen runouden tunnustettuna papi- 
tarena on mainittava ns. tulenkantajiin kuulunut Katri Vala. 

Tulevaisuus on näyttävä, mikä merkitys ja arvo an annettava 
vapaamittaiselle runoudelle, jolle 1920-luvulla runouden Parnassolle 
nousseet nuoret, kumousmieliset runoilijat, tulenkantajat, val- 
tasivat uutta elintilaa. Tämä runous hylkäsi vanhat runomitan 
säännöt ja loppusoinnut ja perusti näin syntyvän uuden runouden 
tehon runon tunnelmaan, usein uutuudellaan yllättäviin runokuviin 
ja runon vapaaseen rytmillisyyteen. Osittain itse tulenkantajatkin 
alkoivat myöhemmin noudatella vanhan lyriikan sääntöjä. Joka 
tapauksessa meidän on syytä muistaa myös vapaamittainen runous 
eräänä kaunokirjallisuuden tyylimuotona. 


Näin olemme nähneet, miten kaunokirjailija aikansa lapsena on 
aikakausien ja tyylisuuntien vaihdellessa harrastanut milloin min- 
kinlaisia aiheita, kuvaten milloin hienoston, milloin kansan ihmisten 

elämää, milloin omaa maata ja aikaa, milloin kaukomaita ja -aikoja, 
ja näitä aiheita käsitellyt milloin lyriikan, milloin epiikan tai drama- 
tiikan keinoin, milloin järkeä, milloin tunnetta palvoen, milloin 
oloja ihannoiden, milloin epäkohtia etsien ja paljastaen, ja tähän 
tehtäväänsä hän on tarvinnut milloin arkisen, milloin pakinoivan, 
milloin ylevän tyylin sanontaa aina aiheen laadun ja tyylivirtausten 
vaatimusten mukaisesti. 

Mutta samalla kun kaunokirjailija näin on oman aikansa lapsena 
ollut oman aikansa tulkki, hän on tietysti ollut myös oman olemuk- 
sensa, oman minuutensa ilmentäjä. Kiijailijaluonteensa mukaan 
hän on sanonut sanottavansa* juuri niin kuin vain hänelle on 
ominaista, sanonut sen omalla persoonallisella tyylillään, sillä, joka 
on häntä itseään. Ja paitsi oman aikansa ja oman minuutensa 
tulkki kaunokirjailija on voinut olla myös tulevan ajan airut. Hän 
on voinut nähdä sen, mitä tulevaisuus kantoi kohdussaan, ja silloin 
hänen sanomansa ja hänen tyylinsäkin on kertonut siitä, mitä oli 
tuleva. 

Kertauskysymyksiä. 

81. Mitä tarkoitetaan eri aikakausien kirjallisilla tyylisuunnilla? 

82. Milloin ja millainen oli tyylisuuntana ranskalaisklassisismi? 

83. Mitkä kaksi merkitystä sanalla klassillinen on nykyisistä kaunokirjaili- 
joista puhuttaessa? 

84. Millä tavoin romantiikka poikkesi ranskalaisklassisismista? 

85. Miksi romantiikan oli väistyttävä realismin tieltä? 

86. Mitä tarkoitetaan naturalismilla? 

87. Miksi uusromantiikka valtasi pian kannattajia realismilta? 

88. Mitä tarkoitetaan symbolismilla? 

89. Mikä uusromantiikan jälkeen aiheutti paluun realismiin? 

90. Mitä on sanottava kaunokirjallisuuden yleisestä tyylisuuntauksesta ja 
saavutuksista viimeksi kuluneina vuosikymmeninä? 

Tehtäviä. 

Selvittele, 

31. mikä Teuvo Pakkalan »Elsan» tekee realistiseksi romaaniksi , mikä on kir- 
jan tendenssi ja häiritseekö se vai ei kirjan taiteellisuutta , 

32. miksi Minna Canthin »Työmiehen vaimo» on realistinen, jopa naturalis- 
tinen näytelmä ja miksi on myönnettävä, että kirjan tendenssi häiritsee 
sen taiteellisuutta ja 

33. mikä Johannes Linnankosken kertomuksessa »Taistelu Heikkilän talosta» 
on realistista, mikä romanttista. 

Kirjallisuutta. 

Aarne Anttila, Johdatus uudenajan kirjallisuuden valtavirtauksiin . 504 s. 1926 • 
Rafaee Koskimies, * Sanan ja runon taide (19—25 s.). 

Unto Kupiainen, * Lyhyt runousoppi (19—26 s.). 

Mikko Saarenheimo, t88o-luvun suomalainen realismi. 212 s. 1924. 



3. Kaunokirjallisuuden taidekeinot 

KAUNOKIRJAILIJA JA HÄNEN TAIDEKEINONSA 

Kaiken sen, mitä kaunokirjailija sanoo, hän ilmaisee mieli- 
kuvituksensa luomina kuvina. Hän toisin sanoen luo ihmiskohta- 
loita, luo mielikuvituksessaan eläviä ihmisiä, jotka ajattelevat ja 
tuntevat sekä taistelevat omien päämääriensä, omien aatteittensa, 
omien maailmankatsomustensa puolesta, ja tehdäkseen nämä ihmiset 
ja heidän kohtalonsa eläviksi, syvästi vaikuttaviksi ja mielenkiin- 
toisiksi, niin että lukija heidän parissaan viihtyy, heidän kanssaan 
iloitsee ja kärsii, saa voimakkaan esteettisen vaikutelman, kauno- 
kirjailija käyttää apunaan erilaisia, hänen tyylilleen ominaisia taide- 
keinoja. 

Kun puhuimme edellä eri tyylilajeista, totesimme, että objektii- 
visista tyylilajeista ns. normaali- eli asiatyyli vähimmin tulee kysy- 
mykseen kaunokirjallisuudessa. Miksi niin on? Siksi, että se on 
niistä persoonattomin. Kaunokirjallisuudessahan, kuten olemme 
todenneet, kaunokirjailija ilmentää itseään, omaa persoonaansa, 
omaa maailmankatsomustaan. Se ei tietysti merkitse sitä, että 
esim. lyyrikon jokainen säe olisi hänen oman persoonansa paljasta- 
mista. Hän voi piiloutua »kerrosten» ja »panssarien» taa, kuten 
olemme todenneet erään runoilijamme sanoneen (ks. 67. s.), mutta 
tosiasia on, että kaiken takaa löydämme silti itseään ilmentävän 
ihmisen, runoilijan. 

Väitteemme, että kaunokirjailija teoksissaan paljastaa omaa per- 
soonaansa, ei tietysti merkitse myöskään sitä, että romaanin jokainen 
henkilökuva, jonka kaunokirjailija on siis luonut, tai jokainen 
ajatus, tunne tai teko, jonka hän luomuksissaan esittää, kuvastaisi 
ja ilmentäisi juuri häntä itseään. Kaunokirjailija voi romaanissaan 
kuvata esim. ns. tavanomaista rikoksenuusijaa, sellaisen henkilön 
tunne- ja ajatustapaa, mutta sehän ei toki merkitse sitä, että 

kaunokirjailijalla itsellään olisi vähintäkään rikollisia taipumuksia. 
Sen sijaan rikollisten ajatusmaailman kuvaaminen voi kyllä olla todis- 
tus siitä, että häntä kiinnostavat sosiaaliset eli yhteiskunnalliset kysy- 
mykset ja että hän tällöin ymmärtää, että esim. perinnölliset taipu- 
mukset, lapsuuskodin huonot tavat ja muu epäedullinen ympäristö 
ovat kuvattavan henkilön hiljalleen johtaneet rikosten tielle. Nämä 
seikat hän on voinut todeta, ne ovat häntä ehkä järkyttäneetkin, 
kun hän on todellisessa elämässä nähnyt nuoren elämän tuhoutuvan, 
ja siksi hän haluaa kuvata rikollisen elämän niin elävästi, että myös 
lukija tuntisi ja näkisi samoin kuin hän itse. Ja jotta hän tässä 
pyrkimyksessään todella onnistuisi, hänen on esitettävä asia sel- 
laisella tyylillä, että se tehoaa, so. hänen omalla persoonallisella 
tyylillään, jonka hän on saavuttanut pitkän henkisen kehityksensä 
tuloksena ja joka siten on hänen ainoa tehokas ja tuloksellinen 
taidekeinonsa. 

Tuon taidekeinon käyttäminen merkitsee sitä, että hän kir- 
joittaessaan turvautuu erinäisiin taiteelli- 
sesti tehokkaisiin sanallisiin ilmaisutapoi- 
hin, jotka ovat hänelle ominaisia, jotka juuri 
o v a t h ä n en tyyliään. Siten hänen ei tarvitse noita ilmaisu- 
keinojaan hiessä otsin etsiä, sillä ne kumpuavat esiin luonnostaan, 
koska ne kuuluvat hänen tyyliinsä. Toisaalta se, mitä nyt sanoimme, 
ei merkitse sitä, että kaikki puhkeaisi esiin täysin valmiina. Kauno- 
kirjailijoiden käsikirjoituksissa tekemät korjaukset todistavat toista, 
sitä, että taiteilijankin on tarvis tarkistaa ja parantaa työnsä tuloksia. 
Mutta lopputulos, se, jonka me painettuna näemme, tehdyistä kor- 
jauksista huolimatta — tai juuri niiden tähden — on kirjailijaa 
itseään, so. että Kivi kirjoittaa kuin vain Kivi, Aho kuin Aho, Eino 
Leino kuin vain hän jne. 

Näin näemme, että kaunokirjallisuus on sanan 
taidetta, kielen taidetta. Ollakseen kaunokirjailija 
ihmisen on osattava käyttää kielen sanoja niin, että niillä on tai- 
teen teho. Se on niillä silloin, kun hänen kielensä on elävää, 
havainnollista, kuvarikasta ja soinnukasta, 
musikaalista. Tällaiseksi tekevät kaunokir- 
jailijan kielen erilaiset lausemuodot ja kieli- 
kuvat, rytmi ja tahti sekä alku- ja loppusoin- 
nut. Niitä tarvitsee apunaan aivan erityisesti lyriikka, mutta 
ilman niitä eivät tule toimeen muutkaan kaunokirjallisuuden lajit. 



IyAUSEMUODOT EEI KIEEIKUVIOT 


Lausemuodoiksi eli kielikuvioiksi nimitämme sel- 
laisia sanontoja, joissa sanojen erityisen järjestyksen 
tai käyttötavan avulla saadaan aikaan voimakkaampi 
vaikutus kuin tavallista, totuttua sanontaa käyttäen. 

Sellaisia lausemuotoja ovat mm. kysymys , huu- 
dahdus ja 'puhuttelu silloin, kun itse asiassa ei kysytä kenel- 
täkään, ei huudahdeta kenellekään eikä puhutella ketään, vaan 
kysymyksen, huudahduksen tai puhuttelun tarkoituksena 
on vain tehostaa ja elävöittää esitystä. Siten 
ne ovat vain taidekeino. Sen sijaan, että asiatyylissä vain todetaan 
tai väitetään, sama kaunokirjallisuudessa voidaan siis esittää kysy- 
myksenä, huudahduksena tai puhutteluna. 

Valaisemme puheena olevaa asiaa tässä muutamin esimerkein. 

1. Kysymys . 

Ken oli hän? Hän rosvo, murhamies todella oli. 

(Suonio, Karkuri) 

Monta vaivan, vainon päivää kansa tämä nähnyt on; 

nytkö uinaillen se vaipuis taistelutta kuolohon? 

Nuorna vielä nurkumatta lähtisikö manalaan? 

Niinkuin vanhus ikäloppu sammuisiko nukkuissaan? 

(Kaarlo Kramsu, Nukkuva Suomi) 

2 . Huudahdus . 

Ei, niin. kova kohtalomme tok’ ei julma olla saa! 

Avosilmin kohdatkohon Suomen kansa kuolemaa! 

Jos ei väisty surman nuoli, sammuttakoon kärki sen 

hengen valppaan, elonvoivan, uljaan, itsetietoisen! 

(Kaarlo Kramsu, Nukkuva Suomi) 

Ah, ihanainen, ihanainen oli se aika! Kuinka ihmeelliset sen keväät — kesät 
kuinka suloiset — syksyt ja talvet kuin ainaista, pyhää! 

(Johannes Iyinnankoski, Nuoruudelle) 


3. Puhuttelu . 

Pisar pisaralta 
juo sa karvas kalkki 
tyynnä pohjaan asti. 
Lupaus, min kerran 
annoit itsellesi 
— oma itses olla — 
täytä ankarasti. 


Kalkin katkeruuteen 
älä pienintäkään 
pyydä lievitystä. 

Uusi voima versoo 
joka pisarasta, 
minkä tyynnä juot sa 
kalkin sisällystä. 

(Juhani Siljo, Kalkki) 

Maantie , rakkakin ystävä! Jo monta vuotta sitten halusin laulaa laulun 
sinulle , kiitoksen kaikesta , jota minulle annoit . Sinä, joka olet rajaton, lopun 
näkymätön! 

(Joel Lehtonen, Laulu maantielle) 

Kuvitelkaamme nämä esimerkit tavallisen asiatyylin asuisina! 
Meidän on myönnettävä, että kaunokirjallinen tyyli on paljon 
elävämpi, tuoreempi ja tehokkaampi kuin asiatyyli. 

4. Epätavanmukainen sanajärjestys (inversio) on varsin taval- 
linen kaunokirjallinen lausemuoto. Sen avulla tärkeä ajatus, kuvai- 
leva piirre tms., johon tahdotaan kiinnittää lukijan huomio, saa- 
daan painokkaasti esille. 

Maan yli kimmelteisen 
soi kaiku kellojen . 

(Arvi Kivimaa, Kellot) 

(Tavallinen sanajärjestys: Kimmelteisen maan yli soi kellojen kaiku.) 

Autio on pesä , josta kotka sekä emon että pojan vienyt on . 

(Aleksis Kivi, Kullervo) 

(Tavallinen sanajärjestys: Pesä, josta kotka on vienyt sekä emon että 
pojan, on autio.) 

5. Vastakohta-asettelu (antiteesi ) tarkoittaa kahden vas- 
takkaisen käsitteen eli väitteen asettamista 
vierekkäin, jolloin se, mitä tahdotaan sanoa, tulee tehostetusti 
esitetyksi. 

OV Ilkka talonpoika vaan , 
siis suur 9 ei suvultansa , 
mut jaloin poika Suomenmaan 

hän oli aikanansa. 

Tuo teot suuret kunniaa , 
tok’ viedä voivat muuhun, 
ja Ilkan tietä suorimpaa 
ne veivät hirsipuuhun . 

(Kaarlo Kramsu, Ilkka) 

Ilokanteleesi entisen hautaan laskenet, soitto suurempi surustasi viriää . 

(Juhani Aho, Panu) 

6. Sala-iva ( ironia) tarkoittaa epäkohdan tai 
vian esittämistä mukamas avuna tai ansiona, 
siis siten, että kiitetään sitä, mitä tosiasiassa moititaan, esitetään 

arvoton arvokkaana jne. Kun iva näin esitetään epäsuorasti, ver- 
hottuna, se vaikuttaa voimakkaammin kuin paljaana, suoranaisena. 

Jalo oli herran henki, 
suuria se mietti vaan ; 

Rovon TO8VO8 viimeisenki 
köyhältä hän miekallaan . 

(Kaarlo Kramsu, Jaakkima Berends) 

Juhani: Mikä härkäpäinen tyhmyys meiltä , istua lukkarin penkUUi 
aapinen kourassa, istua kaksi peeveliinpä päivää. 

Eero: Mutta kas seistä sen ovinurkassa, sehän vallan toista . 

Juhani: Lukkarin ovinurkassa! Minä sinun saakelin opetan. 

(Aleksis Kivi, Seitsemän veljestä) 

(Juhani ja Timo ovat saaneet seisoa häpeänurkassa, ja kun Eero pistelee,, 
että toista kuin tyhmyyttä, siis viisautta, oli »seistä ovinurkassa», niin silloin 
Eeron verhottu iva koskee kipeästi Juhaniin.) 


7. Liioittelu (hyperbola) tarkoittaa asian esittä- 
mistä todellisuutta s u u r e m p a n a — t a i myös 
pienempänä — jotta esitys siten vaikuttaisi tehokkaammin» 


Kasvoi härkä Karjalassa, 
sonni Suomessa Uhosi. 

Sata syltä sarvet pitkät, 
puolta toista turpa paksu. 

Etsittihin iskijätä , 
katsottihin kaatajata. 


Mies musta merestä nousi, 
uros umpilainehista: 

Alle maljan maata mahtui, 
alle seulan seisomahan. 

Saip * on siitä iskijänsä , 
tapasipa tappajansa. 

(Kalevala 20: 17—104) 


Tällaista liioittelua Kalevala suosii aivan erityisen paljon. 

Ja vasavnata nopeempaan , 

jonk * ilmaan viskas jousi, 

nää sanat lensi halki maan , 

ja Suomen kansa nousi . 

(Kaarlo Kramsu, Ilkka) 

Uskon varmaan, että Suomessa on ollut äika, jolloin sen kansa kokonai- 
suudessaan harrasti kaunotaiteita ja niitä kokonaisuudessaan harjoitti . . . 
omalla tavallaan . . . aikansa kaikkia taidelajeja yleefisä ja kutakin erikseen. 

(Juhani Aho, Uskon varmaan) 

8. Kerto (parallelismi) tarkoittaa saman tai suun- 
nilleen samanlaisen ajatuksen peräkkäistä 

toistamista eri sanoin. Kerto on suomalaisessa kansan- 
runoudessa kauttaaltaan esiintyvä , kaunistuskeino\ 


Lyökämme käsi katellen ,■ 
sormet sormien lomahan 
lauhaksemme hyviä, 
parahia pannaksemme 


kuulla noien kultaisien, 
tietä mielitehtoisien 
nuorisossa nousevassa, 
kansassa kasaavassa. 

(Kalevala i: 21 — 28) 


Tiedän teidän minut harhaan johtavanne, saatatte minut usein erämaille 
eksyksiin, ajatte minut umpiperään, mutta en minä teistä eroa enkä huoli muista 
johtajista elämäni tiellä. 

(Juliani Aho, Tunnelmani) 


9. Sanantoisto tarkoittaa saman sanan tai sana- 
ryhmän toistamista joko lauseen alussa (ana- 
fora) tai lopussa (epifora ) . 

Suottako, kansani, keskeen-jään 
raivasit maan ihanimman, 
suottako suojasit suo j as tään, 
suottako välkytit peitses pään 
keskellä taisteluvimman? 

(Arvi Jännes, Herää Suomi!) 

Omatuntokin kalvaa, viattoman, syyttömän tytön henki huutaa kostoa ,• huutaa 
tuulessa, huutaa pyryn huminassa pimeinä talviöinä. 

(Juhani Aho, Panu) 

Päivä vaikeni ja itä tuuli , ilta pimeni ja itä tuuli. 

(Juhani Aho, Tuulien käänteissä) 

10. Kiihdytys eli yltymys (kliimaks) syntyy, kun ku- 
vauksen voima kasvaa asteittain siten, että yhä 
tehokkaammat mielikuvat seuraavat toinen toistaan. 

Mik ’ äänten myrsky! Miksi riemu julki 
mies mieheltä nyt raikuu rajaton? 

Se täyttää vuoret , vainiot ja loukot , 
se kasvaa , paisuu , nielee sotajoukot 
ja vyöryn lailla rientää laaksohon . 

(J. L,. Runeberg, Döbeln Juuttaalla) 

Näin näkymättömiä — tunsin tapahtumattomia — näin vuossadat — aavistin 
sukupolvet — tunsin iäisyyden silmänräpäykseen sulavan. 

(Johannes Linnankoski, Nuoruudelle) 

li. Sidesanojen pois jättö 
(asyndeton) lauseiden tai sanojen 
välistä sellaisissa tapauk- 
sissa, joissa tavaili-* 
nen kielenkäyttö nii- 
tä vaatii, antaa taide- 
keinona esitykselle 
enemmän pontta ja 
elävyyttä. 


On tilaa taiv akalla. 

On äärtä yllä, alla. 

TuuV viuhuu siivissäni mun 
ja aurinko on mun. 

Ei viha, ystävyys 

mun luokseni voi kantaa , 

ei talvi, kesä, syys 

voi mitään mulle antaa; 

mun on vain totuus ylhäinen, 

jääkylmä, ikuinen. 

(Aaro Hellaakoski, Haukka) 

(Normaalityylin mukaisesti: yllä 
ja alla; viha eikä ystävyys; kantaa 
eikä talvi; kesä tai syys, jääkylmä 
ja ikuinen.) 


» Jo näkyy kuohu uudesta korvasta .» 


Jo näkyy kuohu uudesta korvasta, aallot hyppiä puikkelehtavat. Kohinaa 
kuuluu, kuuluu pauhua jäljestä ja edestä. Vene rientää, yltyy menossaan. — — — 
Siellä se jo kiitää, — käänteleikse — sujahtelee — ruskaa. — Vettä roiskuu. — 
Pauhaavat jymisten kuohuvat kivien kihot... Laskeupi pauhun ääni, piene- 
nevät aallot. (Teuvo Pakkala, Oulua soutamassa) 

(Huomaa, miten siteettömyys lisää tehoa juuri tällaisessa vauhdin 
kuvauksessa.) 


12. Monisiteisyys (polysyndeton) eli sidesanojen tavallista run- 
saampi käyttö on taidekeino, joka tekee esityksen rau- 
halliseksi ja maalailevaksi. 

Hän karhun kerällä painia löi 
ja suden kanssa hän kilpaa juoksi, 
ja jos joskus hän metsästä ikävöi, 
hän samosi meren luoksi 
ja rannan paadella istuen 
hän katseli nousua laineiden 
ja syvyyttä meren vihreän 
ja hän tunsi ihanan ikävän 
ja hän tunsi sen syvällä povessaan, 
ett * oli hän poika kuninkaan. 

(V. A. Koskenniemi, Nuori Pan) 

Silloin vasta tuntui oikein siltä , kuin olisivat mieron tahrat peseytyneet koko - 
naan pois sekä ruumiista että sielusta. Ja raukean suloisiin unelmiin vaipu- 
neena istuin minä syntymäsaunani nurkkahirren nenässä ja annoin kesäöisen 
ilman hengen itseäni jäähdytellen hyväillä ja tuudittaa mieltäni aatteettomasti 
harhaileviin, unelmiin, edessäni pelto ja niitty ja tyyni järvi ja sen takainen 
hiljainen ranta . (Juhani Aho, Kotoinen kylyni) 

13. Sananheitto (ellipsi) merkitsee yhden tai useamman sanan 
taikka virkkeeseen kuuluvan kokonaisen lauseenkin esittä- 
mättä jättämistä, jos ajatus muutoinkin 
selviää. Näin pääsevät tärkeimmät sanat paremmin esille. 

Soliseva vesi. Kaislain kahinaa. 

Nyt hän nousee. Vaahto. Ranta. Ilta. 

Pisaroissa hiukset kimmeltävät. 

Märkä. Onnellinen. Silmin uneksivin 
katselee. Ja hämmästyen näkee 
lanteittensa kaaren. Jalat. Varpaat. 

Käsin koskettelee toista kättä. 

Hoikat sormet. Kämmen. Kynnet. Ranteet. 

(P. Mustapää, Afrodite syntyy vaahdosta) 

Äkkiä kuului kirkosta ääntä. Koputusta. 

Mitä kummaa ! Vainajatko kirkonpermannon alla . . . ? 

Taasen koputusta. Ja taasen. 

niu * (Maila Talvio, Nuorille) 

Kuten näemme, lausemuotoja eli kielikuvioita on paljon, niin, 
niitä on useampiakin kuin edellä luettelemamme. Siitä, mikä mer- 
kitys ja arvo on annettava tällaisille lausemuodoille, kaunokirjailijat 
eivät aina ole olleet yhtä mieltä. Naturalistit aikanaan vastustivat 
tällaista tyyliteltyä kielenkäyttöä, koska heidän mielestään kauno- 
kirjallisen kielen tuli olla luonnollista', olla tavallista normaali- 
proosaa, nimenomaan sitä, jota tiede käytti. Tosiasiassa juuri 
lausemuodot, kuten muutkin tyylikeinot, tekevät kaunokirjalli- 
suuden siksi, mitä se on, sanan taiteeksi. Etevän kaunokirjailijan 
kieli on rikasta, rikasta ei vain sanoista, vaan myös tyylikeinoista, 
joiden avulla hänen kielensä juuri tulee eläväksi, ilmeikkääksi ja 
havainnolliseksi. 


KIELIKUVAT 

Taidetta harjoittaessaan kaunokirjailija luo kuvia sanoillaan, 
kuten taidemaalari väreillään. Sanan taiteilija luo kielikuvia, puhuu 
kuvakieltä, käyttää vertauksia, esittää elottoman elollisena jne. 

Kielikuvalla tarkoitetaan sellaista esitystapaa» että 
käsitettä valaistaan toisen käsitteen avulla. Kielikuvat 
vetoavat mielikuvitukseen ja tekevät kerronnan havain- 
nollisemmaksi ja elävämmäksi. 

Kullakin kaunokirjailijalla, etenkin lyyrikolla, on oma kuvakie- 
lensä. Sen selvittäminen voi avata tietä ja aukaista näköalaa hänen 
sieluunsa. 

Tällaisia kielikuvia ovat mm. seuraavat: 

1. Henkilöinä eli sielutus (personifikatio) tarkoittaa 
elottoman esittämistä elollisena tai elol- 
lisen luonnon esittämistä ihmisen lailla ajat- 
televana, tuntevana tai toimivana. Se on varsin 
tavallinen kaunokirjallisuuden tyylikeino. Sitä suosii suuresti mm. 
kansanrunoutemme. 

Astuessansa ahoa, 
saloviertä vierressänsä 
kuuli koivun itkeväksi, 
puun visan vetistäväksi. 

(Kalevala 44: 77 — 80, 99—102) 

Tie ei juuri kuolematakaan huuda reen jalaksen alla, vaikka surullisesti 
ja toivottomasti se valittelee. 

(Juliani Aho, Rautatie) 

2. Vertaus asettaa kuvattavan ilmiön rinnalle 
jonkin toisen, jossakin suhteessa samankal- 
taisen ilmiön. Sen yhdistää kuvattavaan ilmiöön tavallisesti 
sana kuin tai niinkuin. 

Vertauksen tehtävänä on havainnollistaa kuvausta tai tehostaa 
tunnelmaa. 

Kuin morsian kauniina seisovi luonto 

iltana helluntain. 

Kuin onnelan kaukainen maa tuo ihana 
kimmeltää kunnas. 

(Aleksis Kivi, Keinu) 

Keskitalo pelasti pulasta . 

» Kylläpä se Manta nyt on korea — niinkuin Sahan kuningatar kunnias- 
saan /» hikkasi hän kepeän leikkivästi raamatullisen vertauksen . 

(Johannes Linnankoski, Pakolaiset) 


» Typeryyttä , tyhjä, itken, 
vajauttani valitan, 
kun olen osaton, raukka, 
tuiki, vaivainen, varaton .» 

3- Lyhennetty vertaus eli sijaiskuva (metafora) on tavalli- 
sesti vertauksesta muodostunut kielikuva. 
Sanonta »lähde on kuin silmä» sisältää vertauksen, »lähteen silmä» 
on lyhennetty vertaus. Samoin »Maija ja Matti purjehtivat nyt 
avioliiton turvalliseen satamaan» sisältää lyhennetyn vertauksen, 
jonka takaa kangastaa vertaus: Maija ja Matti solmivat nyt avio- 
liiton, joka on samaa kuin merenkävijälle turvallinen satama. — 
Lyhennetyssä vertauksessa voi jopa kuva tulla koko- 
naan kuvattavan, asiallisen sanottavan, tilalle, 
kuten esim. sanat »kivinen kenkä» seuraavissa Kalevalan säkeissä 

(3: 337-340): 

Jaksoitteli jalkoansa: toki toistakin yritti: 

eipä jaksa jalka nousta ; siin * oli kivinen kenkä. 


Väinämöinen oli laulanut Joukahaisen »kankahasen kainaloista» ja 
kuri Joukahainen yritti irroitella jalkaansa, se oli raskas kuin kivi- 
nen kenkä. 

— Lyhennetyn vertauksen — kuten muuten kielikuvien yleen- 
säkin — tehtävänä on tavallisesti aineellisin 
kuvin havainnollistaa henkinen asia. Ilon aalto 
on esim. sellainen lyhennetty vertaus, jossa ilon läikehtimistä ihmis- 
rinnassa havainnollistetaan viittaamalla läikehtivään veden pintaan, 
aaltoon. Elon rautakoura on samanlainen kielikuva: elämän anka- 
ruutta havainnollistaa sana rautakoura. 

Lyhennetty vertaus on hyvin tavallinen kuvailmaisu: 

Surun portti on avoinna aina , 

ovi onneen vain kiitävän kerran . 

(Kaarlo Sarkia, Luovutus) 

Käsissä Klaus Flemingin 

oV ohjat maamme armaan. 

(Kaarlo Kramsu, Ilkka) 

Tunteiden tukkeutuneet väylät aukeilevat uudelleen. 

(Aho, Yksin) 

Edellä mainituissa esimerkeissä on kuvana käytetty nimi- 
sanaa, mutta sellaisen tehtävän voi suorittaa myös teon- 
sana. Siten sana solmia merkitsee kahden langan tms. yhdistä- 
mistä solmun avulla. Kun siis puhumme avioliiton solmimisesta, 
emme käytä sanaa solmia sen varsinaisessa merkityksessä, vaan 
kuvaannollisessa, lyhennettynä vertauksena. Sana käsittää on aluksi 



127 


merkinnyt käsin tarttumista, joten se nykymerkityksessään on 
kielikuva, kuten myös ajaa asiaa (vrt. ajaa hevosta) jne. Olemme 
niin tottuneet tällaiseen kuvakieleen, ettemme sitä aina huomaa- 
kaan, ja siksi nimitämme tällaisia lyhennettyjä vertauksia — mihin 
sanaluokkaan ne sitten kuulunevatkin — kalvenneiksi metaforiksi. 
Sellaisia ovat edellisten lisäksi seuraavat esimerkit, joissa kuvana 
on käytetty jotakin ihmisruumiin osaa: uunin otsa, sillan korva > 
tien poski, puuron silmä, niemen nenä, illan suu, ajan hammas, 
pullon kaula, maan sydän,' metsän kohtu, järven selkä. Kauno- 
kirjailijalla voi olla kyky kielen mestarina puhaltaa tällaisiin kal- 
venneisiin kuviin uutta henkeä. 

4. Nimityksen vaihdos ( metonymia) syntyy siten, että 
sen käsitteen tilalle, josta on puhe, asetetaan 
toinen sen läheinen käsite. Näin voidaan asettaa 
syyn tilalle seuraus, teon tilalle sen väline, aineen tilalle siitä val- 
mistettu esine, kansan tilalle maa jne. taikka päinvastoin (seurauksen 
tilalle syy jne.). Siten Kalevalan säkeissä (44: 179—180) 

Tuoss ’ on koppa kanteletta , emäpuu iki-iloa, 

iki-ilo tarkoittaa kanteletta, jonka soitto tekee kuulijan iki-iloiseksi, 
joten tässä syyn (kanteleen) tilalle on ^asetettu seuraus (iki-ilo). 
Säkeissä, samoin kalevalaisissa (41: 27—30), 

Helähteli hauin hammas , ulvosi upehen jouhet , 
kalan pursto purkaeli, jouhet ratsun raikkahuivat 

mainitaan ne ainekset, joista kalanluinen kannel on valmistettu, 
mutta tarkoitetaan silti itse kannelta m Edelleen, kun säkeissä 

Kuuli koirat haukkuvaksi, Lapin naiset nauravaksi, 

Lapin lapset itkeväksi, muun Lapin murajavaksi 

(Kalevala 13: 171 — 174) 


sanotaan, että muu Lappi, siis Lapin maa , murajaa, niin silti tar- 
koitetaan Lapin kansaa . Ja kun Nummisuutarien Esko epäonnis- 
tuneella kosiomatkallaan häähuoneeseen tullessaan lausuu: 

Iloitse, sinä häähuone, 


niin hän ei tietysti tarkoita paikkaa, häähuonetta, vaan siinä olevia 
ihmisiä, hääväkeä. 

5. Merkityksen laajennus tai supistus (synekdoke) tarkoittaa 
sitä, että sanalle annetaan tavallisuudesta 
poikkeava, joko suppeampi tai — tavallisesti 
— laajempi merkitys. Siten osalla tarkoitetaankin koko- 
naista, yksilöllä ryhmää, yksiköllä monikkoa jne. tai päinvastoin. 
Niin esim. lauseessa »sadat purjeet kiitivät pitkin meren pintaa» 
sana purjeet (osa) tarkoittaa purjelaivaa (kokonaista) ja säkeissä 

Suomalainen yksin kesti yksin miekallansa esti 

ruton , näljän aikana, vihollisen maastansa 

(Oksanen, Suomen valta) 

sana suomalainen tarkoittaa kaikkia suomalaisia, koko Suomen 
kansaa, ja sana vihollinen koko vihollisarmeijoja. 

6. Vertauskuva (symboli) tarkoittaa kuvaa, joka 
havainnollistaa kaunokirjailijan ajatuksen 
tai aatteen. Vertauskuva ei siten merkitse samaa kuin edellä 
esittelemämme vertaus, jossa kuvattavan ilmiön rinnalle 
asetetaan toinen, jossakin suhteessa samankaltainen ilmiö, sillä 
vertauskuvassa ajatus tai aate ilmaistaan 
siten, että sen tilalle asetetaan havainnol- 
linen kuva, joka ilmentää kirjailijaa elähdyttävän tunnelman. 

Symboleista, vertauskuvista eli tunnusmerkeistä, voimme puhua muussakin 
yhteydessä kuin kaunokirjallisuutta selvitellessämme. Jo pakanallisissa sala- 
menoissa käytettiin symboleina tiettyjä sanoja tai kaavoja, joista salamenoihin 
vihityt toisensa tunsivat. Ja jo kristillisen kirkon alkuaikoina hyvä paimen 
oli Kristuksen ja karitsa hänen uhrikuolemansa sekä palmu marttyyrien 
voiton symboli. Ristiä, ankkuria ja sydäntä on käytetty uskon, toivon ja 
rakkauden tunnuksina. Keskiajalla suosittiin eläinaiheisia symboleja. Leijona 
•esim. oli voiman, kotka kuninkuuden ja koira uskollisuuden tunnuskuva. — 
Kuvataiteissa on vanhoista ajoista sen itse luomilla tai elämästä otetuilla 
symboleilla ollut huomattava merkitys. 

Kaunokirjallisuudelle on symbolien eli vertauskuvien käyttö 
luonteenomaista. Kun kaunokirjailija sanoin esittää kokemansa 
elämyksen, hän esittää sen kuvin, omin tuorein kuvin; jotka ovat 
omiaan, mikäli kaunokirjailija on tehtävänsä tasalla, välittämään 
lukijaan hänen oman elämyksensä. Siten Uuno Kailaan runossa 
»Pallokentällä» rampa poika — joka kentän laidalla katselee pallo- 
leikissä temmeltäviä tovereitaan, joiden joukkoon hän on kykene- 
mätön liittymään — symbolisoi, esittää vertauskuvana, runoilijaa 
itseään, hänen erilaisuuden ja avuttomuuden tunnettaan. Näin 
runolla on kahdenlainen merkitys: sinänsä, taideluomana, se On elävä 



129 


ja vaikuttava, mutta lisäksi se ilmentää runoilijan omaa sielun 
rakennetta ja asennetta. — Toisena esimerkkinä esitämme tässä 
O. Mannisen runon 


Joutsenlaulua. 


Ui merta ne unten 
päin utuista rantaa. 
Niif aallot ne kantaa 
kuin kuultoa lunten. 


Pois , pois yli aavain 
on polttava kaipuu. 

Mut vain se ken vaipuu , 
se sävelet saa vain. 


Mi helinä ikään 
yV ulapan hiipi? — 

Vain uupunut siipi, 
vain mennyt ei-mikään. 

Runo ei ole helppotajuinen, mutta sen heti ymmärrämme, että 
se ei ole luonnontieteellinen, realistinen kuvaus elävän luonnon 
joutsenista, jotka uisivat »merta unten» ja joista »vain se ken vaipuu, 
se sävelet saa vain». Niinpä runo symbolisoikin runoilijan omia 
»salattujen maailmojen aavisteluja». 

Samalla tavoin, symbolistisesti, on käsitettävä kantele Juhani 
Ahon lastussa 


Alakuloisuuden ylistys. 

Kaukana täältä, yksinäisen metsäjärven rannalla, niemen nenässä, missä 
on pienoinen mökki, puoleksi hankien peitossa — siellä tahtoisin minä olla. 

En ketään kutsuisi luokseni, jotka minua häiriten menneistä ajoista muis- 
tuttaisivat. Vaan olisi minulla ainoana ystävänä vaskikielinen kantele, jota uunin 
pankolla pehmosessa lämpimässä soittelisin, ja katseleisin, kuinka kuutamon 
kuva siirtyisi siltapalkista toiseen. 

j 

Tietämättä sitä, osasiko Juhani Aho lainkaan soittaa kanteletta, 
voimme olla varmoja siitä, että hän »pienoisessa mökissään» ajatteli 
soitella vain 'runon kannelta', toisin sanoen sanan taiteen keinoin 
tulkita tunteitaan. Eikäpä tuo »pienoinen mökkikään» ole muuta 
kuin runollinen symboli, vertauskuva, joka tulkitsee yksinäisyyden 
nautintoa ja »alakuloisuuden ylistystä». 

Mutta näin tulemme toteamaan sen, että taiteellinen luomistyö 
yleensä symbolisoi eli esittää vertauskuvina taiteilijan elämyksiä, 
sen, että kaunokirjailija esittää symbolien avulla ja symboleina 
sen, mitä hänellä on sanottavaa, sen, mitä hän on nähnyt ja kokenut 
ja mitä hän tuntee ja ajattelee. »Taideteoksessa on aina vertaus- 
kuvallinen symbolinen merkitys, jos se on todellista taidetta». 

7. Vertauskuvallinen kertomus (allegoria) on. jatkujva 
kju vaannolli nen esitys, jossa kukin kuva tar- 
koittaa aina muuta kuin mitä sanat ja lau- 
seet merkitsevät. Se on siten lähellä sitä symboliikkaa, 
vertauskuvallisuutta, josta juuri puhuimme. Se on symbolisen esi- 
tyksen alalaji, jossa symboliikka on kehitetty huippuunsa, niin että 
kaikella, mitä kuvataan, tarkoitetaan muuta kuin mitä sanotaan. 

Historiasta tuntemamme vertauskuvallinen kertomus on »Her- 
kules tienhaarassa», missä hyve ja himo esiintyvät puhuvina hen- 
kilöinä. Kuuluisa allegorinen teos on John Bunyanin »Kristityn 
vaellus», joka ulkonaisesti on matkakuvaus, mutta itse asiassa koko 
ajan kuvailee uskovaisen elämyksiä, kokemuksia ja vaikeuksia. 
Kuten näissä tapauksissa, siten yleensäkin allegoriaa käytetään 
enemmän opettaviin kuin taiteellisiin tarkoituksiin. 

Tunnetuin suomalainen allegorinen runoelma on Paavo Cajanderin 
»Vapautettu kuningatar». Se kertoo linnan tornissa vankina ole- 
vasta kuningataresta, joka uljaan urhon vapauttamana pääsee 
riemuitsevan kansansa luo, mutta itse asiassa runo puhuukin siitä, 
miten suomen kieli ja suomalainen mieli vapautuvat vuosisataisista 
kahleistaan. 

Kertauskysymyksiä. 

91. Mitä tarkoitetaan lausemuodolla? 

92. Milloin kysymys, huudahdus tai puhuttelu on taidekeino, ns. lausemuoto? 

93. Miten taidekeinona vaikuttaa sidesanojen poisjättö, miten monisiteisyys? 

94. Mitä tarkoittaa vastakohta-asettelu (antiteesi)? 

95. Mitä muita lausemuoto ja edellä on mainittu? 

96. Mitä tarkoitetaan kielikuvilla? 

97. Mitä merkitsee henkilöinti eli sielutus (personifikatio)? 

98. Mikä on vertauksen ja lyhennetyn vertauksen (metaforan) ero? 

99. Mitä merkitsee nimityksen vaihdos (metonymia)? s 

100. Mikä on vertauskuvan (symbolin) ja vertauskuvallisen kertomuksen 
(allegorian) ero? 

Tehtäviä. 

Etsi 

34. esimerkkejä epätavallisesta sanajärjestyksestä runonäytteistä sivuilta 28, 
31, 59, 68, 93, 95, 96, 122, 125 ja 126, 

35. esimerkkejä henkilöinnistä sivuilta 9, 28, 33, 44, 95, 123 ja 125, 

36. vertauksia sivuilta 41, 59, 60, 68, 95, 97, 110, 119 ja 138 sekä 

37. lyhennettyjä vertauksia sivuilta 10, 68, 69, 93, 95, 119, 124 ja 138 . 

Kirj allisuutta. 

Unto Kupiainen, * Lyhyt runousoppi (72—80 s.). 

Rafaee Koskimies, * Yleinen runousoppi (102 — m s.). 

— » — , * Sanan ja runon taide (44—33 s.). 

RYTMI 

»laulajan laulussaan» Eino Leino lausuu: 


Mitä teen minä sille, jos maailma 
vain mulle se virsinä helkkää, 
jos rytmejä on ilot ihmisten 
ja surut on sointua pelkkää . 

Mitä Leino tarkoittaa kahdella viime säkeellä ja mitä nimen- 
omaan niiden sanoilla rytmi ja sointu? 

Kysymykseen saamme vastauksen saman runon eräistä muista 
säkeistä: 

En, enhän muuta ma tahdokaan 
kuin laulaa, laulaa, niin, laulaa, 
kun laulut mun helkkyvi rinnassain 
ja pyrkivät pitkin kaulaa. 

Ja minkä mä taidan, jos elämä tää 
vain mulle on suuri runo, 
mihin sain minä Luojalta langat vaan 
ja Luojalta käskyn: puno. 

Rytmi eli poljento ja sointu kuuluvat siis lauluun, runoon, luon- 
nehtivat sitä, ovat sen välttämättömiä piirteitä. Runo, jolta niitä 
puuttuu, ei ole runo. 

Rytmi on, kuvakielin sanaa selittääksemme, aaltolii- 
kettä, kuin meren ulapan nousua ja laskua. 

Tuollaista nousua ja laskua, poljentoa, me 
tapaamme kaikkialla kaunokirjallisuuden 
ulkopuolellakin. Sydämemme lyö jatkuvasti, jatkuvasti, 
joskus hitain tahdein, joskus kiihkeästi; hengityksemme mukaisesti 
rintamme nousee ja laskee milloin rauhallisesti, milloin voimak- 
kaasti; ja kulkiessamme jalka samoin nousee, väliin keveästi kuin 
leikiten, väliin taas raskaasti, väliin harvaan, väliin nopeasti, mieli- 
alojemme, voimiemme ja kuljettavamme tien mukaisesti. Yötä 
seuraa päivä, päivää yö, vuodenajat vaihtelevat iästä ikään, ja 
valtameren rinta nousee tai laskee alituiseen luoteen ja vuoksen 
vuorotellessa. 

Ihmisen töissä ja toiminnoissa me myös tapaamme monilla aloilla 
tuota samaa poljentoa, rytmiä: rakennustaiteessa, taideveistoksissa 
ja -tauluissa, tansseissa ja sävelmissä. Arkiseen työhömmekin 
voimme luoda rytmiä sitä helpottamaan ja sen tuloksia kartutta- 
maan. Kun työhömme tulee rytmiä, se keventyy, jos ei suorastaan 

jo suju kuin leikiten. Ja jos puheeseemme, jonka pidämme, saamme 
rytmiä, saamme nousua, kohokohtia, ja niiden väliin laskua, niin 
puheemme viehättää kuulijaa, mutta jos siltä puuttuu tuollainen 
poljento, se maistuu puulle, se ei kykene herättämään kylliksi 
mielenkiintoa, sillä se on kuivan yksitoikkoista pitkän köyden 
suoltamista. 

Jos näin on tavallisen puheen laita, vielä enemmän 
kaunokirjallisuus vaatii rytmiä, jotta se 
voisi tuottaa lukijalleen esteettistä nau- 
tintoa. Siinä tulee olla rytmiä, mutta kuten aika aamusta 
iltaan tai matka aallon harjalta toiselle ei ole aina yhtä pitkä, 
siten ei kaunokirjallisessa rytmissäkään nousujen välillä tarvitse 
olla yhtä pitkä matka. Tämä koskee erityisesti proosaa, suora- 
sanaista kirjallisuutta. Siten lauseessa 

Ja se tuli niin yhtäkkiä ja aukeni suurena ja mahtavana 

(Juliani Aho, Papin tytär) 

eivät nousut, painokkaat sanat yhtäkkiä, suurena ja mahtavana, 
kuten eivät niiden painokkaat tavutkaan yht-, äk -, suu- ja mah- 
oin yhtä pitkien välimatkojen päässä toisistaan. Sama on laita 
seuraavassa: 

Niin sitä nyt lähdettiin matkalle. Milloin ollaan perillä, milloin 
taaskin kotona ja minkälaisten vaiheiden perästä? Ei sitä 
vielä tie d ä. Tyh jänpäiväistä olisi ruveta sitä ajattelemaan. 

(Teuvo Pakkala, Oulua soutamassa) 

Proosan rytmi riippuu lauseiden raken- 
teesta ja niiden painokkaimmista sanoista, 
ajatuksen tai tunteen kannalta tärkeistä. 
Painottomimpia ovat yleensä asemosanat (pronominit), side- 
sanat (konjunktiot), olla-sana sekä yleensä yksitavuiset sanat, 
painokkaimpia painokkaiden sanojen pitkät alkutavut. Jos edessä 
on useita painottomia sanoja tai tavuja, se seikka lisää seuraavan 
painokkaan tavun painoa. 

Painokkuutta kaunokirjailija vöi lisätä 
myös sanan epätava 11 ista muotoa käyttä- 
mällä, esim. vapaa kuin t a i v a h a n lintu, tai muutta- 
malla sanojen tavanmukaista järjestystä: 

Kului päiviä taasen, tuli toisen kesän, leikkuuaika, ja huhdassa 
kiikkuili l a iho lo istoisa ja uhkea , jonka vertaista tuskin oli nähty. 

(Aleksis Kivi, Seitsemän veljestä) 

Tällaiset virkkeet alkavat jo rytmiltään ja rakenteeltaan olla 
runollista proosaa, ja suorastaan runomittaisia virkkeiden loppuja 
Kivellä on paljonkin: 

. . . jyskähti mökki ja kiljahti mökissä muija, 

. . .ja koillisesta nousi auringon hohtava viilu, 
yön pimeydessä kuin hehkuva hiili, 
f>j . seisten reunalla kiiltävän pilven, 

siis kolmitavuinen ja kaksitavuinen sana, daktyyli ja trokee (niistä 
tarkemmin 135. silla), virkkeissä viimeisinä. Kuitenkaan Kiven 
virkkeet eivät kokonaan ole runomittaisia, silloinhan ne eivät olisi- 
kaan hyvää proosaa, sillä, kuten aiemmin olemme todenneet, proo- 
salla on oma kielensä, runoilla omansa. 

Runon rytmi on säännöllisempi kuin proo- 
san. Tarkastakaamme esim. edellä (68. s.) esitettyä Kaarlo Kram- 
sun runoa »Onneton». Siinä on kolme säkeistöä, kussakin neljä säettä. 
Huomaamme helposti, että kukin säe on oma 'aaltonsa’ ja kullakin 
niistä oma 'harjansa’, jos ei vierekkäin useampiakin. Mutta huo- 
maamillepa lisäksi myös, että kunkin säkeistön kaksi ensimmäistä 
ja kaksi viimeistä säettä muodostavat keskenään ajatuksen ja 
tunnelman kannalta yhtenäisen säeparin ja että näiden säeparien 
kesken taas ilmenee selvää tunnelman aaltoilua. Runon ensim- 
mäinen säepari siten luo jo kohta voimakkaan synkän tunnelman, 
mutta vielä voimakkaampi synkkyydessään on seuraava säepari, 
jonka toivoton tunnelma huipentuu sanoihin: 

mut tähteä yhtään ei eloni tiellä. 

Toisen säkeistön ensimmäinen säepari on kuin valon pilkahdus 
pimeässä yössä. Se valo on kuitenkin vain virvatulta: toinen säkeistö 
päättyy yhtä synkästi kuin ensimmäinen: 

mä viettänyt ain ’ olen tähdetönt * yötä. 

Valoton elämä on silti säästänyt vielä hivenen toivoa, josta todistaa 
viimeisen säkeistön alku: 

Oi, yöhöni, Luoja, yks’ tähtönen luo 
■ja loistaa sen mieleeni kurjahan suo . 

Jos se toteutuisi, onneton kuolisi onnellisena. Siihen ajatukseen 
päättyy runo. 

Näin 'aaltoilevat' runon eri säkeet ja säeparit, aikaan saaden 
runoon vaihtelua, rytmiä, nousua ja laskua. 



134 


RUNOMITTA 

Se rytmi, josta juuri olemme edellä puhuneet, aiheutuu siis siitä, 
että sanoilla on erilainen tärkeysaste ja merkitys ihmisen ajatusten 
ja tunnelmien tulkitsijoina. Mutta sanoilla voi runoudessa olla 
toisenkinlainen rytmi, samanlainen kuin marssi- ja tanssisävelmien 
tahtirytmi. Tällaista runouden rytmiä sanotaan runomitaksi . 

Runomitta merkitsee painokkaiden ja painottomien 
tai pitkien ja lyhyiden tavujen, so. nousujen ja las- 
kujen, säännöllistä, sanojen merkityksestä, riippuma- 
tonta vaihtelua. 


Nykyaikaisen suomalaisen lyriikan runomitta. 

Nykyaikaisen lyriikkamme runomitta perustuu yleensä 
sanan eri tavujen erilaiseen painoon, ns. sanapainoon, 
Sanapaino tarkoittaa sitä erilaista äänen voimakkuutta, 
jolla sanojen eri tavut lausutaan. 

Vahva eli pääpaino (merkkinä ') on aina kielemme sanojen ensimmäisellä 
tavulla. Neli- tai useampitavuisissa sanoissa on lisäksi ns. keskivahva eli 
sivupaino (merkkinä ') kolmannella tai — joskus — neljännellä tavulla ja 
sen jälkeen joka toisella. Sanan viimeinen tavu on kuitenkin aina heikko- 
painoinen eli ns. painoton, kuten aina myös sanan toinen tavu. Esim.: A'ina 
va'in ja 7 taitavasti, hiljaa ja' voimallisesti. 

Tällaista painoa nimitämme kieliopilliseksi painoksi. Siihen siis perustuu 
nykyaikainen runomittamme. Sitä painoa taas, jonka lauseen jokin tai jotkin 
sanat saavat tärkeysasteensa ja merkityksensä perusteella, sanomme loogilli- 
seksi eli ajatuspainoksi. Tähän painoon perustuu osaltaan se rytmi, jota 
edellisessä luvussa selvittelimme. Esim. Minkä nuorena oppii, sen vanhana 
taitaa. 

Runomitan muodostavat runojalat eli runopolvet. 

Runojalka eli runopolvi on sellaisten tavujen yhtymä, 
joista vain yksi on painokas. Kussakin täy- 
dellisessä runojalassa on lisäksi yksi, kaksi 
tai kolme painotonta tavua. 

Painokas tavu voi olla joko runojalan 
alussa tai lopussa. Edellisessä tapauksessa sanomme 
runojalkaa laskevaksi , jälkimmäisessä nousevaksi . Havainnollis- 
taaksemme sanomaamme esitämme seuraavat V. A. Koskenniemen 

eri runoista otetut säkeet erilaisine nousuineen ja laskuineen siten, 
että nousussa olevat tavut ovat painettuina puolilihavin kirjasimin 
ja runojalat erotettuina toisistaan pystyviivoilla: 

j. Linnut | oksil\lansa | vaike\ nevat, 
päivä | vielä | hetken \ viipyy | poissa. 

e. Nää , oi mun | sieluni , | auringon | korkea | nousu, 
ylitse | kivisen | kaupungin | kattojen, | hatuin . 

3. Vain tuu\livii\rin, van\han tut\tavan 9 
näin y\hä pai\kallan\sa val\vovan . 

4. Sua näh\nyt en | ma, ma kuu\lin vain , 
sinä lin\gottu len\täjä toi\vahan al\la. 

Tavallisesti nousuja ei tehdä havaittaviksi näin puolilihavin 
kirjasimin — silloin nimittäin, kun ne tahdotaan osoittaa — vaan 
tavallinen nousun merkki on — ja laskun Näitä merkkejä käyt- 
täen voimme todeta, että yllä esitetyt runonäytteet 1, 2, 3 ja 4 sisäl- 
tävät neljä eri runojalkaa: 

Laskevat runojalat: 

1. trokee: — linnut | oksillansa | vaikenevat 

2. daktyyli: — — nää, oi mun | sieluni | auringon | jne. 

Nousevat runojalat : 

3. jambi : ^ — ; vain tuu|Hvii|rin van|han jne. 

4. anapesti: ^ ^ — ; Sinä lin|gottu len|täjä jne. 

Nämä ovat tavallisimmat runojalat. Niiden lisäksi meidän on 
syytä muistaa myös 

5. laskeva peoni: — ^ * ja 6. nouseva peoni: ^ ^ ^ — , 

joita silloin tällöin tapaa daktyylien tai anapestien rinnalla. 

Siten kansanlaulussa »Tuoli' on mun kultani» on runojalkana 
daktyyli, mutta sen tilalla on silloin tällöin laskeva peoni, minkä 
huomaa selvimmin laulua laulettaessa: 

5 . Tule, tule | kultani, \ tule kotipuoleen, 
taikka jo | vaivunkin | ikävään ja \ huoleen. 

Nouseva peoni taas esiintyy anapestin rinnalla esim. seuraavissa 
kansanlaulun säkeissä: 

6. Minä sei\soin kor\kealla vuo\rella 
viheriäi\sessä laak\sossa. 



Samassa runossa, jopa samassa säkeessä voi olla 
erilaisia runojalkoja, vaikka ei silti mielivaltaisesti. 
Siten 2. esimerkissä on daktyylien ohella myös trokeita, 5. esi- 
merkissä laskevia peoneja sekä 6. esimerkissä anapestien tilalla 
molempia muita nousevia runojalkoja, peoneja ja jambeja. 

Jos daktyylin tilalla on kaksitavuinen sana, jonka molemmat 
tavut ovat pitkiä, niin sen* nimi trokeen sijasta on spondee ja 

merkki . Tällaisia spondeita ovat edellä sanat puoleen ja 

huoleen. Spondee voikin usein varsin hyvin korvata daktyylin, 
kuten kaksi pitkää tavua käsittävä jambi anapestin, siten 6. esi- 
merkissä |-soin kor-|. 

Tavua sanotaan pitkäksi, jos siinä on pitkä ääntiö eli vokaali tai kaksois- 
ääntiö eli diftongi taikka se päättyy kerakkeeseen eli konsonanttiin, mutta 
lyhyeen ääntiöön päättyvää tavua sanotaan lyhyeksi. Siten autuudesta-sanan 
kolme ensimmäistä tavua ovat pitkiä, lopputavu lyhyt. 

Edelleen: runojalka saattaa 'katkaista' sanan 
ja sisältää tavuja kahdesta, jopa kolme s- 
takin eri sanasta: Sua näh|nyt en | ma, ma kuu|lin vain. 

Säkeen lopussa voi olla — ja on usein — vail- 
linainen runojalka: tai|vahan al|la. 

Joskus voi säkeen keskelläkin olla vaillinainen runojalka, olla 
nousussa oleva yksinäinen tavu, niin esim. seuraavissa V. A. Kos- 
kenniemen (pentametrisissä) säkeissä: 


Vuossadat \ nukkues\sain || tien yli | on tomun\neet 
onneloistapa | ei || kulkenut | ainuttakaan. 

Tällaista säettä lukiessamme pysähdymme sen keskellä. Näin 
syntyvää taukoa nimitetään tahtilevoksi (kesuuraksi) . Huomaa myös 
näiden säkeiden lopussa olevat vaillinaiset runojalat -neetja -kaan. 

Yksitavuiset sanat voivat esiintyä niin 
nousussa kuin laskussakin: nää, oi mun|; sua näh|nyt 
en | ma, ma kuu-|. 

Suomen kielessä on muuten vähän yksitavuisia sanoja, jollaisella 
mallikelpoisen jambisäkeen tulisi alkaa. Siksi useimmat runoili- 
jamme surutta käyttävät jambisäkeiden alussa kolmi- tai myös 
useampitavuisia sanoja, joiden ensimmäinen tavu on lyhyt, var- 
sinkin jos toinen tavu on pitkä: 


On maa, 

johon\ka un\ten jäl\jet ka\toaa. 
Lähem\mäs si\tä as\kelee\ni vie 
jokai\nen tie. 

(Saima Harmaja, On maa) 


Vaikka näin pääpainollinen ensimmäinen tavu onkin laskussa ja 
painoton toinen nousussa, se ei loukkaa korvaamme, kuten tapah- 
tuisi, jos ensimmäinen tavu olisi pitkä, toinen lyhyt. Hyvin siten 

sopivat jambisen säkeen alkuun sellaiset sanat kuin valoi|sa, ihai|- 

lemaan, rajoit|tamat|ta, mutta huonosti sellaiset kuin kierte|lee 

suortu| va, usko| matta. 

Runojaloista muodostuvat säkeet . Kussakin säkeessä on taval- 
lisesti 2—6 runojalkaa. Siten kaikissa kuudessa tämän luvun alussa 
olleessa runonäytteessä on kussakin kaksi säettä. 

Säe on muutamien läheisten runojalkojen muodostama 
yhtymä. 

On tapana kirjoittaa ja painaa kukin säe omalle rivilleen. 
Säkeistä muodostuu säkeistö . 


Kaksi tai useammat peräkkäiset ja myös sisällyksel- 
tään läheiset säkeet muodostavat säkeistön . 


Tavallisesti runon kaikissa säkeistöissä on 
yhtä monta säettä ja kussakin säkeessä yhtä 
monta runojalkaa kuin toisten* säkeistöjen 
vastaavissa kohdissa, mutta poikkeukseton sääntö se 
ei ole. 

Yleensä runoissa on useita säkeistöjä, mutta voipa joskus olla 
vain yksi ainoa: 

Oi, jos oisit, sydämeni, 
raitis kuni uusi oras, 
puhdas kuni kehdon lapsi, 
kirkas kuni lähteen silmä, 
niin jos oisit, sydämeni. 

(J. H. Erkko) 

Runon kieli nauttii eräitä 'runollisia 
vapauksia', kuten tähänastiset runonäytteetkin ovat osoit- 
taneet. Siten se suvaitsee sellaisia sanojen muotoja kuin ma, mä, 
mun, mua jne., sa, sä, sun, sua jne., tää, nää, öisin, pisit, olis, oisi, 
ois, mut, yks, kaks, viis, kuus. Hyvä runokieli silti välttää lyhen- 
nyksiä mahdollisimman paljoa eikä hyväksy mitä lyhennyksiä 
tahansa. 

Niistä runojaloista, joita edellä olemme selvitelleet, on aikojen kuluessa 
muodostunut varsin monenlaisia runomittakaavoja omine nimityksineen, 
mutta niistä emme tässä tahdo mainita muita kuin vain pentametrin ja heksa- 
metrin eli viisimitta- ja kuusimittasäkeet sekä viisipolvisen jambisäkeen. 

Heksametri oli antiikin kansojen eepillinen runomitta, esim., Homeroksen 
lauluissa esiintyvä, mutta myös nykyajan runoilijat sitä joskus käyttävät. 
Siihen sisältyy kuusi runojalkaa, joista daktyyleja on vähintään kaksi, enin- 
tään viisi, viimeisen runojalan ollessa aina spondee tai trokee. Viidennen 
runojalan tulee aina olla daktyyli, mutta sitä edeltävät runojalat voivat yhtä 
lukuunottamatta oUa spondeita. Nousussa olevan tavun tulee olla pitkä, 
laskussa mikäli mahdollista lyhyt. Näin saamme seuraavan heksametrin 
kaavan: 


Pentametri on oikeastaan vain sellainen vaillinainen heksametri, jonka 
kolmannessa ja kuudennessa runojalassa on vain nousussa oleva tavu. Penta- 
metrin kaava on seuraava: 


Pentametrin kolmannen ja neljännen runojalan välissä on siten tahtilepo. 

Pentametria käytetään vain heksametrin yhteydessä siten, että joka toi- 
sessa säkeessä on heksametri, joka toisessa pentametri, esim.: 

YhV iha\naisena | kuin sinut | kerran \ näin olet \ tuossa 

taian | luomana | taas, || kaunoi\nen salo\maa. 

(Cajander, Salomaa) 

Tällaista kaksoissäettä sanotaan elegiseksi. Elegisistä kaksoissäkeistä muo- 
dostettua runoa nimitetään elegiaksi. Elegia oh usein kaihomielinen runo; 
Sen mukaisesti sanotaan usein elegioiksi myös sellaisia kaihoisia, tunnekyl- 
läisiä runoja, joiden runomitta ei ole eleginen. — Kuten sanottu, V. A. Kos- 
kenniemi on julkaissut kokonaisen runokokoelman elegioja. 

Viisipolvista jambisäettä käyttää sonetti-m minen runomuoto. Sonetti 
käsittää neljä säkeistöä, joista kahdessa ensimmäisessä on neljä säettä ja 
seuraavissa kolme. Toisinaan sonetti käyttää jambien sijasta anapesteja. 
Esimerkkinä esitämme tässä Einari Vuorelan sonetin 


On tyyni \ vaikeneva illansuu. 

On tyyni, vaikeneva illansuu, 
ja neiti Varjo hiipii korven laitaan ; 
luo lukit surman-seittejänsä aitaan, 
mut ikävöinti kasvaa, kirkastuu . 

Pois häipyy mielestäni kaikki muu, 
jää katse tähystämään onnen-maitaan. 

Kuin valkoisehen, kylmään kuolinpaitaan 
maan puettaapi säteillänsä kuu. 

Kuin unennäkö metsä silmiin jää. 

Vain sydän sykkii, sykkii kuuluvasti , 
ja räystäs tippuu oudon suruisasti. 

On ihmeellinen yksinäisyys tää, — 
se koskee julmasti ja ihanasti. 

On autiutta äärettömiin asti. 

Olemme todenneet, että nykyaikainen runomitta perustuu tavu- 
jen erilaiseen painoon. Silti vasta sellaisia runojalkoja on pidettävä 
täysin mallikelpoisina, joiden nousussa olevat — ja siis painolliset — 
tavut ovat pitkiä ja laskussa olevat — siis painottomat — lyhyitä. 
Sellaisia trökeita ovat edellisissä runon näytteissä (ks. 135. s.) esim. 

trokeet päivä , vielä , poissa ja daktyylit sieluni, korkea , jambit 

(tuu)/mV(rin), (tu t)tavan ja anapestit sua näh( nyt), sinä lin(g ottu). 
Silti parhaatkin runoilijamme, sellaiset kuin V. A. Koskenniemi, 
jonka runoista juuri esittämämme esimerkit ovat, eivät läheskään aina 
noudata mainittua sääntöä, joka kielemme rakenteen vuoksi liiaksi 
kahlehtisikin runollista luomistyötä. Runon oma henkinen ryt- 
mikin sitä paitsi vaatii oman henkisen vapautensa. 

Antiikkinen heksametri taas, kuten jo totesimme, noudattaa painon ohella 
tarkemmin tavujen keston eli pituuden vaatimusta. Esim.: 


Pietari | riemas\tui, jopa | haastoi | näin sekä | lausui: 

)>Riksien | arvqi\nen, veli | veikkonen, | aamu on | moinen .» 

(J. E. Runeberg, Hirvenhiihtäjät, 

O. Mannisen suomennos) 

Muinaissuomalainen, kalevalainen runomitta 

puolestaan ottaa omalla tavallaan tarkoin huomioon 
tavun sekä painon että keston. 

Veli | kulta, \ veikkoseni, 
kaunis | kasvin\kumppa\lini; 
lähe nyt \ kanssa | laula\mahan 
saa ke\ ra sa\nele\mahan. 

(Kalevala i: n — 14) 

Näistä Kalevalan alkurunon säkeistä selviää, että 

1) kalevalaisen runon säe sisältää neljä trokeista jalkaa, 

2) ensimmäisessä runojalassa voi sekä nousussa että laskussa 
olla millainen tavu tahansa, laskussa jopa kaksi tai kolmekin tavua 
(veli, kaunis, lähe nyt), 

3) muissa runojaloissa ei nousussa saa olla lyhyttä pää- 

painollista eikä laskussa pitkää pääpainollista tavua (veikko |seni 
kasvin | kumppa | lini; sa | nele | mahan) , 1 

4) yksitavuinen sana ei esiinny säkeen lopussa ja 

5) pitkää ääntiötä eli vokaalia ei yleensä esiinny sanassa ensi 
tavua edempänä (ei laulamaan, vaan laulamahan, samoin muualla 
Kalevalassa ei käteen, vaan kätehen, ei laineeseen, vaan lainehesen, 
ei puheet, vaan puheet, silti poikkeuksellisesti esim. hajqovat). 

Voisi luulla, että kalevalainen runomitta, kouluja käymättömien kansan- 
laulajien runomitta, olisi helppo oppia, mutta itse asiassa se on varsin vaikea. 
Se on lisäksi runomitta, jota on mahdotonta sellaisenaan noudattaa Kalevalaa 
vieraille kielille käännettäessä. 

Tämä muinaissuomalainen runomittamme saa aikaan sen, että 
^Kalevalan ja muun vanhan kansanrunoutemme säkeet niitä lukies- 
samme vaikuttavat paljon vaihtelevammilta kuin jos ne noudat- 
taisivat nykyaikaisia runomitan sääntöjä. Silloin nuo säkeet vai- 
kuttaisivat varsin yksitoikkoisilta, nyt eivät. Kalevalan runojahan 
aikanaan runonlaulajat lauloivat trokeemitan tahdin mukai- 
sesti, mutta kun me nykyajan ihmiset luemme Kalevalaa,, 
emme painota sen tavuja tuon tahdin mukaisesti. Emme siten 
lausu laulajien tavoin esim. näin: saa kera sanelemahan, vaan 
näin: saa kejra sa|nelema|han. Lausumme siis tämän säkeen 
siten, kuin siinä olisikin aluksi kaksi jambia, sitten anapesti ja 
lopuksi vaillinainen, yksitavuinen jambi. Samalla tavoin luemme 

varsin vaihtelevin mitoin esim. seuraavat Kalevalan säkeet, joissa 
voimme huomata kuusi eri tapaa yhdistellä trokeita ja dak- 
tyyleja runon säkeiksi: 


Lyökämme käsi käteinen , 
sormet sormien lomahan 
lauloaksemme hyviä, 
parahia pannaksemme, 
noita saamia sanoja, 
virsiä virittämiä. 

Niit’ ennen isoni lauloi 
kirvesvartta Vuollessansa. 
Sampo ei puuttunut sanoja 
eikä Louhi luottehia. 




(Kalevala i: 21 — 24, 29 — 30> 37 — 3 8 ja 45 — 4 6 ) 


Sen, joka ei aiemmin ole tutustunut erilaisiin runomittoihin, voi olla aluksi 
vaikeata niitä huomata. Erityisen vaikeata se voi olla silloin, kun runoilija 
runoa sepitellessään on runsain määrin nauttinut 'runollista vapautta' runo- 
mittaan nähden. Eräs keino oppia erottamaan eri runomittoja on laulaen 
etsiä niitä sävelletyistä runoista. Silloin näet laulun tahtirytmi, jota voi vielä 
tehostaa tahtia lyöden joko kädellä tai jalkoterällä, helposti osoittaa runo- 
jalkojen nousut. 

Runon teho ja arvo ei lopullisesti riipu yksin runomitasta, — 
onhan olemassa ns. vapaamittaisiakin runoja. Se riippuu siitä, 
mitä runolla on sanottavaa ja miten se sen sanoo. Mutta silti 
sille, joka todella tahtoo ymmärtää runouden, lyriikan, kieltä, ,on 
tähdellistä tuntea edes runomittaopin ne pääsäännöt, joita edellä 
olemme selvitelleet, sillä »runomittaopin sääntöjen 
tunteminen on ensimmäisiä edellytyksiä 
pyrittäessä perehtymään lyriikkaan». 


SOINTUISUUS 

Kun kaunokirjailija sanan taiteilijana valitsee ne sanansa, joiden 
tehtäväni on olla hänen taiteellisten tarkoitusperiensä tulkkina, 
hän pyrkii sen tekemään silmällä pitäen sekä sitä, miten täsmälli- 
sesti sanat vastaavat tehtäväänsä, että myös sitä, miten ne sinänsä 
sointuvat, miten ne kykenevät luomaan tunnelmaa, aiheuttamaan 
esteettistä mielihyvää. 

Kielen taituri kykenee näin luomaan sanallista musiikkia. Tämä 
sanan musiikki syntyy monella eri tavalla. Tarkastelkaamme siinä 
mielessä Aleksis Kiven runoa 

Sydämeni laulu . 


Tuonen lehto , öinen lehto! 
SielV on hieno hietakehto, 
sinnepä lapseni saatan. 

SielV on lapsen lysti olla, 
Tuonen herran vainiolla 
kaitsea Tuonelan karjaa. 


SielV on lapsen lysti olla, 
illan tullen tuuditella 
helmassa Tuonelan immen. 

Onpa lapsen lysti olla, 
kultakehdoss’ heilahdella, 
kuullella kehrääjälintuu. 


Tuonen viita, rauhan viita! 
Kaukana on vaino, riita, 
kaukana kavala mailma. 


Tästä runosta on sanottu, että se on »puhtainta lyyrillistä musiik- 
kia, miltei kirjaimellisesti tarkoitettuna». Mikä sen »musiikin» saa 
aikaan? 

Kivi on runonsa eri säkeissä käyttänyt useita sanoja, joissa esiintyy 
pehmeä Z-äänne sekä tumma w-äänne ja näin luonut surunvienon, 
viihdyttävän tunnelman. Runon sointuisuutta tehostavat monien 
säkeiden samoin ääntein alkavat sanat, ns. alkusointu (hieno ~ 
hietakehto, sinnepä ~ saatan, lapsen ~ lysti, kaitsea^ karjaa jne.) 
ja samoin ääntein syntyvät ns. loppusoinnut (lehto ~ kehto, olla 
~ vainiolla, viita ~ riita) sekä vaillinaiset loppusoinnut, ns. 
puolisoinnut (olla ^ tuuditella, olla ~ kellahdella) . Runon kus- 
sakin säkeistössä on kahdessa ensimmäisessä säkeessä kummassakin 
neljä trokeeta, jotka keinahtelevat kuin rauhallinen kehto, kunnes 
kolmannessa säkeessä olevat kaksi daktyylia ja trokee tuovat tun- 
nelmaan rytmillistä vaihtelua. Ja lopuksi runon kaksi loppusäettä 
kalseampine &a-alkuisine sanoineen tuovat runon siihenastiseen 
idylliseen tunnelmaan raskaiden elämäntuntojen luoman, traagilli- 
suuteen vivahtavan lisäpiirteen: 

Kaukana on vaino, riita, 
kaukana kavala mailma. 


Näin näemme, että tässä runossa on käytetty monta erilaista 
sointuisuutta luovaa kaunokirjallista taidekeinoa. 


Äänteiden soinnillisuus. 

Edellä jo totesimme, että kielemme eri äänteillä on erilainen 
tunnearvo, erilainen soinnillinen vaikutus. Paitsi musiikkiin sanan 
taidetta verrataan myös maalaustaiteeseen, puhutaan näet ns. 

äännemaalailusta ja äännevärityksestä. Mainitsimme edellä /-ään- 
teiden pehmeyden. Siitä vielä esimerkki: 

Sisko hellä on veli velloaan muistanut. 

(Juhani Aho, Panu) 

Sellaiset äänteet kuin r ja s sen sijaan karskahtelevat kovempina: 

Kauko itki yhä, voimatta tuskansa tyrskintää hillitä, kynsin rintaansa raas- 
taen, hampaita yhteen kiristäen. 

(Juhani Aho, Vanha Kauko) 

Esityksensä elävöittämiseksi kaunokirjailijat voivat käyttää myös 
suorastaan luonnonääniä mukailevia sanoja. Sitä nimitetäänkin 
äänenmukailuksi. Sellaisia sanoja on kielessämme paljon: kukkua, 
kiekua, kaakattaa, loiskia, roiskia, räiskiä, ryskyä jne. Kun Kale- 
valan Ilmarinen souti, niin 

teljot rytkyi , laiat notkui , nenä joikui joutsenena, 

airot piukki pihlajaiset, perä kaarskui kaarnehena, 

airon pyörät pyinä vinkui f hangat hanhina havisi, 

terät teirinä kukerti, 

(Kalevala 39: 318 — 324) 

Tuttuja ja helposti havaittavia kaunokirjallisia taidekeinoja ovat 
alku- ja loppusoinnut. 

Alkusointu. 

Alkusointu merkitsee kahden tai useamman lähekkäin 
olevan sanan alkuäänteiden yhtäläisyyttä. 

Alkusointu on ikivanha eri kansojen runouden kaunistuskeino. 
Aivan erityisesti sitä on viljellyt vanha kansanrunou- 
temme, joka siltä on saanutkin runsaasti luontevaa laulavuutja: 

Mieleni minun tekevi, saa’ ani sanelemahan, 

aivoni ajattelevi sukuvirttä suoltamahan, 

lähteäni laulamahan, lajivirttä laulamahan. 

(Kalevala 1: i-^ö) 

Alkusointua suosii — vaikka säästeliäämmin kuin kansanrunous 
— myös nykyaikainen taiderunoutemme. Alkusoinnulliset 
sanat voivat esiintyä joko samassa tai läheisissä säkeissä: 

Pellavan kitkijä . 

Muien paloiksi pellava kasvaa, 
minä vaan sen kitken. 

Muien iloiksi iloan , 
mut itsekseni itken. 

Katselen päivän laskua, 
ja kaunis on pilven rusko. 

Ennen minä uskoin, mitä minä Uotin, 
nyt en enää usko. 

Pilvet on pilviä, vaikka ne kuinka 
kullassa ruskotelkoot. 

Toivot on turhia , vaikka ne kuinka 
onnea uskotelkoot. 

(Otto Manninen) 

Samoin esiintyy alkusointuj a proosakirjailijoiden 
tuotteissa. Varsinkin silloin niin on asian laita, kun ne tulkit- 
sevat lyyrillisiä tunnelmia: 

Minä olin siihen saakka vaeltanut vain parin uudenaikaisen kadun varsia 
ja silmineni sieluineni viehtynyt hetken hyörinään. 

Silloin, muutaman kadun kaarroksessa, minun eteeni .kohosi kappale mustaa 
muuria. 

Se kohosi kuin haamu haudastaan ja sen jättiläishartioista ja ajan arvista 
sen tummilla kulmilla minä ymmärsin, ettei se ollut eilispäivän lapsia eikä 
Provence' in miehen hentoisten kätten työtä. 

(Johannes Linnankoski, Rooman mies) 

Tavallisessa puheessammekin viljelemme toisinaan alku- 
sointuisia sanaliittoja: apposen alasti, huutavassa hukassa, kolin 
kolia, sepposen selällään, supisuomalainen, vihoviimeinen, ypö 
yksin jne. 

Alkusointu on kuitenkin varsinaisesti runou- 
delle sekä runolliselle ja juhlatyyliselle proo- 
salle kuuluva taide kein o, eikä sitä sovi niissäkään 
käyttää siinä määrin, että lukijan huomio siirtyy pääasiasta, esityk- 
sen, sisällöstä, yksinomaan tarkkailemaan esittäjän kykyä keksiä 
yhä uusia alkusointuj a. 


Toppusointu. 

Vielä enemmän kuin alkusointu loppusointu on varsinainen 
lyriikan taidekeino. 

Loppusointu tarkoittaa kahden tai useamman sanan 
lopputavujen äänteellistä yhtäläisyyttä. 

Loppusointu on keskiajalla Ranskassa kehittynyt taidekeino ja siten paljon 
myöhäsyntyisempi kuin alkusointu. Kalevalassa sitä tapaa vain satunnaisesti. 


Loppusointu alkaa sanan nousussa olevan 
tavun ensimmäisestä ääntiöstä, vokaalista. 
Sen edessä ehkä olevien kerakkeiden, konsonanttien, tulee olla 
erilaiset. Siten Sydämeni laulussa (ks. 142. s.) ovat virheettömiä 
loppusointuja lehto ~ kehto ja viita ~ riita. Jos loppusointu alkaa 
ääntiöalkuisesta tavusta, niin toisen sanan vastaavan tavun tulee 
alkaa kerakkeella, Esim. asti ^ kauhistuttavasti. Siksi olla ^ 
vainiolla ei ole virheetön, vaikka tällaiset rikkomukset sääntöä 
vastaan ovat kyllä ylen tavallisia. Vielä vähemmän ovat virheet- 
tömiä loppusointuja olla ~ tuuditella ja olla ~ kellahdellä. (Sen 
sijaan vierekkäisissä säkeistöissä olevat sanat tuuditella ~ kellah- 
della ovat kyllä virheettömästi loppusoinnullisia.) 


(Aleksis Kiven runot eivät yleensäkään täysin vastaa nykyisiä runokielen 
vaatimuksia, mutta niiden virheitä korvaamassa on kyllä hänen runojensa 
muu runollisuus.) 

Loppusoinnulliset sanat esiintyvät eri runoissa hyvin eri tavoin: 
joskus peräkkäisten säkeiden lopussa, joskus joka toisessa säkeessä 
jne.: 


Miten likellä, kauhistavasti 
olin likellä mustaa maata , 
sen uumenissa anti 
olin syvissä onkaloissa , 
ja. alemma tieni vei , 


kunis kaikki muu oli poissa , 
kunis olin vain kappale maata. 
Sitä kenkään ei tajuta saata, 
joka synnyttänyt ei. 

(Aale Tynni, Ihme). 


Soneteissa (ks. esim. 139. s:lla olevaa) kahta ensimmäistä säkeistöä yhdistää 
kaksi loppusointuryhmää, kummassakin neljä sanaa (esim. laitaan ~ aitaan 
maitaan - — < paitaan; illansuu ~ kirkastuu ^ muu ^ kuu) ja kahta seu- 
raavaa säkeistöä kaksi tai kolme loppusointuryhmää (esim. jää - — / tää; kuulu- 
vasti ^ suruisasti v*-/ ihanasti ^ asti). 


Edellisissä esimerkeissä loppusoinnut ovat olleet joko yksi- 
tai kaksitavuisia — ja sellaiset ovatkin tavallisimpia — 
mutta joskus esiintyy myös kolmitavuisia loppusointuja: 

Ve,et viihtyy, tyrskyt tyventyy, 
vuo syventyy. 

(Otto Manninen, Veet viihtyy . . .) 

Varsin harvinaisia ovat nelitavuiset loppusoinnut, sel- 
laiset kuin »Pellavan kitkijässä» ruskotelkoot ~ uskotelkoot. 

Sydämeni laulusta puhuessamme mainitsimme vihdoin myös 
puolisoinnut. 

Puolisointu tarkoittaa siten vaillinaista loppusointua, 
että sanojen loppuääiiteet ovat vain osittain yhtäläiset. 

Puolisointuja tapaa erityisesti kansanlauluissa, sellaisissa kuin 
esim. laulussa »Turvaton»: 


Kuka sinun eksytti vakkanen tiellä? 

Tule, tule kevtaki luokseni vielä . 

Muistatko muinen, kun marjassa käytiin , 
ahosilla istuttiin, leikkiä lyötiin? 

Toivoni raukesi, meni juuri tyhjään, 
ei ole mulla nyt ilopäivää yhtään. 

Päiväni päättyy ja elämäni kätkee, 
multa se mureheni peittää ja kätkee. 

Nykyaikainen taiderunous ei sen sijaan puolisointuja mielellään 
viljele eikä hyväksy. 

Kuta taitavampi kaunokirjailija on työssään, so. kuta pätevämpi 
hän on taiteilijana, sitä parempi tyyliniekka hän on. Hän on silloin 
sanan taituri ja taikuri. Hänellä on silloin niin 'sana hallussaan', 
että hän kykenee elävästi tulkitsemaan hienoimmatkin ihmissielun 
ailahdukset ja maalailemaan ilmieläviksi, hengen silmin nähtäviksi, 
elämän erilaiset ulkonaiset ilmiöt sekä näin luomaan lukijaan tar- 
koittamansa esteettisen tunnelman. Aina tehtävänsä mukaisesti 
hän käyttää erilaisia tyyli- eli taidekeinoja, erilaisia lausemuotoja 
ja kielikuvia, ja loitsii lauseisiinsa rytmiä ja sointuisuutta. 

Näihin eri seikkoihin olemme nyt kiinnittäneet huomiotamme 
suorittaessamme kiertokäynnin kaunokirjailijan, sanan taiteilijan, 
työpajassa ja tutustuessamme hänen työvälineisiinsä. Niin, 
olemme näin tutustuneet vain niihin. Mutta ne ovat hänelle vält- 
tämättömiä, sillä niiden avulla hän raaka-aineesta, kielen sanoista, 
luo ne taideteokset, ne eepokset, romaanit, novellit, runot ja näy- 
telmät, joihin hän puhaltaa elävän hengen hengestänsä, valaa omat 



näkemyksensä ja joiden avulla hän tahtoo meissä herättää samat 
ajatukset ja virittää samat esteettiset tunnelmat, jotka häntä ovat 
elähdyttäneet hänen taiteellisessa luomistyössään. 

Kertauskysymyksiä. 

101. Mitä tarkoitetaan rytmillä yleensä elämän ilmiöistä ja mitä kaunokirjalli- 
suudesta puhuttaessa? 

102. Mitä merkitsee runomitta? 

103. Mitä tarkoittaa runojalka eli runopolvi? 

104. Mitkä runojalat kirja mainitsee? 

105. Mitä tarkoittaa tahtilepo? 

106. Mitä tiedät muinaissuomalaisesta runomitasta? 

107. Mitä tarkoitetaan äänenmukailulla? 

108. Mitä merkitsee alkusointu? 

109. Millainen on virheetön loppusointu? 

110. Mitä merkitsee puolisointu? 

Tehtäviä. 

Selvittele, 

38. mitkä ovat » Turvaton»-runon (ks. 146. s.) kunkin säkeen runojalat (erota 
runojalat poikkiviivoin — kussakin säkeessä on neljä runojalkaa — ja 
merkitse kunkin runojalan nousutavu — niitähän on kussakin jalassa 
vain yksi — ja muut, so. laskutavut kukin omin merkein: — tai ^ ) , 

39. mistä runojalasta on muodostunut runomitta seuraavissa runoissa: J . Sil- 
jon »Kalkki» (119. s.), K. Kramsun »Ilkka» (120. s.), A. Jänneksen »Herää, 
Suomi» (122. s.J ja V. A. Koskenniemen »Nuori Pan» (123. s.). (Niistä 
kussakin on eri runojalka) , 

40. mitä loppusointuja on edellisessä n:ossa mainituissa säkeistöissä ja 
miksi ne kaikki ovat virheettömiä loppusointuja, 

41. mitä alkusointuja on Kallion »Sirkan» (9. s.) kussakin säkeessä, 

42. mitä alkusointuja on O. Mannisen »Joutsenlaulun» (129. s.) joko samoissa 
tai vierekkäisissä säkeissä, 

43. mitkä Kallion »Sirkan» säkeet ovat muinaisrunojemme runomittaopin 
mukaan virheettömiä (13 säettä) ja mitkä virheellisiä (6 säettä) sekä 
mitkä nämä virheet ovat. (Sanat selkään ja sirkkaa on tässä katsottu vir- 
heettömiksi muodoiksi.) 

Kirjallisuutta. 

Unto Kupiainen, * Lyhyt runousoppi. (Ks. 29—72 s.) 

Rafaee Koskimies, * Yleinen runousoppi (89 — 102 s. sekä 161 — 199 s.) 

— » — , * Sanan ja runon taide (31 — 44 sekä 53 — 65 s.) 


Olisin mieluummin ullakkokamarissa asuva köyhä mies , jolla on 
paljon kirjoja , kuin kuningas , joka ei pidä lukemisesta. 

Lordi Macaulay. 

Englantilainen historioitsija ja valtiomies. 



IV 

'ESTEETTISTÄ ERITTELYÄ 


l. Miten meidän on luettava 
kaunokirjall isuutta 

Se tapa, jolla luemme kaunokirjallisia teoksia, on eri henkilöillä 
tietysti erilainen. Monet varmaan 'ahmivat' kirjoja, nimenomaan 
romaaneja, pitäen pääasiana saada mahdollisimman nopeasti tietää, 
'mitä sitten tapahtui' ja 'miten lopulta kävi' Tekisipä mieli sanoa, 
että he siinä muistuttavat kahvipöytien 'uteliaita' ihmisiä, jotka 
korvat höröllä kuuntelevat, mitä hyvää tai pahaa — erityisesti 
pahaa — kylän ihmisistä uutta kuuluu. Tai he muistuttavat sitä 
neitosta, joka teatterin lippuluukulla halusi vakuuttautua siitä, 
että 'he saavat toisensa', ennenkuin osti pääsylipun. 

Tuollainen kirjojen 'ahminta' saattaa kylläkin 
olla paikallaan, jos kirjan ainoa ansio on 
sen juoni, — mikäli sekään on ansiokas. Sellaisia kirjoja ovat 
tietysti esim. useimmat salapoliisikertomukset ja monen monet 
imelän tunteelliset rakkausromaanit, jotka muodostavat liian usei- 
den ihmisten ainoan hengenravinnon. 

Mutta milloin lukijan kädessä on todella lukemisen arvoinen teos, 
sellainen, jolla on sekä taiteellisesti että eetillisesti painavaa sanot- 
tavaa, niin tuollainen arvokkaan kirjan hätäinen 
'hotkaiseminen osoittaa, että lukija ei vielä 
osaa edes lukemistaidon aakkosia. Voihan sellai- 
sessakin kaunokirjallisessa tuotteessa juoni kyllä olla jännittävä ja 
uteliaisuutta herättävä, mutta se ei ole välttämätöntä, sillä kirjalla 
voi olla moniakin muita ansioita, jotka antavat sille sen arvon. 

Jokainen tällainen kirjahan on näet osa kaunokirjailijaa itseään, 
on hänen henkensä ilmentäjä, hänen maailmankatsomuksensa 
kuvastin. Kukin kirja ilmaisee, mitkä elämän ilmiöt ja kysymykset 
sen syntyaikoina askarruttivat sen tekijää, millä silmin ja mielin 

hän niitä tarkasteli ja mitä hän tällöin tunsi ja näki. Ja jos 
kaunokirjailija todella on jalo ihminen ja 
suuri taiteilija, hän paljastaa meille elämän 
monet ilmiöt syvemmin ja todemmin kuin 
mihin itse pystymme. Kun siis luemme tällaista arvokasta 
teosta, me menetämme paljon, jos luemme vain 'ahmien* ja nie- 
lemme kaiken sitä sulattamatta. Tällöin jätämme kirjan paljon 
köyhempinä kuin tekisimme silloin, kun kirjaan todella 
syvennymme koettaen ymmärtää ja omaksua 
sen hyvät antimet. 

Tämä ei tietysti merkitse sitä, että meidän on ehdottomana totuu- 
tena omistettava sekä hyvänä ja kauniina pidettävä kaikkea, mitä 
tällöin luemme. Jos niin tekisimme, voisimme joutua varsin vai- 
keihin ristiriitoihin. Katselevathan eri kirjailijat elämää monessa 
kohden eri tavoin, kuten meille tähän mennessä on jo hyvin sel- 
vinnyt, kuka idealistisesti, kuka realistisesti, kuka nähden elämässä 
traagillista, kuka koomillista, kuka todeten sovittamattomia risti- 
riitoja, kuka valaen niiden ylle kaiken sovittavan huumorin väikettä 
jne. Vielä enemmänkin: Johan saman kirjan eri henkilötkin edus- 
tavat erilaisia elämän asenteita, erilaisia elämänkatsomuksia, jotka 
voivat olla täysin vastakkaisia ja keskenään sovittamattomia, 
olkoonpa, että joku kirjan henkilöistä toimiikin kirjailijan varsi- 
naisena 'puhetorvena', hänen omien mielipiteittensä tulkkina. 

Siksipä lukijan onkin luettava kaikkea arvostellen 
ja punniten. Hänen on tavallaan jatkuvasti 
'keskusteltava' kirjailijan kanssa. Toisinaan 
hän tällöin sanoq: »Juuri noin! Tuohon minäkin uskon. Miten 
valaisevaa, miten syvälle sielun sopukoihin luotaavaa! Näin sel- 
västi en ole koskaan tullut tätä asiaa nähneeksi ja tällaista luon- 
netta ymmärtäneeksi!» Mutta toisinaan lukija taas on toista mieltä: 
»Ei, noin ei tuollainen ihminen sanoisi ja tekisi! Tällainen ei ole 
ollenkaan uskottavaa! Elämä on todellisuudessa vallan toisenlaista!» 

Näin menettelee se, joka oikealla tavalla lukee kaunokirjallisuutta. 
Kirjan juoni ei tällöin ole ainoa 'autuaaksi tekevä' asia kaunokir- 
jallisessa tuotteessa. Voipa olla niinkin, että juonta vastaan on 
yhtä ja toista muistuttamistakin, mutta kirja silti erittäin rikas, 
ja antoisa, rikas antoisista yksityiskohdista. Ajatelkaamme esim. 
Kalevalaa, jonka juoni ei ole niin kiinteä kuin toivoisimme, 
mutta joka silti on rikkaiden yksityiskohtiensa ja muiden ansioi- 
densa vuoksi meidän kirjallisuutemme arvokkain helmi. 

Tällä emme tietysti tahdo suinkaan sanoa, että kirjan juoni olisi 
toisarvoinen asia. Tokihan se, mitä kirjassa tapahtuu syyn ja seu- 

rauksen lain mukaisesti, juuri osaltaan — ja tärkeältä osalta — 
ilmaisee, mitä kirjailija näkee elämässä ja mikä on hänen maailman- 
katsomuksensa. Lisäksi juuri mielenkiintoinen, tai- 
tavasti kehitelty juoni tempaa lukijan mu- 
kaansa, ja hän tuntee suurta esteettistä nau- 
tintoa, kun hän huomaa, miten kirjan jokainen yksityiskohta 
liittyy kiinteästi kokonaisuuteen, kuljettaa juonta eteenpäin ja 
siten osoittautuu tarpeelliseksi, jopa välttämättömäksi kokonai- 
suuden osaksi. 

Mutta esteettistä nautintoa tarjoaa, vie- 
läpä aivan erityisesti, myös se, miten kirjai- 
lija sanoo sanottavansa. Siten ei, kun kerran on puhe 
taideluomuksesta, ole kysymys vain siitä, mitä sanotaan, vaan myös 
siitä, miten sanottava sanotaan, kysymys myös siitä, miten kauno- 
kirjailija osaa käyttää niitä runollisia teho- ja taidekeinoja, niitä 
lausemuotoja ja kielikuvia, ja saada lauseisiinsa sitä rytmiä ja 
soinnukkuutta, joista edellä on ollut puhe. Tämä koskee niin epiik- 
kaa kuin dramatiikkaakin, mutta aivan erityisesti lyriikkaa. Kukin 
kaunokirjallisuuden laji tarvitsee omat taidekeinonsa, ja kussakin 
on niitä käytettävä luontevasti. Eiväthän esim. runomitta ja loppu- 
soinnut tule kysymykseen proosassa, eivät romaaneissa, novelleissa 
tai nykyaikaisissa näytelmissä, mutta kyllä runoissa ja entisajan 
näytelmissä. Luonteva, sattuva, taiteellisesti 
tehoisa sanonta tuottaa lukijalle suurta 
esteettistä nautintoa. 

Jos taas kirjan juoni olisi kirjan 'kaikki kaikessa’, tuo nautinto 
kirjaa uudelleen luettaessa olisi jo koko lailla pienempi. Sen sijaan 
lukija voi yhä uudelleen suuresti nauttia 
siitä, minkä kaunokirjailija on osannut sanoa 
osuvasti ja miellyttävästi, sillä se herättää hänessä 
jatkuvaa esteettistä mielihyvää, kuten onnistunut sävelmä voi 
tehdä. Ajatelkaamme vain, miten juuri tämän takia voi yhä uudel- 
leen nautinnokseen lukea äsken mainitsemamme Kalevalan lisäksi 
myös »Seitsemää veljestä», vaikka molemmista vanhastaan tarkoin 
tietää, 'mitä sitten tapahtui’. Tätenkin siis ilmenee hyvän kauno- 
kirjallisuuden teho. 

Kun näin menettelemme, kun kirjan riveiltä ja 'rivien välistäkin' 
luemme, mitä kirjailijalla on meille sanottavaa, ja siten tutustumme 
häneen henkilökohtaisesti ja kun samalla myös avoimin silmin, 
kuulevin korvin ja myötäelävin sydämin seuraamme sitä, miten 
kirjailija sanoo sen, mitä hän haluaa sanoa, silloin vasta kirja tulee 
meille eläväksi, — mikäli kirjailija lopultakin on kyennyt puhalta- 

ma^n luomukseensa elävän hengen, kyennyt luomaan eläviä, vai- 
kuttavia kuvia. 

Kuitenkin meidän on myönnettävä, että se, mikä toiselle 
lukijalle on elävää sanaa, on toiselle kuol- 
leita kirjaimia. Kaikki riippuu henkisestä vireestämme ja 
vastaanottokyvystämme. Yksi ja toinen voi siten ihmetellä, miksi 
Kalevalaa pidetään kaunokirjallisena arvoteoksena, kun hän itse 
ei sitä lainkaan ymmärrä, ei ymmärrä noita hänen mielestään lap- 
sellisia, jopa järjettömiä loruja. Samoin voi joku sanoa, että »Seit- 
semän veljestä» on niin epäkiintoisa kirja, että hän ei jaksanut sitä 
lukea alkusivuja pitemmälle. Tällainen -suhtautuminen teoksiin, 
jotka lukija kuitenkin tietää monien muiden mielestä olevan kir- 
jallisuutemme valiokirjoja, johtuu siitä, että hän ei henkisesti 
kykene vastaanottamaan kyseisten kirjojen sanomaa, joten hänen 
ei auta muu kuin panna kirjat toistaiseksi syrjään odottamaan aikaa, 
jolloin noiden tai muiden samanlaisten kaunokirjallisten tuotteiden 
esteettiset aarreaitat hänellekin avautuvat. 

Mutta onpa toinenkin mahdollisuus olemassa, mahdollisuus 
oppaan ja ohjauksen turvin lähteä oitis löytöretkelle noiden aarre- 
aittojen luo niiden ovia aukomaan. Muutoinkin on hyödyllistä 
ja näköaloja avartavaa tutustua siihen, mitä 
toiset ovat havainneet lukiessaan ja tutkiessaan niitä 
teoksia, joihin kaunokirjallisuuden lukija itse haluaa tutustua. 
Siinä mielessä käymme seuraavissa luvuissa ottamaan selkoa siitä, 
mitä eräistä kaunokirjallisuutemme merkkiteoksista on voitu ja 
voidaan esteettisesti niitä eritettäessä todeta. Mutta jotta meille 
tällöin olisi opiskelustamme todellista hyötyä, on välttämä- 
töntä, että tunnemme nuo teokset oman luke- 
misemme perusteella. 

Milloin tahdomme kunnolla oppia ymmärtä- 
mään jotakuta meistä mielenkiintoista kir- 
jailijaa, meidän on erittäin, hyödyllistä tutus- 
tua myös hänen elämänsä vaiheisiin. Silloin meille 
voi selvitä moni seikka, joka muutoin jäisi hämäräksi. Miksi esi- 
merkiksi Aleksis Kivi pystyy niin onnistuneesti kuvaamaan Jukolan 
veljeksiä, nummisuutareitaan ja kraatarimestareitaan, mutta huo- 
mattavasti heikommin »Canzion» ja »Karkureitten», hänen kahden 
näytelmänsä, aatelismiehiä? Siksi, että hän itse köyhän nurmi- 
järveläisen maalaiskodin poikana hyvin tunsi ne maalaisolot, joita 
hän kuvaili »Seitsemässä veljeksessä», »Nummisuutareissa» ja »Kih- 
lauksessa» jopa osittain noista oloista eläviä aiheitakin löytäen, 
mutta paroonien parissa liikkuessaan hän kulki oudoilla vesillä. 

Kaunokirjallisuudesta on, kuten kirjamme alkusivuilla jo tote- 
simme, sanottu, että se on ihmisen elämän suurin sulostuttaja. 
Jotta se täysin määrin todella sulostaisi elämäämme, meidän on 
hyvä löytää, ne kirjailijat, jotka parhaiten suorittavat tämän teh- 
tävän, olkoot he sitten koti- tai ulkomaisia, löytää mielikirjailijamme. 
Sellaisten seuraan aina mielellään palaa virkistystä saamaan. Kaikki 
eivät kaikille kelpaa. Tämä koskee yhtä hyvin tavallisia 'rivimies- 
lukijoita kuin oman arvonsa hyvin tuntevia taidearvostelijoitakin. 
Eivät viimeksi mainittujenkaan mielipiteet eri kirjailijoista ja 
näiden teoksista aina käy yhteen, sen voi jatkuvasti todeta 
vertailemalla heidän arvostelu jaan toisiinsa. 

Puhuimme mielikirjailij öistä, emme mielikirjailij asta. Ei ole 
näet hyvä jättäytyä yksinomaan yhden kirjailijan varaan. Voimme 
silloin kehittyä näkemään elämän yksipuolisesti tai vieraan silmin, 
vaikkapa tuo vieras onkin oma mielikirjailijamme. Meidän on luke- 
malla erilaisia, erilaisin silmin elämää tarkastelevia kirjailijoita 
omaksuttava heiltä se, mikä mielestämme on hyvää, ja raken- 
nettava näin omaa minuuttamme, kehityt- 
tävä sopusointuisiksi persoonallisuuksiksi, 
oman vartemme varassa seisoviksi yksilöiksi. 

Kertauskysymyksiä. 

111. Milloin voi puolustaa kirjan lukemista * ahmimalla *? 

112 . Miksi hyvää kaunokirjallisuutta ei ole paikallaan lukea ’ ahmien *? 

113. Miten meidän on suhtauduttava kaunokirjailijan esittämiin mielipiteisiin? 

11 4. Mikä merkitys on annettava juonelle kirjaa arvosteltaessa? 

11 5. Mikä merkitys on annettava, kirjailijan käyttämille taidekeinoille kirjaa 
arvosteltaessa? 

116. Miksi voimme jatkuvaa esteettistä nautintoa kokien yhä uudelleen lukea 
esim. Kalevalaa ja Seitsemää veljestä? 

ny. Mistä johtuu, että kaikkia lukijoita Kalevala, Seitsemän veljestä ja monet 
muut arvokkaina pidetyt kaunokirjalliset tuotteet eivät kiinnosta? 

118. Minkä vuoksi on hyödyllistä tutustua kaunokirjallisen tuotteen rinnalla 
myös itse kaunokirjailijan luonteeseen ja elämän vaiheisiin? 

Iig. Miksi jokaisen olisi hyvä löytää omat mielikirjailij ansa? 

120. Mikä tulisi olla lukijalle kaunokirjallisen lukemisenkin lopullinen, hen- 
kilökohtainen päämäärä? 

Tehtäviä. 

Tee selkoa, 

44. miksi jokin lukemasi kirja sopii lukea korkeintaan 'ahmien* , 

45. miksi jokin toinen lukemasi kirja oli nautinto ja syytä lukea hiljalleen 
ja luettuun syventyen, 

46. mikä maakuntalauluistamme en sanonnaltaan mielestäsi onnistunein ja 
miksi niin ajattelet. 



153 


47 • niiksi jokin lukemasi kirja oli mielenkiintoinen ja antoisa, vaikka sen 
juoni ei ollutkaan erityisen jännittävä, 

48. kuka tai kutka ovat mielikirjailijoitasi ja miksi heistä pidät, 

Olemme varhempien lukujen yhteydessä luetelleet joukon huomattavimpia 
kaunokirjailijoitamme ja heidän teoksiaankin. Kun nyt mainitsimme, että 
oppiaksemme oikein ymmärtämään ja tuntemaan heitä ja heidän tuotteitaan, 
meidän on tarvis myös tuntea heidän elämänsä vaiheita, niin on syytä tässä 
luetella sellaisia teoksia, jotka kertovat heidän elämästään. 


Yleisteoksia ja kaunokirjallisuutemme historioita . 

Aleksis Kivestä Saima Harmajaan. 686 s. 1943. 

Aleksis Kivestä Olavi Siippaiseen. 738 s. 1944. 

Uuno Kailaasta Aila Meriluotoon. 659 S.~ 1947 . 

V. A. Haiea — Kauko Heikkilä, * Suomalaisen kirjallisuuden historia. 
2. p. 203 s. 1949. 

I. Havu, * Isänmaan kirjallisuuden vaiheet. 2.p. 131 s. 1947. 

J. V. JUVEEIUS; * Suomen kansälliskirjallisuuden vaiheet. 11. p. 120 s. 1946 
O. A. Kaeeio, * Uudempi suomalainen kirjallisuus I — II. 2.p. 246 + 230 s. 

J 9 2 9- 

Rafaee Koskimies, * Suomalaisia kirjailijoita XX vuosisadan alussa. 341 s. 
1927. 

— » — , * Elävä kansalliskirjallisuus 7-/77. 475 + 458 + 430 s. 1944—1949. 
Unto Kupiainen, * Huumori suomalaisessa kirjallisuudessa I. 450 s. 1939. 

— » — , * Suomalainen lyriikka Juhani Siljosta Kaarlo Sarkiaan. 588 s. 1948. 
V. Tarkiainen, Suomalaisen kirjallisuuden historia. 346 s. 1934. 


Kirjailijain elämäkertoja ja heidän tuotteittensa erittelyä. 

Gunnar Castren, Juhani Aho I — II. 292 + 313 s. 1922—1923. 

I. Havu, * Juhani Aho. 308 s. 1929. 

Unto Kupiainen. * Juhani Ahon hnumori. 128 s. 1937. 
ttiiEO Liakka, * Santeri Alkio. 144 s. 1932. 

M. E). Mäki, Santeri Alkio. 230 s. 1948. 

Greta von Frenckeee— Theöeeff, * Minna Canth. 346 s. 1944. 
Lucina Hagman, Minna Canth I—II. 242+391 s. 1906—1911. 

V. Tarkiainen, Minna Canth, m s. 1921. 

Hieja Viekemaa, * Minna Canth. 150 s. 1931. 

Martti Jukoea, * Juhana Heikki Erkko I—II. 471 + 521 s. 1930—1939. 
K. Kiviaeho, J. 77. Erkko. 55 5. 1921. 

I. Havu, * Kauppis-Heikki. 365 s. 1925. 

Vihtori Lauriea, Ilmari Kianto. 115 s. 1944 . 

Paavo E. S. Eeo, * Aleksis Kiven persoonallisuus . 416 s. 1950. 

V A. Koskenniemi, Aleksis Kivi. 301 s. 1934. 

J. V. Lehtonen, Nurmijärven poika. 384 s. 1934. 

V. Tarkiainen, Aleksis Kivi (suppea laitos) 3. pr 190 s. 1934. 

— » — , * Aleksis Kivi. 5. p. 563 s. 1950. 

Lauri Viljanen, * V. A. Koskenniemi. 412 s. 1935. 

Kino Palola, * Joel Lehtonen. 163 s. 1927. 

Olli NuorTo, * Eino Leino. 134 s. 1938. 

r L. Onerva, * Eino Leino 7—7/. 426 + 378 s. 1932. 

Aarne Anttila, * Vihtori Peltonen — Johannes Linnankoski 7 — 77. 276 -f 
368 s. 1921 — 1927. 

Tyyne Salminen, Johannes Linnankoski, nuorisoseuramiehenä. 97 s. 1923. 
Werner Söderhjelm, Johannes Linnankoski. 206 s. 1919 . 

V. Tarkiainen, * O. Manninen runoilijana. 63 s. 1933. 

N. P. Virtanen, * Teuvo Pakkala. 164 s. 1933. 

Unto Kupiainen, * Unto Seppäsen huumori. 119 s. 1947 . 

Kalle Sorainen, Juhani Siljo oman minuutensa rakentajana. 303 s. 1936. 
Rafael Koskimies, F. E. Sillanpää. 123 s. 1948. 

Kdvin Linkomies, * F. E. Sillanpää. 42 s. 1948. 

T. Vaaskivi, F. E. Sillanpää. 370 s. 1937. 

V. A. Koskenniemi, * Maila Talvio. 2.86 s. 1946. 

Rafael Koskimies, * Heikki Toppila. 204 s. 1938. 

Kino Railo, * Kyösti Vilkuna 7—77. 570 s. 1930. 

Ulkomaisten kaunokirjailijoiden elämäkertoja ja heidän tuotteittensa erittelyä. 

Vappu Roos,' * Dantesta Dickensiin. 2. p. 566 5. 1950. 

Kino Palola, * Brontesta Lager lö f iin. 633 s. 1950. 

Vappu Roos, * Suuri maailmankirjallisuus. 487 s. 1949- 


Kirjat ovat viisaan ja toimeliaan miehen parhaat ystävät . . . Hänen 
kirjastonsa on hänelle nautinnon , itsensäunohtamisen ja mietiskelyn 
tyyssija , lyhyesti: hänen ajatustensa pyhättö. 

Marcus Tullius Cicero. 

Roomalainen valtiomies, puhuja ja kirjailija. 


Kirjat ovat lasten riemu , nuorison voima ja viehätys ; ne ovat työn 
päätyttyä virkistyksenä , yksinäisyydessä seurana, suruissa ja mur- 
heissa lohduttajina, viisauden lähteinä kaikille, jotka osaavat niitä 
käyttää, vanhuuden uudestasyntyminen ja elämänviini. 

Gunningham Geikie. 

Knglantilais-amerikkalainen pappi. 



2. Kalevala 


Kansaneepoksemme Kalevala on kiistattomasti Suomen hei- 
mon suurin kaunokirjallinen saavutus. Mikään 
toinen kaunokirjallinen tuotteemme ei myöskään ole niin leimaa 
antavasti ja suuntaa näyttävästi vaikuttanut koko suo- 
malaiseen henkiseen kulttuuriimme kuin Kale- 
vala. Sen syviä jälkiä on helppo löytää kuvataiteistamme, musii- 
kistamme ja kaunokirjallisuudestamme. Sen luonnontuore, rikas 
kieli uudisti kirjakielemme. Emme tiedä, millainen olisi tänään 
suomalainen hengenviljelyksemme, jos meiltä olisi puuttunut runsas 
ja monipuolinen kansanrunoutemme ja ennen muuta juuri Kalevala, 
mutta sen voimme huoletta sanoa, että monessa kohden se olisi 
erilainen kuin se nyt on. 

Meidän on kuitenkin myönnettävä, että liian monille meistä 
tämä aarre on jäänyt avautumatta. Monista Kalevala ehkä tuntuu 
sekä kieleltään että sisällöltään niin vieraalta, että sitä on vaikeata 
ymmärtää. Toisista taas se voi monilta kohdin tuntua niin sadun- 
omaiselta, jopa sen vuoksi niin lapselliselta, että se ei heitä enää 
kiinnosta. Ja voipa valitettavasti olla niitäkin, jotka jo koulun 
penkillä ovat Kalevalan taitamattoman käsittelyn vuoksi siihen 
kyllästyneet. 

On tietysti totta, että Kalevalan kieli sisältää paljon sanoja, 
joihin lukija ei muualla ole tutustunut. Onneksi kuitenkin niistä 
useimpien merkitys selviää siitä yhteydestä, jossa ne esiintyvät. 
Ja -sille, joka antaa arvoa kielen rikkaudelle ja sointuisuudelle, 
Kalevala on aarreaitta. Avaahan Kalevalasi ja lue sitä mistä koh- 
taa tahansa, niin et voi olla ihastelematta juuri Kalevalan sointuvaa 
sanontaa. Ja jos Sinulla on tilaisuus verrata Kalevalan kieltä siihen 
kankeaan ja köyhään suomen kieleen, jonka kohtaa kirjallisuudes- 
samme Kalevalan ilmestymisen aikoihin — vanha Kalevala ilmestyi 
1835, uusi, laajennettu 1849 — niin ihailusi Kalevalan kieltä koh- 

taan vain kasvaa. Yhtä vähän kuin ioo vuotta sitten, se nytkään 
vaikuttaa vanhentuneelta, aikansa eläneeltä. Se on yhä luonnon- 
tuore kuin juonto itse. _ 

Kalevalan kieltä ihaillessamme emme voi yhä uudelleen olla 
toteamatta sitäkään, miten Kalevalan runomitta — nelipolvinen 
trokee, omine sääntöineen (ks. 14O. s.), jotka kuuluvat ja sopivat 
nimenomaan sille ja jotka tekevät sen niin ihmeellisen vaihtelevaksi 
— on yhtä Kalevalan kielen kanssa. Sen ansiosta esitys etenee ja 
sen rytmi nousee ja laskee kuin keveästi juoksevan varsan askel 
tai kuin nopeasti rientävän virran vesi. 

On totta sekin, että Kalevalassa on paljon sadunomaista . Maail- 
man synty sotkan murskautuneen munan muruista, Väinämöisen 
synty Ilman immen lapsena, Ainon muuttuminen »sisareksi Siika- 
sille», Väinämöisen ja Ilmarisen lentomatkat Pohjolaan, edellisen 
»kokon kynkkäluun nenillä» ja jälkimmäisen »tuulen tuppurissa», 
sammon, ihmeellisen taikamyllyn, taonta 

joutsenen kynän nenästä, ohran pienestä jyvästä, 

maholehmän maitosesta, kesäuuhen untuvasta, 

Kullervon lukuisat ihmeteot ja niin edelleen aivan loputtomiin 
ovat kaikki epätodellisia ihmetarinoita, satuja. Mutta jos emme 
vaadi, että Kalevalan pitäisi olla pelkkää realistista todellisuuden 
kuvausta, vaan ilman tällaisia ehtoja ja estoja lähdemme Kalevalan 
runottaren kuljettamina romantiikan ihmemaailmoihin, niin emme 
voi olla ihailematta sitä mielikuvituksen 'rehevyyttä, joka nuo 
ihmetarinat on sepittänyt. Tällä mielellä niitä lukiessamme koemme 
suurta esteettistä nautintoa. Ja jos niin tahdomme, voimme monet 
niistä nähdä runollisesti liioiteltuina vertauskuvina, jotka symboli- 
soivat realisen elämän ilmiöitä. Väinämöinen oli Kalevalan sanka- 
reista suurin, mutta niinpä Ilman impi kantoikin lastansa 

vuotta seitsemän satoa, yheksän yrön ikeä — 

kaikki suuri vaatiikin paljon aikaa synty äkseen ja kehittyäkseen. 
Iso tammi 

päivän peitti paistamasta * kuuhuen kumottamasta, 

joten sen vuoksi oli 

ikävä inehmon olla, kamala kalojen uia, 

ja niin on aina ihmiselämässä, jos ei »nouse muita sortamatta hei- 
mona hyväsukuisna», ja siksi tammi olikin kaadettava. Kaatajaksi 
pieni mies merestä nousi, pieni mies — suuri teko, sillä »vähät 

voimatkin suuria aikaan saa, kun on intoa, innostusta». Sammon 
ainekset edustivat eri elinkeinoja, ja luonnon voimin Ilmarinen 
niistä loi sammon, aineellisen hyvinvoinnin tuottajan, kuten nuo 
elinkeinot yhdessä takaavat tänäänkin ahkeralle, luontoon turvau- 
tuvalle kansalle yhä karttuvan leiyän. 

Näin voimme, jos niin tahdomme, antaa näille ja muille Kalevalan 
ihmetarinoille realista sisältöä, käsittää ne symbolisesti ja siten 
antaa Kalevalalle muutakin merkitystä kuin mikä sillä tältä koh- 
dalta on sen nautinnon aiheuttajana, jonka mielikuvituksen rikas, 
huima lento jo sinänsä tuottaa. 

Entä mikä on Kalevalan juoni? Sellainenhan sillä tulee olla, 
jotta se kertomarunouden tuotteena täyttäisi mitan. Mikä siis on 
Kalevalan 50 runoa yhdistävä 'punainen lanka'? Elias Lönnrot, 
kalevalaisista suurista runonlaulajista viimeinen, hän, joka erilli- 
sistä kertovista, lyyrillisistä ja loitsurunoista sommitteli Kalevalan, 
on itse vastannut tähän kysymykseen näin: »Juuri siinä onki Kale- 
valan runojen keskinäinen side eli yhteys, että kertovat, kuinka 
Kalevala vähitellen vaurastui Pohjolan vertaiseksi ja viimein pääsi 
voitolle». 

Tähän vaurastumiseen liittyy tärkeimpänä tekijänä kysymys 
sammosta. Ensimmäisen kerran mainitaan sampo Kalevalan yinnessä 
runossa, jolloin Pohjolan emäntä lupaa antaa tyttärensä Väinämöi- 
selle ja toimittaa hänet takaisin kotiinsa, jos hän takoo sammon. 
Mutta se tapahtumain kulku, joka saattoi Väinämöisen lähtemään 
Pohjolaan, alkaa jo 3:nnesta runosta. Sitten seuraavat kilpakosi- 
joiden matkat Pohjolaan ja heidän monet ansiotyönsä, sammon 
taonta, Pohjolan häät, Ilmarisen vaimon kuolema ja sammon ryöstö, 
mitkä kaikki kehittävät ja muovaavat Kalevalan ja Pohjolan välejä, 
kunnes ne lopullisesti katkeavat 43:nnessa runossa kuvattuun sam- 
mon murentumiseen ja murujen joutumiseen »ve’en varaksi, ahto- 
laisten aartehiksi». Mutta siitä jatkuvat vielä Louhen kostotoimet, 
jotka päättyvät vasta Kalevalan viimeistä edellisessä eli 49:nnessä 
runossa. 

Näin Kalevalan ja Pohjolan välit, jotka aluksi olivat kylmät, 
sillä Pohjola tunnettiin Kalevalassa »miesten syöjänä sijana, urosten 
upottajana», paranivat niin, että voitiin kaikessa sovussa viettää 
Ilmarisen ja Pohjan neidon upeat häät, mutta rikkoutuivat taas, 
kun Lemminkäinen oli surmannut Pohjolan isännän, Kullervo 
tuhonnut Pohjan neidon ja Ilmarinen hänen siskonsa, ja niin tais- 
telivat Kalevala ja Pohjola eri keinoin, kunnes Kalevala voitti. 

On myönnettävä, että täysin kiinteää kokonaisuutta ja juonen 
kehittelyä Kalevalan runot eivät muodosta. Niiden runojen lisäksi, 

jotka tavalla tai toisella liittyvät tähän esittämäämme pääjuoneen 
— eräät liittyvät siihen verraten höllästi — on monia varsin irral- 
lisia runoja. Sellaisia ovat ne kymmenen runoa, jotka kertovat 
Lemminkäisen seikkailuista, ja, ne kuusi, jotka sisältävät synkän 
Kullervon elämäntarinan. Silti on sanottava, että nämä laajat 
episodit eli sivukertomukset, jollaisia hyväkin kertomakirjallisuus 
kyllä suvaitsee, onnistuneesti täydentävät sitä kuvaa, jonka 
eepoksemme antaa kalevalaisesta kansastamme. 

Hehän, nuo Kalevalan monet sankarit, sen monet miehet ja 
naiset, edustavat kukin erilaisia kansamme luonteen piirteitä ja 
valottavat erilaisia elämän aloja, jotka selvinä ja realistista todelli- 
suutta vastaavina piirtyvät näkyviimme kaiken sadunomaisen kes- 
keltä. 

Kalevalan henkilöistä 


VÄINÄMÖINEN 

on se, joka kiinteimmin yhdistää eri runot ja eri tapahtumat toi- 
siinsa. Enemmän kuin muut hän näet on mukana siellä, missä 
miestä tarvitaan. 

Olemme vanhastaan tottuneet myös pitämään Väinämöistä 
Kalevalan sankareista suurimpana. Monin 
tavoinhan hän kohoaakin muiden yläpuolelle. Jo hänen erikoinen 
syntymisensä Ilmattaresta emosta erottaa hänet muista. Hän on 
mukana maailmaa luotaessa. Hän kaataa maailman ensimmäisen 
kasken ja kylvää siihen ensimmäisen ohran. Jo ensimmäisestä 
runosta alkaen hän on »vaka, vanha Väinämöinen», vakava, kan- 
sansa kaiken kunnioituksen arvoinen, ja kun hän sitten pian joutuu 
nuoren Joukahaisen haastamaan kiistaan, hän jo silloin osoittautuu 
olevan myös »tietäjä iän-ikuinen», jonka laulun mahti 
on niin valtaisa, että kun 

lauloi vanha .Väinämöinen, paaet vahvaVpaukahteli, 

järvet läikkyi, maa järisi, kalliot kaheksi lenti, 

vuoret vaskiset vapisi, kivet rannalla rakoili, 

saatikka tyhmän pöyhkeä Joukahainen perinpohjin nujertui. 

Laulu olikin Väinämöisen valta-ase. Se laulu oli kyllä usein 
loitsua, mutta meidän on lupa, jos niin haluamme, ajatella, että 
ylistäessään Väinämöisen laulun taikavoimaa Kalevala ylistää 
hengen valtaa aineen voittajana, ja se juuri erottaa Kalevalan 
muista eepoksista, jotka laulavat hyvinkin verisen miekan ylistystä. 

Akseli G ali e n - K ali el a : Joukahaisen kosto 
(i 8 9 8). 

Emo kielii ampumasta, Tuossa nuori Joukahainen 

emo kielti ja epäsi: jo vähän ajattelevi, 

» Älä ammu Väinämöistä, virkki viimeinki sanoiksi: 

ilo ilmalta katoisi — ». ))Kaotkohot jos kahesti 

kaikki ilmaiset ilomme ». 


Vaikka Väinämöinen siis on Kalevalan sankareista suurin, hän 
silti ei ole virheetön ihannesankari muiden eeposten pääsankarien 
tapaan. Siten Kalevala esittää hänet aluksi lemmenkipeänä, 
vanhaksi, vakavaksi mieheksi liiankin herkästi syttyvänä ja vas- 
toinkäymisten kohdatessa jopa vetistelevänä. Niinpä ensim- 
mäisen kerran Pohjolaan päädyttyään 

siinä itki Väinämöinen, rannalla merellisellä, 

siinä itki ja urisi nimen tietämättömällä, 

itki sangen epäsankarillisesti, olkoonkin, että hänellä oli 


sata haavoa sivulla, 


tuhat tuulen pieksämätä. 






Akseli G ali e n- K ali elä : Taistelu sammosta (i 8 g 6). 

Vaka , vanha Väinämöinen 
tunsi hetken tulleheksi, 
iski kynsiä kokolta: 
muut kynnet meni muruiksi, 
jäi yksi sakarisormi. 

Nähtyään ihanan Pohjan immen ja oitis lempeen sytyttyään hän 
hairahtuu itsekehuunkin: 

En ole mitätön miesi, uros muita untelompi, 

) 

mutta kuten ylpeys käy lankeemuksen edellä, siten Väinämöinen 
neidon määräämää ansiotyötä suorittaessaan on niin taitamaton, 
että lyö kirveellä polveensa eikä taida asettaa veren vuotoa, niin 
tietäjä iän-ikuinen kuin onkin. Ja vielä eräs epärehti piirre: Vihdoin 

kotiuduttuaan tältä epäonnistuneelta kosintamatkaltaan Väinä- 
möinen petollisin keinoin lähettää Pohjolaan Ilmarisen, 
jonka oli sinne 

luvannut lunastimeksi, oman päänsä päästimeksi. 

Mutta sitten kun Väinämöinen vihdoin toteaa olevansa liian 
vanha kilpakosijaksi »toisen, nuoremman kerällä», niin hän henki- 
sesti kasvaa Kalevalan kansan yhteisten rien- 
tojen eittämättömäksi johtajaksi. Hän ehdottaa 
Ilmariselle: 


Ohoh, seppo Ilmarinen! hyvän sammon saa' antahan, 

Lähtekämme Pohjolahan kirjokannen katsantahan, 


toimii sammon ryöstöretken johtajana, ja kun Louhi sammon 
menetettyään eri tavoin kostaa menetyksensä, niin Väinämöinen 
taistelee kansansa puolesta karhun kaataen ja tauteja parantaen 
ja Ilmarinen apunaan pakottaa Louhen päästämään päivän ja 
kuun Pohjolan kivimäestä, jonne Louhi oli ne kätkenyt. 

Näin Väinämöinen ei enää etsinyt omaa henkilökohtaista onneaan, 
vaan hänen onnekseen tuli työ oman kansansa 
hyväksi. Sen henkisenä johtajana hän monissa tilanteissa 
lausui sille viisaita elämän ohjeita ja laulun ja soiton kävelin viritti 
ihmisiin juhlamieltä. Niinpä hän itse lausuikin: 

Päivät soisin soitettavan, Suomen suurilla tiloilla, 

illat tehtävän iloa nuorisossa nousevassa, 

näillä mailla, mantereilla, kansassa kasuavassa, 


ja kun hän lopulta lähti viimeiselle matkalleen, jolta ei enää palan- 
nut, hän 


jätti kantelon jätille, kansalle ilon ikuisen, 

soiton Suomelle sorean, laulut suuret lapsillensa. 

Väinämöisen rinnalla on mainittava 


ILMARINEN. 

Luonteiltaan ja harrastuksiltaan he ovat aivan erilaisia. Ilmarinen, 


se on seppo sen mokoma, 


takoja iän-i kuinen, 

edustaa suomalaista sitkeyttä ja sisua. Hän on 
ahkeran, ammattitaitoisen työn urho. Hän syntyi arkiseksi aher- 
tajaksi: 


Syntyi seppo Ilmarinen, 
sekä syntyi, jotta kasvoi. 
Se syntyi sysimäellä, 
kasvoi hiilikankahalla 


vaskinen vasara käessä, 
pihet pikkuiset piossa. 
Yöllä syntyi Ilmarinen, 
päivällä pajasen laati. 


Voiko tätä tehokkaammin kuvata ihmisen synnynnäisiä taipumuksia! 
Onko kumma, jos mies mokoma, »takoja alinomainen», saattoikin 
Pohjolan emännälle kehaista: 


Olen taivoa takonut, ilman alkusen alutta, 

ilman kantta kalkutellut riporihman tehtyisettä. 

Ilmarinen on työn, mutta ei omien aloitteiden 
mies — varmasti sekin monien suomalaisten luonteenpiirre. Väi- 
nämöinen toimittaa Ilmarisen vastoin tämän omaa tahtoa Pohj olaan, 
mutta kun kerran asia on, alulle pantu, hän käy Pohjolassakin 
tuttuun takojan työhönsä, käy, vaikka 


ei ole paikalla pajoa, 
ei pajoa, ei paletta, 

Hän tuumii vain: 

Akatp * on epäelköhöt, 
herjat kesken heittäköhöt, 


ahjoa, alasintana, 
vasarata, varttakana. 


eip ' on mies pahempikana, 
uros untelompikana. 


Sammon taottuaan Ilmarinen oli saapa Pohjan neidon, mutta 
hänen aikaillessaan Väinämöinen koettaa ennen häntä ehättää 
Pohjan neitoa kosihin. Vasta sisar Annikki saa Ilmarisen matkaan. 
Hän ei tulekaan perille liian myöhään, mutta kun Pohjolan emäntä 
vaatii häneltä vaikeita ansiotöitä, hän on taas avuton ja kykenee 
työt suorittamaan vasta, kun 

antoi morsian apua, työnti neito neuvokkia. 


Kaksi oma-aloitteista tekoa Ilmarinen silti suorittaa: hän takoo 
itselleen kullasta ja hopeasta uuden vaimon ja siinä epäonnistut- 
tuaan ryöstää itselleen uuden naisen Pohjolasta, siinäkin epäonnis- 
tuen. Sekin osoittaa, että Ilmarinen ei ollut omien aloitteiden mies. 

Voidaanpa Ilmarista oikeastaan pitää hiukan yksinker- 
taisenakin. Väinämöinen saa hänet helposti narratuksi kaksi- 

kin kertaa: ensi kerran houkuttelemalla hänet kiipeämään kuuseen 
valhekuuta noutamaan ja toisen kerran siten, että kun Ilmarinen 
pitää Sammon ryöstöä mahdottomana toteuttaa, Väinämöinen ei 
kajoa lainkaan siihen ajatukseen, vaan sanoo vain: 

Laotikamme laiva suuri, johon sampo saatetahan, 

jolloin Ilmarinen säikähtää ajatustakin lähteä merelle ja sanoo: 


Vakavampi maisin matka. surma suurelle selälle! 

Lempo menköhön merelle, 

ja niin hän huomaamattaan antaakin suostumuksensa. Väinä- 
möinen vastaakin hänelle: 

Kun et mieline merisin, niin on maisin matkatkamme. 

Avuineen ja rajoituksineen Ilmarisen luonne on aidosti suoma- 
lainen, mutta — onko 


LEMMINKÄINEN, 


kolmas Pohjolan retkien osanottaja, sellainen? 
Näin Kalevala kertoo hänestä: 


Ahti poika Saarelainen, 
tuo on lieto Lemmin poika, 
kasvoi koissa korkeassa 
luona armahan emonsa 
laajimman lahen perällä. 
Tuli mies mitä parahin, 


puhkesi punaverinen, 
vaan tuli vähän vialle, 
tavoiltansa turmiolle : 
ain oli naisissa eläjä, 
yli öitä öitsilöissä 
noien impien iloissa. 


Eikä Lemminkäinen ollut oikeastaan vain »vähän vialla», sillä olles- 
saan tihutöitään paossa Saarella hän 


tuhat tunsi morsianta, kolmea koko sa’assa 

sa’an leskiä lepäsi. piikoa pitämätöintä, 

Kaht * ei ollut kymmenessä, leskeä lepäämätöintä. 

Huolimatta siitä, että oli tällainen »naisten n a u r a 1 1 a ja», 
Lemminkäinen — tällaisten luonteiden tapaan — ei silti sitä suvain- 
nut, että hänen oma vaimonsa olisi uskoton. Ei tarvittu muuta 
kuin että tämä »meni kylähän, noien neitojen kisahan», niin Lem- 



164 



Väinö Hämäläinen: Lemminkäinen ja Hiiden hirvi. 

Itse lieto Lemminkäinen 
jopa lämsänsä lähetti 
hiien hirven hartioille. 

minkäisen valtaa voimakas mustasukkaisuus, hän hylkää Kyllik- 
kinsä ja saa aiheen sanoa äidilleen: 

Oi emoni , kantajani! Mieleni minun tekevi 

Tuo tänne sotisopani, juomahan soan olutta, 

kanna vainovaatteheni! soan mettä maistamahan. 

Sotaiset seikkailut ovatkin Lemminkäisen toinen suuri intohimo. 
Eikä hän ollut sotaisilla retkillänsä vain taitava miekan 
mittelij ä, hän taisi tarpeen tullen myös niin voimallisesti 
loitsia, että 

tulta iski turkin helrhat, valoi silmät valkeata. 

Tämän taitonsa avulla hän loitsi koko Pohjolan miesväen minkä 
minnekin. Olipa Lemminkäisessä kerskurinkin vikaa, sillä Pohjo- 
lasta palattuaan hän äidilleen kehaisee, että häntä ei kukaan kykene 
voittamaan sarkoin, ei hevosin eikä naisin. 


m 



KULLERVO 


on yhtä aidosti sommiteltu 
orjuuteen kahlehdi- 
tun voiman, niin 
henkisen kuin ruu- 


Sellainen on Kalevalan 
Lemminkäinen, ja meidän on 
myönnettävä, että 
Lemminkäisiä, kevytmielisiä 
naisten naurattajia — kuten 
myöhempiä Linnankosken 
»Tulipunaisen kukan laulun» 
Olaveja — on liiemmälti vielä 
meidänkin aj allamme. Silti 

sanomme, että Lemminkäinen 
ei sentään ole kaikkine piir- 
teineen niin supisuomalainen 
kuin joku Ilmarinen, mutta 
kuitenkin hän on täysin uskot- 
tava ja taiteellisesti voimak- 
kain piirtein kuvailtu henkilö- 
hahmo. 

Jos Lemminkäinen on 
aidosti kuvattu seikkailija- 
luonne, niin 


miillisenkin, sekä 
erilaisten yhteis- 
kunnallisten epä- 
kohtien kuvastin, 
eräs Kalevalan suurenmoisim- 
pia henkilökuvia. 


A k s eli G allen-K ai lela: 
Kullervon kirous (1899). 

»Malta, malta, hiien huora! 

Jos itken isoni veistä, 
vielä itkenet itseki, 
itket lypsylehmiäsi .» 


Kullervo oli syntynyt suurtekoihin, sillä jo kolmantena elinpäi- 


vänänsä hän 


katkaisi kapalovyönsä, särki liekun lehmuksisen, 

pääsi päälle peittehensä, kaikki riepunsa revitti. 

Eikä hänen voimansa ollut vain ruumiillista laatua, sillä jo lapsena 


poika puuta kirjoittavi 
pieni pilkkonen käessä, 
koko puu kuvia täynnä, 


täynnä tammi kirjoitusta: 
siinä miehet, siinä miekat, 
siinä keihäät sivulla. 

Akseli G ali e n- K ai lei a : Kullervon sotaanlähtö (i g oi). 

Läksi soitellen sotahan. 

Hoit ellen tappelohon. 

Soitti suolla, soitti maalla, 
kajahutti kankahalla. 

Näin runollisesti liioitellen ja havainnollisia kuvia käyttäen Kale- 
vala tahtoo todeta, että Kullervosta oli tuleva suurtekojen mies. 
Mutta onnettomuudekseen hän syntyi veljes- ja heimoriitojen kes- 
kelle ja sai perintötehtäväkseen koston. Ja onnettomuudeksi hänen 
osansa oli kasvaa vennon vieraissa, vihamielisissä oloissa orpona, 
jolla oli täysi syy laulaa: 

Parempi olisin ollut syntymättä, kasvamatta, 

sillä 

päivä pääskyille tulevi, ei minulle milloinkana, 

ilo ilman lintusille, tule ei päivä polvenansa, 

ei ilo sinä ikänä. 


Kaiken lisäksi Kullervon kohtaloksi tuli orjan osa, orjan työ, 
orjan halveksunta. Suurtekoihin syntyneen luonne sai siitä elin- 
ikäisen rikkeen. Kotinsa Kullervo kyllä lopulta löysi salon uume- 
nista, mutta liian myöhään, sillä hän vei sinne mukanansa katkeran, 
syntymästä saakka kieroon kasvaneen luonteensa, joka sairasmieli- 
sesti ärtyi vähimmästäkin. 

Täysin paatunut Kullervo ei silti toki ollut. Äidin rakkaus sai 
hänet heltymään ja sisaren turmelus hänen omantuntonsa herää- 
mään, häntä syyttämään. Onhetonta siskoansa ajatellen hän tuolla 
kohtalokkaalla paikalla 

kysyi mieltä miekaltansa, syöä syyllistä lihoa, 

tokko tuon tekisi mieli viallista verta juoa. 

Niin Kullervo , »kuolemansa kohtaeli» oman käden tuomana, oman 
teon syytteissä. 

Kullervon kohtalo oli traagillinen. Hän oli syntynyt suurtekoihin, 
mutta perintöosakseen saanut myös koston ja vihan repivät voimat. 
Häntä kaltoin kasvatettiin ja orjana kohdeltiin ja sellainenhan 

ei tule älyämähän, vaikka vanhaksi eläisi, 

miehen mieltä ottamahan, varreltansa vahvistuisi. 


Kullervon traagillinen tarina on tosi tarina. Tänäkin päivänä 
elää keskuudessamme tuhansittain kovaosaisia Kullervoja, joiden 
kohtalo ei olisi ollut niin kova, jos he olisivat syntyneet ja kasva- 
neet onnellisten tähtien alla, jos hyvän kodin lämpö ja rakkaus 
olisivat estäneet heitä kasvamasta kieroon. 

Mutta on jo aika ajatella Kalevalan monia naisiakin. Heistä 
tärkein ja huomattavin on 


LOUHI, 

Pohjolan mahtava emäntä, »Pohjan akka harvahammas». Hänen 
miehensä on saamaton nahjus, kokonaan vailla arvovaltaa. Louhi 
sen sijaan päättää kaikesta ja johtaa kaikkea 
ja kaikkia omilla maillaan. Kun Väinämöinen on avuttomana 
ajautunut Pohjolan perille, niin Pohjolan emäntä — ei isäntä — 
soutaa hänet kotiinsa ja myöhemmin sanoo omille maille ikävöi- 
välle Väinämöiselle: 

Taiatko takoa sammon, niin annan tytön sinulle, 

kirjokannen kalkutella, panen neion palkastasi, 

— — ___ — saatan sun omille maille. 

Kun Kalevalan uroot sitten tulivat toinen toisensa perästä kosio- 
matkalle Pohjolaan, niin Louhi yksin oli se, joka määräsi kullekin 

suoritettavat ansiotyöt. Ja kun myöhemmin kalevalaiset ryös- 
tivät sammon, niin ei isäntä, vaan 


Louhi, Pohjolan emäntä, 
kutsui Pohjolan kokohon, 
pani joukon jousihinsa, 
laittoi miehet miekkoihinsa, 
rakenteli Pohjan purren, 


suoritti sotavenosen, 
latoi miehet laivahansa, 
suoritti sotaurohot, 
kuni sotka poikasensa, 
tavi .lapsensa latovi. 


Niin, mikä ihailtavan tarmokas ja toimissaan taitava naisvaltias 
hän olikaan! 

Mutta yhtä Louhelta puuttui: sydäntä. Kun 
Lemminkäinen surmasi häneltä miehen, Kullervo ja Ilmarinen 
tuhosivat hänen molemmat tyttärensä, niin se ei näytä häntä syvästi 
järkyttäneen, ei ainakaan niin syvästi kuin sammon menetys, mikä 
merkitsi hyvinvoinnin ja vallan menetystä. 

Kuten Väinämöinen, siten Louhikin taistelee oman kansansa 
puolesta. Ja kuten Väinämöisessä, siten Louhessakin huomaamme 
sisäistä kehitystä, Louhessa kuitenkin toisenlaista kuin Kalevalan 
sankareista suurimmassa. Aluksi Louhi on näet vieraanvarainen — 
tosin itsekkäistä syistä — kalevalaisia kohtaan, ja tyttärensä häissä 
hän suurenmoisesti huolehtii vieraittensa viihtymyksestä, mutta 
menetettyään sammon hän muuttuu pahan personoitumaksi. Silti 
Louhi ansaitsee tunnustuksemme oman Pohjolansa etujen tarmok- 
kaana valvojana. 

Kalevalan muut 


ÄIDIT 

edustavat sitä, mitä Louhelta puuttuu: sydämen lämpöä, nimen- 
omaan äidin epäitsekästä, huolehtivaa, toimeliasta rakkautta. 
Heistä Ainon äidillä on kyllä eräs piirre, joka on sukua Louhen 
luonteelle. Hänkin, kuten Louhi, haluaa, että tytär menisi Väinä- 
möiselle. Kun Louhi sanoi Väinämöisestä, että hän 

tuopi laivalla eloa, aluksella aartehia, 

niin Ainon äiti taas lausuu: 

Tuota toivoin tuon ikäni, sukuhuni suurta miestä, 


ja kun Aino silti itkee, äiti tiuskaisee: 


Mene, huima, huolinesi, 


epäkelpo itkuinesi. 



Akseli G ali en -K ali el a Lemminkäis en äiti (i 8 g g). 

» Mehiläinen , meiän lintu, 
metsän kukkien kuningas! 

Lähe nyt mettä noutamahan 
kipehille voitehiksi 
yli kuun, alitse päivän, 
perille pyhän Jumalan.)) 


Mutta äidin vihdoin saatua kuulla lapsensa kuolemasta hänen 
surunsa on aivan toisenlainen kuin Louhen, on lohduton. Runollisin 
kuvin Kalevala kertoo tästä iät kaiket itkevän, auvottoman emon 
surusta. 

Lemminkäisen äidillä ei sen sijaan ole mitään itsekkäitä pyyteitä. 
Hänen ainoa huolensa on lapsen onni. Ja kun Lemminkäinen ei 
piittaa äidin ohjeista, vaan joutuu Tuonelan joella tuhon omaksi, 
silloin äiti käy taisteluun itse kuoleman valtoja vastaan. Omaa 
vaivaansa ja väsymistään ajattelematta hän 

pian juoksi matkan pitkän, sekä juoksi jotta joutui 

eikä edes huomannut, oliko juostavana myötä- vai vastamäki, 
sillä hänen silmissään 


ylähäiset maat aleni, 


alahaiset maat yleni. 

Ja kun äiti lopulta ylivoimaisin ponnistuksin saa poikansa pelaste- 
tuksi Tuonelasta ja poika sanoo: 

Viikon, utra, uinaelin, 1 kauan, malkio, makasin, 

niin äidin ainoa sana omasta osuudestaan on: 

Oisit maannut kauemminki, ilman äitittä pahatta, 

vielä viikomman venynyt katalatta kantajatta, 

mihin hän myöhemmin lisää: 

Vielä kiitä onneasi, en minä mitänä voisi 

julkista Jumalatasi, ilman armotta Jumalan. 

Lemminkäisen äiain tarina on ylevä ker- 
tomus siitä voimasta, joka on suuri n. ta maail- 
massa, äidinrakkaudesta. Mutta se ei ole Kalevalassa 
ainoa sellainen. Väinämöisen äiti kuulee hautaan poikansa valit- 
tavan Ainon kuolemaa, ja silloin 

emo hauasta havasi, miten olla oikeana 

alta aallon vastaeli: murehisin murtumatta 

))VieV onpi emo elossa, — — - — — — — 

vanhempasi valvehella, Mene Pohjan tyttärihin! 

joka saattavi sanoa, SielV on tyttäret somemmat. 

Edelleen, kun Kullervo palattuaan Untamon kodista kostoretkel- 
tänsä löysi oman kotinsa autiona ja silloin 

loihe siitä itkemähän, » Oi on ehtoinen emoni! 

itki päivän, itki toisen; Mitäs mulle tänne heitit 

itse tuon sanoiksi virkki: eläessä tällä maalla?)) 

niin Kullervon äiti 

alta mullan muistuttavi: mene tuonne metsämaille 

» Jäihän multa Musti koira — — — — — — — — 

käyäksesi metsämaille. ' evähiä etsimähän, 

Ota koirasi keralle, antia anelemahan .» 

Kalevalan äidit ovat yleensä vaatimat to- 
mia sivuhenkilöitä, ja kuitenkin he edusta- 
vat kansaneepoksessamme jalointa, ylevintä 
inhimillisyyttä. 

Kalevalan monista eri henkilöistä meidän on vielä mainittava 
sen monet 

NEIDOT. 

Heistä huomattavimmat ovat Aino, Kyllikki, Pohjan neito ja 
Marjatta. Ainon tarina edustaa Kalevalan naisellista tra- 
giikkaa, kuten Kullervon tarina miehistä. Kullervo on aktii- 
vinen voimaluonne, Aino passiivinen, vieno »vitsan varpa», joka 
hentona ja heikkotahtoisena ei ole luotu kestämään kovan maailman 
kohluja, vaan murtuu ja menehtyy. Ja kun Kullervo tietoisesti 
surmaa itsensä pahan omantunnon soimauksessa, Aino tekee tekonsa 
kuin unen häiriössä. Hän näet 

kiistasi kivelle uia, tahtoi paaelle paeta , 

mutta hänen sinne päästyänsä 

kilahti kivi vetehen, neitonen kiven kerällä. 

Kyllikki on verevämpi luonne kuin Aino. Hän on korkean 
kodin ylpeä kaunotar, monien kosima. Lemminkäinen 

s a* at saappahat kulutti, tuota neittä saaessansa , 

sa'at airot poikki souti Kyllikkiä pyytessänsä, 

mutta Kyllikkipä hälle. vain saneli: 

Tahon muo’on muhkeamman sekä kasvon kaunihimman 

muhkeille muodilleni kaunihille kasvoilleni. 

Mitä huoli Lemminkäinen! Entisaikojen tapaan hän ryösti naisen 
itsellensä. Ja Lemminkäisessä olikin miestä kerrakseen! Ennen 
kuin hän kotiin ehti, hän oli jo suostutellut Kyllikin itseensä, ja 
niin he — Lemminkäinen eli Ahti ja Kyllikki — 

siitä vannoivat valansa, ei Ahin sotia käyä 

laativat ikilupansa eikä Kyllikin kyleä. 

Mutta verevä Kyllikki oli huvinhaluinen, ja siksipä hän 
Lemminkäisen kalassa ollessa ei malttanut olla menemättä »kylähän, 
noien neitojen kisahan». Silloin Lemminkäinen, niin lieto kuin 
itse olikin, hylkäsi Kyllikin, mutta Kyllikki ei häntä. Kyllikki 
oli siten pohjaltansa uskollinen luonne. 

Pohjan neito on Kalevalan neitosista tärkein, 
sillä hänenhän takiansa Kalevalan sankarit tekivät monet kosio- 
matkansa ja suorittivat monet ansiotyönsä ja hänenhän voittami- 

sekseen itse sampokin taottiin. Kuitenkaan Pohjan neito ei ole 
niin inhimillinen eikä siten tule lukijaa niin lähelle kuin Aino ja 
Kyllikki. Pohjan neidon sadunomaisuus ilmenee erityisesti 
ensimmäisistä häntä esittävistä säkeistä: 


Tuo oli kaunis Pohjan neitiä 
maan kuulu , ve’en valio, 
istui ilman vempeleitä, 
taivon kaarella kajotti 


pukehissa puhtahissa, 
valkeissa vaattehissa, 
kultakangasta kutovi, 
hopeista helsky ttävi. 


Pohjan neito osaa liehakoida. Hän ei ajattele mennä 
Väinämöiselle, mutta silti sanoo: 


Ehkäpä tulen sinulle, kun kiskot kivestä tuohta 

ja jatkaa tällaista leikkiään, kunnes Väinämöinen satuttaa kirveellä 
polvensa. Kun myöhemmin Ilmarinen tulee Pohjolaan, niin Poh- 
jan neiti 


otti vaattehet valitut, 

ja niin 


pukehensa puhtahimmat 


tuli aitasta tupahan, 
kaapsahellen kartanolta 
silmiltänsä sirkeänä, 

pään päältä 


kaunihina kasvoiltansa, 
poskilta punehtivana, 
kullat riippui rinnan päältä, 
hopeat huohti, 


tuli siitä huolimatta, että hän Ilmarisen taottua sammon antoi 
hänelle rukkaset, — jos ei sekin ollut jonkinlaista liehakointia, sillä 
kun Väinämöinen ja Ilmarinen myöhemmin tulivat kilpakosijoina 
Pohjolaan, niin Pohjan neiti vastoin äidin toivomusta valitsikin 
Ilmarisen, ja kun Ilmarinen sitten ei tiennyt, miten hän suorittaisi 
Louhen vaatimat vaikeat ansiotyöt, niin 

antoi morsian apua, työnti neito neuvokkia. 

Ilmarilan emäntänä Pohjan neidossa ilmeni uusi luonteenpiirre. 
Valtiasluonteena hän suhtautui ylimielisesti Kullervoon, 
tehden teon, joka koitui hänen oman päänsä menoksi. Hän oli 
tässä kohden äitinsä aito tytär. 

Kalevalan viimeisen runon Marjatta on Neitsyt Maarian suoma- 
lainen muunnos. Hänen, neitseellisistä neitseellisimmän, oli silti 
kerran syy sanoa: 


Olen miehen suuren saava, 


jalon synnyn synnyttävä. 

Marjatan tarina on aviottoman äidin kova tarina. 
Kun hän vaikean hetken tultua anoo äidiltään apua, 

emo saattavi sanoa » Voi sinua, hiien huora! 

oma vanhin vastaella: Kenen oot makaelema ?» 


Koti, niin äiti kuin isäkin, hänet hylkäsi, ja »ruma Ruotuksen emäntä»,, 
jolta Marjatan lähettämä avun anoja kylpyä kysyi, vain vastasi: 


On^kyly kytömäellä, lautan lapsensa latoa: 

hepohuone hongikossa kun hevonen hengännevi, 

tuliporton poiat saa' a, niinp' on siinä kylpeötte. 

Marjatta noudatti tylyä neuvoa, mutta kun »henkäsi hyvä hevonen», 
niin 

min hevonen hengähtävi, on kuin löyly lyötäessä. 

On helppoa todeta Marjatan tarina kristillisperäiseksi, kuten 
myös huomata, miten runottaremme on saamansa aiheen suoma- 
laisesti käsitellyt ja aviottoman äidin kolkon kohtalon aidosti 
kuvaillut. 

Näin tarkastellessamme Kalevalan monia henkilöhahmoja olemme 
voineet todeta, että kaiken myytillisen, mystillisen, sadunomaisen 
keskeltä, joka sinänsä voi suuresti viehättää runollisuudelle altista 
mieltä, me löydämme eläviä ihmisiä omine erilaisine luonteenpiir- 
teineen, ihmisiä, jotka monipuolisesti edustavat ja valottavat 
Suomen heimoa, meitä itseämme. 

Siten Kalevalan arvo ei riipu pelkästään juonesta, vaan myös 
sen monista sattuvista henkilökuvista, kuten yleensä lukuisista 
erinomaisista yksityiskohdistakin. Jos mielenkiintoamme herättäisi 
vain pelkkä juoni, niin kirja kerran sen luettuamme tuskin meitä 
paljoakaan kiinnostaisi. Jos taas kirja on arvokas, se ansaitsee 
lukea useamminkin, ja Kalevalaa voi lukea yhä uudelleen saaden 
siitä jatkuvaa esteettistä nautintoa. 

Mutta Kalevalan suoma esteettinen viehätys ja virkistys perustuu 
— kuten kaikenkin kaunokirjallisuuden — erittäin tärkeältä osalta 
myös siihen, miten kaikki kerrotaan, perustuu siis tässä tapauk- 
sessa Kalevalan käyttämien taidekeinojen tehoon. 

Ne taidekeinot, jotka Kalevalan lukija helpoimmin huomaa, 
ovat alkusointu (ks. 143.-144. s.) ja kerto (ks. 121. — 122. s.) 

ALKUSOINTU 

on Kalevalan runotta r en erityisesti rakas- 
tama taidekeino. Lähes jokaisessa kansaneepoksemme 
säkeessä on tavallisimmin kaksi ja joskus kolmekin alkusoinnullista 
sanaa. Silloin tällöin voi samassa säkeessä olla kaksikin alkusointu- 
paria, esim. 

Millä nyt maksan naisen naurun , naisen naurun , piian pilkan. 

Tehokkain on alkusointu silloin, kun se yltää sanojen ensim- 
mäistä äättnettä edemmäs: 

Harvoin yhtehen yllymme, näillä raukoilla rajoilla, 

saamme toinen toisihimme poloisilla Pohjan mailla. 

Alkusointu oli kalevalaisille kansanlaulajillemme niin tärkeä, 
että se ohjatessaan sanojen valintaa jopa joskus saattoi unohta- 
maan sanojen alkuperäisen merkityksenkin; esim. 

teloille teräksisille, valkamoille vaskisille. 


KERTO 

on toinen Kalevalalle ominainen taidekeino. 

Kalevalainen kertosäe ei suinkaan aina ilmaise toisin sanoin 
edellisen säkeen ajatusta, vaan ehkä useamminkin esittää asiasta 
uusia vivahduksia, uusia luonteenomaisia, värikkäitä 
piirteitä, jofcka syventävät ja täydentävät ensimmäisen säkeen 
tekemää vaikutusta. Siten Kalevala sanoo esim.: 

Mieli ei tervoa parempi, Härkä päätä häilähytti, 

syän ei syttä valkeampi. mustat silmänsä mulisti. 

Usein voi tällaisia kertosäkeitä olla monia peräkkäin, usein aivan 
liiankin paljon, mutta ei toki aina, ei esim. silloin, kun Kalevala 
kertoo, miten Joukahainen kosto mielessä 


viikon vuotti Väinämöistä, 
viikon vuotti, ei väsynyt, 
istuellen ikkunoissa , 


valvoen vajojen päissä, 
kuunnellen kujan perillä, 
vahtaellen vainiolla. 

Jokainen näistä säkeistä täydentää, kuten huomaamme, edel- 
listen säkeiden sanomäa ja ilmentää elävästi Joukahaista jäytävää 
kostonhimoa. 

Mutta kalevalainen runotar viljelee myös kaunokirjallisuuden 
monia 


MUITA TAIDEKEINOJA 

Jo muinaissuomalainen, kalevalainen runomitta on luku 
sinänsä, miutta koska olemme sitä jo aiemmin (ks. 140.-141. s.) 
luonnehtineet, emme siitä sen enempää nyt puhu. 

Erittäin viljalti Kalevala sisältää liioittelua 
(ks. 121. s.). Sitähän se on täynnään. Kun esim. runotar tahtoo 
sanoa, että Pohjolan häätupa oli suuri, se sanoo sen näin: 

Kukko kun laessa lauloi, ei sen ääni maahan kuulu. 

Umojen kotkan suuruus ilmaistaan taas sanoin: 

Yksi siipi vettä viilsi, toinen taivasta lakaisi. 

Muita lausemuotoja — kerron ja liioittelun lisäksi — Kalevalassa 
sen sijaan tavataan verraten vähän. Loitsuissa esiintyy sellaisia 
'puhutteluja (ks. n 9. s.) kuin: * 

Nouse, maa, makoamasta, Luojan nurmi, nukkumasta, 

ja silloin tällöin kohtaamme vastakohta-asettelua (ks. 120. s.), sel- 
laista kuin: 

Ei ole laulut lasten laulut, lasten laulut, naisten naurut, 

ne on partasuun urohon. 

Kielikuvista (ks. 124. — 130. s.) ovat varsin monet 
Kalevalan runottaren suosiossa. 

Henkilöinti (ks. 125. s.) on eräs sellainen usein esiintyvä kielikuva. 
Sitä kuvaavat esim. seuraavat säkeet: 

Siin * itki ihana nurmi, Kuuli koivun itkeväksi, 

ahot armahat valitti. puun visan vetistäväksi. 

Aivan erityisesti Kalevala suosii vertauksia (ks. 260 s.), sellaisia 
kuin: 


Niin on mieli miekkoisien, 
autuaallisten ajatus 


kuin keväinen päivän nousu, 
kevätaamun aurinkoinen. 

Eero Järnefelt: Larin P a r as k i 
Tunnetuista runonlaulajistamme Larin Paraske (1833 — 1904) 
osasi enimmin kansanlauluja. Lisäksi hän taisi tuhansittain 
sananlaskuja ym. 


Kalevalan vertauskuvat ovatkin otettuja enimmäkseen tutusta luon- 
nosta. 

Samoin on lyhennetty vertaus (ks. 126. s.) Kalevalalle tuttu. Sel- 
laista käyttää esim. morsian valitellessaan: 

Lähen, hoikka, huolissani, kuin syksyisen yön sylihin, 

ikävissäni eroan keväisen kierän päälle. 


Samaa on sanottava nimityksen vaihdoksesta (ks. 127. s.). Kale- 
valaisia runoja laulaja oppi jo lapsena eli 

% 

maitopartana pahaisna, piimäsuuna pikkaraisna. 


Kielikuvista puhuessamme mainitsemme lopuksi vain ohimennen 
Kalevalan useat vertauskuvat eli symbolit (ks. 128.— 129. s.) vertaus- 
kuvalliset kertomukset eli allegoriat (ks. 130. s.), koska niistä teimme 
selkoa jo tämän luvun alussa (ks. 156. — 157. s.) 

Kalevalan monista 
kauneusarvoista olisi 
vielä paljonkin puhu- 
mista, mutta edellä 
sanottukin jo riittä- 
köön, sillä 


suuni jo sulkea pitäisi, 
kiinni kieleni sitoa, 

koska 

hevonenki hengähtävi 
matkan pitkän juostuansa. 


Sen olemme jo joka 
tapauksessa voineet 
todeta, että Kalevala 
ei ole vain kirjallisuu- 
temme arvokkain teos, 
vaan myös teos, joka 
taideluomana tuottaa 
nykyaikaisellekin luki- 
jalleen monenlaista es- 
teettistä nautintoa. 

Kalevala kertoo kylläkin oloista, jotka ovat meille 
kaukaisia ja vieraita. Sen sankarien Pohjolan retkien 
runollisina aiheinahan lienevät olleet noin 1000 vuotta sitten suoma- 
laisten suorittamat sotaisat seikkailuretket. Niitä esittäviin ker- 
tomarunoihin liittyi sitten lisiä keskiaikaisista ritariballadeista ja 
katoksista legendoista, loitsuista ja lyyrillisistä laulelmista. Kale- 
valaiseen runojen kekoon kantoivat täten ja tällöin kortensa lännen 
suomalaiset, idän karjalaiset sekä etelän inkeriläiset ja virolaiset. 
Siten Elias Lönnrotin noista runoista sommittelema kansaneepok- 
semme on koko Suomen heimon yhteinen aarre. 

Vaikka Kalevalan runkona ovatkin sotaiset retket, ennen muita 
sammon ryöstöretki, niin se ihmeteltävän vähän kuvai- 
lee sotaisia tapahtumia ja sotaista verenvuodatusta. 
Kun esim. Kullervo lopulta toteuttaa koko ikänsä hautomansa koston 
ajatuksen, niin vajaat kymmenen säettä riittävät koko teon kuvaa- 
miseen. Sitä enemmän Kalevalan sankarit suo- 
rittavat suurt e k oja sanan mahdilla. Siksipä 
voimmekin ajatella, että jos joskus koittaa sellainen rauhan aika, 
jolloin monet muut kansaneepokset menettävät mielenkiintoansa, 


Emil Wikström: Elias Lönnrotin 
muistopatsas Helsingissä (i g o 2). 

koska niissä niin paljon ja niin raa’asti vuodatetaan verta, niin Kale- 
valaa ei ole tarvis silloinkaan hylkiä, kun se ei ole miekan, 
vaan sanan eepos ja siten rauhan eepos. 

On luonnollista, että Kalevala muodostui rauhan eepokseksi, 
sillä sen sisältämiä runojahan lauloivat ja muovailivat vuosisadasta 
toiseen köyhien sydänsalojen savupirttien asukkaat, tavalliset rau- 
hallisen, rakentavan työn ihmiset. Enemmän kuin muut kansan- 
eepokset Kalevala onkin talonpoikainen eepos. Ja 
juuri sellaisena se pystyykin elävästi kuvastamaan suomalaista 
kansaamme, sen olennaisia piirteitä. Jos siis Kalevala sadunomai- 
suutensa vuoksi voikin lukijasta aluksi tuntua vieraalta, niin sitä 
tutumpia, sitä suomalaisempia ovat kaiken takaa paljastuvat rea- 
liset ihmishahmot ja koko kalevalainen hengen ja aineen maailma. 
Siinäkin mielessä Kalevala on meille verraton aarre. 

Kertauskysymyksiä. 

Millä henkisen kulttuurimme aloilla Kalevalan vaikutus on ollut erittäin 
tuntuva? 

122 . Mikä on Kalevalan eri tapahtumia yhdistävä juoni? 

123. 'Millä tavoin Väinämöisessä esiintyy sielullista kehittymistä? 

124. Kuka toinen Kalevalan päähenkilöistä huomattavasti, muuttuu, mutta 
huonompaan suuntaan? Mitkä seikat tätä osoittavat? 

125 . Mitkä ovat Ilmarisen luonteenpiirteet? 

126. Millä tavoin Ainon .ja Kullervon traagilliset kohtalot eroavat toisistaan? 
127! Miten Kalevala kuvaa äidinrakkautta? 

128. Mitkä ovat Kalevalan helpoimmin havaittavat taidekeinot? Mitä niillä 
tarkoitetaan? 

129. Mitä kielikuvia Kalevalassa on viljalti? 

130. Miksi Kalevalaa voidaan sanoa demokraattiseksi talonpoikaiseepokseksi? 
Tehtäviä. 

49. Edellä sivuilla 156 — 157 esitettyjen Kalevalan kertomusten lisäksi etsi 
pari muuta, jotka voi selittää symbolisesti. 

50. Etsi Kalevalasta kohtia, joissa on draamallista jännitystä. 

51. Tee selkoa Kalevalan kohdista, joissa » ylpeys käy lankeemuksen edellä ». 

52. Tee selkoa Väinämöisen eetillisestä eli siveellisestä maailmankatsomuksesta 
hänen Kalevalan eri kohdissa olevien lausuntojensa perusteella. 

33. Etsi Kalevalasta 10 eläinkunnasta ja 10 kasvikunnasta otettua vertausta 
(joiden yhteydessä on käytetty kuin-sanaa) . 

54. Etsi Kalevalasta kohtia, joissa henkilöidyt luonnon esineet puhuvat. 

55. Tee selkoa Kalevalan 18. runossa olevista kuvista eli kuvauksista. (Ks. 
mitä kuvauksista sanotaan 57.-59 . sivuilla.) 

Kirj allisuutta. 

August Annist, * Kalevala taideteoksena .« 206 s . 1944. 

Kalevalan kauneuksia. 123 s. 1920. 

E). A. Saarimaa, Kielen ja tyylin alalta. (5—32 s.) 1925. 



j. Aleksis Kiven »Seitsemän veljestä » 


Kuten Kalevala on kaunokirjallisuutemme suurenmoisin saa- 
vutus, siten Aleksis Kiven (1834—1872) v. 1870 ilmestynyt »Seit- 
semän v e 1 j e s t *ä » on kirjallisuutemme huomat- 
tavin romaani. On ihmeellistä, että niin on asianlaita, sillä 
Kiven teos on iältään 


vanhin romaanim me. 
Hänellä ei siten kirjaansa 
luodessaan ollut käytettävis- 
sään mitään kotimaisia perin- 
teitä, ei kielellisiä, kuten ei 
muitakaan esikuvia. Eivät 
myöskään Kiven esteettiset, 
kuten eivät muutkaan opin- 
not olleet ulkonaisena takee- 
na loistavista saavutuksista. 
Tosin hän valmistuttuaan 
yksityisoppilaana niukoin 
tiedoin ja verraten vanhana 
(1857) ylioppilaaksi oli voi- 
nut muutaman lukukauden 
kuunnella estetiikan, suomen- 
kielen ja historian luentoja, 
mutta tutkinnot olivat kui- 
tenkin jääneet suorittamatta. 

Mikä sitten teki Kivelle 
mahdolliseksi luoda »Seitse- 



män veljeksen» arvoinen teos, Väinö Aaltonen: Aleksis Kiven 

jos ei aivan ilman »ahjoa, * patsas. 


alasintana, vasarata, vartta- Helsingin Rautatientorilla paljastuspäivänä 
kana», kuten Ilmarisen oli 10. 10. 1939 

Jonas H ei s k a : Veljekset ja Toukolan pojat. 

» Veljesten näin haastellessa läheni heitä joukko Toukolan poikia, mutta eipä 
juuri niin kohteliaasti ja hyväntahtoisesti kuin Jukolaiset vartoivat. Olivatpa 
jotenkin päissään, ja miellytti heitä nyt hieman ilveillä veljesten kanssa.)) 

luotava sampo, niin ainakin varsin vaatimattomin varustein? 
Ensimmäinen ja tärkein syy oli se, että Kiven vanhempien köyhään 
nurmijärveläiseen kylänräätälin kotiin saapuivat Aleksin kehdon 
ääreen suopeamieliset onnettaret tuomaan kodin kuopukselle 
runsaita hengen lahjoja: silmät havaita tarkoin 
elämän ilmiöitä, mielikuvituksen luoda noiden elämän havaintojen 
pohjalla eläviä kaunokirjallisia ihmiskohtaloita ja kyvyn nähdä 
omien kärsimysten uhallakin nuo elämän tapahtumat kaikki sovit- 
tavan. huumorin valossa. Ja toiseksi Kivi noudatti sitä neuvoa, 
jonka hän itse on antanut meille: »Lue parhaita kir- 
jailijoita siten laajen taaksesi mielikuvituk- 
sesi piiri ä.» Ne kirjat ja kirjailijat, joiden parissa Aleksis Kivi 
itse »laajensi mielikuvituksensa piiriä» ja sai erilaisia kirjallisia 
herätteitä, olivat Raamattu; Kalevala, Cervanteksen »Don Quijote» 
(ks. 61. s.) ja Shakespearen näytelmät (ks. 86. s.). 

Kuitenkin on myönnettävä, että Aleksis Kiven luomat teokset 
ovat taiteelliselta arvoltaan epätasaisia. Niistä toisissa kyllä tun- 
tuvat »vasaran jäljet sekä pihtien pitämät». Paras niistä, Kiven 
pääteos, on »Seitsemän veljestä», eikä voi kieltää sitäkään, että sen 
kieli ei ole kaikin kohdin nykysuomea. Kuitenkin se on aivan toi- 
sella tasolla kuin siihenastinen suomi, köyhä ja kankea. Ja mitä 
Kiven kielessä on sellaista, mikä ei vastaa aikamme vaatimuksia, 

sen korvaa täysin mitoin hänen kielensä rikkaus ja 
elävyys, sen sointuisuus ja p o 1 j e n n o 1 1 i s u u s, 
Siinä, kuten muutoinkin, »Seitsemän veljestä» on kyntänyt syvän 
vaon suomenkielisen kulttuurimme vainioon. Kivi osoitti, että 
ei vain itäsuomalainen, kalevalainen, vaan myös hänen oman koti- 
seutunsa lounaissuomalainen kieli on rikasta, ilmeikästä, kauno- 
kirjallisesti käyttökelpoista kieltä. Monet Kiveen teosten 
lauseparret ovat saaneet jopa sananlaskujen nase- 
vuuden ja painavan kantavuuden, sellaiset kuin 
»voimallinen tahto vie miehen läpi harmaan kiven», »niin nuori 
ja niin paatunut», »siihen soppaan en pistä lusikkaani minä», »koto- 
maamme koko kuva, sen ystävälliset äidinkasvot olivat ainiaksi 
painuneet hänen sydämensä syvyyteen» ym. 

»Seitsemän veljeksen» arvo ei avaudu kaikille heti ensi lukemalla. 
Sen, kuten monen muun arvoteoksen laita on se, että sitä kannattaa 
ja myös voi mielenkiinnolla lukea yhä uudelleen, jolloin vasta sen 
arvo ja merkitys kohta kohdalta alkavat valjeta. Tällöin lukija myös 
huomaa, että romaanin eri lukuja yhdistää selvä juoni. Se kertoo 
siitä, miten veljekset aluksi asettuivat poikkiteloin yhteiskunnan 
vaatimuksia vastaan paeten korven kohtuun, mutta kokemus- 
ten koulussa oppivat sen, että heidän oma 
onnensa ja menestymisensä vaatii noudatta- 
maan yhteiskunnan lakeja ja säännöksiä, ja 
niin noista villeistä, mutta pohjaltaan rehdeistä Jukolan pojista 
tulee yhteiskuntakelpoisia kunnon kansalaisia. 

Veljesten elämäntarina näin symbolisoi Suomen kansan 
vaiheita. Sekin on aikanaan rakastanut vapaata metsien mie- 
hen elämää Suomen sydänsaloilla, mutta kehitys on kuljettanut 
sen rakentamaan yhä paremmat asuinsijat, pakottanut kaatamaan 
kaskia, viljelemään maata ja kasvattamaan karjaa sekä muodos- 
tamaan elämänsä yleensä yhteisen edun vaatimalla tavalla. Näin 
kulttuuri voittaa, kuten valo voittaa pimeyden Kalevalan kansan 
taistellessa Touhen ja Pohjolan väen elkiä vastaan, — siten näiden 
kahden arvoteoksemme juonessa ilmenee sukulaispiirteitä ja samaa 
optimistista elämän uskoa. 

»Seitsemän veljeksen» puitteet ovat selvästä juonesta 
huolimatta kuitenkin verraten v-ä 1 j ä t, — kuten 
ovat Kalevalankin. Kivi ei ole tahtonut kuvata vain sitä, niikä olisi 
ollut välttämätöntä veljesten psykologisen, sielullisen, kehityksen 
kuvaamiseksi juonen edellyttämällä tavalla, vaan on sirotellut sinne 
tänne pikku episodeja ja romanttisia tarinoita, joita etenkin Aapo 
mielellään kertoilee Heljillensä. Näin »Seitsemän veljestä» esittää 



Veljekset lukkarin koulussa. 

» Pidättäkää nyt ja syökää, te puuhevoset — — • mutta muistakaa, tämän atrian 
perästä ei pidä tuleman huulillenne yhtään suuruksen murenata ennen kuin 
aapisto on päässänne, te visakalloiset sonnit .» 

pienoiskuvan aikansa Suonien kansasta pappeineen ja lukkareineen, 
nimismiehineen ja jahtivout eineen, aatelisineen ja kerj äläisineen, 
kuten Kalevala kuvaa lähes tuhat vuotta aiemmin elänyttä kan- 
saamme. Siten »Seitsemän veljestä» ei ole vain kaunokirjallinen, 
vaan myös kulttuurihistoriallinen teos. Kivi itse oli varmaan sel- 
villä siitä, että »Seitsemän veljestä» oli erikoisasemassa sekä hänen 
omien että suomalaisen kirjallisuutemme muiden teosten joukossa, 
sillä hän lausui siitä nuo tunnetut sanansa: »Minä en veljeksiä 
koskaan hylkää, vaikka te perin pohjin katsositte sen mitättömäksi. 
Minä en ota siitä pois yhtä ainoata sivua, jos niin, että itse aikaa 
voittain tulisin sen kustantamaan.» 

Ensi sijassa »Seitsemän veljestä» on kuitenkin noiden Jukolan 
seitsemän veljeksen kuvausta, on miehisten luonteiden kuvausta , 
kuten Kalevalakin etupäässä on. Kullakin veljeksellä 
on omat yksilölliset piirteensä. Kivi ei ole tyyli- 
tellyt heidän luonteitaan, ei esitä heitä tyyppeinä, joista kukin 
edustaisi vain yhtä ihmisluonteen piirrettä, vaan hän on noudat- 
tanut ns. luonteikasta, karakteristista, esitystapaa, sillä hän kuvaa 

veljeksiä yksilöinä, ei ryhmän edustajina. . Yhteistä veljeksille silti 
on lapsen mieli ja karkea kieli, molemmat seurauksia heidän alkeel- 
lisesta kehitystasostaan. Ja yhteistä heille on myös se, että vaikka 
he toisinaan riitaan ja sanaharkkaan hairahtuvatkin, he lopulta aina 
vetävät yhtä köyttä. On joskus väitetty — ja kai väitetään yhä 
yleisesti — että me suomalaiset olemme erittäin riitaisia: »kaksi kohta 
kahta mieltä, kolmen kesken käsikähmä». Totta onkin, että me 
osaamme verisestikin riidellä, mutta yhtä totta on toisaalta, että 
me lukemattomine yhdisty ksinemme ja osuuskuntinemme aivan eri- 
tyisesti harrastamme yhteistoimintaa, — kuten Jukolan veljekset. 
Niin he tekevät varsinkin silloin, kun he tuntevat, että virkamiehet, 
naapurit tai itse luonto on heitä vastaan. Herrojen kammo on 
sekin vanha suomalainen piirre, ymmärrettävästi, sillä olivathan 
menneiden aikojen virkamiehet niin kieleltään kuin mieleltäänkin 
vieraita kansallensa. 

Veljeksistä vanhin on Juhani , »Nummisuutarien» Eskon verraton 
hengenheimolainen. Kivi on kuvannut hänet erittäin elävästi, 
monin huumorin kyllästämin. piirtein. Juhani on herkkä luonnon- 
lapsi, herkkä suuttumaan ja herkkä leppymään. Sana vain, ja hänen 
mielialansa heilahtelee laidasta toiseen. Tuollaisena hetken lapsena, 
tunnelmien ja kuvitelmien ihmisenä hän kokee kaiken voimakkaasti, 
on riehakas riemussaan ja synkkä suuttuessaan. Vihansa vallassa 
hän syytää suustaan hurjia sanoja, esim.: »Mitä huolin taivaasta, 
ellen saa nähdä Tuhkalan Matin verta ja rapaa.» Mutta hänen 
vihansa ei ole sentään yhtä vaarallinen kuin hänen sanansa ovat 
pelottavia. Sovun sana vain, ja myrsky on pian ohi, ja vihaiset 
sanat jäävät vain sanoiksi, vain ukkosen johdattimeksi. 

Juhani puhuu paljon. Se, mikä kulloinkin on hänen sydämellään, 
pulpahtaa kohta esille välittöminä sanoina. Ja kun hän ei ole vain 
herkästi ja voimakkaasti erilaisten mielialojen heiteltävissä, vaan 
myös älyltään yksinkertainen, hän helposti erehtyy käsittämään 
tilanteet väärin tai ainakin niitä liioittelemaan. Näin syntyy tiheästi 
ristiriitoja kunkin hetken tilanteiden ja niiden johdosta Juhanissa 
syntyneiden mielialojen ja mielenpurkausten välille, mutta ne risti- 
riidat eivät osoittaudu vaarallisiksi, vaan synnyttävät vain koomil- 
lisen vaikutelman, aiheuttavat vain vapauttavan naurun. Näin 
Juhani osoittautuu erittäin koomilliseksi luonteeksi. 

Ikäjärjestyksessä Juhania seuraavat kaksoisveljekset Tuomas ja 
Aapo. Jos Juhani on herkkä, hetkellinen sangvinikko, niin Tuomas, 
sen sijaan on jäyhä, vakaa, harvasanainen flegmaatikko. Jos Juhania 
ei sovi aina ottaa vakavasti, niin Tuomaan sanoihin tulee aina 
uskoa. Jos Juhani usein leimahtaa vihan ja kiihkon liekkiin, niin 

Tuomas syttyy harvoin, mutta sitten onkin leikki kaukana, sillä 
silloin, Juhanin sanaan, »Tuomas on vaarallinen mies», kuten ilmeni 
hänen kimpautuessaan Laurille Hiidenkivellä. 

Tuomas edustaa tyyntä ruumiillista Voimaa, hän on näet vel- 
jeksistä väkevin, Aapo taas tervettä järkeä, arkista käytännöllistä 
elämän viisautta, johon veljekset voivat aina tarpeen tullen tur- 
vautua. Mutta hän ei ole vain arjen mies, sillä hänen herkkä kor- 
vansa ja hyvä' muistinsa on korjannut talteen monta romanttista 
tarinaa, joita hän silloin tällöin veljesten iloksi kertoilee heille. 

Neljäs Jukolan velisarjasta on Simeoni. Hänet erottaa toisista 
veljeksistä hänen uskonnollisuutensa, oikeammin sanoen hänen 
tekohurskautensa. Hänen uskonsa perusta on vain pelko, tuomio- 
päivän ja helvetin kammo, mutta se ei estä häntä silti ottamasta 
harha-askelia, silloin tällöin kiroilemasta, tappelemasta ja ryypis- 
kelemästä. Ikämiehenä hän on lisäksi mammonan palvelija, kova- 
sydäminen vanhapoika. — Muuallakin »Seitsemässä veljeksessä» Kivi 
kuvaa tällaista elämän ja uskon, tekojen ja sanojen välistä risti- 
riitaa, mutta hän ei tee sitä tuomion sana huulillaan, vaan aidon 
humoristin hymyn häive silmäkulmassa. Eivätkä Kiven mielestä 
kaikki uskovaiset ole tällaisia tekokristittyjä, siitä ovat todisteena 
eräät toiset Kiven piirtämät henkilökuvat. 

Simeonia seuraavat toiset kaksois veljekset Timo ja Lauri. Timo 
on- veljeksistä kovapäisin. Vaikeata hänen on oppia aakkoset ja 
vaikeata käsittää toisten puheet, eivätkä hänen omat sanansa ole 
järjen leimahduksia. Hyväluonteisena ja tyytyväisenä hän elelee 
veljiensä parissa aina jonkin yksinkertaisuutta osoittavan sanan 
lausuen toisten puheen joukkoon. Mutta kerranpa hänen päässään 
sentään viriää ajatus, jota toiset veljekset eivät huomaa: ampua 
Hiidenkiven ympärillä heitä ahdistelevat härät oman hengen pelas- 
timiksi. 

Lauri on — niin on hänestä sanottu — veljeksistä suomalaisin 
ja lähinnä myös Aleksis Kiven omaa luonnetta. Hän on hiljainen 
ja umpimielinen erakkoluonne, joka mielellään vetäytyy metsän 
kohtuun kulkien siellä mietiskellen ja havaintoja tehden. 

»Viimein tulee hännän huippu, pikku Eero } liukas luikku», kuten 
Toukolan poikien laulussa Jukolan kuopuksesta sanotaan. Eero 
eroaa monessa kohden veljistään. Hän on kooltaan pienin ja voi- 
miltaan heikoin, mutta älyllisesti etevin. Muut veljekset, etenkin 
Juhani,, ovat itsetiedottoman koomillisia, mutta Eero tahallinen 
pilkkakirves, purevien sanansutkausten veistelijä, joka pisteliäillä, 
ironisilla huomautuksillaan tuottaa monta karvasta hetkeä vanhem- 
mille veljillensä, varsinkin helposti tuohtuvalle Juhanille. Niin on 

esim. silloin, kun veljekset 
toteavat, että miltei kaikki 
he »armottomasti rakastavat» 

Männistön muorin Venlaa. 

Kun heistä jo viisi on tehnyt 
saman tunnustuksen ja Juhani 
kysyy Eeron sydämen laitaa, 
niin hän vastaa: »Teen saman 
vilpittömän tunnustuksen, 
saman vilpittömän tunnus- 
tuksen», mutta Juhani huo- 
maa Eeron mielialan: »Sinä, 
kavun rapu. Mutta kas kun 
huomaan taas tuon pilkallisen, 
tuon salaisen, tuon förpiiska- 
tun irvistyksen naamassasi, 
ja näkyypä kuin tekisit vain 
leikkiä koko asiasta. Mutta 
kyllä sinun opetan.» Kun 
edellä määrittelimme, mitä 
ironia tarkoittaa, sanoimme, 
että se on tahallista komiik- 
kaa, jossa teeskennellyn vaka- 
vasti sanotaan päinvastaista 
kuin ajatellaan. Tällaisen iro- 
nian tehokkaassa käytössä 
Eero tässä, kuten monissa 
muissakin tilanteissa, on mel- 
koinen mestari. 

On vaikeitta yksityiskohdittain sanoa, kuinka paljon Kivi löysi 
nurmijärveläisistään eläviä aiheita Jukolan poikiin ja muihin »Seit- 
semän veljeksen» henkilöihin — niitä hänellä joka tapauksessa oli — 
mutta tosiasia on, että hänen mestariteoksensa henkilöt ovat lopul- 
lisesti hänen rikkaan mielikuvituksensa luomia ihmisiä, joihin hän 
kykeni puhaltamaan elävän hengen, parhaimmillaan niin aidon, 
että he virheineen ja hyveineen, alkeellisine ajatuksineen ja tapoi- 
neen sekä elämän ankarassa koulussa eteenpäin pyrkivine mielineen 
ja kehityskykyisine luonteineen ovat aikansa todellisia nurmijärve- 
läisiä eivätkä vain heitä, vaan myös suomalaisia yleensäkin. 

Näin »Seitsemän veljestä» on realistinen ajan kuva , 1880-luvulla 
alkaneen realistisen kirjallisen kautemme edeltäjä. Mutta se ei ole 
pelkästään realistinen kirja, sillä siinä on myös romantiikkaa. Mil- 


V äin ö Hämäläinen: Jukolan 
veljesten pirtin palo. 

»— — — vihoissaan ja murheissaan sei- 
soivat veljekset siinä ympärillä, seisoivat 
kaikki selin vasten tulta ja nostelivat vuo- 
roon jalkainsa anturoita kohden lämmit- 
tävää tulta.)) 

P e k'k a Halonen: Kiljavan lakea lla nummella. 

» Silloin laukaisivat molemmat samassa silmänräpäyksessä, ja kaapaisten pake- 
nivat sudet .» 


loin nimenomaan Aapo käy kertoilemaan tarinoitaan, silloin hänen 
kuulijansa — ja lukija heidän kerällään — saavat tehdä matkoja 
romantiikan ihmemaille. 

Realistiset ja romanttiset kuvat ja kuvaukset siten vaihtelevat 
kirjan sivuilla ja luovat siihen osaltaan poljennollisuutta. Aapon 
tarinat ovat tällöin rytmillisiä lepokohtia, kun taas sellaiset draa- 
malliset tapaukset kuin pako lukkarin koulusta, Impivaaran tuli- 
palo ja nälkäisten sutten ahdistelemien, puolialastomien veljesten 
pako talvipakkasen kourista takaisin Jukolaan sekä heidän pelas- 
tumisensa Hiidenkivelle ovat kirjan poljennollisuuden kohokohtia. 
Samoin veljesten keskustellessa, kun tunnelmat nousevat ja las- 
kevat, kiihtyvät ja laantuvat, syntyy esteettisesti viehättävää ja 
virkistävää poljennollista vaihtelua. Ja vihdoin on poljentoa myös 
Kiven lauseissa. Erityisesti on pantava merkille hänen virkkeittensä 
rytmillinen loppu, mistä jo edellä (ks. 133. s.) olemme maininneet. 
On laskettu »Seitsemässä veljeksessä» olevan jopa 1 300 sellaista 
lausetta, joiden lopussa on daktyyli ja trokee, sellaisia kuin »Aapo 
oli vaiti kuin jäätynyt järvi» ja »seisoo koivisto nuori ja tiuha». 

Poljennollisuus, rytmi, ei ole suinkaan Kiven ainoa taidekeino. 



Jonas H ei s k a : Paluu Jukolaan . 

»— — vuoren harjulla — — seisahtuivat veljekset hetkeksi levähtämään juhti- 
nansa — — ja kaukana kuumotti heidän lapsuutensa Jukola. Mutta pian 
himmensi kyynel heidän silmänsä — — .» 


Muista sellaisista voimme mainita mm. alkusoinnun ja kerron. 
Edellisen esimerkeiksi otamme tähän kirjan loppusivuilta seur aavat 
sanaliitot: »komeroisen, kohisevan vuoren alla; sulivat suloisesti 
yhteen; lempeä lehto; armasta ahoa; parveilivat paarmat; kiilivään 
kimmaan; kellojen kilinässä kotia; merimies johdattelee mieleen 
muinoista myrskyä merellä. Joskus Kivi käyttää alkusointua 
saadakseen aikaan koomillisen vaikutelman: »Olis nyt halko, niin 
panis niin pitkin pakaroja, että pläikkyis.» Kiven tapaa käyttää 
tehokeinona kertoa kuvastavat mm. seuraavat lauseet: »Äiti vier- 
rettä ammenteli loimottavan liekin vaiheilla, hän ammenteli ja 
lauleli, lauleli heleällä äänellä, kaulassa liina, liina kuin lumi ja 
taivaan kaari. Mistäpä tunsin isäni? Veisteli hän kirvesvartta, 
veisteli kultaisen akkunan vieressä.» 

Kiven suosima tyylikeino on myös epätavallinen sanojen järjestys, 
jonka avulla hän saa ajatuksensa tehokkaammin esille. Siitäkin 
tähän jokunen esimerkki: »kiehahti kerran kasteisessa viidassa 
sininen liina»; »jota itsellänsä olevan hän tuskin voi uskoa vielä»; 
»seisten reunalla kiiltävän pilven»; »kylään olivat lähteneet huoneen 
palvelijat kaikki». Tällaiseen järjestykseen sanansa sovittaen Kivi 
saa syntymään, kuten huomaamme, myös voimakasta, laulullista 
poljentoa. 

Niistä monista taidekeinoista, joita Kivi viljelee ja jotka tekevät 

hänen tyylinsä niin 
tehokkaaksi ja niin per- 
soonalliseksi, mainit- 
semme vielä vertaukset , 
joita »Seitsemässä vel- 
jeksessä» on viljalti. 
Niistäkin muudan esi- 
merkki: »Talo ilman 
aitan polulla astelevata 
emäntää on niinkuin 
pilvinen päivä, ja sen 
perheenpöydän päässä 
asuu ikävyys kuin riu- 
tuva syksy-ilta. Mutta 
hyvä emäntä on talon 
kirkas aurinko, joka 
valaisee ja lämmittää.» 
»Herrat ovat narreja . . . 
ja lapsekkaita kuin 
piimänaamaiset kaka- 
rat.» »Elämä ja kuolema ovat iskeneet toinen toisensa kamaraan 
kuin kaksi koiraskarhua.» »Minä olen vissi ja luja, vissi ja luja 
kuin kirveen silmä.» 

Näin olemme voineet todeta, miten monipuolisesti rikas kirja 
»Seitsemän veljestä» on. Sen kieli on sointuvaa, poljennollista ja 
kuvista rikasta, sen henkilökuvat tosia ja eläviä. Se on kehitys- 
romaani, jonka päähenkilöt, aluksi villit ja kesyttömät, karkea- 
puheiset ja -tapaiset, talttuvat ja kasvavat kunnon kansalaisiksi. 
Monine elämän arki-ilmiöitä kuvailevine piirteineen se on realistinen 
kirja, mutta erämetsän elämyksineen, satuineen ja tarinoineen se 
on myös romanttinen kirja. Se on eepillinen kertomus, johon vaih- 
telua luovat milloin draamalliset tapaukset, milloin lyyrilliset tuo- 
kiotunnelmat ja -kuvat. Ja se on ennen muuta huumoria uhkuva 
teos. Veljeksiä* kohtaa epäonni ja kohtalon kohlu toisensa jälkeen, 
mutta ne eivät murra heitä, vaan he niiden keskessä vain kasvavat 
ja. terästyvät, kaikki päättyy myönteisesti, ja kaikesta tästä Kivi 
kertoo ymmärtävin mielin ja hymy silmäkulmassa, kertoo aidon 
humoristin ilostelevin tavoin. 

Voi tuntua ihmeelliseltä, että Kivi, joka »näki vain syksyn ja 
talven sään» ja jonka elämä oli raskasta erakkoelämää maaseudun 
yksinäisyydessä ja vaikeata ruumiin ja sielun kärsimystä, on voinut 
valoisin mielin katsella ja kuvailla veljesten elämää. Mutta hänen 



Aleksis Kiven kuolinmökki Tuusu- 
lassa. Kivi kuoli vuoden viimeisenä päivänä 1872. 

» Syntyi lapsi syksyllä — 
tuulet niin vinhasti vinkui — 
tuult* oli koko elämä, 
nähnyt ei kesää, ei kevättä, 
eli vain syksystä jouluun .» 

tapauksensa ei ole ainoa, jolloin 
huumori on kukkinut kärsimysten ja 
kipujen keskellä. 

Kivi valmisti »Seitsemää veljestään» 
kymmenkunta vuotta. Kymmenkunta 
vuotta veljekset olivat sairaan runoi- 
lijan miltei ainoa seura ja ilon aihe. 
»Seitsemän veljestä» ilmestyi v. 1870, 
ja samana vuonna Kivessä alkoi ilmetä 
mielisairautta. Vuoden 1872 viimeisenä 
päivänä hänen iloton elämänsä sam- 
mui. Mutta hänen teoksensa, niistä 
ensimmäisenä juuri »Seitsemän vel- 
jestä», ovat jo monet vuosikymmenet 
suoneet ja tulevat vastakin suomaan 
monta esteettisen nautinnon ja vir- 
kistävän ilon hetkeä hänen jälki- 
polvillensa. Ne elävät edelleen elin- 
voimaista elämää. 

Ke-rtauskysymyksiä. 

131. Mitkä olivat lyhyesti - sanoen Aleksis 
Kiven elämänvaiheet? 

132. Mistä johtui Kiven taito luoda sellainen 
mestariteos kuin » Seitsemän veljestä »? 

133. Millaista on Kiven romaanissaan käyt- 
tämä suomen kieli? 

134. Mikä on » Seitsemän veljeksen » juoni? 



Aleksis Kiven hauta 
T uusulassa. 

» Tuonen viita , rauhan viita ! 
Kaukana on vaino, riita, 
kaukana kavala mailma .» 


133. Mitä yhteisiä piirteitä on Jukolan 
veljeksissä? 

136. Millä tavoin veljesten luonteet eroavat toisistaan? 

13J. Mikä on »Seitsemän veljeksen» suhde realismiin ja romantiikkaan? 

138. Millä tavoin Kivi on saanut romaaniinsa rytmiä eli poljentoa? 

139. Mitä muita taidekeinoja Kivi mielellään käyttää »Seitsemässä veljeksessä»? 

140. Miksi »Seitsemää veljestä » on pidettävä humoristisena teoksena? 


Tehtäviä. 

Selvittele, 

36. millaisia nykysuomesta poikkeavia sanojen taivutusmuotoja Kivi käyttää 
romaanissaan, 

57. millaisia »Seitsemän veljeksen» sananparsia muutkin ovat ruvenneet käyt- 
tämään tai voisivat käyttää sananlaskujen tavoin, 

38. missä tilanteissa Juhanin mieliala heilahtaa äärimmäisyydestä toiseen, 

39. millaiset Timon teot ja sanat paljastavat hänen tyhmyytensä, 

60. millaiset Aapon puheet liiallisen juhlallisuutensa vuoksi tekevät koomillisen 
vaikutuksen. 


190 


6 1. missä tilanteissa Eero puhuu ironisesti toista kuin mitä hän todellisesti 
ajattelee. 

Etsi lauseita, joissa esiintyy 

62. selvää rytmillisyyttä, nimenomaan lopussa daktyyli ja trokee (ks. 133. s.), 

63. epätavallinen sanojen järjestys (ks. 120. s.), 

64. alkusointua (ks. 143.— 144. s.), 

>65. kertoa (ks. 121. — 122. s.), 

66. vertauksia (ks. 125. s.). 

Kirj allisuutfa. 

Ks. 153. — 154. s:lla olevaa luetteloa. 


Kansat , kuulkaa runoilijaa , kuulkaa pyhää unelmoitsijaa. Y ässänne, 
joka ilman häntä on täydellinen, hänellä yksin on kirkas otsa. Tunkien 
läpi tulevaisten aikojen pimeyden hän yksin niiden hämärästä hel- 
masta keksii idun, joka ei vielä ole puhjennut. Ihminen ja kuitenkin 
herkkä kuin liekki. Jumala puhuu hiljaa hänen sieluunsa niinkuin 
metsiin ja laineille. 

Victor Hugo. 

Ranskan romantiikan huomattavin edustaja. 

Kansat kirjoittavat historiansa teoillaan, sanoillaan ja taiteellaan, 
ja niistä viimeksi mainittu on kaikkein luotettavin. 

' John Ruskin. 

Englantilainen taidearvostelija. 

Totisesti ei ole julkisen kirjaston väärinkäyttöä, jos kaunokirjalli- 
suutta luetaan eniten. Päinvastoin täytyy kysyä, voiko mikään muu 
kirjallisuuden laji kohottaa raskaan työn tekijöitä paremmin arkielämän 
proosallisen ja ikävän pakkotyön yläpuolelle. 

Andrew Carnegie. 

Amerikkalainen monimiljonääri. 

Kaunokirjallisuus kuvastaa tavallisesti vain osan, vaikkakin sisim- 
män, siitä, mitä ajassa liikkuu. 

V. Tarkiainen. 

Professori. 



4. Mitä meidän on vaadittava 

kaunokirjallisuudelta. 

Inhimillisen kulttuurin korkeimpia saavutuksia ovat tiede ja 
taide. Tiede tahtoo tyydyttää ihmishengen ikuista tietämisen janoa, 
vastata alati viriäviin kysymyksiin, mitä, miten ja miksi. Taiteen 
tehtävänä taas on ravita tunne-elämäämme, suoda meille esteettistä 
nautintoa, olla »elämämme suurimpana sulostuttajana». 

Se on taiteen tehtävä, ja siksi taide ei ole olemassa 
taiteen vuoksi, vaan ihmisen vuoksi, ihmistä 
varten, kuten kaikki muukin, minkä ihminen luo, on häntä 
itseään varten ja saa arvoa sen mukaan, miten se ihmisen hyviä 
tarpeita tyydyttää. Ihminen on ylempi ja tärkeämpi kuin hänen 
luomuksensa. Siten esim. tulipalossa ainoa oikea menettelytapa 
on pelastaa ensin ihminen, sitten vasta taideteos, olkoon se miten 
arvokas tahansa. 

Kaunokirjallisuuskin on taidetta, jos se vastaa taiteen vaati- 
muksia. Vastatakseen niitä kaunokirjallisuuden, kuten 
taiteen yleensä, tulee kyetä tartuttamaan 
meihin ne tunne-elämykset, jotka kaunokir- 
jailijaa itseään ovat hänen luomistyössään 
elähdyttäneet. Tämä onnistuu, jos kirjailija osaa kuvata 
elämää elävästi, uskottavasti ja todesti sekä niin, että hänen kuvauk- 
sestaan muodostuu eheä, sopusuhtainen kokonaisuus. 

Toisin on laita, jos lukijan on pakko tuon tuostakin ajatella, että 
kaunokirjailijan esitys on mahdotonta ja järjetöntä, joten hän 
asettuu kaunokirjailijaan nähden vastahankaan, oppositioon. Täl- 
löin lukija ei voi kokea esteettistä nautintoa eikä hän voi pitää 
kirjailijan luomusta taideteoksena. 

Taidetta ei ole myöskään sellainen kirjallinen tekele, jota ei tosin 
voi pitää kaiken järjen vastaisena, mutta jolla ei myöskään ole 

mitään annettavaa lukijalle, ei aitoja, voimakkaita tunne-elämyksiä, 
ei henkeviä ajatuksia, ei syvällistä elämän valaisua. Sellaisessa 
tekeleessä voi kyllä olla näppärä, jopa jännittävä juoni, voi olla 
sujuva sanontakin, mutta sen lisäksi ehkä esimerkiksi vain mauttoman 
makeata tunnelmointia ja avutonta luonteiden erittelyä. Sellainen 
kirja jättää lukijan tyhjäksi ja tyydyttämättömäksi. 

Olemme kuulleet silloin tällöin sanottavan, että vain paras on 
kyllin hyvää nuorisolle. Jokaiselle kaunokirjallisuuden lukijalle, 
olipa hän nuori tai vanha, on lisäksi sanottava, että ei ole vain 
ajan tuhlausta lukea epätaiteellista kirjal- 
lisuutta, vaan se on myös oman taiteellisen 
maun turmelemista. Makuamme meidän on toki kehi- 
tettävä, ei turmeltava. Vain taiteellisesti paras on siten meille 
kyllin hyvää. 

Voi kuitenkin olla tapauksia, jolloin kaunokirjallinen luomus on 
aitoa taidetta, mutta ei silti pysty jokaista lukijaa tempaamaan 
mukaansa. Syy on silloin yksinkertaisesti siinä, että tällaisella 
lukijalla ei ole tuon tuotteen edellyttämää henkistä 'aaltopituutta', 
henkistä vastaanottokykyä, kuten vastaanottokyky puuttuu radio- 
koneelta, jota ei ole oikein viritetty, hapsi nauttii kyllä hänen tasol- 
laan liikkuvista saduista, mutta ei tajua romaaneja. Moni täys- 
ikäinen lukee kyllä romaaneja esteettiseksi nautinnokseen ja vir- 
kisty ksekseen, mutta lyriikan maailma ja sen kieli ovat voineet 
jäädä hänelle vieraiksi. Meidän vastaanottokykymme riippuu siten 
henkisen ja eritoten esteettisen kehityksemme tasosta ja laadusta. 
Sitä mukaa kuin kokemuspiirimme ja elämän- 
katsomuksemme laajenevat ja me henkisesti 
kasvamme ja kehitymme, sitä mukaa myös 
kykymme nauttia erilaisista kaunokirjalli- 
suuden tuotteista kasvaa, jolloin monet lukkojen ja 
telkien takana olleet kaunokirjallisuuden aarteet meille avautuvat 
ja alkavat meitä esteettisesti virkistää. 

Vaatimus, että kaunokirjallisuuden tulee tuottaa meille tällaista 
esteettistä nautintoa ja virkistää meitä, ei merkitse sitä, että sen 
tulisi kuvata vain elämän valoisia ilmiöitä, vain päivänpaistetta, 
kukkia ja lintujen laulua, vain jaloja ihmisiä, heidän onneaan ja 
menestystään. Kaunokirjallisuushan on elämän kuvastin, ja jos 
se ei kuvaisi myös ihmisten vikoja ja virheitä, suruja ja pettymyksiä, 
se kuvastaisi elämää varsin yksipuolisesti. Siksi kaunokirj al- 
li s u u d e n on kuvattava elämää koko sen moni- 
puolisessa rikkaudessa valoineen ja varjo i- 
neen, ei tietysti niin, että jokaisen kaunokirjallisuuden tuotteen, 

esim. romaanin, tulisi mahduttaa sivuilleen tasapuolisesti kaikkia 
erilaisia elämän ilmiöitä, vaan niin, että kaunokirjallisuudella on 
oikeus — jos 'emme sanoisi velvoittava tehtävä — suunnata valo- 
keilansa valottamaan milloin mitäkin noista ilmiöistä. 

Tämä taas ei merkitse sitä, että kaunokirjailijalla olisi oikeus 
kuvata kaikkea myönteisesti ja myötämielisesti, hyväksyen tai 
ihaillenkin. Taiteella ei — kuten ei millään muul- 
lakaan — ole oikeutta olla amoraalinen, so. 
moraalin eli siveellisyyden vaatimuksista piittaamaton. On sanottu, 
ja syystä on sanottu, että sellainen vaatimus on pahempaa kuin 
järjettömyys, sillä se on suoranaista häpeämättömyyttä ja julkeutta. 
Kuitenkin siitä on tässä- aihetta huomauttaa, sillä on ollut ja var- 
maan nytkin on kaunokirjailijoita, jopa taiteen mestareita sellaisia, 
jotka ovat tällaista amoraalisuuden kantaa puolustaneet ja noudat- 
taneet ja, surullista kyllä, myös meidän kansaamme ja sen nuorisoa 
tuotteillaan 'ravinneet' ja jatkuvasti 'ravitsevat’. 

"Meillä on kuitenkin ehdoton oikeus vaatia kaunokirjailijalta, että 
ne tunteet ja mielialat, jotka hän taiteensa keinoin meihin luo, 
ovat siveellisesti hyväksyttäviä, sillä moraali, siveellisyys, on se 
korkein mittapuu, jota meidän on seurattava ja noudatettava kai- 
kessa elämässämme, kaikissa töissämme ja toimissamme. Siten 
kaunokirjallisuus, kuten muukin taide, joka ei vastaa siveellisyyden 
vaatimuksia, on pahasta, olkoon se taiteellisesti miten korkeatasoista 
tahansa, sillä se ei »sulostuta elämäämme», ei jalosta eikä onnellistuta 
meitä, vaan päinvastoin tekee meistä onnettomia ihmisiä, mikäli 
se pääsee vaikuttamaan meihin. 

On kyllä sellaisiakin ihmisiä, jotka uskottelevat sekä itselleen 
että muille — ainakin muille — että taide ei vaikuta ihmisen maail- 
mankatsomukseen, mielipiteisiin ja tekoihin, uskottelevat nim siitä 
huolimatta, että sekä historia että oma kokemuksemme todistavat, 
että taiteella ei ole yksinomaan esteettinen, vaan 
myös ajatustapaamme, tahtoomme ja pyrki- 
myksiimme yltävä vaikutus. Sellainen ihminen, johon 
taide ei näin monipuolisesti kykene vaikuttamaan, ei ole täysverinen, 
normaali ihminen, niin, ehkäpä sellaisia ihmisiä ei olekaan. Päin- 
vastoin on ajateltava, että juuri taiteella tehonsa ja tenhonsa vuoksi 
on meihin erittäin suuri ja monitahoinen vaikutus. 

Meillä on siis oikeus ja oman onnemme vuoksi velvollisuuskin 
vaatia, että luettavaksemme tarjottavan kaunokirjallisuuden tulee 
olla — paitsi tietysti taiteellisesti pätevää — myös siveellisesti moit- 
teetonta, mutta — mikä kirjallisuus on sellaista ja mitä tarkoittaa 
siveellisyys? 

Siveellisyytenä me pidämme niitä periaat- 
teita, joiden noudattaminen takaa meidän 
oman, lähimmäistemme ja koko ihmiskunnan 
onnen ja menestymisen. Tällaisia elämän siveellisiä 
arvoja ovat esim. lähimmäisen rakkaus, epäitsekkyys, uhrautu- 
vaisuus, avuliaisuus, sopuisuus, uskollisuus, rehellisyys ja suku- 
puolinen puhtaus. 

Emme siis voi pitää siveetlisesti hyväksyttävänä ja suositeltavana 
romaania, jossa hyväksyen — moitteettomana, kunniallisena henki- 
lönä — kuvataan itsekästä ihmistä, joka keinoja kaihtamatta, epä- 
rehellisesti ja toisten onnen maahan tallaten, pyrkii ja pääsee pää- 
määräänsä. Kaunokirjailijalla on kyllä oikeus kuvata sellaistakin 
toimintaa, mutta jos hän tekee sen hyväksyvin mielin ja siten tai- 
teensa tehokeinoin tartuttaa lukijaan samaa mielialaa, hänen kir- 
jansa on turmiollinen. Vain silloin pahan, siveellisesti moitittavan, 
kuvaaminen on paikallaan, kun lukija jatkuvasti tuntee, että paha 
on pahasta ja se sen vuoksi kylvää onnettomuutta. Juuri se, mil- 
laisen mielialan vallassa, siveellisenkö vai siveellisyydestä piittaa- 
mattoman, kaunokirjailija käsittelee arkaluontoisia aiheita, tekee 
hänen luomuksensa siveellisesti joko hyväksyttäväksi tai tuomit- 
tavaksi. 

Vaatimuksemme, että kaunokirjallisuutta on tai- 
teen mittapuun lisäksi arvosteltava myös 
siveellisyyden mittapuuta käyttäen, ei merkitse 
sitä, että kaunokirjallisessa esityksessä pahalla pitäisi aina olla 
paha palkka. Todellisessa elämässähän usein näyttää olevan toisin, 
ja siksi kaunokirjailijankin on se valittaen tarpeen tullen todettava. 
Onnellinen loppu on toisinaan totuudenvastainen, väärä loppu. 
Ei tämä vaatimuksemme merkitse sitäkään, että kaunokirjalli- 
suuden tulisi opettaa ja saarnata meille siveellisyyttä. Oppikirjat 
ja saarnakokoelmat ovat vallan eri asia kuin kaunokirjalliset teokset. 
Tosin me opimme paljonkin hyyästä kaunokirjallisuudesta: opimme 
tuntemaan milloin historiaa, milloin kansa- tai maantiedettä, milloin 
aikamme eri yhteiskuntaluokkiin kuuluvien ihmisten elämän ongel- 
mia — mikäli kaunokirjallisuus antaa tieteellisesti päteviä tietoja 
näiltä aloilta — mutta tällaisia asiatietoja me saamme kaunokir- 
jallisuudesta kuin 'kaupantekiäisiksi’ sen 'opin' lisäksi, minkä se 
aina oman luonteensa mukaisesti meille antaa opettaessaan meitä 
ymmärtämään erilaisia ihmisluonteita ja yleensä kaikkea sitä, mikä 
on inhimillistä. Kaunokirjallisuuden tehtävähän 
on juuri kuvata ihmiselämää sellaisena kuin 
kaunokirjailija sen näkee. Tässä mielessä 

hyvä kaunokirjallisuus on aina opettavaista 
luettavaa. 

Siveellisyyden vaatimus ei edelleen merkitse sitäkään, että kirjan 
jokaisen sanan ja lauseen tulisi olla mieleen painettavaa ja lukijan 
omassa elämässä noudatettavaa. Ovathan esim. Jukolan veljesten 
puheet toisinaan kaikkea muuta kuin sellaisia, ja kuitenkin Kiven 
»Seitsemän veljestä» on myös siveellisesti arvokas teos. Veljesten 
puheet ovat paikallaan sellaisinansa, sillä nehän valaisevat ja osoit- 
tavat heidän henkistä tasoaan. Kiven teos on ajan kuvaus, ja 
veljesten puheidenkin tulee tehdä tuo kuvaus uskottavaksi. Järkevä 
lukija tämän tietysti tietääkin — eikä pyri itse muuttamaan 
oman puheensa tyyliä veljesten tasolle. 

Vaatiessamme, että kaunokirjallisuus ei saa loukata siveellisyyden, 
moraalin, vaatimuksia, meidän on myönnettävä, että se, mikä 
jostakusta on epäsiveellistä, ei aina ole toi- 
sesta. Siten erästä eri teattereissamme esitettyä uudenaikaista 
näytelmää moni lienee pitänyt epäsiveellisenä siksi, että siinä avio- 
liitossaan onnellinen aviomies tekee — hänen vaimonsa ollessa 
esikoistaan saamassa — aviorikoksen vaimonsa sisaren kanssa, kun 
taas toiset katselijat ovat voineet järkkynein mielin ajatella sitä, 
että elämä voi olla niin turmeltunutta kuin millaisena se muutoinkin 
tuossa näytelmässä esitetään. Heille tällainen näytelmä on vakava 
muistutus ja syytös, vavahduttava omantunnon kolkutus: olem- 
meko todella joutuneet näin pitkälle! Se, mikä on tai ei ole epä- 
siveellistä, on siten eräissä tapauksissa henkilökohtainen kysymys. 
Sellaiselle kaunokirjallisuuden harrastajalle, joka haluaa tutustua 
vain kaikin puolin arvokkaaseen luettavaan, on tässä ainoa ohje, 
joka pätee, että hän laskee luotaan teoksen huomatessaan, että 
se tarjoo hänelle myrkkyä, olkoon, että sitä tarjotaan hänelle tai- 
teellisessa, kirkkaassa kristallipikarissa. 

Edellä sanottu ei kumoa sitä, että on kirjoja, joita on 
pidettävä ehdottomasti epäsiveellisinä. Täl- 
löin on- erityisesti kysymys sukupuolisiveyttä 
loukkaavasta eli ns. pornografisesta kauno- 
kirjallisuudesta. Sellaista ensi sijassa ajatellaankin silloin, 
kun esitetään vaatimus, että kaunokirjallisuuden tulee olla siveel- 
lisesti moitteetonta. Harvapa kaunokirjailija, jos kukaan, tuntee 
myötätuntoa rikoksia kohtaan, hyväksyy petokset, varkaudet, 
murhat tms., mutta moni kaunokirjailija on sen sijaan valmis anta- 
maan täyden, lämpimän myötätuntonsa esim. sivusta tulevalle onnel- 
lisen avioliiton murskaajalle, ei ainakaan millään tavoin osoita tällaista 
onnettomuutta aiheuttavaa tekoa siveellisesti paheksuttavaksi. 

Pieni esimerkki siitä, miten kirjoitettu sana tahtoo moraalia repiä. Tämän 
kirjoittajan käsiin sattui vastikään muuan elokuvalehti, jossa sanotaan mm.: 
»Mitä on rakkaus tämän päivän Hollywoodissa verrattuna siihen, mitä se 
oli vanhaan hyvään aikaan . . . ? Niin se on laimeata ja temperamentitonta 
kuin pyhäkoululaisten mehu- ja kakkukekkerit tätilän vilpolassa. Mutta voi 
noita aikoja entisiä ...» Tällaisten alkusanojen jälkeen lehti kertoo erään 
noiden »tarunomaisten päivien» parhaan näyttelijättään yksityiselämästä 
mm., näin: »Glorian onnenpäivät (kolmannen miehensä) gigolomarkiisin kanssa 
eivät olleet pitkäaikaisia. Constance . . . vietteli Glorialta kauniin markiisin. 
Gloria . . . kosti viettelemällä Herbertin. Romanssi ei tosin jatkunut vihki- 
pallille asti, mutta Glorian onnistui sentään rikkoa Herbertin avioliitto. Tuo 
etevä näyttelijä oli hulluna häneen. Silloin amerikkalaiset tätiyhdistykset 
panivat suuren hälinän vallassa pontevan protestin tuota Syöjätärtä', tuota 
'avioliittojen särkijätärtä’ vastaan. Taidettiinpa Gloria julistaa oikein pan- 
naankin siveystätien harrastamaan tapaan. Gloria ei tästä paljoakaan piitan- 
nut. Meni neljännen kerran naimisiin . .» Huomaa helposti, kenen puolella 
on kirjoittajan myötätunto. Ne, jotka paheksuvat 'ihanan' Glorian elämän- 
tapoja, ovat vain naurettavia, halveksittavia »tätejä». Glorialle on vain kun- 
niaksi, että hän viettelee miehiä, rikkoo avioliittoja ja vaihtaa omia avio- 
puolisoita kuin mustalainen hevosia. 

Tämä sanotun lehden kirjoitus ei ole kaunokirjallisuutta, mutta jos moinen 
kirjoittaja kirjoittaisi romaanin, se voisi olla yhtä häikäilemättömän moraa- 
liton. 

Milloin kaunokirjallisuudessa kuvaillaan elämää tällä mielin, 
silloin ihaillaan sitä, mikä tuo mukanaan kyyneliä ja onnettomuutta. 
Mutta se ei ole sentään pahinta, sillä moraalisesti terve ihminen 
kyllä ainakin aluksi ilman muuta paheksuu tällaista elämän menoa. 
Sukupuolimoraalin kannalta pahempaa on sukupuolitoimintojen 
yksityiskohtainen, häikäilemätön kuvaileminen, sellaisten asioiden 
päivänvaloon tuominen, jotka tavallinen häveliäisyys ohimennen 
sivuuttaa. On muitakin inhimillisiä, luonnollisia toimintoja, joiden 
kuvaileminen ei kuulu kaunokirjallisuudelle. Sitä paitsi sänky- 
kamarikuvauksilla herkutteleminen ei ole esteettistä, sillä vaikkapa 
ei olisikaan kysymys mistään luvattomasta sukupuoliyhteydestä, 
niin terveestä, turmeltumattomasta lukijasta sen yksityiskohtainen 
kuvailu tuntuu epähienolta ja siksi vastenmieliseltä, eikä vasten- 
mielisyys ole mikään esteettinen muunnos. Toisaalta tällainen 
kuvailu varsinkin niissä lukijoissa, joista luontainen häveliäisyys 
on hävinnyt, herättää himoa, pyydettä, eikä sekään tunne ole 
esteettinen, sillä esteettinen tunnehan on pyyteetön. Voihan kyllä 
joku väittää, että tällaisetkin kuvaukset vaikuttavat häneen vain 
esteettisesti, mutta näin väittäessään hän vain yrittää pettää itseään 
ja muita, tai hän muussa tapauksessa on epänormaalisti muodos- 
tunut, sukupuoleton olento. 

Valitettavasti kaunokirjailijat ovat kuitenkin viime aikoina alka- 
neet erityisen halukkaasti kirjoittaa ja kustantajat julkaista sekä 

muualla että meillä juuri sellaisia kirjoja, joita vastaan sekä suku- 
puolisiveyden että yleensäkin siveellisyyden kannalta voi syystä 
muistuttaa olematta silti ahdasmielinen. Aikamme on siveellisesti 
sairas, ja kaunokirjallisuus amoraalisesti kuvailemalla ajan sairaita 
ilmiöitä tekee parhaansa lisätäkseen tätä sairautta. Onpa 'meillä 
ollut ja on edelleenkin sellaisia kustantajia, jotka näyttävät etsi- 
mällä etsivän kustannettavakseen tämän lajin kirjallisuutta, ilmoit- 
taen julkaisevansa »terveen aistillisuuden lyyrillisiä ylistyslauluja» 
yms., ajattelematta, että tuo »terve», ts. moraalista ja vastuusta 
vapaa, vallaton ja hillitön aistillisuus merkitsee enemmän aviollisia 
haaksirikkoja, enemmän aviottomia, onnettomia äitejä ja lapsia, 
lyhyesti: monenlaisia yhteiskunnallisia epäkohtia. 

Mutta onneksi on toisaalta aikojen kuluessa ilmestynyt ja yhä 
ilmestyy sekä on siten halullisten saatavissa kirjakaupoistamme ja 
lainakirjastoistamme paljon aitoa, taiteellisesti korkeatasoista ja 
moraalisesti moitteetonta kaunokirjallisuutta, sellaista, joka tuottaa 
meille esteettistä nautintoa, jalostaa ja virkistää meitä. Sellainen 
kirjallisuus, jonka ymmärtämistä tämä kirja on tahtonut edistää, 
tarjoutuu jatkuvasti meille »elämämme suurimmaksi sulostuttajaksi». 
Sellaiselle kirjallisuudelle kuuluvat seuraavat O. Mannisen »Laulajan 
tie»-nimisen runon sanat: 


Siks ’ on laaja laulun latu, 
vapaa, suur ’ ett’ elo ois, 
elpyin sankar-isäin satu 
poikain työn ett’ aatelois, 
että rohkaistuis, mik' empi, 
avaramp’ ois aamu uus, 
ihminen ain’ ihmisempi, 
ihmeisempi jumaluus. 

Kertauskysymyksiä. 

141. Mitä on vaadittava kaunokirjallisuudelta, jotta se vastaisi taiteellisuuden 
vaatimuksia? 

142. Millaisia kaunokirjallisuuden tuotteita ei voi pitää taiteellisina? 

143. Millä tavoin on turmioksi lukea taiteellisesti ala-arvoista kirjallisuutta? 

144. Mistä johtuu, jos emme voi nauttia kaikista taiteellisesti korkeatasoisista 
kaunokirjallisuuden tuotteista? 

143. Miksi on paikallaan, että kaunokirjallisuus kuvaa myös ihmisten vikoja 
ja yhteiskunnallisia epäkohtia? 

146. Mitä on siveellisyys eli moraali? 

14J. Miksi ei kaunokirjallisuus, kuten ei muukaan taide, saa olla moraalin 
vastaista? 

148. Millä tavoin hyvä kaunokirjallisuus aina opettaa, millä tavoin se ei saa 
opettaa? 

149 • Millä tavoin lukijan on suhtauduttava teokseen, jonka hengen hän alkaa 
huomata olevan moraalin vastaista? 

150. Miksi sukupuolisuhteita räikeästi ja julkeasti esittävää kaunokirjallista 
kuvausta ei voi pitää esteettisenä? 

Tehtäviä. 

Tee selkoa, 

67. mitä ajattelet Juhani Ahon » Rautatien » Matin ja Liisan luonteiden 
kuvauksesta, 

68. miksi Johannes Linnankosken » Pakolaisia \ on pidettävä sekä taiteellisesti 
että eetillisesti valioromaanina, 

69. miksi jokin muu lukemasi romaani taikka näkemäsi näytelmä 
mielestäsi on taiteellisesti arvokas ja moraalisesti moitteeton, 

70. miksi jokin kaunokirjallinen tuote ei mielestäsi vastaa kaunokirjallisuu- 
delle asetettavia vaatimuksia, 

71. millä perusteilla katsot, että jokin lukemasi ihmisluonteen vikoja, paheita 
ja epäkohtia paljasteleva kaunokirjallisuuden tuote käsittelytapansa vuok- 
si on moraalisesti hyvä, 

72. mitä lukemiasi kaunokirjallisuuden tuotteita voi sekä taiteen että moraalin 
vaatimuksia ajatellen hyvin perustein muidenkin luettavaksi suositella, 

73. millä tavoin jokin lukemasi romaani tav näkemäsi näytelmä on lisännyt 
ihmistuntemustasi ja suvaitsevaisuuttasi lähimmäisiäsi kohtaan. 

74. mitä mietteitä virisi lukiessasi Ilmari Kiannon »Punaista viivaa» ja 

75. mitkä kaunokirjalliset teokset ovat lisänneet historiallista tai maantieteel- 
listä tietomäärääsi ja mitä niistä siinä suhteeessa olet oppinut. 

Kirj allisuuttaj 

K. S. Laurila, Taistelu taiteesta ja siveellisyydestä. 18 1 s. 1938. 

— » — , * Estetiikan peruskysymyksiä II. 485 — 854 s. 1947. (Luku Taiteen 
suhde siveellisyyteen.) 

Fredr. J. IyiNDSTRÖM, T aiteen tarkoitus ja moraali. 346 s. 1914- 


Taide taiteen vuoksi saattaa olla kaunista, mutta taide edistyksen 
vuoksi on vielä kauniimpaa . 


Victor Hugo. 

Kuuluisa ranskalainen kirjailija. 


On kirjoja , jotka on ehdottomasti jätettävä lukematta . 

Jules Payot. 

Ranskan Aix’in akatemian rehtori. 


Me tarvitsemme runoilijoita ja julistajia, jotka elävät puhtaassa , 
korkeassa ilmapiirissä, joissa on miehuuden voimaa, tunturien ava- 
ruutta, lumihuippujen kirkkautta, kosken uhmaa. 

Thorvald Klaveness. 

Norjalainen pappi ja kirjailija. 



KIRJALLISUUS ON VALTAVA VOIMA . 


Kirjallisuus on valtava voima. Kirjailijat elävät herkästi kansa- 
kunnan vaiheissa ja ovat sen mielialojen luotettavimmat tulkit. Kansan 
tuskat ja ilot , sen. toiveet ja täyttymykset , sen parhaat pyrinnöt ja sen 
siveellisen alennuksen , hengen voiman ja hengen velttouden , kaiken 
se armottomasti paljastaa , tietoisesti tai tiedottomasti suorittaessaan 

tehtäväänsä ajanhengen uskollisena tulkitsijana. Kirjallisuus 

tarjoaa meille laajempaa elämänymmärrystä , hengen virkistystä, loh- 
dutusta ja rohkaisua , se ruokkii mielikuvitusta ja antaa ajatuksen 
aihetta. 

I. Havu. 

Pii, tohtori. 

Kyky ei yksin muodosta kirjailijaa. Kirjan takana pitää olla mies, 
persoonallisuus, joka syntyperällään ja ominaisuuksillaan vastaa kir- 
jassaan esittämistään opeista ja joka on olemassa nähdäkseen ja esit- 
tääkseen asiat juuri siten eikä millään muulla tavalla, joka käy käsiksi 
tosiasioihin, koska ne ovat tosiasioita. 


Etevistä henkilöistä eivät ne, jotka ovat ihmisille kallis arvoisimmat, 
kuulu siihen ihmiskunnan luokkaan, jota taloustieteilijät sanovat 
tuottavaksi: heillä ei ole mitään käsissään tarjottavana, he eivät ole 
kasvattaneet ruista, eivät leiponeet leipää, he eivät ole perustaneet 
siirtomaita, eivät keksineet kangastuoleja. Korkeampaan arvoluok- 
kaan kuuluvat tämän kaupunkeja rakentavan, toreilla hyörivän 
ihmissuvun arvostelussa ja rakkaudessa runoilijat, jotka henki- 
sistä valtakunnistaan ilahduttavat ja elähdyttävät ajatusta ja mieli- 
kuvitusta aatteilla ja kuvilla, jotka kohottavat ihmisen yläpuolelle tätä 
viljan ja rahan maailmaa ja lohduttavat häntä päivän pettymyksissä 
ja kaupan ja aherruksen jokapäiväisyydessä. 

Ralph Waldo Emerson. 

Amerikkalainen kirjailija ja filosofi. 

Mitä on runoilija? Onneton ihminen , joka kätkee sydämensä syviä 
suruja, mutta jonka huulet ovat siten muodostuneet, että huokaus ja 
tuskanhuuto muuttuvat ihanaksi soitoksi. 

S0ren Kierkegaard. 

Tanskalainen filosofinen ja uskonnollinen kirjailija. 

Oikea runoilija runoilisi autiolla saarellakin ja piirtelisi säkeitänsä 
hiekkaan vielä silloinkin vaikka hän näkisi sarvikuonon jo lähes- 
tyvän, joka on seur aavassa tuokiossa tallaava ne jalkojensa alle. 

Friedrich Hebbel. 

Saksalainen dramaatikko. 

Kirjailija, joka pyydystelee hetken suosiota, vain pinnalla pysytellen, 
joutuu heti unohduksiin, kun hänen äänensä on vaiennut. 

I. Havu. 

Fil. tohtori. 

Luova taiteilija taiteilijana elää ja tuntee voimakkaasti, mutta toi- 
saalta hänen koko varsinainen työnsä sisältyy siihen, että hänen on 
löydettävä oma tyylinsä ja oma muotonsa, johon hän voi kiteyttää 
mielikuvituksensa luomukset. 

Taide ei ole mitään leikkiä ja » joutohetkien » huvia taiteilijalle enem- 
pää kuin todelliselle taiteen ymmärtäjällekään. 

Me voimme lähestyä runoilijan tarkoituksia ajatuksen eikä vain 
tunteen avulla, me voimme saada runoudesta elämäntaistelun reaalista 
valaisua eikä vain hetken tunnelmia. Runous askarruttaa vastaan- 
ottajaansa monipuolisemmin kuin muut taiteet. Sen takia kirjalli- 
suuden merkitys ihmiskunnan henkisessä kehityksessä on ollut niin 
suuri. 

Rafael Koskimies. 

Kirjallisuuden professori. 

Kun poikani tulee kotiin ja pyytää rahaa kirjan ostamiseen, tulen 
iloiseksi. Mutta kun hän säästör ahoillaan itse ostaa kirjan, ihastun 
vielä enemmän. 

C. S. Coler. 

Sillä, joka mielellään lukee, on hallussaan taikakeino muuttaa 
ikävät hetket, joita kaikkien osalle tulee, nautinnon hetkiksi. 

Charles Montesquieu. 

Ranskalainen yhteiskunnallinen ja filosofinen kirjailija. 

ERINOMAISIA KIRJALLISUUDEN OPASKIRJOJA 

Mikael .Agricolan runot ja virret. Julkaissut V. Tarkiainen. 

Ajatelmia. Maailman kirjallisuudesta koonnut Lempi Ahla, 

Hanna Asp : Minna Canth läheltä nähtynä. 

August Brunius : William Shakespeare. Elämä, näytelmä, teatteri. 
Suom. Helli Suominen. 

Greta von Frenckell-Thesleff: Minna Canth. Suom. Tyyni Tuulio. 

V. A. Haita: Sammon tarina. Kalevalan Samporunot. Kuvit- 
tanut Erkki Tanttu. 

— Seitsemän veljestä koulussa ja kotona. Lukemis- ja opetus- 
opas. 

V. A. Haita— Kauko Heikkilä: Suomalaisen kirjallisuuden his- 
toria. 

F. A. Haita— Eino Kauppinen: Sanan mahti. Kansalliskirjalli- 
suuden lukemisto. I. Kansanrunoudesta Aleksis Kiveen. — 
II. Realismin edustajia. — III. Uusromanttisia ja rea- 
listisia lyyrikolta ja kertojia. 

Kaarle Halme: Suurtekojen mies. Kuvauksia suomalaisen talon- 
pojan Aatu Kärjen toiminnasta. 

Ilmari Havu: Isänmaan kirjallisuuden vaiheet. 

— Juhani Aho. 

— Lauantaiseura ja sen miehet. 

I. A. Heikel: Tyylitaito. Kirjallisen esityksen opas. 

Yrjö Hirn: Esteettinen elämä. 

— Matkamiehiä ja tietäjiä. Tutkielmia suomalaisesta sivis- 
tyksestä ja Kalevala-romantiikasta. 

— Runebergin runoilijaolemus. 

Martti Jukola: Juhana Heikki Erkko. Elämä, runoilijatoiminta 
ja teokset. I — II. 

Aino Kallas: Kanssavaeltajia ja ohikulkijoita. I— III. 

— Nuori Viro. Muotokuvia ja suuntaviivoja. 

— Tähdenlento. Lyydia Koidulan elämä. 

Kaukametsä. Esseitä, novelleja, runoja. Aleksis Kiven Seuran 
julkaisuja lii. 

Kauneuden lähteille. Kristillisen Taideseuran 30-vuotisjulkaisu. 
Ilmari Kianto: Papin poika. Kirja elämästä. 

— Nuori runoilijamaisteri. 

Kirjallisuuden historia. R. Ekholmin ja A. Sjödingin teoksen 
mukaan suomeksi toimittanut I. Havu. Tarkastanut V. Tar- 
kiainen, antiikin osan Edvard Rein. 

Rafael Koskimies: Elävä kansalliskirjallisuus. Suomalaisen hen- 
gen vaiheita vv. 1860—1940. I— III. 

— F. E. Sillanpää. Kirjallinen muotokuva. 

— Kamarimusiikkia. Esseitä. 

— Kirjallisia näköaloja. 

— Runous ja isänmaa. 

— Sanan ja runon taide. 

— Yleinen runousoppi. 

Helmi Krohn: Isäni Julius Krohn ja hänen sukunsa. 

— Kun suuret olivat pieniä. 

— Ystäviäni kirjeittensä valossa. 

Unto Kupiainen: Unto Seppäsen huumori. 

K. S. Laurila: Erään ikuisen taistelun muudan vaihe. Rune- 
bergin ja Stenbäckin välinen kiista. 

Vihtori Laurila. , Ilmari Kianto. Kirjailijakuvan piirteitä. 

/. V. Lehtonen: Aleksis Kivi aikalaistensa arvostelemana. 

— Runon kartanossa. Johdatusta Aleksis Kiven runouteen. 
Eino Leino: Elämäni kuvakirja I. 

Santeri Levas: Jean Sibelius ja hänen Ainolansa. 

Edwin Linkomies: F. E. Sillanpää. 

— Homeros. 

Emil Ludvig: Goethe. Suom. J. Hollo. 

— Ihmisen poika. Jeesuksen historia. Suom. J. Hollo. 

Irja Maliniemi: Heinrich Heine Suomen kirjallisuudessa. 

Me kerromme itsestämme. Kirjailijoiden yhteisjulkaisu. Toim. 

Ensio Rislakki. 

Minä elän. Aleksis Kiven Seuran vuosikirja I. 

E. Nervander: Fredrik Cygnaeus. Suom. Tyko Hagman. 

Olli Nuorto: Eino Leino. Johdatus runoilijan elämään ja tuotantoon. 
Yrjö Oinonen: Eino Leinon »Helkavirsien» toisen sarjan ongelma. 

L. Onerva: Eino Leino. Runoilija ja ihminen. I— II. 

Eino Palola: Joel Lehtonen. Piirteitä ja vaikutelmia. 

Pilvilaiva. Aleksis Kivi ajan kuvastimessa. 

Guy de Pourtales: Sävelten runoilija Chopin. 

Ingrid Qvarnström: Tarunhohteinen ■ elämä. Aurora Karamzin 
ja hänen aikakautensa. 

Irma Rantavaara: Charles Dickens. 

Th. Rein: Juhana Vilhelm Snellman. I— II. 

— Leo Mechelinin elämä. 

Olfert Ricard: Murusia. Ajatelmia. 

Nils-Erik Ringbom: Sibelius. Suom. Margareta Jalas. 

Väinö Salminen: Kalevala-kirja. 

— Vaeltajan tarinoita. 

Ilmari Salomies: Henrik Renqvist I — II. 

A. J. Sarlin: August Ahlqvist. 

— Julius Krohn. 

E. N. Setälä: Sammon arvoitus. Isien runous ja usko. I. Kalle 
Carlstedtin kaksivärisillä puupiirroksilla somistettu. 

— Kauko välähdyksiä. Sampo ei puuttunut sanoja. Isien runous 
ja usko. II. 

Sielu. Iäisyysajatelmia. Maailmankirjallisuudesta koonn. Lempi Ahla. 

Kalle Sorainen: Juhani Siljo oman minuutensa rakentajana. 

Eino E. Suolahti: Muistikuvia. Suomalaisia kulttuuri muistelmia. 

I— H. 

Yrjö Suomalainen: Oskar Merikanto. Suomen kotien säveltäjä. 

— Visavuoren mestari. Emil Wikström. 

Suomalaisuuden merkkimiehiä. II — IV. 

Suomen kansan kannel. Toimittaneet V. Tarkiainen ja Hertta 
Harmas. 

A. M. Tallgren: Mathias Aleksanteri Castren. 

Anna-Maria Tallgren: Henrik Wergeland. 

K. L. Tallqvist: Yrjö Aukusti Wallin. 

V. Tarkiainen— O. J. Brummer: Poimintoja vanhemmasta suo- 
malaisesta kirjallisuudesta. 

Zacharias Topelius: Elämäkerrallisia muistiinpanoja. Julkais- 
sut Paul Nyberg. 

Valfrid V asenius: Zacharias Topelius ihmisenä ja runoilijana. 
I— V. 

F . Werfel: Verdi. Oopperan romaani. 

Hilja Vilkemaa: Minna Canth. 

Paavo Virkkunen: Agathon Meurman. Henkilö ja elämäntyö. I— II. 

N. P. Virtanen: Teuvo Pakkala. 

Aarni Voipio: Mikael Soinisen elämä. 

Yleinen kirjallisuuden historia. I. Suomalaisen kirjallisuuden 
historia, kirj. V. Tarkiainen. — II. Saksalaisen ja hollanti- 
laisen kirjallisuuden historia, kirj. Rafael Koskimies ja Hen- 
rik Hartwijk. — III. Viron ja Unkarin kirjallisuuden his- 
toria, kirj. Friedebert Tuglas ja Aarni Penttilä. 

P e kk a Halonen: Kiljavan l a k e ai l a nummella. 

» Silloin laukaisivat molemmat samassa silmänräpäyksessä, ja kaapaisten pake- 
nivat sudet.» 

loin nimenomaan Aapo käy kertoilemaan tarinoitaan, silloin hänen 
kuulijansa — ja lukija heidän kerällään — saavat tehdä matkoja 
romantiikan ihmemaille. 

Realistiset ja romanttiset kuvat ja kuvaukset siten vaihtelevat 
kirjan sivuilla ja luovat siihen osaltaan poljennollisuutta. Aapon 
tarinat ovat tällöin rytmillisiä lepokohtia, kun taas sellaiset draa- 
malliset tapaukset kuin pako lukkarin koulusta, Impivaaran tuli- 
palo ja nälkäisten sutten ahdistelemien, puolialastomien veljesten 
pako talvipakkasen kourista takaisin Jukolaan sekä heidän pelas- 
tumisensa Hiidenkivelle ovat kirjan poljennollisuuden kohokohtia. 
Samoin veljesten keskustellessa, kun tunnelmat nousevat ja las- 
kevat, kiihtyvät ja laantuvat, syntyy esteettisesti viehättävää ja 
virkistävää poljennollista vaihtelua. Ja vihdoin on poljentoa myös 
Kiven lauseissa. Erityisesti on pantava merkille hänen virkkeittensä 
rytmillinen loppu, mistä jo edellä (ks. 133. s.) olemme maininneet. 
On laskettu »Seitsemässä veljeksessä» olevan jopa 1 300 sellaista 
lausetta, joiden lopussa on daktyyli ja trokee, sellaisia kuin »Aapo 
oli vaiti kuin jäätynyt järvi» ja »seisoo koivisto nuori ja tiuha». 

Poljennollisuus, rytmi, ei ole suinkaan Kiven ainoa taidekeino. 






